ALISTAIR MACLEAN CRUCIATUL IADULUI The Dark Crusader Publisher UK: Collins, 1961 Traducere de: C Dumitru-Paîcus Editor: Zamfir M Rusu REDACTOR: Adriana Lup Editura Z, 1995 PROLOG Un bărbat mărunt şi-prăfuit într-o încăpere mică şi plină de praf Aşa m-am gândit întotdeauna la el: un simplu bărbat mărunt şi prăfuit într-o încăpere mică şi prăfuită Nici unei femei de serviciu nu i s-a îngăduit vreodată să intre în biroul acela cu draperii groase pătate de funingine la ferestrele ce dădeau spre Birdcage Walk După cum nici o persoană, indiferent dacă avea sau nu de a face cu curăţenia, nu a primit vreodată permisiunea să pătrundă acolo, decât dacă înăuntru se afla însuşi colonelul Raine Şi nimeni nu l-ar fi putut acuza pe colonel că ar avea alergie la praf Îl întâlneai pretutindeni: pe duşumeaua lustruită din lemn de stejar, ascunsă doar parţial privirilor de un covor de iută; acoperea cu o peliculă fină rafturile cu cărţi, fişetele, radiatoarele, braţele fotoliilor şi telefoanele; dâre aleatorii se întindeau pe tăblia zgâriată a biroului de lucru, petele curate marcând locurile de unde dosarele sau cărţile fuseseră de curând împinse într-o parte: particule fine pluteau aferate în fasciculul de lumină furişat pieziş printr-un ochi de geam rămas neacoperit de draperie; şi, fie că era sau nu o iluzie optică, nu era nevoie de nici pic de imaginaţie ca să vezi patina de praf de pe părul cărunt şi rar, pieptănat pe spate, al bărbatului de la birou, să-l vezi vârât temeinic în ridurile adânci săpate în obrajii cenuşii şi scofâlciţi şi pe fruntea înaltă Pe urmă vedeai ochii de sub pleoapele zbârcite şi uitai cu totul de praf Erau nişte ochi care îmbinau sclipirea dură a unei pietre de peridot cu limpezimea de acvamarin decolorat a unui gheţar de Groenlanda, fără să degaje atâta căldură În timp ce traversam încăperea, s-a ridicat în picioare ca să mă întâmpine, mi-a întins o mână osoasă şi rece, dură ca o-unealtă de grădinărit, mi-a făcut semn să iau loc pe fotoliul de vizavi de panelul cu un furnir deschis la culoare, din faţa biroului, de mahon, cu care făcea notă discordantă, şi în sfârşit s-a aşezat pe scaunul lui, ţinându-şi spatele foarte drept şi mâinile împreunate pe biroul prăfuit — Bine-ai venit acasă, Bentall Vocea se potrivea cu ochii, mai-mai că puteai să auzi pârâitul îndepărtat al gheţii uscate — Te-ai întors repede Ai avut o călătorie plăcută? — Nu, domnule Un magnat al industriei textile din Midlands, care a fost amânat pentru o altă cursă ca să mi se facă mie loc la Ankara, n-a fost deloc plăcut impresionat Urmează să primesc veşti de la avocaţii lui şi, ca un articol adiţional, are de gând să scoată BEA de pe liniile aeriene europene Ceilalţi pasageri au refuzat să aibă de a face cu mine, stewardesele m-au ignorat complet şi, colac peste pupăză, avionul s-a hurducăit ca o căruţă pe un drum de ţară Dacă facem abstracţie de toate astea, a fost o călătorie minunată — Astfel de lucruri se mai întâmplă, a remarcat el cu exactitate Un tic nervos aproape imperceptibil în colţul stâng al gurii sale subţiri putea fi luat drept zâmbet Nu aveai nevoie decât de o imaginaţie puternică, dar era greu de spus, căci douăzeci şi cinci de ani de amestec în treburile altora din Extremul Orient păreau să fi atrofiat muşchii faciali ai colonelului — Ai dormit? Am scuturat din cap — N-am pus geană pe geană — Păcat Şi-a ascuns cu pricepere supărarea şi şi-a dres glasul cu delicateţe Ei bine, mă tem că va trebui să porneşti din nou la drum, Bentall În noaptea asta La ora douăzeci şi trei, de pe London Airport Am lăsat o pauză de câteva secunde, dându-i de înţeles că nu dădeam glas tuturor lucrurilor pe care le aveam în minte, apoi am săltat din umeri resemnat — Înapoi în Iran? — Dacă era să te transfer din Turcia în Iran, n-aş fi riscat să atrag asupra noastră mânia industriei textile din Midlands, aducându-te tocmai până-n Londra, ca să-ţi spun chestia asta (Din nou, sugestia slabă a unui tic în colţul gurii ) Cu mult mai departe, Bentall Sydney, Australia Mi se pare că pentru tine e un teritoriu nou, nu? — Australia? Fără să-mi dau seama, m-am ridicat în picioare Australia! Domnule colonel, n-aţi primit telegrama mea de săptămâna trecută? Opt luni de muncă, totul era aranjat, mai aveam de dat doar lovitura de graţie Aş mai fi avut nevoie de o săptămână, cel mult două — Ia loc! Tonul vocii, pe potriva ochilor, a avut efectul unei găleţi cu apă rece turnată peste mine S-a uitat gânditor la mine şi vocea i s-a încălzit uşor, ajungând imediat sub punctul de îngheţ Preocuparea ta este apreciată cum se cuvine, dar e inutilă Să sperăm, spre propriul tău bine, că nu-i subestimezi pe ăă oponenţii noştri în aceeaşi măsură în care se pare că-i subestimezi pe şefii tăi Ai făcut o treabă excelentă, Bentall, sunt cât se poate de sigur că în oricare alt departament guvernamental ai fi fost propus pentru o decoraţie, dar partea ta de misiune s-a încheiat Nu ţin deloc ca anchetatorii mei personali să îndeplinească şi rolul de călăi — Îmi cer scuze, sir, am spus eu jalnic Nu deţin întreaga — Ca să continui cu propria ta metaforă, lovitura de graţie este pe cale să fie aplicată Era exact ca şi cum nu m-ar fi auzit Această scurgere de informaţii – aproape dezastruoasă, aş putea spune – de la Institutul de Cercetare pentru Muniţii şi Combustibili din Hepworth este pe punctul de a fi închisă ermetic Totalmente şi pentru totdeauna A aruncat o privire către ceasul electric de perete În circa patru ore, aş putea spune O putem considera de domeniul trecutului În noaptea asta, anumiţi membri ai cabinetului or să doarmă liniştiţi S-a oprit şi, rezemându-şi coatele pe tăblia biroului, m-a privit pe deasupra degetelor împreunate — Mai exact spus, ar fi trebuit să doarmă liniştiţi în noaptea asta (A scos un sunet sec şi slab, în chip de oftat ) Numai că în aceste vremuri dominate de problemele securităţii, sursele insomniei ministeriale sunt aproape infinite De aici ţi se trage rechemarea Recunosc că erau disponibili şi alţi oameni Dar, în afară de faptul că nimeni altul nu are exact pregătirea ta, care, în acest caz, este indispensabilă, am o uşoară – foarte uşoară – şi totodată neliniştitoare presimţire că nu-i exclus ca această problemă să aibă o oarecare legătură cu ultima ta misiune A luat de pe birou un dosar cu învelitoare din plastic şi l-a împins către mine — Te rog să arunci o privire la materialul ăsta Mi-am ţinut în frâu impulsul de a da din mână ca să îndepărtez norul de praf care se apropia, am luat dosarul şi am scos din el cele cinci-şase foi de hârtie Erau nişte tăieturi din Daily Telegraph, cuprinzând rubricile cu locuri de muncă disponibile peste hotare Fiecare coloană avea data subliniată cu roşu, cea mai veche fiind din urmă cu opt luni Fiecare dintre coloanele de ziar avea câte un anunţ încercuit cu aceeaşi culoare roşie, cu excepţia primei, care avea trei astfel de anunţuri încercuite Ofertanţii erau toţi firme tehnice, de construcţii de maşini, chimice sau de cercetare din Australia şi Noua Zeelandă Aşa cum era de aşteptat, cei cărora li se adresau anunţurile erau specialişti în cele mai avansate domenii ale tehnologiei moderne Mai văzusem până atunci astfel de oferte, venite din toate colţurile lumii Era o perioadă în care experţii în aerodinamică, microminiaturizare, supersonice, electronică, fizică, tehnologie radar şi tehnologiile avansate privind combustibilii se aflau la mare căutare Dar ceea ce diferenţia aceste anunţuri, în afară de zona geografică comună, era faptul că toate posturile se refereau la poziţii administrative şi directoriale de vârf, care presupuneau nişte salarii, după bănuielile mele, astronomice Am fluierat uşor şi am aruncat o privire spre colonelul Raine, dar ochii săi verzi glaciali contemplau o pată imaginară de pe tavan aflată la vreo mie de kilometri depărtare, aşa că m-am uitat din nou la tăieturile din ziar Le-am pus la loc în dosar, trimiţându-l să alunece pe birou Spre deosebire de colonel, am tulburat considerabil suprafaţa iazului de praf de pe tăblie — Opt anunţuri, a spus colonelul, cu vocea lui seacă şi liniştită Fiecare având peste o sută de cuvinte, dar, la nevoie, le-ai putea reproduce pe toate, fără greşeală Am dreptate, Bentall? — Cred c-aş putea, sir — Un dar extraordinar, murmură el Te invidiez Ce ai de comentat, Bentall? — Oferta aceea, formulată destul de delicat, pentru un specialist în propulsie, care să lucreze la nişte motoare aeronautice destinate unor viteze de peste Mach10 La drept vorbind, nu există astfel de motoare Numai cele de rachetă, la care problemele metalurgice au fost deja rezolvate De fapt, au nevoie de un expert în probleme de combustibil pentru aeronautica de vârf şi, în afară de câţiva inşi care lucrează la o parte din firmele constructoare principale şi la vreo două universităţi, toţi specialiştii în combustibili mai răsăriţi din ţară lucrează la Institutul de Cercetări de la Hepworth — Şi aici s-ar putea ascunde legătura cu ultima ta misiune, a zis colonelul încuviinţând din cap E doar o bănuială, şi sunt şanse mult mai mari să fie eronată decât să se adeverească Probabil că nu-i decât un pai rătăcit dintr-o altă căpiţă de fân Jucându-se cu vârful degetului în praful de pe birou, a adăugat: — Altceva? — Toate anunţurile provin, mai mult sau mai puţin, din aceeaşi sursă, am continuat eu Noua Zeelandă şi coasta de est a Australiei Toate posturile trebuie ocupate degrabă Toate oferă instalare gratuită, inclusiv mobilierul, locuinţe care să intre în proprietatea candidatului care reuşeşte, alături de nişte salarii de cel puţin trei ori mai mari decât s-ar putea aştepta să obţină aici cei mai buni dintre ei E limpede că vor să pună mâna pe creierele strălucite pe care le avem noi În toate se precizează că solicitanţii trebuie să fie căsătoriţi, dar că nu există condiţii pentru cazarea copiilor — Nu ţi se pare asta un pic cam neobişnuit? a întrebat într-o doară colonelul Raine — Nu, sir E un lucru destul de obişnuit pentru firmele din străinătate să prefere bărbaţii căsătoriţi Se întâmplă adesea ca, la început, oamenii să nu se simtă în largul lor într-o ţară străină şi sunt mai puţine şanse să-şi facă bagajele şi să se urce în primul vapor spre casă dacă au de luat în calcul şi familiile Ofertanţii nu plătesc decât biletul pentru „dus” Cu banii pe care cineva i-ar putea economisi în primele săptămâni sau luni ar fi de-a dreptul imposibil să-şi transporte familia acasă — Dar nu există familii, a insistat colonelul Numai soţii — Le e teamă, probabil, ca tropăitul picioruşelor de copii să nu distragă atenţia acelor creiere bine plătite (Am săltat din umeri ) Sau n-au locuri de cazare suficiente şi pentru copii Ori s-ar putea ca puradeii să vină mai târziu Nu scrie decât atât: „Nu există condiţii pentru cazarea copiilor” — Deci, nimic din toate astea nu te frapează ca fiind într-un fel sau altul sinistru? — La o privire superficială, nu Şi, cu tot respectul cuvenit, mă întreb dacă pe dumneavoastră v-ar frapa, sir În ultimii ani, zeci dintre oamenii noştri cei mai buni au fost ademeniţi peste hotare Dar dacă mi-aţi furniza informaţia pe care e limpede că o ţineţi ascunsă, s-ar putea să adopt punctul dumneavoastră de vedere Un nou tic fugar în colţul stâng al gurii, se vede treaba că astăzi slăbise vigilenţa asupra propriei mimici, apoi a scos la iveală o mică pipă de culoare închisă şi a început să-i râcâie căuşul cu un cuţitaş Fără să-şi ridice privirea, a spus: — Ar mai fi o coincidenţă pe care-ar fi trebuit s-o menţionez Toţi savanţii care au acceptat aceste posturi – împreună cu nevestele lor – au dispărut Complet O dată cu ultimul cuvânt, mi-a aruncat o privire de jos în sus cu ochii aceia arctici, ca să vadă cum recepţionasem vestea Nu prea-mi place când cineva se joacă cu mine de-a şoarecele şi pisica, aşa că i-am întors privirea de statuetă indiană din lemn şi l-am întrebat: — În ţară la noi, pe drum sau după sosire? — Cred că, într-adevăr, eşti omul potrivit pentru această misiune, Bentall, a spus el fără nici o legătură Toţi au părăsit ţara Patru din ei au dispărut, se pare, în drum spre Australia De la autorităţile responsabile cu imigrarea din Noua Zeelandă şi Australia am aflat că unul a debarcat la Wellington, iar alţi trei în Sydney Iar asta e tot ce se ştie despre ei Respectiv, tot ce ştiu autorităţile din cele două ţări Au sosit Au dispărut Terminat — Vreo idee despre motive? — Nici una Ar putea fi luate în discuţie mai multe variante Niciodată nu-mi pierd timpul cu ghicitul, Bentall Tot ce ştim – şi de aici provine, desigur, şi marea nelinişte la nivel oficial – e că deşi toţi cei implicaţi erau angajaţi în cercetarea industrială, cunoştinţele lor unice ar putea fi aplicate cu multă uşurinţă în domeniul militar — Cât de amănunţită a fost anchetarea dispariţiei lor, sir? — Păi, poţi să-ţi închipui şi singur Şi sunt înclinat să cred că forţele poliţieneşti de la ăă antipozi sunt tot atât de eficiente ca oricare altele Dar s-ar părea că nu prea e o treabă potrivită pentru poliţişti, ce zici? S-a rezemat de spătarul scaunului, pufăind nori negri de fum urât mirositor în aerul, deja excesiv de greu, şi s-a uitat la mine cu un aer de expectativă Mă simţeam obosit, iritat şi nu-mi plăcea turnura pe care o luase conversaţia Colonelul aştepta de la mine să fiu băiat inteligent Mi-am zis că aş face bine să-i dau satisfacţie — Şi în ce calitate urmează să acţionez eu? Fizician nuclear? Bătând uşor cu palma în braţul fotoliului, mi-a replicat: — Am să ţin locul ăsta cald pentru tine, băiete Într-o bună zi s-ar putea să fie al tău Nu-i uşor pentru un iceberg să pară jovial, dar aproape că a reuşit — De data asta, Bentall, nici o identitate falsă pentru tine Pleci în misiune exact în calitatea pe care-ai avut-o pe vremea când lucrai la Hepworth, până să-ţi descoperim noi talentele unice într-un alt domeniu, ceva mai puţin academic Vei pleca, deci, ca specialist în cercetările privind combustibilii A scos o foaie de hârtie dintr-un alt dosar şi mi-a aruncat-o peste birou — Găseşti acolo toate datele Al nouălea anunţ, apărut în Telegraph acum două săptămâni Am lăsat hârtia acolo unde căzuse Nici nu m-am uitat la ea — A doua solicitare de specialist în combustibili, am spus Cine a răspuns la prima? Ar trebui să-l cunosc — Are vreo importanţă, Bentall? Vocea lui coborâse câteva grade pe scara temperaturilor — Bineînţeles că are importanţă Tonul meu se potrivea cu al lui Poate că ei – indiferent cine-or fi aceşti „ei” – au ales un neisprăvit Poate că nu avea cunoştinţe suficiente Dar dacă a fost unul dintre oamenii cei mai buni ei bine, sir, implicaţiile sunt cât se poate de clare S-a întâmplat ceva care i-a făcut să aibă nevoie de un înlocuitor — A fost doctorul Charles Fairfield — Fairfield? Fostul meu şef? Al doilea în ierarhia de la Hepworth? — Nimeni altul decât el N-am răspuns imediat Îl cunoşteam bine pe Fairfield, un savant strălucit şi un arheolog amator deosebit de dotat Toată povestea îmi plăcea din ce în ce mai puţin şi de bună seamă că expresia mea l-a lăsat pe colonelul Raine să înţeleagă asta Dar el cerceta tavanul cu scrupulozitatea unuia care se aştepta să-l vadă prăbuşindu-se dintr-o clipă-n alta — Să-nţeleg deci că-mi cereţi să am început eu — Întocmai, dragul meu, m-a întrerupt el Părea dintr-o dată obosit Era imposibil să nu simţi o compasiune subită pentru omul acesta, care avea de purtat o povară atât de grea Nu-ţi ordon, Bentall Nu fac decât să-ţi cer Ochii lui continuau să fixeze tavanul Am tras hârtia către mine şi m-am uitat la anunţul încercuit cu roşu Semăna, fără să fie identic, cu cel pe care-l citisem cu câteva minute mai devreme — Prietenii noştri au cerut un răspuns telegrafic imediat, am spus eu pronunţând cuvintele rar Presupun că or fi intrat în criză de timp Aţi trimis răspunsul? — În numele tău şi de la adresa ta de acasă Cred că ne vei ierta această libertate, a murmurat el cu un ton sec — Compania de inginerie tehnică Allison & Holden din Sydney, am continuat eu Bineînţeles, e o firmă reală şi respectabilă, nu? — Bineînţeles Am verificat Iar numele este cel al directorului lor cu probleme de personal Totodată, o scrisoare par avion, care a sosit acum patru zile pentru confirmarea angajării, purta antetul original al firmei E semnată în numele directorului de personal Numai că semnătura nu era a lui — Ce altceva mai ştiţi, sir? — Nimic Regret, dar nu mai ştiu absolut nimic Aş fi dorit nespus să te pot ajuta mai mult A urmat un scurt moment de linişte, după care am împins hârtia către el şi i-am spus: — Nu vi se pare că aţi trecut cu vederea peste faptul că, la fel ca şi în celelalte anunţuri, aici se solicită un bărbat însurat? — Niciodată nu trec cu vederea peste lucrurile evidente, mi-a spus el pe un ton categoric M-am uitat lung la el — Niciodată nu M-am întrerupt, apoi am continuat: Presupun că aţi făcut deja anunţurile matrimoniale şi mireasa mă aşteaptă la biserică — Chiar mai mult decât atât Iarăşi ticul abia perceptibil al obrazului A scos dintr-un sertar un plic de culoare galben închis, pe care mi l-a aruncat peste birou — Să ai grijă de actul ăla, Bentall E certificatul tău de căsătorie Eliberat de primăria din Caxton, în urmă cu zece săptămâni Dacă vrei, poţi să-l cercetezi, dar cred c-ai să găseşti totul în ordine — Nu mă-ndoiesc, am bâiguit mecanic Mi-ar displăcea teribil să fiu părtaş la vreo ilegalitate — Iar acum, a spus el cu vioiciune, vei fi curios, fireşte, să-ţi cunoşti soţia A ridicat telefonul şi a spus: Anunţaţi-o, vă rog, pe doamna Bentall să vină Pipa i se stinsese şi şi-a reluat excavaţiile cu cuţitaşul, cercetând căuşul cu mare grijă Eu n-aveam nimic de cercetat, aşa că mi-am lăsat privirea să rătăcească, până când am văzut iarăşi panelul cu furnir deschis la culoare din faţa mea Îi cunoşteam povestea Cu mai puţin de nouă luni în urmă, Ia scurtă vreme după ce predecesorul colonelului Raine murise într-un accident aviatic, pe scaunul meu de acum stătea altcineva Făcea parte dintre oamenii lui Raine, dar colonelul nu aflase că individul fusese racolat în Europa Centrală şi convins să acţioneze ca agent dublu Prima lui însărcinare – care ar fi fost probabil şi ultima – era simplă şi uluitoare prin îndrăzneala sa: nici mai mult, nici mai puţin decât uciderea lui Raine însuşi Dacă-ar fi reuşit, îndepărtarea colonelului Raine – niciodată nu i-am ştiut numele adevărat – şef al securităţii şi deţinătorul a mii de secrete, ar fi reprezentat o pierdere ireparabilă Colonelul nu a bănuit nimic până în clipa când agentul a scos la iveală pistolul Ceea ce nimeni – nici agentul cu pricina – nu ştia însă, era faptul că, de fundul scaunului, colonelul Raine avea prins, cu ajutorul unei cleme cu resort, un Luger cu amortizor, cu piedica de siguranţă permanent trasă Eu îmi închipuiam că ar fi putut să repare cu mai multă pricepere panelul sfărâmat din faţa biroului Bineînţeles, colonelul Raine n-a avut de ales Dar chiar dacă ar fi avut posibilitatea să-l dezarmeze sau numai să-l rănească pe individ, probabil că tot l-ar fi ucis Era, fără nici o excepţie, cel mai neîndurător om pe care l-am cunoscut vreodată Nu crud, doar neîndurător Scopul justifica mijloacele, iar dacă scopul era îndeajuns de important, nu exista nici un sacrificiu pe care să nu-l fi făcut pentru realizarea lui Ăsta era motivul pentru care ocupa scaunul acela Dar, când lipsa de îndurare devenea lipsă de omenie, am simţit că e momentul să protestez: — Şi chiar aveţi de gând s-o trimiteţi pe femeia asta în misiune cu mine, sir? — Nu am de gând (Se uita în căuşul pipei sale cu concentrarea absorbită a unui geolog care cercetează străfundurile unui vulcan stins ) Decizia a fost luată Am simţit că tensiunea arterială îmi creşte cu vreo două puncte — Chiar dacă vă daţi seama că ceea ce s-a întâmplat cu doctorul Fairfield e valabil şi pentru soţia lui? A lăsat pipa şi cuţitul pe birou şi a îndreptat spre mine o privire pe care o credea, probabil, sarcastică; cu ochii ăia ai lui, aveam mai degrabă senzaţia că trimisese în direcţia mea două pumnale — Pui la îndoială înţelepciunea deciziilor mele, Bentall? — Pun la îndoială raţiunea de a trimite o femeie într-o misiune în care sunt şanse foarte mari să fie ucisă (În vocea mea îşi făcuse loc mânia şi nu mă osteneam cine ştie ce s-o ascund ) Şi mai pun la îndoială raţiunea de a o trimite cu mine Ştiţi că sunt un singuratic, domnule colonel Aş putea să mă duc acolo singur şi să le explic că soţia mea s-a îmbolnăvit Nu vreau să-mi stea atârnată de gât nici o femeie, sir — Majoritatea bărbaţilor, a replicat el sec, ar considera asta un privilegiu în privinţa acestei femei Te sfătuiesc să laşi de o parte motivele de îngrijorare Consider că e esenţial să meargă şi ea Această tânără domnişoară s-a oferit de bună voie pentru această misiune E ageră, foarte, foarte capabilă şi posedă o experienţă remarcabilă în domeniul ăsta – chiar mai multă decât tine, Bentall S-ar putea să nu fie cazul ca tu să-i porţi de grijă, ci viceversa Se pricepe de minune să-şi poarte de grijă singură Are un pistol şi nu face nici o mişcare fără el Cred că vei găsi S-a întrerupt în clipa când o uşă laterală s-a deschis şi o fată a păşit în încăpere Am spus ,,a păşit” fiindcă e cuvântul cu care se descrie de obicei deplasarea unui om, dar fata asta nu se „deplasa”, ci lăsa impresia că alunecă cu toată graţia unei dansatoare indoneziene Purta o rochie tricotată din lână gri deschis, care se mula pe fiecare părticică a siluetei sale de clepsidră, de parc-ar fi fost recunoscătoare pentru privilegiul acordat Pe talie avea o curea îngustă de un gri mai închis, asortată cu pantofii sobri şi poşeta din piele de reptilă Acolo trebuie să fi ţinut pistolul, fiindcă sub rochia aia n-ar fi putut ascunde nici un pistol-jucărie cu apă Avea un păr mătăsos, de un blond sclipitor, despărţit de o cărare lăsată mult spre stânga şi pieptănat aproape direct pe spate, sprâncene şi gene închise la culoare, ochi căprui şi limpezi şi un ten blond bronzat delicat Ştiam de unde provenea bronzul, ştiam şi cine era fata: în ultimele şase luni lucrase în aceeaşi misiune ca şi mine, dar acţionase în Grecia tot timpul şi nu o văzusem decât de două ori, la Atena Cu totul, era doar a patra oară când o întâlneam O cunoşteam deci, dar nu ştiam nimic despre ea, în afară de faptul că o chema Marie Hopeman, că se născuse în Belgia, dar nu mai locuise acolo de când tatăl ei, tehnician la fabrica Fairey Aviation din acea ţară, le scosese pe ea şi pe mama ei belgiană de pe teritoriul continental în momentul căderii Franţei Ambii ei părinţi pieriseră pe vasul Lancastria Fiind un copil orfan crescut într-o ţară străină, trebuie să fi învăţat rapid cum să-şi poarte de grijă Sau cel puţin aşa îmi închipuiam Mi-am tras scaunul înapoi şi m-am ridicat în picioare Cu un gest vag, colonelul Raine a fluturat mâna în chip de prezentare şi a spus: — Domnul şi ăă doamna Bentall Mi se pare că v-aţi mai întâlnit, nu? — Da, sir Ştia cât se poate de bine că ne cunoaştem Marie Hopeman mi-a întins cu calm o mână fermă şi m-a privit cu multă stăpânire de sine Se prea poate ca această şansă de a colabora îndeaproape cu mine să fi reprezentat pentru ea împlinirea unei ambiţii de o viaţă, dar îşi ţinea destul de bine în frâu entuziasmul Remarcasem încă de la Atena aerul ei înfumurat, pe care îl găseam oarecum iritant, dar asta nu avea să mă împiedice să spun ceea ce aveam de spus — Încântat să vă revăd, domnişoară Hopeman Sau cel puţin aşa ar fi trebuit Dar nu aici şi nu în acest moment Ştiţi în ce vă lăsaţi antrenată? Şi-a ridicat sprâncenele negre, uitându-se la mine cu nişte ochi mari şi căprui, apoi gura i s-a curbat într-un zâmbet amuzat în timp ce se întorcea într-o parte — Domnule colonel, cumva domnul Bentall a devenit dintr-o dată adeptul cavalerismului şi al gesturilor nobile din pricina mea? a întrebat ea cu glas dulce — Păi, da, mă tem că aşa s-a întâmplat, a admis colonelul Şi vă rog, în calitate de proaspăt căsătoriţi trebuie să renunţaţi la „domnul Bentall” şi la „domnişoara Hopeman” A vârât un dispozitiv special de curăţire prin tija pipei, a încuviinţat din cap satisfăcut în clipa când i-a văzut capătul ieşind în căuş negru precum peria unui coşar şi a continuat pe un ton aproape visător: — John şi Marie Bentall Mi se pare că numele se potrivesc binişor unul cu celălalt — Şi dumneavoastră aveţi aceeaşi impresie? a spus fata cu o undă de interes în glas (Apoi s-a întors spre mine şi a zâmbit bine dispusă ) Îţi sunt recunoscătoare pentru grija pe care mi-o porţi E foarte amabil din partea ta După o scurtă pauză, a adăugat: John N-am pocnit-o fiindcă sunt de părere că treaba asta a dispărut o dată cu oamenii cavernelor, dar am putut să-mi dau seama ce simţeau bărbaţii din acele timpuri I-am adresat un zâmbet pe care-l speram calm şi enigmatic şi mi-am întors privirea spre colonel — Haine, sir, i-am spus eu lui Raine O să trebuiască să-mi cumpăr câte ceva În momentul ăsta, acolo e plină vară — La tine în apartament o să găsiţi două valize, pline cu tot ce aveţi nevoie — Bilete? — Uite-le (Mi-a întins un plic ) Ţi-au fost expediate prin poştă acum patru zile de către compania Wagons/Lits Cook Plăţile prin cec de un anume Tobias Smith Nimeni n-a auzit vreodată de el dar are un cont bancar sănătos N-o să zburaţi spre est, aşa cum v-aţi fi aşteptat, ci spre vest, via New York, San Francisco, Hawai şi Fiji Presupun că cel care plăteşte orchestra are dreptul să comande şi melodiile — Paşapoartele? — Ambele sunt în valizele din apartamentul tău (Micul tic nervos i-a mişcat din nou obrazul ) De data asta, al tău e pe numele adevărat Nu se poate altfel Or să le verifice, începând cu universitatea, cariera de după aceea şi aşa mai departe Am aranjat lucrurile în aşa fel încât nici o investigaţie să nu descopere faptul că ai plecat de la Hepworth în urmă cu un an Totodată, în valiză ai să găseşti o mie de dolari în cecuri American Express — Sper să apuc să-i cheltuiesc, sir, am spus eu Cine ne însoţeşte în această călătorie, sir? A urmat un scurt moment de linişte, o linişte fragilă, şi două perechi de ochi m-au fixat: cei care aruncau săgeţi de gheaţă verzuie şi cei căprui, mari şi cu o privire caldă Marie Hopeman a fost prima care a deschis gura — Ar fi bine să explici — Ha! am întrerupt-o eu Ar fi bine să explic! Iar tu eşti persoana care în fine, n-are importanţă Şaisprezece oameni au plecat de aici spre Australia sau Noua Zeelandă Opt dintre ei n-au mai ajuns la destinaţie Cincizeci la sută Ceea ce înseamnă că sunt cincizeci la sută şanse ca nici noi să nu ajungem În avion se va afla un observator, astfel încât colonelul Raine să poată ridica o piatră funerară în locul unde-o să fim îngropaţi Sau mai curând o simplă coroană de flori aruncată în Pacific — Mi-a trecut prin minte posibilitatea unor mici necazuri pe drum a spus colonelul, alegându-şi vorbele cu grijă Vă va însoţi un observator nu acelaşi tot drumul, fireşte E mai bine să nu ştiţi cine sunt acei observatori S-a ridicat în picioare şi s-a apropiat de noi, ocolind biroul Şedinţa de informare se terminase — Îmi pare sincer rău a spus el drept încheiere Nimic din toată povestea asta nu-mi face plăcere, dar sunt ca un orb într-o cameră întunecoasă şi nu există altă modalitate de acţiune Sper ca lucrurile să meargă bine Ne-a strâns scurt mâna la amândoi, a clătinat din cap şi a murmurat: — Îmi pare rău La revedere După care s-a întors la biroul Iui Am ţinut uşa deschisă pentru Marie Hopeman şi am aruncat o privire peste umăr, ca să văd cât de rău îi părea Dar nu arăta deloc ca unul măcinat de regrete, se uita doar absorbit în căuşul pipei, aşa că am închis uşa cu băgare de seamă şi l-am lăsat acolo, un om mărunt şi prăfuit, într-o încăpere mică şi plină de praf CAPITOLUL 1 Marţi 3 a m – 5:30 a m Tovarăşii de drum din avion, oameni cu vechi state de serviciu pe cursa America-Australia, vorbiseră despre Grand Pacific Hotel din Viti Levu ca despre cel mai grozav hotel din Pacificul de Vest, şi nu mi-a trebuit prea mult ca să mă conving că, probabil, aveau dreptate Desuet, dar magnific şi strălucitor ca o monedă de argint proaspăt ieşită de la monetărie, era condus cu o eficienţă liniştită şi curtenitoare, care l-ar fi îngrozit pe hotelierul englez obişnuit Dormitoarele erau luxoase, mâncarea excelentă – amintirea cinei alcătuite din şapte feluri avea să dăinuie ani de zile – iar priveliştea munţilor cu contururile estompate de ceaţă, de dincolo de golful scăldat în lumina lunii, aparţinea unei alte lumi Dar într-o lume atât de imperfectă nu poate exista perfecţiunea: la Grand Pacific Hotel, încuietorile de la uşile dormitoarelor nu erau bune de nimic Prima sugestie privind acest aspect am primit-o în clipa când m-am trezit în puterea nopţii, din cauză că nu ştiu cine mă împungea cu ceva în umăr Primul meu gând n-a fost despre încuietori, ci despre degetul care mă împungea Era cel mai dur deget pe care l-am simţit vreodată Îl simţeam ca pe o bucată de oţel M-am chinuit să-mi deschid ochii, luptând cu oboseala şi cu strălucirea luminii din tavan şi, până la urmă, am reuşit să-mi concentrez privirea pe umărul meu stâng Era un revolver automatic Colt 38 şi, ca nu cumva să am dubii în identificarea armei, de îndată ce m-a văzut foindu-mă, cel care ţinea arma a mişcat-o astfel încât ochiul meu drept să poată privi drept în centrul ţevii Era un pistol, nu încăpea nici o îndoială Privirea mea s-a plimbat dincolo de revolver, de încheietura bronzată şi păroasă a mâinii, de braţul înveşmântat în alb şi s-a oprit pe faţa ciocolatie, imobilă şi rece, străjuită de o pălărie de iahting uzată, după care a revenit la pistol — În regulă, amice, am spus eu (Am vrut ca replica mea să sune calm şi indiferent, dar a ieşit ceva ce semăna mai curând cu cârâitul corbului – cel răguşit – de pe crenelurile castelului lui Macbeth ) Văd că e un pistol Curăţat, uns cu ulei, în fine, bine îngrijit Dar am să te rog să-l dai la o parte Pistoalele suni nişte obiecte periculoase — Faci pe deşteptu’, ai? a replicat el cu răceală Vrea să-i arate nevestei cât e el de erou Dar de fapt nu ţi-ar plăcea să faci pe eroul, este, Bentall? Nu cred că ţi-ar plăcea să începi vreo chestie Mi-ar fi plăcut grozav de mult să încep o chestie Mi-ar fi plăcut să-i smulg pistolul şi să-l buşesc în cap cu el Când am un pistol îndreptat spre ochiul meu, mi se usucă gura iască, inima începe să-şi depăşească norma la bătăi pe minut şi mi se epuizează rezervele de adrenalină Tocmai începusem să mă gândesc cam ce altceva mi-ar plăcea să-i fac când l-am văzut arătând cu capul dincolo de pat — Fiindcă dacă ai de gând aşa ceva, ar fi bine să arunci mai întâi o privire acolo M-am întors încet, în aşa fel încât să nu tulbur pe nimeni Cu excepţia lucirilor gălbui ale ochilor, individul din cealaltă parte a patului era o adevărată simfonie în negru Costum negru, jerseu negru de marinar dedesubt, pălărie neagră şi unul dintre cele mai negre chipuri pe care le-am văzut vreodată: o faţă slabă, bine îngrijită, cu un nas subţire, o faţă de indian veritabil Era foarte firav şi scund, dar nu trebuia să fie o matahală, luând în consideraţie ceea ce ţinea în mâini: o puşcă de vânătoare de calibrul doisprezece, redusă la aproape o treime din lungimea iniţială prin retezarea patului şi a ţevilor Era ca şi cum ai fi privit de-a lungul a două tunele de cale ferată neiluminate M-am întors încet şi m-am uitat la individul alb — Am înţeles aluzia Pot să mă ridic? A încuviinţat din cap şi s-a dat înapoi cam o jumătate de pas Mi-am trecut picioarele peste marginea patului şi am privit în cealaltă parte a încăperii unde Marie Hopeman, păzită de un al treilea ins, negru şi el, şedea într-un fotoliu din împletitură de trestie Era îmbrăcată într-o rochie din mătase albă şi albastră, fără mâneci, şi fiindcă nu avea mâneci am putut să văd cele patru semne vineţii de pe antebraţ, în locul de unde cineva o înşfăcase fără prea multă delicateţe La rândul meu, eu eram mai mult sau mai puţin îmbrăcat, îmi lipseau pantofii, cravata şi sacoul, deşi ajunsesem la hotel cu câteva ore mai devreme după o călătorie lungă pe un drum plin de hârtoape, impusă de lipsa de locuri de cazare la aerodromul situat în celălalt capăt al insulei Din pricina afluxului neaşteptat al pasagerilor sosiţi de la avionul rămas în pană, nici nu s-a pus problema unor camere separate pentru domnul şi doamna Bentall dar faptul că aceştia erau amândoi aproape complet îmbrăcaţi nu avea nimic de a face cu decenţa, fie ea falsă sau nu Afluxul neaşteptat s-a datorat unei întârzieri neprevăzute pe aerodrom; dar motivul acelei întârzieri îmi pusese mintea la grea încercare În esenţă, ea s-a datorat unui incendiu de proporţii medii la instalaţia electrică, izbucnit în avionul nostru DC7 imediat după decuplarea furtunelor de alimentare şi, cu toate că a fost stins în mai puţin de un minut, comandantul aeronavei a refuzat, pe bună dreptate, să continue drumul până când nu soseau din Hawai tehnicienii companiei care să evalueze proporţiile stricăciunilor Însă aş fi dat oricât să aflu ce anume a provocat incendiul Deşi în general sunt dispus să cred în coincidenţe, mă feresc să trec de pragul către idioţenie Patru savanţi împreună cu soţiile lor dispăruseră deja în drum spre Australia Nu era exclus ca şi al cincilea cuplu, adică noi doi, să păţească la fel, şi escala pentru alimentare pe aerodromul Suva din Fiji ar fi fost ultimul prilej pentru punerea în practică a dispariţiei noastre Aşa încât am rămas îmbrăcaţi, am încuiat uşile şi am făcut de planton cu rândul: eu am preluat primul schimb şi am stat tăcut în întuneric până la trei dimineaţa, când am zgâlţâit-o pe Marie Hopeman şi m-am întins în patul meu Am adormit aproape imediat iar ea trebuie să fi făcut exact acelaşi lucru, fiindcă uitându-mă pe furiş la ceas am constatat că nu trecuseră decât douăzeci de minute după trei Ori n-o zgâlţâisem suficient de tare, ori nu-şi revenise după precedenta noapte fără somn, când până şi stewardeselor li se făcuse rău din pricina saltului violent de la San Francisco la Hawai Oricare ar fi fost motivul, acum nu mai avea importanţă Mi-am încălţat pantofii şi m-am uitat la ea Pentru moment, nu mai părea atât de senină şi de distantă, arăta doar palidă şi obosită, iar sub ochi se vedeau nişte umbre albăstrii Nu suporta prea bine călătoriile şi se resimţea serios după noaptea precedentă A observat că mă uitam la ea şi a dat să vorbească: — Mă mă tem că — Taci din gură! i-am retezat-o cu înverşunare A tresărit de parc-aş fi pocnit-o peste faţă, apoi şi-a strâns buzele şi şi-a coborât privirea spre picioarele încălţate în ciorapi de nailon Bărbatul cu pălărie de iahting a scos un hohot de râs cu muzicalitatea apei ieşind pe o conductă de evacuare — Nu-l băga în seamă, doamnă Bentall Numai vorba e de el Lumea-i plină de „Bentall”-i, tari la suprafaţă şi moi ca piftia înăuntru Când sunt neliniştiţi şi speriaţi simt nevoia să se descarce pe cineva Îi face să se simtă mai bine Dar, bineînţeles, se descarcă numai în direcţia în care nu-i paşte nici un pericol S-a uitat la mine gânditor şi fără prea multă admiraţie Am dreptate, Bentall? — Ce vrei? am întrebat eu înţepat Care-i rostul acestei acestei invazii? Vă pierdeţi timpul N-am decât vreo patruzeci de dolari bani-gheaţă Restul sunt în cecuri de voiaj Nu vă folosesc la nimic Bijuteriile soţiei mele — De ce sunteţi amândoi îmbrăcaţi? m-a întrerupt el pe neaşteptate? M-am încruntat şi m-am holbat le el — Regret, dar nu pricep Ceva dur, rece şi aspru mi-a apăsat ceafa Cel care retezase ţevile puştii nu fusese deosebit de preocupat de pilirea muchiilor — Eu şi soţia mea suntem pasageri cu statut de prioritate, am răspuns eu la repezeală (E greu să vorbeşti cu un ton pompos şi speriat în acelaşi timp ) Problema mea e de maximă urgenţă Am am reuşit să conving de asta autorităţile aeroportului Am înţeles că se mai întâmplă ca avioanele să oprească peste noapte pentru realimentare în Suva şi am cerut să fiu înştiinţat de îndată ce apar locuri libere într-un avion care se îndreaptă spre vest Personalul hotelului a fost de asemenea anunţat şi aşteptam dintr-o clipă în alta să fim anunţaţi Nu era adevărat, dar personalul din schimbul de zi îşi încheiase programul şi nu se putea face o verificare rapidă Dar mi-am dat seama că m-a crezut — Foarte interesant, a murmurat el Şi foarte convenabil Doamnă Bentall, poţi să vii să-ţi ţii soţul de mână mi se pare că nu prea se simte în apele lui A aşteptat până când ea a traversat încăperea şi s-a aşezat pe pat la o jumătate de metru de mine şi privind drept înainte, apoi a spus: — Krishna? — Da, căpitane, a răspuns indianul care o păzise pe Marie — Du-te afară Cheamă recepţia prin telefon Spune că eşti de la aeroport şi că ai un apel urgent pentru domnul şi doamna Bentall, şi anume că în două-trei ore urmează să oprească pentru realimentare un avion K L M cu două locuri libere Trebuie să plece imediat de la hotel Ai priceput? — Da, căpitane Arătându-şi o clipă dinţii de un alb strălucitor, indianul a pornit spre uşă — Nu pe-acolo, prostule! l-a apostrofat albul, indicându-i cu o mişcare a capului uşa dublă cu canaturi de sticlă ce dădea spre verandă Vrei să te vadă toată lumea? După ce vorbeşti cu recepţia, ia taxiul prietenului tău, vino pe la intrarea principală, spune-le că ai primit comanda prin telefon de la aeroport şi urcă aici să ajuţi la cărarea bagajelor Indianul a încuviinţat din cap, a deschis uşa şi s-a făcut nevăzut Bărbatul cu pălărie de iahting a scos la iveală o havană, a pufăit câteva rotocoale de fum negru în aer şi a rânjit către noi — Mişto schema, este? — Şi, mă rog frumos, ce-ai de gând să faci cu noi? am întrebat eu cu glas tensionat — Am să vă duc într-o mică excursie, a răspuns el cu un rânjet, dezvelindu-şi dinţii stricaţi şi pătaţi de nicotină Şi nimeni n-are să pună nici o întrebare – toată lumea o să creadă că aţi plecat la Sydney, cu avionul Nu-i aşa că e o chestie tristă? Ei, şi-acum în picioare, mâinile la ceafă şi stânga-mprejur! Cu trei ţevi de armă îndreptate spre mine, dintre care cea mai îndepărtată se afla la nici o jumătate de metru, mi s-a părut o idee inspirată să-i dau ascultare A aşteptat până când am avut o privire de ansamblu spre cele două tuneluri de cale ferată, mi-a înfipt ţeava pistolului între omoplaţi şi a început să mă pipăie cu o mână de expert, căreia nu i-ar fi scăpat nici o cutie de chibrituri În cele din urmă, apăsarea pistolului pe coloana mea vertebrală a slăbit şi l-am auzit dându-se un pas înapoi — În regulă, Bentall, şezi Un pic cam surprinzător, poate de multe ori, fătălăii buni de gură ca tine se maimuţăresc într-atât încât poartă asupra lor şi câte-un pistol Poate că l-ai ascuns în bagaje O să verificăm mai târziu Transferând o privire speculativă către Marie Hopeman, i-a spus: — Dar dumneata, domniţă? — Să nu-ndrăzneşti să mă atingi, o om îngrozitor ce eşti! A sărit în picioare şi a rămas dreaptă ca o santinelă în postul de gardă, cu braţele întinse pe lângă trup, cu pumnii încleştaţi, respirând rapid şi profund Încălţată cum era numai cu ciorapii de mătase nu putea să aibă mai mult de un metru şaizeci, dar indignarea furioasă o făcea să pară cu câţiva centimetri mai înaltă Era o reprezentaţie pe cinste — Ce-ţi închipui c-aş fi? Bineînţeles că n-am nici o armă asupra mea! Lent, cu băgare de seamă dar fără insolenţă, privirea lui a urmărit fiecare curbură a rochiei mulate mai mult decât corespunzător pe trupul femeii Pe urmă a oftat — Ar fi într-adevăr un miracol dac-ai avea, a admis el cu regret Poate că în bagajul dumitale Dar asta, mai târziu N-aveţi voie să vă deschideţi valizele până când n-ajungem unde trebuie (S-a oprit pentru o pauză de meditaţie ) Dar o sacoşă de mână trebuie să ai, nu-i aşa domniţă? — Să nu te prind că-ţi pui labele murdare pe geanta mea! a replicat ea furioasă — Nu sunt murdare, a spus el cu blândeţe, ridicându-şi o mână pentru control Mă rog, nu foarte tare Geanta, doamnă Bentall — E-n noptieră, a zis ea cu dispreţ El s-a dus în cealaltă parte a încăperii, fără să ne scape nici o clipă din ochi Am bănuit că nu prea avea multă încredere în băiatul cu tunul portabil A luat din noptieră geanta gri din piele de reptilă, i-a desfăcut încuietoarea şi i-a răsturnat conţinutul pe pat S-a revărsat o ploaie de mărunţişuri, bani, pieptene, batistă, pudrieră şi tot arsenalul obişnuit de farduri şi vopselei de război Dar nici un pistol În privinţa asta nu-ncăpea nici o îndoială — La drept vorbind, nici nu prea pari genul ăla de femeie, a spus el în Ioc de scuze Dar uite-aşa ajungi să trăieşti până la cincizeci de ani: neavând încredere nici în propria-ţi mamă şi S-a întrerupt şi a cântărit în mână geanta goală — Mi se pare mie sau e olecuţă cam grea? S-a uitat cu atenţie înăuntru, a scotocit cu mâna, a scos-o şi a pipăit fundul genţii, pe dinafară S-a auzit un declic aproape imperceptibil şi fundul fals s-a desfăcut, rămânând atârnat de balamale Un obiect a căzut cu un bufnet pe covor S-a aplecat şi a ridicat de jos micul revolver plat, cu ţeava scurtă — Ie-te-te, o brichetă din alea şmechereşti, a spus el pe un ton destins Sau te pomeneşti c-o fi pentru parfum ori pentru împrăştiat pudră pe faţă? Te doare mintea de ce sunt ăştia-n stare să inventeze — Soţul meu e savant şi o persoană foarte importantă în domeniul său de activitate, a replicat glacial Marie Hopeman De două ori i-a fost ameninţată viaţa Am am permis pentru pistolul ăla, emis de poliţie — Iar eu am să-ţi dau o chitanţă pentru el, pentru ca lucrurile să fie întru totul legale, a spus el cu largheţe (Privirea iscoditoare contrazicea tonul ) În regulă, pregătiţi-vă de plecare Rabat, s-a adresat el individului cu puşcociul, du-te pe verandă şi bagă de seamă să nu-ncerce careva vreo prostie între uşa principală şi taxi Totul fusese aranjat cu grijă Nu puteam încerca nimic nici dacă aş fi vrut şi nu voiam, cel puţin în acel moment: era limpede că n-avea de gând să ne lichideze pe loc şi n-aveam nici un chef s-o iau la fugă numai ca să mă conving Când s-a auzit bătaia în uşă, s-a făcut nevăzut în spatele draperiilor, ţinând sub supraveghere uşa dinspre verandă A intrat mai întâi băiatul de serviciu, care a luat trei valize A urmat Krishna, care între timp se dotase cu un fes Krishna ţinea o pelerină de ploaie peste braţ – avea toate motivele pentru asta, fiindcă afară ploua cu găleata – iar mie nu-mi era greu să ghicesc că sub respectivul obiect vestimentar avea şi altceva decât mâna A aşteptat politicos până când am ieşit înaintea lui pe uşă, a luat cea de-a treia valiză şi ne-a urmat Ajuns la capătul lungului coridor, l-am văzut pe bărbatul cu pălărie de iahting ieşind din camera noastră şi urmându-ne tacticos, îndeajuns de departe ca să nu lase impresia că face parte din grup şi destul de aproape pentru a putea interveni rapid în cazul în care îmi venea vreo idee trăsnită Nu m-am putut abţine să mă gândesc că nu era prima oară când făcea genul ăsta de lucruri Recepţionerul din schimbul de noapte, un bărbat brunet şi uscăţiv, având întipărită pe chip expresia de lehamite a tuturor celor din tagma lui, avea deja pregătite notele noastre de plată În timp ce plăteam, bărbatul cu pălărie de iahting s-a apropiat de recepţie şi, cu trabucul atârnând în colţul gurii, l-a salutat afabil pe funcţionar cu o mişcare a capului — Bună dimineaţa, domnule căpitan, a rostit cu respect recepţionerul L-aţi găsit pe prietenul dumneavoastră? — L-am găsit, într-adevăr (Expresia rece şi dură dispăruse de pe chipul căpitanului Fleck spre a fi înlocuită de o alta plină de jovialitate ) Şi mi-a zis că omul pe care voiam de fapt să-l întâlnesc e tocmai la aeroport Ca să vezi beleaua naibii, trebuie s-ajung acolo în puterea nopţii Dar n-am încotro Fă-mi, te rog, rost de o maşină — Desigur, sir Fleck părea să fie un om cu oarecare trecere prin părţile locului Ezitând, recepţionerul a adăugat: — E urgent, domnule căpitan? — Toate treburile mele sunt urgente, a replicat Fleck cu glas tunător — Fireşte, fireşte, s-a grăbit să confirme recepţionerul, care părea tare dornic să intre în graţiile lui Fleck Voiam numai să vă spun că, din întâmplare, domnul şi doamna Bentall trebuie să ajungă şi dânşii acolo, şi au la dispoziţie un taxi — Încântat de cunoştinţă, domnule ăă Bentall, a zis cu entuziasm Fleck Cu dreapta mi-a zdrobit mâna întinsă de mine într-o strânsoare fals-sinceră de marinar, iar cu stânga a adus haina informă pe care o purta cu o treaptă mai aproape de starea de distrugere totală împungând atât de puternic cu arma lui ascunsă materialul cândva alb, încât am avut impresia că o să-şi desprindă buzunarul din cusături — Mă cheamă Fleck Trebuie să ajung neîntârziat la aeroport şi, dac-aţi fi atât de amabili – cu împărţirea tarifului, fireşte – v-aş fi mai mult decât recunoscător Fără doar şi poate, era un profesionist desăvârşit: am fost uşuiţi afară şi până la taxiul care ne aştepta cu dexteritatea firească şi suavă a şefului de sală care te conduce la cea mai proastă masă dintr-un restaurant neaglomerat Şi dac-aş mai fi păstrat vreo îndoială în privinţa competenţei, dublată de experienţă, a lui Fleck, ea mi-ar fi fost risipită în clipa când am luat loc pe bancheta din spate a taxiului, între el şi Rabat, şi am simţit cum în regiunea taliei se strâng fălcile unui cleşte uriaş şi deloc delicat: în stânga, puşcociul lui Rabat; în dreapta, revolverul automat al lui Fleck Amândouă erau înfipte în scobiturile de deasupra şoldurilor, singura poziţie din care mi-ar fi fost imposibil să le dau la o parte pe neaşteptate Am rămas tăcut şi nemişcat, sperând ca combinaţia dintre arcurile taxiului străvechi şi drumul accidentat să nu provoace o tresărire spasmodică a vreunuia din degetele arătătoare îndoite pe trăgace Marie Hopeman şedea pe scaunul din faţă, alături de Krishna, cât se poate de ţeapănă şi de nemişcată, foarte distantă M-am întrebat dacă mai rămăsese ceva din zeflemeaua nepăsătoare sau din încrederea liniştită în propriile-i puteri, pe care le arătase cu două zile în urmă, în biroul colonelului Raine Călătorisem împreună, umăr lângă umăr, preţ de vreo şaisprezece mii de kilometri, iar eu nici nu începusem s-o cunosc măcar, căci avusese grijă de asta Nu ştiam absolut nimic despre oraşul Suva, dar chiar dacă aş fi avut cât de cât habar, mă-ndoiesc că mi-aş fi dat seama unde eram duşi Cu doi oameni în faţa mea, câte unul în dreapta şi în stânga şi cu ce reuşeam să întrezăresc prin geamurile laterale, opacizate de ploaia torenţială, şansele de a observa ceva erau neglijabile Am apucat să zăresc în treacăt un cinematograf tăcut şi întunecat, o bancă, un canal cu nişte lumini răzleţe ce se oglindeau pe suprafaţa lui opacă şi, după ce am luat-o pe nişte străduţe înguste şi neiluminate, trecând hurducăind peste nişte şine de cale ferată, un lung şir de vagoane de marfă pe care stătea scris C S R Toate acestea, mai ales trenul de marfă, veneau în contradicţie violentă cu prejudecăţile mele despre cum ar trebui să arate o insulă din Pacificul de Sud, dar n-am avut timp să mă minunez de chestia asta Taxiul a oprit cu o smucitură neaşteptată, din pricina căreia am avut senzaţia că ţeava dublă a puştii mă penetrează cam până pe la jumătatea trupului, şi căpitanul Fleck a sărit afară, ordonându-mi să cobor M-am dat jos şi am rămas pe loc, frecându-mi şoldurile în vreme ce mă uitam în jurul meu Era întuneric ca-ntr-un mormânt, continua să plouă vârtos şi la început n-am putut să văd nimic în afară de una sau două structuri unghiulare care-mi sugerau vag nişte macarale păşitoare Dar n-aveam nevoie de ochi ca să-mi dau seama unde ne aflam, căci nasul îmi dădea toate elementele edificatoare Simţeam un miros combinat de fum, motorină şi rugină, miasma de smoală, parâme şi funii ude si, dominând totul, mirosul aspru şi persistent al mării Ţinând cont de lipsa de somn şi de întorsătura uluitoare a evenimentelor, mintea mea nu funcţiona prea bine în noaptea aceea, dar mi s-a părut evident că Fleck nu ne adusese pe docurile din Suva ca să ne îmbarce pe un avion K L M cu destinaţia Australia Am dat să spun ceva, dar el mi-a retezat-o scurt, a luminat cu o lanternă-stilou cele două valize pe care Krishna le aşezase cu multă grijă într-o băltoacă de apă murdară şi uleioasă, a ridicat el însuşi celelalte două valize şi mi-a spus cu glas suav să fac şi eu la fel ca el şi să-l urmez Lovitura în coaste cu rol de confirmare aplicată de Rabat n-a avut nimic suav Concepţia individului despre atenţionările delicate începea să mă obosească Probabil că Fleck îl supunea unui regim intensiv alcătuit numai din reviste cu foiletoane despre gangsteri americani Fleck avea ori o vedere nocturnă mai bună ca a mea, ori o imagine mentală completă a locurilor unde se afla fiecare parâmă, otgon, bolard şi piatră de caldarâm ieşită din pavaj, dar n-am avut mult de mers aşa că nu m-am împiedicai decât de vreo patru sau cinci ori până când am încetinit pasul, am cotit la dreapta şi am început să coborâm un şir de trepte din piatră Nu s-a grăbit deloc să le coboare şi chiar a riscat să folosească lanterna, lucru pentru care n-aveam de ce să-l învinuiesc: treptele erau alunecoase, acoperite cu un slin verde şi nu exista nici un fel de balustradă către mare Tentaţia de a-i arunca în cap una din valize şi de a lăsa apoi gravitaţia să preia controlul a fost intensă dar de scurtă durată Nu numai că spre spinarea mea continuau să fie îndreptate două arme, dar ochii mi se acomodaseră cu întunericul îndeajuns ca să pot desluşi silueta vagă a unei ambarcaţiuni lipită de cheiul jos de piatră de la baza scării Dac-ar fi căzut în acel moment, Fleck n-ar fi suferit decât nişte contuzii zdravene şi un afront şi mai serios al mândriei, ceea ce ar fi putut foarte uşor să-l determine să renunţe la dorinţa de linişte şi de discreţie în favoarea unei răzbunări imediate Nu părea genul de om care ar rata un asemenea prilej aşa că am strâns mai tare valizele şi am coborât treptele cu grija şi precizia plină de delicateţe a lui Daniel croindu-şi drum printr-un bârlog de lei adormiţi Oricum, prea mare diferenţă nu era în cazul meu, în afară de faptul că leii erau treji de-a binelea Câteva secunde mai târziu, Marie Hopeman şi cei doi indigeni ajungeau pe chei lângă mine Ne aflam acum la nici doi metri şi jumătate peste nivelul apei şi am privit cu atenţie spre ambarcaţiune, ca să-mi fac o idee despre forma şi dimensiunile ei, dar fondul cerului încărcat de nori de ploaie abia dacă era ceva mai luminos decât cel oferit de uscat şi de mare Avea carena lată, vreo douăzeci de metri lungime – deşi nu-i exclus să-mi fi scăpat câte şase metri la fiecare dintre capete – o suprastructură destul de voluminoasă în zona centrală şi două sau trei catarge Atâta am avut timp să observ până când o uşă de la suprastructură s-a deschis şi un val neaşteptat de lumină albă a distrus complet fărâma de vedere nocturnă pe care o mai aveam Un tip, înalt şi deşirat, după cum mi s-a părut, a trecut rapid prin dreptunghiul de lumină şi a închis la fel de repede uşa în urma sa — Totul în regulă, şefu’? N-am fost niciodată în Australia, dar am cunoscut o mulţime de australieni: accentul individului era inconfundabil — Da, i-am adus Şi ai grijă cu lumina aia, ce dracu! Venim la bord Îmbarcarea n-a fost deloc dificilă În locul unde ne aflam, pe la mijlocul navei, marginea de sus a copastiei se afla la acelaşi nivel cu cheiul şi n-am avut decât să sărim pe puntea situată cu şaptezeci de centimetri mai jos Am băgat de seamă că puntea era din lemn, nu din oţel Când am ajuns cu toţii jos, căpitanul Fleck a spus: — Suntem pregătiţi să ne primim oaspeţii, Henry? Părea relaxat acum, uşurat să se fi întors într-un loc familiar — Cabina e gata, şefu’, a dat de ştire Henry (Avea o voce răguşită, marcată de o tărăgănare de-a dreptul lugubră ) Să-i conduc la noua lor locuinţă? — Te rog Eu mă duc la mine în cabină În regulă, Bentall, lăsaţi-vă bagajul aici Ne vedem mai târziu Henry ne-a condus de-a lungul punţii către pupa, fiind urmaţi îndeaproape de doi indigeni Imediat ce am depăşit suprastructura, s-a întors la dreapta, a aprins o lanternă şi s-a oprit în fala unui mic tambuchi supraînălţat, de formă pătrată S-a aplecat, a tras zăvorul, a ridicat capacul tambuchiului şi a îndreptat fasciculul lanternei în jos — Voi doi, jos! Am coborât primul cele zece trepte ale unei scări metalice verticale, umede şi lipicioase, iar Marie Hopeman a venit imediat după mine Nici n-a apucat bine să-şi lase capul sub nivelul tambuchiului că Henry a trântit capacul şi am auzit scrâşnetul zăvorului A coborât ultimele două-trei trepte ale scării şi am început să luă cunoştinţă cu aspectul cabinei noastre de lux Era o carceră întunecată şi urât mirositoare Mă rog, nu întru totul întunecoasă, fiindcă filamentul unui bec protejat de un abajur de sârmă şi atârnat de plafon răspândea o lumină palidă, atât cât să nu umbli pe bâjbâite, dar era fără doar şi poate urât mirositoare Domnea o miasmă ca în urma unei epidemii de ciumă bubonică, o duhoare dezgustătoare imposibil de identificat Cât despre calităţile de carceră, mai mult nici că puteai să pretinzi Singura cale de ieşire era aceea pe care venisem Spre pupa se afla un perete despărţitor din lemn, ce se întindea pe toată lăţimea vasului Am descoperit o crăpătură între scânduri şi, cu toate că n-am putut să văd nimic, am putut să simt mirosul de motorină: sala maşinilor, fără îndoială În peretele despărţitor dinspre prova se găsea o uşă descuiată ce dădea spre o toaletă primitivă şi o chiuvetă pătată de rugină, alimentată de un robinet care furniza un debit considerabil de apă brună şi sălcie, nu apă de mare Aproape de colţurile dinspre prova ale calei, în plafon erau practicate nişte găuri de cincisprezece centimetri în diametru Am încercat să mă uit prin ele, dar n-am văzut nimic Probabil că jucau rol de ventilatoare şi cu greu s-ar fi putut spune că nu-şi aveau justificare Dar pe o noapte lipsită de vânt şi cu nava pe loc erau de-a dreptul inutile Pe toată lungimea calei, fixate în nişte fante tăiate în punte şi în plafon, erau nişte traverse din lemn aşezate la distanţe mari Erau patru şiruri de astfel de traverse şi în spatele şirurilor mai apropiate de babord şi de tricord lăzi şi cutii de lemn fuseseră stivuite până aproape de plafon, cu excepţia spaţiului lăsat liber pentru ca aerul de la ventilatoare să poată pătrunde înăuntru Între şirurile exterioare şi interioare de traverse alte cutii şi saci fuseseră stivuiţi până la jumătate din înălţimea calei Între şirurile interioare, de la peretele dinspre sala maşinilor şi până la cele două uşi mici din peretele despărţitor dinspre prova rămăsese un culoar de trecere de circa un metru şi douăzeci de centimetri Podeaua de lemn a acestui culoar arăta de parcă fusese spălată ultima oară cam pe vremea ultimului război mondial Încă mă mai uitam încet în jurul meu, simţind cum mi se face inima cât un purice şi sperând că nu era atât de întuneric ca Marie Hopeman să nu-mi observe expresia atent echilibrată de om impasibil şi intrepid, când lumina din tavan a scăzut până la o lucire roşie slabă şi de la pupa s-a auzit un vaiet ascuţit O secundă mai târziu s-a trezit la viaţă un inconfundabil motor diesel, vasul a început să vibreze pe măsură ce turaţia creştea, apoi, când turaţia s-a micşorat din nou, am putut să aud tropăitul unor sandale pe puntea de deasupra – aruncau parâmele, fără îndoială Imediat după aceea huruitul motorului a căpătat accente grave în clipa în care s-a trecut la angrenarea elicei N-a fost nevoie decât de o uşoară înclinare spre tribord în momentul când nava s-a desprins de peretele cheiului ca să ne dăm seama că pornisem la drum M-am întors cu spatele la peretele dinspre pupa, m-am ciocnit de Marie Hopeman în semiîntuneric şi am prins-o de braţ ca să nu cadă Pielea i se făcuse ca de găină, era udă şi excesiv de rece Am aprins un chibrit şi am privit-o cu atenţie în timp ce ea şi-a mijit ochii din pricina luminii neaşteptate Părul blond şi ciufulit i se lipise de frunte şi de un obraz, mătasea subţire şi îmbibată de apă a rochiei stătea mulată pe ea ca un cocon lipicios şi fata tremura neîncetat Abia atunci mi-am dat seama cât de rece şi de umedă era acea văgăună neaerisită Am stins chibritul, mi-am scos un pantof şi am început să lovesc în peretele de la pupa Văzând că efectul era nul, am urcat câteva trepte pe scară şi am prins a izbi în capacul tambuchiului — Ce naibii faci acolo? a întrebat Marie Hopeman — Chem serviciul la cameră Dacă nu primim imediat hainele, o să am pe cap un caz de pneumonie — N-ar fi mai nimerit să te-apuci să cauţi vreo armă pe-aici? a spus ea cu calm Nu ţi-a trecut prin minte să te-ntrebi de ce ne-au adus aici? — Ca să ne lichideze? Prostii Am făcut o încercare cu râsul meu cel lipsit de griji, ca să văd cum merge N-a mers A sunat atât de cavernos şi de neconvingător încât până şi mie a reuşit să-mi slăbească moralul Am continuat: — E limpede că n-or să ne facă de petrecanie, cel puţin deocamdată Nu m-au adus atâta amar de drum ca să-mi facă una ca asta – se putea acţiona mult mai uşor în Anglia După cum nu era necesar să te aducă nici pe tine ca să mă elimine pe mine În al treilea rând, n-aveau de ce să ne aducă pe vasul ăsta ca s-o facă De exemplu, canalul ăla murdar peste care-am trecut şi vreo doi bolovani mai grei ar fi fost de ajuns Şi, în al patrulea rând, o fi el căpitanul Fleck un potlogar şi un ticălos, dar nu mi-a creat impresia de criminal A fost o replică mult mai reuşită Dacă o repetam de vreo sută de ori poate că începeam să o cred eu însumi Marie Hopeman a rămas tăcută, ca şi cum aş fi pus-o pe gânduri, aşa că nu era exclus să fi avut în ea un sâmbure de adevăr După ce m-am convins că n-avea rost să mai insist cu tambuchiul, m-am dus la peretele despărţitor de la prova şi am început să-l lovesc cu pantoful Se vede treaba că acolo se afla cabina echipajului, fiindcă am primit un răspuns după o jumătate de minut Cineva a ridicat capacul tambuchiului şi o lanternă puternică a luminat cala — Fii drăguţ şi-ncetează cu hărmălaia aia, mi-a zis Henry, deloc încântat Ce-ai, nu poţi să dormi, ori ce? — Unde sunt valizele noastre? am întrebat eu cu arţag Ne trebuie haine uscate Soţia mea e udă până Ia piele — Bine, bine, a bombănit el Mişcaţi-vă la prova, amândoi Ne-am mutat din loc, el a coborât în cală, a primit patru valize de la cineva invizibil pentru noi, apoi s-a dat la o parte ca să-i facă loc celuilalt să coboare pe scară Era căpitanul Fleck, echipat cu lanternă şi pistol şi învăluit într-o aromă de whisky Aducea o schimbare binevenită faţă de duhoarea înfiorătoare din cală — Scuze că v-am făcut să aşteptaţi, a răcnit el plin de voioşie Încuietorile de la valize au fost olecuţă cam parşive Va să zică, Bentall, n-ai avut nici un pistol la tine, ai? — Bineînţeles că nu, am replicat eu cu fermitate Avusesem, dar rămăsese sub cuvertura patului meu de la Grand Pacific Hotel — Zi-mi şi mie ce-i cu blestemăţia asta de miros de-aici? — Blestemăţie? Blestemăţie, zici? Fleck a adulmecat aerul infect cu aerul entuziast al unui cunoscător aplecat asupra unui pahar cu coniac Napoleon, apoi a adăugat: — Miez uscat de nucă de cocos şi aripi dorsale de rechin Mai ales miezul de nucă Cic-ar fi foarte bun pentru sănătate — Sunt convins, am replicat eu cu amărăciune Şi cât ai de gând să ne ţii în iadul ăsta? — Nu există schooner mai bun , a început iritat Fleck, pe urmă s-a întrerupt O să vedem Poate câteva ore, nu ştiu O să primiţi micul dejun la opt A luminat cu lanterna în jurul lui prin cală şi a continuat pe un ton de scuză: — Nu ni se întâmplă prea des să primim la bord femei, în special de felul dumitale, domniţă Poate că ne-am fi dat mai multă osteneală cu curăţenia Să nu care cumva să dormiţi desculţi — De ce? am întrebat eu ritos — Libărci, a explicat el scurt Se dau în vânt după tălpile picioarelor A mişcat lanterna brusc într-o parte şi a surprins două insecte monstruoase, roşcat-maronii, cu aspect de cărăbuş şi lungi de vreo câţiva centimetri buni, care s-au făcut nevăzute aproape imediat — A atât de mari? a şoptit Marie Hopeman — Din pricina nucii de cocos şi a motorinei, ne-a lămurit Henry pe un ton lugubru Hrana lor preferată, în afară de D D T Le dăm cu de-ăla găleţi întregi Şi ăştia nu-s decât dintre cei mici Părinţii lor ştiu că nu e bine să iasă la iveală când sunt oameni prin preajmă — Ajunge, l-a întrerupt brusc Fleck, vârându-mi lanterna în mână Ia asta O să ai nevoie de ea Ne vedem mâine dimineaţă Henry a aşteptat până când Fleck a scos capul pe orificiul tambuchiului, apoi a împins în spate câteva traverse culisante care mărgineau culoarul central A arătat cu capul spre platforma din lăzi înaltă de un metru douăzeci, expusă astfel — Culcaţi-vă aici, a spus el scurt În altă parte n-aveţi unde Pe mâine dimineaţă Acestea fiind zise a plecat şi, câteva clipe mai târziu, trapa s-a închis în urma lui Şi uite-aşa, fiindcă în altă parte n-aveam unde, am dormit pe platforma înaltă, ghemuiţi umăr lângă umăr Sau, mai exact, Marie a dormit Eu aveam alte lucruri la care să mă gândesc CAPITOLUL 2 Marţi 8:30 a m – 7 p m A dormit senin, nemişcată ca un mort, mai bine de trei ore, respirând atât de liniştit că abia dac-am auzit-o O dată cu trecerea timpului, ruliul schoonerului a devenit tot mai pronunţat până când, după o smucitură deosebit de violentă, s-a trezit surprinsă şi s-a holbat la mine cu nişte ochi care reflectau deruta şi o undă de teamă Apoi, în timp ce se ridica în capul oaselor, gândurile i s-au limpezit — Bună a spus ea — ’Neaţa Te simţi mai bine? — Mmm S-a agăţat de o traversă pe când o nouă smucitură violentă a făcut să se rostogolească prin cală câteva cutii Dar n-o să mă ţină mult dacă mai continuă aşa Ştiu că e neplăcut, dar n-am ce face Cât o fi ora? Văd că ceasul tău arată opt şi jumătate Afară trebuie să fie plină zi Mă-ntreb încotro ne-om fi îndreptând — Spre nord sau spre sud Nu mergem nici în spirală, nici în zigzag, ceea ce înseamnă că valurile ne lovesc perpendicular pe axul navei Nu prea mai ţin eu minte chestiile de geografie, dar ştiu sigur că în perioada asta a anului alizeul de est creează o hulă de la vest la est Deci, nord sau sud Cu trupul ţeapăn, am coborât de pe lăzi şi am pornit spre prova de-a lungul culoarului central, spre locul unde fuseseră lăsate cele două spaţii înguste pentru a permite pătrunderea aerului de la gurile de ventilaţie M-am strecurat pe rând în fiecare dintre ele şi am pipăit pereţii laterali ai vasului, cât mai sus Peretele de la babord era fără doar şi poate mai cald decât cel de la tribord Asta însemna că ne deplasam aproximativ spre sud Zona de uscat cea mai apropiată în direcţia aceea era Noua Zeelandă, situată cam la o mie şase sute de kilometri depărtare Am pus la dosar această informaţie utilă şi tocmai mă pregăteam să plec de acolo când am auzit slab, dar inconfundabil, nişte voci venite de sus Am tras o cutie de lângă traversa de care se sprijinea şi m-am urcat în picioare pe ea, lipindu-mi obrazul de baza gurii de ventilaţie De bună seamă că ventilatorul se afla în imediata apropiere a cabinei-radio, iar deschiderea sa în formă de trompetă îl făcea să fie un instrument perfect pentru colectarea şi amplificarea undelor acustice Auzeam ţăcănitul constant al manipulatorului morse şi, suprapus peste el, o discuţie între doi oameni, clar de parcă aceştia s-ar fi aflat la nici un metru de mine Habar n-aveam despre ce vorbeau fiindcă foloseau o limbă total necunoscută mie După vreo două minute am sărit jos, am pus cutia la loc şi m-am întors la Marie — De ce-ai stat atâta? m-a întrebat ea pe un ton acuzator Nu se simţea deloc fericită în văgăuna aceea neagră şi urât mirositoare Nici eu — Scuze Dar ai putea să-mi fii recunoscătoare pentru întârziere Am aflat că mergem spre sud, dar, şi mai important, am aflat că putem auzi ce vorbesc oamenii de pe punte I-am povestit cum am descoperit asta şi ea a încuviinţat din cap — S-ar putea să fie o chestie foarte utilă — Ar putea să ne fie mai mult decât utilă, am spus eu Ţi-e foame? — Păi, ce să zic (A făcut o grimasă şi s-a frecat cu mâna pe stomac ) Nu numai că n-aş fi bună de marinar, dar mai e şi mirosul înfiorător de-aici — Se vede treaba că ventilatoarele alea nu-s bune de nimic, am admis eu Dar poate că n-ar strica nişte ceai Am mers la prova şi am atras atenţia asupra mea, aşa cum procedasem şi cu câteva ore în urmă, lovind în peretele despărţitor M-am întors şi, după nici un minut, tambuchiul s-a deschis Am clipit în valul de lumină orbitoare care a inundat brusc cala, apoi m-am tras înapoi când am văzut că cineva coboară scara Un bărbat cu obrajii scofâlciţi, uscăţiv şi posomorât — Ce-i cu gălăgia asta? a întrebat Henry agasat — Ne-aţi promis ceva la micul dejun, i-am adus eu aminte — Păi da, v-am promis Micul dejun în zece minute După care a plecat, închizând trapa după el Într-un timp mai scurt decât cel promis de Henry, trapa s-a deschis din nou şi un tânăr scund şi solid, brunet, cu părul creţ ciufulit într-un mod grotesc, a coborât sprinten scara, purtând într-o mână o tavă de lemn uzată Mi-a adresat un rânjet plin de voioşie, a mers de-a lungul culoarului şi a aşezat tava pe lăzi, lângă Marie, luând rapid un capac din cositor de pe un vas, cu aerul unui maestru-bucătar care-şi prezintă ultima creaţie M-am uitat la substanţa cafenie şi lipicioasă Mi s-a părut că disting boabe de orez şi fărâme de nucă de cocos — Ce-i asta? am întrebat eu Gunoiul de săptămâna trecută? — Budincă Dalo, sir E foarte bună Arătând spre oala cu emailul ciobit, a adăugat: — Aici e cafeaua Şi ea e foarte bună A înclinat capul către Marie şi a şters-o la fel de sprinten precum sosise Nu mai e nevoie să precizez că a închis trapa după el „Budinca” era o mizerie indigestă şi gelatinoasă, cu gust şi consistenţă de clei fiert din piele de vacă Era pur şi simplu necomestibilă, dar nici nu se putea compara cu cafeaua, nişte apă de santină călduţă strecurată prin nişte saci de ciment vechi — Crezi că urmăresc să ne otrăvească? a întrebat Marie — Imposibil În primul rând, nimeni n-ar putea să mănânce porcăria asta Cel puţin, nici un european n-ar face-o După standardele polineziene, probabil că se situează undeva alături de caviar Ei bine, cam ăsta a fost micul dejun M-am întrerupt şi m-am uitat îndeaproape la lada din spatele tăvii — Ei, fir-aş al naibii! Nu-mi scapă prea multe, după cum văd N-am stat decât vreo patru ore cu spatele lipit de ea — Ei lasă, că doar n-oi avea ochi la ceafă, a remarcat ea judicios N-am dat nici o replică, fiindcă aprinsesem deja lanterna şi mă uitam cu atenţie printre scândurile lăzii — Mie mi se pare c-ar fi nişte sticle cu limonadă, sau cam aşa ceva — Şi mie Îţi faci cumva scrupule privind atacarea proprietăţii lui Fleck? a întrebat ea cu delicateţe Am rânjit, am pus mâna pe bâta mea contra şobolanilor, am desfăcut o scândură din capac, apoi am scos o sticlă şi i-am dat-o tovarăşei mele de drum — Ai grijă S-ar putea să fie gin de contrabandă pentru uzul băştinaşilor Temerea nu mi s-a confirmat, era suc de lămâie şi încă unul excelent Excelent pentru sete, dar nu prea ţinea loc de foame Mi-am scos haina şi am început să cercetez conţinutul calei Căpitanul Fleck părea angrenat într-o afacere complet inofensivă: transportul de provizii Spaţiile pe jumătate pline dintre cele două şiruri de traverse de pe fiecare latură erau ocupate de lăzi cu mâncare şi băutură: carne, fructe şi băuturi răcoritoare Probabil încărca marfa de pe una din insulele mai mari înainte de a porni să colecteze miezul de nucă de cocos Părea o ipoteză rezonabilă Numai că, pe de altă parte, Fleck nu părea un om inofensiv Mi-am încropit un mic dejun din carne de vită conservată şi pere – Marie a refuzat să se atingă de aşa ceva – după care am început să investighez conţinutul lăzilor şi cutiilor stivuite până la tavan, între şirurile exterioare de traverse şi pereţii vasului Dar n-am ajuns prea departe Traversele din acele şiruri nu erau culisante, precum cele din interior, ci erau prinse în balamale la partea superioară, fiind proiectate să se rabată în sus şi spre interior Ţinând cont că aveau partea de jos blocată de lăzile din şirurile interioare, lucrul acesta era de-a dreptul imposibil Am descoperit totuşi că două traverse, cele aflate imediat în spatele lăzii cu limonadă, se mişcau liber Le-am studiat partea superioară cu ajutorul lanternei şi am constatat că nu aveau balamale care să le prindă de plafon După prospeţimea lemnului din locul unde fuseseră prinse în şuruburi, se părea că balamalele fuseseră demontate de curând Am îndepărtat cât am putut de mult traversele, am tras de la locul ei lada de sus, fără să-mi frâng gâtul – lucru care n-a fost atât de simplu pe cât pare, deoarece cutiile erau grele şi ruliul schoonerului destul de serios în acel moment – şi am aşezat-o pe platforma unde ne petrecusem noaptea Cutia era lungă de şaizeci de centimetri, lată de vreo patruzeci şi cinci şi înaltă de treizeci, fiind construită din lemn de brad vopsit în galben Pe fiecare din cele patru colţuri ale capacului se vedea semnul distinctiv, în formă de săgeată cu deschiderea largă, ce marca obiectele din proprietatea Royal Navy Deasupra, o inscripţie aproape ştearsă de o linie neagră şi groasă spunea: „Flota militară aeriană” Mai jos se puteau citi cuvintele: „Busole cu alcool” şi dedesubt: „Material redundant Aprobat pentru casare”, urmată de desenul unei coroane, cu aspect cât se poate de oficial Am desfăcut cu oarecare dificultate capacul şi am văzut că inscripţiile nu minţeau: şase busole cu alcool, fără număr de serie, ambalate în paie şi hârtie albă — Mie mi se pare în regulă, am spus eu Am mai văzut inscripţii din astea „Redundant” e un eufemism militar pentru „depăşit” Se obţine astfel un preţ mai bun de la cumpărătorii civili Se prea poate ca Fleck să se ocupe cu comercializarea legală a stocurilor de mărfuri casate ale guvernului — Sau poate că domnul Fleck are un stoc propriu de inscripţii, a remarcat cu scepticism Marie Ia să ne uităm şi la altă ladă Am dat jos următoarea ladă Pe ea scria „Binocluri” şi conţinea binocluri A treia cutie purta şi ea însemnul „Flotei militare aeriene”, aproape, ştearsă, şi inscripţia „Centuri de salvare gonflabile (aviaţie)”, şi nici de data asta inscripţia nu minţea: centuri de salvare de un roşu-aprins, cu încărcătură de bioxid de carbon şi nişte cilindri galbeni pe care scria „Substanţă pentru îndepărtarea rechinilor” — Ne pierdem timpul, am spus eu Fiind nevoit să-mi menţin echilibrul din pricina ruliului puternic al schoonerului, ridicatul şi deschiderea cutiilor se transformase într-o muncă istovitoare În plus, căldura din cală creştea pe măsură ce soarele se înălţa pe cer, iar transpiraţia îmi şiroia pe faţă şi pe spinare — Nu-i decât un traficant ordinar de mâna a doua —Traficanţii de mâna a doua nu răpesc oameni, a remarcat ea caustic Încă una, te rog Am o presimţire Mi-am reprimat imboldul de a-i spune că era foarte simplu să ai presimţiri când nu ai de făcut tu corvoada, am apucat a patra ladă din stiva care se micşora constant şi, după ce-am constatat cât e de grea, am aşezat-o lângă celelalte Aceleaşi inscripţii legate de casare ca şi la celelalte, conţinutul fiind: „Bujii Champion 288 bucăţi ” După cinci minute şi după ce mi-am jupuit vreo cinci centimetri de piele de pe dosul palmei drepte, am reuşit să desfac capacul Marie a evitat cu grijă să se uite la mine Poate că se pricepea să citească gândurile, poate că începea să sufere de rău de mare Dar s-a întors când am deschis lada, s-a uitat atent înăuntru şi mi-a aruncat o privire — Se pare că dragul nostru căpitan Fleck are propriile inscripţii, a murmurat ea — S-ar părea că aşa stau lucrurile, am admis eu Lada era plină de cutii din tablă, care însă nu erau pline cu bujii În lada cu pricina erau destule cartuşiere de mitralieră ca să poţi declanşa o revoluţie de proporţii moderate — Povestea asta începe să mă intereseze într-un mod deosebit de ciudat — Nu nu-i nici un pericol? Dacă Fleck — Păi ce-a făcut căpitanul Fleck pentru mine? Dacă vrea, n-are decât să vină Am scos afară a cincea ladă, m-am uitat dispreţuitor la inscripţia „Bujii” şi am desfăcut capacul folosind o combinaţie de pârghii şi şuturi bine alese Am cercetat cu atenţie înscrisurile de pe hârtia groasă de culoare albastră ce înfăşură conţinutul după care am pus capacul la loc cu tot atâta delicateţe şi grijă pioasă ca un gangster din Chicago, care aşeză o coroană de flori pe mormântul ultimei sale victime Ammonal, 25 la sută pulbere de aluminiu! Marie reuşise şi ea să arunce o privire pe înscrisul hârtiei Ce naiba o mai fi şi asta? — Un exploziv foarte puternic, destul să trimită pe orbită schoonerul şi toată lumea de la bord Am ridicat lada la locul ei şi faţa mi s-a umplut de o transpiraţie proaspătă când m-am gândit la elanul cu care lovisem în ea ca s-o deschid — De asemenea, o substanţă al naibii de delicată O temperatură necorespunzătoare, o manipulare greşită, o umiditate excesivă ei bine, scoate un bubuit impresionant Parcă nu-mi mai place aşa de mult cala asta Am apucat lada cu muniţie şi am pus-o la loc; nici dac-ar fi fost plină cu fulgi nu mi s-ar fi părut aşa de uşoară — Le pui pe toate la loc? m-a întrebat Marie, uşor încruntată — Ţie cum ţi se pare? — Eşti speriat? — Nu, îngrozit Nu-i exclus ca în următoarea ladă să găsim nitroglicerină sau ceva asemănător Asta chiar că ar fi o chestie! Am aranjat la loc toate lăzile şi traversele; apoi am luat lanterna şi m-am dus la pupa, să văd ce mai era Dar n-am găsit cine ştie ce Spre babord, şase butoaie pline cu motorină, kerosen, D D T Şi câteva bidoane de doi decalitri, dotate cu curele pentru a fi cărate la spate Mi-am făcut socoteala că Fleck avea nevoie de astea când îşi împrospăta proviziile în vreo insulă izolată, lipsită de facilităţi de încărcare Pe latura dinspre tribord se găseau vreo două lăzi metalice pe jumătate pline cu tot soiul de piese metalice ruginile: şuruburi, piuliţe, şuruburi cu ochi, scripeţi, ba chiar vreo două cavile de matisit M-am uitat cu jind la cavile, dar le-am lăsat la locul lor Părea puţin probabil ca Fleck să fi trecut cu vederea o astfel de posibilitate, dar chiar şi aşa, o cavilă de matisit e considerabil mai lentă decât un glonte În plus, e foarte greu de ascuns M-am întors la Marie Hopeman Era foarte palidă — N-am găsit nimic acolo Ai vreo idee despre ce-am putea să facem acum? — N-ai decât să faci ce vrei, mi-a răspuns ea calm Mie o să mi se facă rău — O, Doamne! Am alergat spre cabină, am lovit cu pumnii în peretele despărţitor şi am aşteptat să se deschidă trapa tambuchiului Era însuşi căpitanul Fleck, odihnit, cu privirea limpede, proaspăt bărbierit şi îmbrăcat în pantaloni de doc alb Politicos, şi-a scos trabucul din gură înainte să vorbească — O dimineaţă splendidă, Bentall Sunt sigur că — Soţiei mele îi e rău, l-am întrerupt eu Are nevoie de aer curat Poate să urce pe punte? — Rău? a întrebat el pe un ton schimbat Febră? — Rău de mare! am urlat la el — Într-o zi ca asta? (Fleck s-a îndreptat pe jumătate şi s-a uitat în jur la ceea ce probabil considera a fi o întindere de un calm desăvârşit ) O clipă A pocnit din degete, a spus ceva ce mi-a scăpat şi a aşteptat până când băiatul care ne adusese micul dejun a apărut alergând cu un binoclu în mână Fără grabă, Fleck a făcut o inspecţie de 360 de grade a orizontului, apoi a lăsat jos instrumentul optic — Poate să vină sus Şi tu, dacă vrei Am chemat-o pe Marie şi am lăsat-o să urce înaintea mea pe scară Fleck i-a întins mâna peste marginea trapei şi i-a spus cu solicitudine: — Am auzit cu regret că nu vă simţiţi prea bine, doamnă Bentall În orice caz, nu arătaţi prea grozav — Sunteţi foarte amabil, domnule căpitan Tonul şi privirea ei m-ar fi secat la ficaţi, dar n-au avut nici un efect asupra lui Fleck A pocnit iarăşi din degete şi băiatul a venit cu două şezlonguri cu apărătoare pentru soare — Sunteţi bineveniţi să rămâneţi aici cât doriţi, amândoi Dacă vi se spune să mergeţi jos, trebuie să vă conformaţi fără întârziere S-a-nţeles? Am încuviinţat din cap, fără să spun nimic — Bun Desigur, nu veţi fi atât de proşti încât să încercaţi vreo prostie Prietenul nostru, Rabat, n-a câştigat nici un concurs de tir, dar de la distanţa asta nu prea are cum să rateze ţinta Am întors capul şi l-am văzut pe micul indian, tot în negru dar fără haină acum, şezând în cealaltă parte a tambuchiului, cu puşca sprijinită pe genunchi Era îndreptată direct spre capul meu iar el se uita la mine cu un jind care nu mi-a picat bine deloc — Acum trebuie să vă părăsesc, a urmat Fleck (A zâmbit, arătându-şi dinţii stricaţi şi cafenii la culoare ) Noi, căpitanii de nave, avem propriile noastre îndatoriri Ne vedem mai târziu Ne-a lăsat să ne aranjăm şezlongurile şi s-a dus la prova în timoneria aflată dincolo de sala radio Marie s-a întins pe scaun cu un oftat, a închis ochii şi în cinci minute culoarea i-a revenit în obraji După zece minute era pe jumătate adormită Mi-ar fi fi plăcut să fac şi eu acelaşi lucru, dar colonelului Raine nu i-ar fi fost pe plac asta „Vigilenţa extremă, băiete” era avertismentul lui preferat, aşa că m-am uitat în jurul meu cu cât mai multă vigilenţă posibil Numai că nu prea existau motive pentru vigilenţă Deasupra, un soare incandescent pe un cer alb-albastru decolorat Spre apus, oceanul verde-albastru Spre răsărit, partea dinspre soare, apa cu reflexe verzi întunecate împinsă într-o hulă lungă şi înceată de alizeul cald ce bătea cu douăzeci de noduri Departe, spre sud-est, nişte vagi pete de culoare purpurie la orizont, care-ar fi putut fi nişte insule sau, la fel de bine, o festă a imaginaţiei mele Iar pe toată întinderea oceanului nu se vedea nici măcar o singură navă Nici măcar un peşte zburător Mi-am transferat vigilenţa asupra schoonerului Poate că nu era cel mai jegos vas de pe cele şapte mări, n-am apucat să Ie văd pe toate, dar ar fi fost nevoie de un contracandidat serios ca să-l întreacă Era mai mare, mult mai mare decât crezusem, lung de aproape treizeci de metri şi fiecare palmă de pe suprafaţa lui era slinoasă, plină de gunoaie, nespălată şi nevopsită Pe unde se mai dăduse cu vopsea, se decojise din pricina soarelui Avea două catarge echipate pentru întinderea pânzelor, dar nu se vedea nici o pânză prin apropiere, iar între cele două vârfuri de catarg se înălţa o antenă care se prelungea în jos până la cabina radio, cam la şase metri spre prova de locul unde mă aflam Dincolo de uşa deschisă se vedea ventilatorul acoperit de rugină şi, mai încolo, un loc care putea fi camera hărţilor sau cabina lui Fleck, dacă nu şi una şi alta Mai departe, dar la un nivel mai înalt, se afla puntea închisă Am presupus că dincolo de asta, sub nivelul punţii, trebuia să fie cabina echipajului Am petrecut aproape cinci minute cercetând cu băgare de seamă suprastructura, având sentimentul vag că ceva era în neregulă, că era acolo ceva care n-ar fi trebuit să fie Poate că colonelul Raine ar fi sesizat despre ce era vorba, dar eu nu m-am prins Am simţit că mi-am făcut datoria faţă de colonel şi nu servea la nimic să-mi ţin în continuare ochii deschişi Treji sau adormiţi, puteau să ne arunce peste bord oricând doreau În ultimele patruzeci şi opt de ore apucasem să dorm doar vreo trei Am închis ochii şi am adormit Când m-am trezit, era spre prânz Soarele se ridicase aproape direct deasupra capului, dar apărătorile şezlongurilor erau largi iar alizeul destul de răcoros Căpitanul Fleck tocmai se aşezase pe marginea tambuchiului Se părea că treaba pe care o avusese de făcut se terminase şi nu era deloc greu de ghicit natura respectivei ocupaţii: terminase de curând o lungă şi dificilă întrevedere cu o sticlă de whisky Avea ochii uşor injectaţi şi, chiar dacă mă aflam la un metru de el în direcţia contrară vântului, n-am întâmpinat nici o dificultate să-i simt mirosul de scotch Dar se vede treaba că avusese mustrări de conştiinţă sau de altceva, fiindcă adusese cu el o tavă cu pahare, o sticlă cu vin de Xerex şi o carafă de piatră — Imediat o să vă trimitem şi ceva de mâncare, a spus el cu un ton de parcă-şi cerea scuze M-am gândit că, înainte de masă, ar merge un păhărel — Îhî, am mormăit eu cu ochii la carafă Ce-ai acolo? Cianură? — Scotch, a replicat el scurt A turnat în două pahare, pe-al lui l-a secat dintr-o sorbire şi a arătat cu capul spre Marie, care stătea întinsă în faţa noastră, cu faţa aproape complet ascunsă sub părul răvăşit de vânt — Dar doamna Bentall n-o fi vrând? — Las-o să doarmă Are nevoie de somn Cine-ţi dă ordine pentru toată tărăşenia asta, Fleck? — Cum? (Şi-a pierdut echilibrul, dar numai pentru o clipă, toleranţa lui Ia alcool fiind, se vede treaba, foarte ridicată ) Ordine? Ce ordine? Ale cui ordine? — Ce-ai de gând să faci cu noi? — Abia aştepţi să afli, nu-i aşa, Bentall? — Îmi place nespus de mult aici Nu prea eşti comunicativ, după cum văd — Hai, mai ia un pahar — Nici nu l-am început pe primul Cât timp mai ai de gând să ne ţii aici? A reflectat un moment la asta, apoi a rostit rar: — Nu ştiu Nu eşti prea departe de adevăr, nu eu ţin frâiele în povestea asta Era într-adevăr cineva foarte nerăbdător să te vadă (A mai dat pe gât o duşcă de whisky ) Dar acum nu mai e aşa de sigur — Era mai bine să-ţi fi spus asta până să ne iei de la hotel — Păi atunci nu ştia Am vorbit prin radio, acu vreo cinci minute Revine la ora nouăsprezece fix Atunci o să afli şi răspunsul Sper c-o să-ţi placă Vocea lui avea ceva sumbru, care nu mi s-a părut deloc încurajator Şi-a mutat privirea spre Marie, s-a uitat la ea vreme îndelungată fără să spună nimic, apoi s-a foit şi a spus: — Ai o feţişoară pe cinste, Bentall — Sigur E soţia mea, Fleck Uită-te în altă parte S-a întors încet şi s-a uitat la mine, cu o expresie dură şi rece pe chip Expresie care mai sugera şi altceva, numai că nu reuşeam să-mi dau seama — Dac-aş fi cu zece ani mai tânăr sau măcar cu vreo jumate de sticlă mai treaz, a spus el fără animozitate, te-aş fi lăsat fără incisivi pentru chestia asta, Bentall Şi-a lăsat privirea să alunece peste strălucirea orbitoare a oceanului, uitând de paharul din mână Fiica mea e doar cu vreun an sau doi mai tânără decât ea Chiar acum e la Universitatea California La Arte Moderne Crede că babacu’ ei e căpitan în marina militară australiană (Cu un gest al mâinii, a făcut să se rotească lichidul din pahar ) Poate că-i mai bine să creadă în continuare asta, poate că-i mai bine că n-are să mă mai vadă niciodată Dar dacă aş şti că n-am s-o mai văd niciodată M-am prins N-oi fi eu Einstein, dar nu e nevoie să fiu pocnit peste cap de mai multe ori ca să văd ceea ce e evident Soarele ardea mai fierbinte ca oricând, dar nu-mi mai era cald N-am vrut să-şi dea seama că vorbise şi cu mine, nu numai cu el însuşi, aşa că am spus: — Nu-i aşa că nu eşti australian, Fleck? — Nu sunt? — Nu Vorbeşti ca un australian, dar e un accent căpătat — Sunt la fel de englez ca şi line, a bombănit el Dar căminul meu e în Australia — Cine plăteşte pentru toate astea, Fleck? S-a ridicat brusc în picioare, a adunat paharele goale şi sticlele şi a plecat fără să mai spună nici un cuvânt Abia pe la cinci şi jumătate după-amiaza Fleck a venit să ne spună să coborâm Poate că observase vreun vas la orizont şi n-a vrut să rişte să fim văzuţi dacă nava respectivă s-ar fi apropiat prea mult, după cum nu-i exclus să fi considerat că stătusem destul pe punte Perspectiva întoarcerii în văgăuna aia împuţită nu ne făcea nici o plăcere, dar în afară de faptul că amândoi dormisem mai toată ziua şi ne simţeam iarăşi odihniţi, nu ne-am împotrivit prea mult să mergem Spre sfârşitul după-amiezii, nori cumulus negri se furişaseră dinspre răsărit şi acoperiseră soarele, răcind aerul şi anunţând apropierea ploii După toate aparenţele, avea să fie o noapte lungă şi mizerabilă Genul de noapte care i se potrivea ca o mănuşă căpitanului Fleck Iar eu speram să fie o noapte care nouă să ni se potrivească şi mai bine Trapa tambuchiului s-a închis în urma noastră şi zăvorul a fost închis Marie s-a cutremurat uşor şi şi-a strâns braţele în jurul trupului — Ei bine, urmează o nouă noapte la Ritz Ar fi trebuit să ceri nişte baterii noi lanterna aia n-o să ne ţină toată noaptea — Nici n-o să fie nevoie Într-un fel sau altul, ne-am petrecut ultima noapte pe tomberonul ăsta plutitor O să plecăm de-aici în seara asta, imediat ce se întunecă Dac-ar fi după Fleck, am pleca cu nişte fiare atârnate de picioare Dac-ar fi după mine, am pleca fără acele greutăţi suplimentare Iar dac-ar fi să pariez, aş miza pe Fleck — Cum adică? a şoptit ea Ai ai zis că n-o să păţim nimic Adu-ţi aminte de toate motivele pe care mi le-ai înşirat astă-noapte, când am ajuns pe vas Ai spus că Fleck nu-i un ucigaş — Şi în continuare cred la fel Oricum, nu-i stă în fire A băut toată ziua, încercând să-şi înece conştiinţa în alcool Dar există destule lucruri care pot determina un om să acţioneze împotriva voinţei sale, chiar şi să ucidă: ameninţări, şantaj, nevoia disperată de bani Am stat de vorbă cu el în timp ce dormeai Se pare că cel care a vrut să mă aducă până aici nu mai are nevoie de mine Pentru ce m-a vrut nu ştiu, dar se pare că scopul a fost atins şi fără mine — Ţi-a spus că că noi — Nu mi-a spus nimic N-a zis decât că persoana care a pus la cale această răpire a ajuns la concluzia că nu mai are nevoie de mine de noi Hotărârea finală va fi transmisă la şapte, dar după cum a vorbit Fleck, nu-i greu de ghicit cam care va fi ea Cred că i-ai picat cu tronc bătrânului Fleck A vorbit despre tine, implicit, ca şi cum ai aparţine deja trecutului Foarte mişcător, foarte melancolic Mi-a pus mâna pe braţ, s-a uitat la mine cu o expresie stranie, aşa cum n-am mai văzut până atunci şi mi-a spus simplu: — Sunt speriată E ciudat Dintr-o dată privesc spre viitor, nu-l văd şi mă simt speriată Tu eşti? — Fireşte că sunt speriat, am spus iritat Tu ce crezi? — Nu cred că eşti, vorbeşti şi tu aşa Ştiu că nu-ţi e frică În orice caz, nu de moarte Nu c-ai fi mai viteaz decât noi ăştialalţi, dar dacă moartea ţi-ar ieşi în drum, ai fi atât de ocupat să calculezi, să plănuieşti, să pui la cale stratageme, să găseşti un mod de a o înfrânge încât n-ai observa-o că se apropie decât într-o manieră pur teoretică Chiar şi acum cauţi o astfel de modalitate şi eşti sigur că o vei înfrânge Pentru tine moartea, fie ea una care ar putea fi evitată cu o şansă de una la un milion, ar fi o insultă supremă A zâmbit către mine, cu oarecare sfială, apoi a continuat: — Colonelul Raine mi-a vorbit mult despre tine Mi-a spus că, atunci când situaţia e totalmente disperată şi n-a mai rămas nici o speranţă, e cât se poate de firesc pentru un om să accepte inevitabilul, dar nu şi pentru tine Şi asta nu pentru că ar exista vreun element pozitiv, ci numai fiindcă n-ai şti cum să te împaci cu gândul de a te da bătut El crede că eşti singurul om de care i-ar putea fi teamă vreodată, căci şi dac-ai fi legat de un scaun electric şi călăul ar fi cu mâna pe întrerupător, tu tot te-ai gândi la o modalitate să ieşi basma curată În timp ce vorbea, mi-a răsucit absentă un nasture de la cămaşă până când n-a lipsit mult să se desfacă, dar n-am spus nimic: un nasture în plus sau în minus n-avea să conteze prea mult în noaptea aceea S-a uitat la mine şi a zâmbit iar ca să elimine nuanţa ofensatoare din cuvintele ei: — Cred că eşti un bărbat foarte arogant Cred că eşti un om cu o credinţă nestrămutată în propria-i persoană Dar într-una din zilele astea ai să te confrunţi cu o situaţie în care încrederea în sine n-o să-ţi mai fie de nici un folos — Ia aminte la ce-ţi spun, am replicat eu cu răutate Ai uitat să adaugi: „Ia aminte la ce-ţi spun” Zâmbetul i s-a stins şi s-a întors într-o parte în momentul când trapa s-a deschis Era băiatul fijian cu pielea ciocolatie, care venise să ne aducă nişte supă, un soi de mâncare şi cafea A venit şi a plecat fără o vorbă M-am uitat la Marie — De rău augur, nu ţi se pare? — La ce te referi? a întrebat ea cu răceală — La amicul nostru fijian De dimineaţă, un rânjet de la o ureche la cealaltă; acum, o expresie de chirurg care a ieşit să-ţi spună că i-a alunecat bisturiul — Şi? — Nu stă în firea lucrurilor, i-am explicat eu răbdător, să spui bancuri, să cânţi şi să dansezi când aduci condamnatului ultima masă La penitenciarele mai de soi o asemenea practică n-ar fi privită cu ochi buni — Aha, a spus ea fără intonaţie Înţeleg — Vrei să guşti din chestia asta? am continuat eu Sau s-o arunc pur şi simplu? — Ştiu şi eu? a replicat ea cu îndoială N-am mai mâncat de douăzeci şi patru de ore Am să-ncerc Încercarea a meritat efortul Supa a fost bună, mâncarea şi mai bună iar cafeaua – excelentă Bucătarul avusese o revenire miraculoasă din străfundurile în care se coborâse în dimineaţa aceea Sau poate că-l împuşcaseră pe bucătarul cel vechi Trebuia să mai reflectez la problema asta Mi-am golit ceaşca de cafea şi m-am uitat la Marie — Bănuiesc că ştii să-noţi? — Nu prea bine, a spus ea şovăielnic Mă ţin la suprafaţă — Cu condiţia ca de picioare să nu-ţi atârne nişte fiare Am încuviinţat din cap E bine şi-aşa Vrei să tragi un pic cu urechea până termin eu o trebuşoară? — Bine’nţeles Voia să-mi dea de înţeles că mă iertase Am mers spre prova şi am dat jos două lăzi pe care să se poată urca, chiar sub deschiderea ventilatorului de la babord — N-o să-ţi scape prea mult din ce-or să vorbească cei de pe punte, am spus eu Ai s-auzi, mai ales, tot ce-o să se spună în sau aproape de sala radio Cred că n-o să fie cine ştie ce înainte de şapte, dar nu se ştie niciodată Mă tem c-o să faci ceva cârcei la ceafă, dar imediat ce termin te eliberez din post Am lăsat-o acolo şi m-am întors la capătul dinspre pupa al calei Am urcat trei trepte pe scara metalică şi am făcut o evaluare aproximativă a distanţei dintre ultima treaptă şi capacul tambuchiului Pe urmă m-am dat jos şi am început să scotocesc în cutiile metalice din colţul de la tribord, până când am găsit un întinzător cu manşon care-mi convenea, am ales două traverse groase din lemn pe care le-am ascuns în spatele unor lăzi Întors la platforma din lăzi de lemn unde ne petrecuserăm noaptea, am dat la o parte cele două traverse desfăcute din şirul exterior, am coborât cu grijă cutiile cu busole şi binocluri, le-am împins într-o parte, apoi am dat jos cutia cu centuri de salvare model aviatic şi i-am golit conţinutul Cu totul erau douăsprezece centuri din cauciuc şi cânepă impregnată, cu curele din piele în locul celor din plastic, mai des întâlnite În plus faţă de butelia de CO2, şi cilindrul cu substanţă pentru alungarea rechinilor, fiecare centură era dotată cu câte un cilindru etanş la apă cu un cablu care ducea la un beculeţ roşu, fixat pe cureaua pentru umărul stâng De bună seamă că în cilindru se afla o baterie Am apăsat micul întrerupător de pe una dintre ele şi becul s-a aprins imediat, răspândind o lumină roşie puternică, semn că echipamentul, deşi depăşit moral, nu era foarte vechi Totodată, era un indiciu de bun augur privind eficienţa de operare a gazului şi etanşeitatea centurilor umflate Dar nu era cazul să las ceva la voia întâmplării: am luat la nimereală patru centuri şi am acţionat butonul de declanşare la prima dintre ele Şuieratul imediat al gazului comprimat n-a fost chiar aşa de puternic, presupun, dar în spaţiul acela închis părea că toată lumea de la bordul schoonerului avea să-l audă În mod cert Marie l-a auzit, căci a sărit de pe ladă şi a venit repede în conul de lumină răspândit de lanterna suspendată — Ce-i asta? a întrebat ea repede Ce-a scos zgomotul ăsta? — N-au fost nici şobolani, nici şerpi, nici niscai inamici de ultimă oră, am liniştit-o eu Şuieratul încetase deja şi i-am prezentat pentru inspecţie o centură de salvare rotundă, ţeapănă şi complet umflată O simplă testare Pare în regulă Am să mai verific una sau două, dar am să-ncerc să micşorez zgomotul Ai auzit ceva pân-acum? — Nimic Mai exact, pălăvrăgeală cât cuprinde, Fleck şi australianul ăla Dar s-a vorbit mai ales despre hărţi, cursuri, insule, încărcături – chestii din astea Şi despre prietenele lor din Suva — Asta trebuie să fie interesant — Nu şi după cum povestesc ei, a replicat ea înţepat — Îngrozitor, am admis eu Exact ce spuneai astă-noapte Bărbaţii sunt toţi la fel Ar fi mai bine să te-ntorci, să nu-ţi scape ceva Mi-a aruncat o privire lungă şi mustrătoare, dar eram ocupat cu testarea celorlalte centuri, înăbuşind zgomotul sub două pături şi perne Toate au funcţionat perfect şi când, după zece minute, nici una n-a dat semne de dezumflare, am tras concluzia că existau toate şansele ca şi celelalte să fie cel puţin la fel de bune Am ales alte patru centuri, le-am ascuns după nişte cutii, le-am dezumflat pe cele încercate şi le-am pus în cutie alături de celelalte Un minut mai târziu, aşezasem la loc toate traversele şi cutiile M-am uitat la ceas Mai rămăsese un sfert de oră până la şapte Abia dacă mai aveam timp suficient M-am dus din nou la pupa şi am cercetat cu lanterna canistrele de apă: curelele de cânepă pentru transport erau solide, carcasa concavă pentru a se mula pe spinare, capacul cu diametrul de doisprezece centimetri era asigurat cu un resort iar în partea de jos fusese prevăzut un robinet Păreau a fi în bună stare Am tras din colţ două canistre, am desfăcut capacele şi am constatat că erau aproape pline Am închis capacele şi le-am zgâlţâit cât am putut de tare N-a curs nici un pic de apă: erau complet etanşe Am deschis robinetele la maxim, am lăsat apa să se scurgă pe punte – în fond, nu era vaporul meu – apoi, după ce s-au golit cât s-a putut, le-am şters la interior cu o cămaşă uscată din valiza mea În fine, m-am dus spre prova, la Marie — Ai prins ceva? am şoptit eu — Nimic — Preiau eu postul Uite lanterna Nu ştiu de ce-am putea să ne ciocnim noaptea în Oceanul Pacific, dar e posibil ca centurile alea să se deterioreze în momentul impactului sau să se dovedească defecte din pricina vechimii Prin urmare, m-am gândit să luăm cu noi două canistre goale de apă Au un nivel ridicat de flotabilitate, mult mai mare decât avem noi nevoie, aşa că mi-am zis să transportăm în ele şi nişte haine, vezi şi tu de ce-ai avea nevoie Nu sta toată noaptea să te hotărăşti ce să iei Apropo, ştiu că multe femei poartă prin geantă pungi de plastic, pentru ambalat diverse Ai vreuna? — Una sau două — Să laşi una afară, te rog — În regulă, a spus ea Apoi, după o scurtă ezitare: Nu prea mă pricep eu la navigaţie, dar am impresia că în ultima oră vasul nostru a schimbat direcţia cel puţin o dală — Zău? Şi cum ai ajuns la concluzia asta? Bătrânul lup de mare Bentall, foarte îngăduitor cu „oamenii de uscat” — Păi, nu ne mai legănăm, nu? Valurile vin dinspre pupa Şi e a doua sau a treia schimbare pe care-am observat-o Avea dreptate, hula se domolise considerabil şi puţinul rămas venea dinspre pupa Dar n-am acordat prea multă atenţie acestui fapt, ştiind că noaptea alizeul înceta să mai sufle iar curenţii locali puteau determina tot soiul de mişcări sinuoase ale apei Părea că nu merită să-mi fac griji din pricina asta După plecarea ei m-am apropiat cât mai mult de plafon La început n-am putut să-aud decât un răpăit violent pe radiator, un răpăit care devenea tot mai violent şi mai persistent cu fiecare secundă scursă Ploua, şi încă foarte puternic Lăsa impresia unei ploi care avea de gând să continue multă vreme Şi eu şi Fleck aveam motive să fim mulţumiţi din pricina asta Deodată am auzit vocea lui Fleck Mai întâi un tropăit de paşi grăbiţi, apoi vocea lui Fleck Am bănuit că stătea chiar în pragul uşii de la sala radio — E timpul să-ţi pui căştile, Henry Vocea reverbera şi căpăta un timbru metalic straniu prin trecerea de-a lungul ventilatorului în formă de pâlnie, dar se auzea foarte clar — Exact conform orarului — Mai sunt şase minute, şefu’ Henry, aşezat la consola radio, trebuie să se fi aflat la un metru şi jumătate de Fleck, totuşi vocea lui se auzea aproape la fel de distinct: proprietăţile de amplificare ale ventilatorului erau remarcabile — Nu contează Reglează frecvenţa Mi-am lipit urechea de ventilator până când mi s-a părut c-aş fi ajuns pe la jumătatea lui, dar n-am auzit nimic altceva După vreo două minute, m-am simţit tras de mânecă — Am terminat, mi-a spus ea cu glas scăzut Ţine lanterna — În regulă Am sărit jos, am ajutat-o să se urce şi am murmurat: — Pentru nimic în lume să nu te mişti de-aici Chiar în momentul ăsta, amicul nostru Henry ascultă dispoziţiile finale Mai aveam de făcut câteva trebuşoare şi după trei-patru minute am reuşit să termin Am îndesat o pătură în punga de plastic, pe care am legat-o la gură cât mai bine Chestia asta m-a transformat într-un optimist desăvârşit De pătura cu pricina erau ataşaţi o droaie de „dacă” Dacă reuşeam să deschidem trapa, dacă reuşeam să părăsim vasul fără să fim prea rău ciuruiţi de gloanţe, dacă nu ne înecam în continuare, dacă nu eram mâncaţi de vii de către rechini, baracude sau cine ştie ce alte vietăţi ar mai fi putut să poftească la noi, atunci părea o idee bună să avem o pătură îmbibată de apă ca să ne ferim de insolaţie a doua zi Dar nu voiam să fiu nevoit să am de-a face cu greutatea ei augmentată de apă în timpul nopţii De aici, punga de plastic Am legat punga de una dintre canistre şi tocmai terminasem de băgat câteva haine şi nişte ţigări în acelaşi recipient când Marie a venit la pupa şi s-a oprit lângă mine Fără preambul şi cu o voce calmă, lipsită de teamă, a spus: — Nu mai au nevoie de noi — Ei bine, cel puţin pregătirile mele n-au fost zadarnice Au discutat problema? — Da, de parc-ar fi discutat despre starea vremii Cred că te-nşeli în privinţa lui Fleck N-ar sta prea mult pe gânduri să se descotorosească de oricine După cum vorbea, părea doar o problemă interesantă Henry l-a întrebat cum o să scape de noi iar Fleck a spus: „Hai s-o facem frumos, liniştit şi civilizat Le spunem că şeful s-a răzgândit şi că trebuie să-i ducem cât mai urgent la destinaţie Ne facem că am uitat şi i-am iertat Îi aducem sus în cabină să le dăm ceva de băut, le strecurăm în pahare picăturile de adormit şi pe urmă îi aruncăm frumuşel peste bord ” — Un individ fermecător Ne înecăm în pace şi chiar dacă ieşim pe undeva la suprafaţă, n-o să avem nici o gaură de glonţ care să-i facă pe oameni să pună întrebări — Dar o autopsie poate oricând dovedi prezenţa otrăvii sau a narcoticelor — Orice autopsie efectuată pe noi, am întrerupt-o eu cu brutalitate, s-ar face fără ca medicul legist să-şi scoată mâinile din buzunare Dacă nu e nici un os rupt, n-ai cum să determini cauza morţii a două schelete curate şi strălucitoare, fiindcă asta va rămâne după ce locuitorii adâncurilor vor fi terminat cu noi Sau te pomeneşti că rechinii mănâncă şi oase! N-am de un’ să ştiu — Chiar e nevoie să vorbeşti aşa? a întrebat ea cu răceală — Nu-ncerc decât să mă înveselesc I-am întins două centuri de salvare Ajustează curelele în aşa fel încât să le poţi purta pe amândouă în jurul taliei, una peste alta Ai grijă să nu loveşti din greşeală supapa pentru CO2 Aşteaptă să ajungi mai întâi în apă şi după aia o umfli Deja îmi petreceam pe umeri curelele Văzând-o că întârzie cu operaţiunea de ajustare, i-am spus: — Grăbeşte-te, te rog — Nu-i nici o grabă, a replicat ea Henry a zis: „Presupun că va trebui să aşteptăm vreo două ore până să facem ceva”, la care Fleck i-a răspuns: „Da, cel puţin ” Poate c-or să aştepte până se face întuneric de-a binelea — Sau poate că nu vor ca membrii echipajului să vadă ceva Motivele nu contează Important e că întârzierea aia de două ore se referă la momentul când intenţionează să se descotorosească de noi În schimb, pot să vină să ne ia în orice clipă Şi pierzi din vedere faptul că, atunci când or să descopere că am dispărut, or să înceapă imediat să ne caute N-am nici un chef să fiu călcat de un schooner, tăiat în bucăţi de o elice sau folosit ca ţintă la nişte exerciţii de tragere cu arma Cu cât plecăm mai repede, cu atât mai mari sunt şansele să nu mai dea de noi când or să descopere dispariţia noastră — La asta nu m-am gândit, a recunoscut ea — E aşa cum ţi-a spus colonelul, i-am zis eu Bentall se gândeşte la toate N-a considerat că replica mea ar merita vreun comentariu aşa că am terminat cu aranjatul centurilor în tăcere I-am dat lanterna şi i-am cerut s-o ţină îndreptată în sus în timp ce eu m-am urcat pe scară cu întinzătorul şi cele două scânduri din lemn de esenţă tare şi m-am apucat să desfac trapa Am pus o scândură pe ultima treaptă, am fixat un capăt al întinzătorului pe lemn direct deasupra treptei şi am desfăcut şurubul cu ochi până când s-a proptit ferm de cealaltă scândură, pe care o plasasem sub trapă, ca să dispersez sarcina Auzeam răpăitul furios al ploii pe trapă şi perspectiva iminentă a udării până la piele m-a făcut să mă înfior fără voia mea Chestia mi s-a părut tare caraghioasă când am ajuns să mă gândesc că, peste câteva secunde, aveam să fiu mult mai ud Forţarea trapei a fost simplă Ori lemnul capacului era vechi şi uscat, ori şuruburile care fixau zăvorul ruginiseră, pentru că n-a trebuit să rotesc decât de vreo cinci-şase ori tija centrală a întinzătorului, timp în care şuruburile cu ochi, având filete orientate invers, se depărtau tot mai mult, când am auzit primul pârâit al lemnului care ceda şi crăpa în aşchii După încă cinci-şase rotaţii, brusc n-am mai simţit nici o rezistenţă Zăvorul s-a desprins cu totul şi drumul spre libertate era liber mai exact, cu condiţia ca Fleck şi amicii lui să nu aştepte răbdători la ieşire, gata să-mi zboare creierii imediat ce capul meu ar fi depăşit nivelul tambuchiului Nu era decât o singură cale pentru a vedea cum stau lucrurile Nu mă atrăgea prea mult, dar cel puţin era logică Trebuia să-mi scot afară capul şi să văd ce se-ntâmplă cu el Am lăsat jos scândurile şi întinzătorul, m-am asigurat că cele două canistre se aflau la îndemână, i-am şoptit lui Marie să stingă lanterna, am întredeschis capacul câţiva centimetri şi am pipăit cu prudenţă locul în căutarea zăvorului Era chiar acolo unde trebuia să fie: pe capac L-am lăsat uşurel pe punte, mi-am îndoit spatele în timp ce urcam încă două trepte, am apucat cu degetele marginea capacului şi mi-am îndreptat într-o singură mişcare spatele şi braţul, astfel încât capacul prins în balamale s-a ridicat brusc la verticală şi am înălţat brusc capul la o jumătate de metru peste nivelul punţii Nici o jucărie cu resort n-ar fi acţionat mai rapid Nimeni nu m-a împuşcat Nu m-a împuşcat nimeni pentru că nu era nimeni prin preajmă care să tragă în mine, şi asta pentru că nimeni, în afară de un imbecil de un soi aparte, nu s-ar fi aventurat pe puntea aia fără un motiv absolut stringent Chiar şi într-o atare situaţie, ar fi avut nevoie de o ţinută blindată Dac-aţi fi fost dispuşi să staţi la baza cascadei Niagara şi să vă spuneţi că nu era decât o ploaie nevinovată, atunci în noaptea aia ploua Dacă cineva o să reuşească vreodată să inventeze o mitralieră care, în loc de gloanţe, să folosească apă, am să ştiu exact cum e să se tragă în tine cu aşa ceva Picături enorme de apă rece, atât de apropiate încât ai fi zis că alcătuiesc un zid solid, se abăteau asupra schoonerului cu o ferocitate şi o intensitate pe care nu le-aş fi crezut posibile Picăturile acelea uriaşe, căzând cu viteza unor ghiulele, se dezintegrau în clipa impactului, transformând punţile într-un haos de spumă albă bolborosindă, în vreme ce greutatea fizică, sălbăticia nemiloasă cu care ploaia aceea torenţială răpăia pe spinarea ta încovoiată era de-a dreptul înfricoşătoare Într-un interval de cinci secunde eram literalmente ud până la piele A trebuit să lupt cu imboldul aproape copleşitor de a închide la loc trapa şi de a mă retrage în cala devenită dintr-o dată un liman uscat, cald şi infinit preferabil Dar pe urmă m-am gândit la Fleck şi picăturile lui de adormit, precum şi la două schelele frumoase şi strălucitoare pe fundul mării, aşa că am deschis complet trapa şi m-am urcat pe punte, cerând încetişor să mi se dea canistrele de apă, înainte să-mi dau seama cum se cuvine ce făceam Cincisprezece secunde mai târziu Marie şi canistrele se aflau pe punte, iar eu închideam capacul tambuchiului, aşezând zăvorul aproximativ în poziţia iniţială, pentru eventualitatea în care cineva s-ar fi aventurat totuşi mai târziu într-un tur de inspecţie Din pricina întunericului şi a ploii orbitoare, vizibilitatea nu depăşea câteva zeci de centimetri şi se poate spune că ne-am croit drumul spre pupa vasului mai mult pe pipăite M-am aplecat mult peste balustrada dinspre babord, încercând să determin poziţia elicei, fiindcă deşi vasul nu se deplasa cu mai mult de trei noduri – am presupus că lipsa vizibilităţii trebuie să-l fi forţat pe Fleck să reducă viteza – elicea aceea putea să ne ciopârţească destul de rău Fie şi numai ea La început n-am văzut nimic, doar o suprafaţă de mare care nu mai era deloc o suprafaţă, ci o întindere învolburată şi şuierătoare de spumă albă lăptoasă, dar ochii mi s-au acomodat treptat cu întunericul şi, după circa un minut, am putut să disting limpede apa neagră şi netedă de sub prelungirea pupei Nu era întru totul neagră, era un negru pătat cu iridescenţa scânteietoare a fosforului şi n-a durat mult până când am dat de zona de turbulenţă maximă care dădea naştere acelei fosforescenţe Acolo se afla elicea – şi poziţia ei înaintată ne permitea să sărim peste etambou fără teama de a fi absorbiţi în vârtejul creat de elice Marie s-a aruncat prima Ţinea o canistră într-o mână în vreme ce eu o ţineam de cealaltă, lăsând-o în jos până când a intrat pe jumătate în apă Pe urmă i-am dat drumul Cinci secunde mai târziu mă aflam şi eu în apă Nimeni nu ne-a auzit, nimeni nu ne-a văzut când am plecat Iar noi n-am văzut cum se îndepărta schoonerul În noaptea aceea, căpitanul Fleck nu folosea luminile de navigaţie Ţinând cont de afacerile în care era amestecat, probabil că uitase unde era întrerupătorul CAPITOLUL 3 Marţi 7 p m – miercuri 9 a m După amorţeala dureroasă provocată de ploaia torenţială şi rece, apa mării a părut de o căldură binecuvântată Nu era nici un val, căci cele care îndrăzneau să se înalţe erau netezite de asaltul potopului, iar hula neînsemnată abia reuşea să provoace o unduire blândă pe suprafaţa mării Vântul părea să bată tot dinspre est Asta cu condiţia ca presupunerea mea privind deplasarea spre sud a schoonerului să-şi fi păstrat valabilitatea La început, preţ de vreo treizeci de secunde, n-am văzut-o pe Marie Ştiam că putea să fie la doar câţiva paşi de mine, dar ploaia respinsă de suprafaţa apei înălţa o perdea atât de densă şi impenetrabilă încât, la nivelul mării, nu se vedea nimic prin opacitatea ei lăptoasă Am strigat de două ori, dar n-am primit nici un răspuns Am înotat câţiva metri, trăgând canistra după mine, şi m-am lovit literalmente de tânăra femeie Tuşea şi scuipa, semn că înghiţise ceva apă, dar continua să se ţină de canistră şi altfel, părea nevătămată Era ridicată binişor peste nivelul apei, de unde am dedus că nu uitase să acţioneze butonul de eliberare a CO2, la centura ei de salvare Mi-am apropiat capul de al ei şi am spus: — Totul în regulă? — Da După ce-a mai tuşit puţin, a adăugat: Pe faţă şi pe gât ploaia aia parcă m-a tăiat Întunericul m-a împiedicat să văd dacă, într-adevăr, era tăiată Dar am crezut-o pe cuvânt, fiindcă şi eu îmi simţeam faţa de parcă abia scăpase dintr-un viespar O bilă neagră pentru Bentall Primul şi cel mai evident lucru pe care-ar fi trebuit să-l fac după ce-am deschis trapa şi am simţit canonada biciuitoare a ploii era să iau nişte haine rămase de prin valize şi să le înfăşor că pe nişte basmale în jurul capetelor Dar acum lacrimile erau tardive Am apucat punga de plastic prinsă de canistra mea, am sfâşiat-o şi am întins deasupra noastră pătura Simţeam în continuare impactul ploii ca pe o grindină cu pietre cât oul de porumbel, dar cel puţin nu mai aveam pielea expusă Era mai bine decât nimic Când am terminat cu aranjatul păturii, Marie a spus: — Ce facem acum? Stăm aici în cortul nostru sau începem să înotăm? Am renunţat să-i servesc remarcile evidente privind întrebarea dacă ar trebui să înotăm spre Australia sau America de Sud, fiindcă în circumstanţele date nu păreau nici măcar vag amuzante, şi i-am răspuns: — Cred c-ar fi bine să-ncercăm să ne mişcăm de-aici Dacă ploaia asta o ţine tot aşa, Fleck n-are cum să ne găsească Dar nimic nu ne garantează că n-o să înceteze Am putea foarte bine să înotăm spre vest Într-acolo se îndreaptă vântul şi hula, aşa că o să ne fie mai uşor — Păi nu crezi că tot aşa o să gândească şi Fleck şi-o să pornească spre vest în căutarea noastră? — Dacă-şi închipuie că suntem săriţi de pe fix măcar pe jumătate cât el, o să creadă că am pornit în direcţie opusă Cap sau pajură, ai pierdut Haide! Am înaintat cu o viteză jalnică Aşa cum spusese, Marie nu făcea prea multe parale ca înotător În plus, canistrele şi pătura îmbibată cu apă nu ne-au fost de prea mult folos, dar în prima oră am reuşit să acoperim o distanţă bunicică, înotând zece minute şi odihnindu-ne cinci De n-ar fi fost gândul că era posibil să facem acelaşi lucru vreme de o lună, fără să ajungem undeva, ar fi fost chiar plăcut Marea era tot caldă, ploaia începuse să se domolească iar rechinii rămăseseră acasă După o oră şi jumătate, sau ceea ce am bănuit a fi aproximativ atât, timp în care Marie a devenit foarte tăcută, vorbind arareori, nerăspunzând nici măcar atunci când îi vorbeam, am spus: — Destul Deocamdată, ne-ajunge Bruma de energie care ne-a mai rămas o vom folosi pentru supravieţuire Dacă Fleck se abate atât de mult de la cursul lui, înseamnă că avem ghinion şi n-avem ce-i face Mi-am lăsat picioarele să se scufunde adânc în mare şi deodată am scos o exclamaţie involuntară, de parcă aş fi fost muşcat sau înţepat Ceva mare sau solid se frecase de piciorul meu şi, cu toate că marea-i plină de obiecte mari şi solide, nu m-am putut gândi decât la ceva lung de vreo patru metri şi jumătate, cu o aripă dorsală triunghiulară şi o gură ca o capcană de urşi nearmată Pe urmă mi-am dat seama că nu simţisem nici un vârtej sau o perturbare a apei, aşa că mi-am lăsat iar, cu prudenţă, picioarele în jos, tocmai când Marie mă întreba: — Ce este? Ce s-a-ntâmplat? — Tare mi-ar plăcea să-l văd pe bătrânul Fleck aducându-şi schoonerul aici, am replicat eu cu alean în glas Asta ar însemna sfârşitul şi pentru el şi pentru vas Nu ceva mare şi solid se frecase de piciorul meu, ci piciorul meu se frecase de ceva mare şi solid, ceea ce era cu totul altceva — Stau într-o apă adâncă de vreun metru şi douăzeci A urmat o pauză scurtă, apoi Marie a spus: — Şi eu Era răspunsul încet şi buimac al cuiva căruia nu-i vine să creadă ceva Mai precis, al cuiva care nu înţelege ceva, şi asta m-a nedumerit într-un mod vag — Ce părere ai? — E uscatul, draga mea, am spus eu expansiv Mă simţeam ameţit de uşurare, căci nu dădusem doi bani pe şansele noastre de supravieţuire După cum urcă platforma marină, nu poate fi vorba de altceva Acum avem şi noi şansa să vedem cu ochii noştri nisipurile alea splendide, palmierii unduitori şi frumuseţile cu pielea ciocolatie de care am auzit atâta vorbindu-se Dă-mi mâna N-a reacţionat nici frivol, nici măcar bucuros, m-a prins doar de mână în tăcere, în vreme ce eu am transferat pătura celeilalte mâini şi am început prudent să-mi croiesc drum pe platforma puternic înclinată a fundului de mare în mai puţin de un minut, am ajuns pe o stâncă în orice altă noapte, ne-am fi aflat pe uscat şi uscaţi în ploaia ara, stăteam pe uscat şi uzi Dar eram pe uscat şi nimic altceva nu mai conta Am săltat cele două canistre pe ţărm şi am aranjat pătura pe capul Mariei Ploaia se domolise, dar în noaptea aceea „se domolise” nu însemna decât un termen relativ, fiindcă înverşunarea cu care cădeau picăturile de ploaie continua să aibă consecinţe dureroase Am spus: — Mă duc s-arunc o privire prin împrejurimi Mă-ntorc în cinci minute — Bine, a răspuns ea fără entuziasm Nu dădea semne că s-ar fi sinchisit dacă veneam sau plecam M-am întors nu în cinci, ci în două minute Opt paşi am făcut şi am căzut în marea din cealaltă parte şi nu mi-a trebuit mult să descopăr că insula noastră minusculă avea lungimea de patru ori mai mare decât lăţimea, nefiind alcătuită decât din piatră Mi-ar fi plăcut să văd cum s-ar fi descurcat aici Robinson Crusoe Marie nu se mişcase din locul unde o lăsasem — Nu-i decât o mică stâncă în mijlocul mării, am informat-o eu Dar cel puţin suntem în siguranţă Măcar deocamdată — Da (A frecat stânca cu călcâiul sandalei ) E de coral, nu-i aşa? — Aşa mi se pare La fel ca multe alte subiecte, insulele de coral saturate de soare ale Pacificului constituiseră un element de bază al lecturilor mele din perioada de formare, dar când, fără prea multă precauţie, m-am aşezat ca să-mi uşurez picioarele de povară şi să evaluez situaţia, entuziasmul meu tineresc s-a evaporat rapid Dacă ăsta era coral, atunci senzaţia creată era asemănătoare cu cea dată de genul de lucruri pe care un fachir indian le-ar fi încercat după ce ar fi asimilat chestiile mai uşoare, cum ar fi dormitul pe un pat cu cuie înroşite Stânca era dură, denivelată şi cu numeroase muchii ascuţite ca lama M-am ridicat din nou în picioare, atent să nu-mi tai mâinile în coral, am luat cele două canistre şi le-am aşezat pe porţiunea cea mai înaltă a recifului M-am întors la Marie, am luat-o de braţ şi ne-am aşezat umăr lângă umăr pe canistre, cu spatele către vânt şi către ploaie Mi-a oferit drept protecţie o porţiune din pătură pe care mândria nu m-a împiedicat s-o accept Cel puţin îmi oferea iluzia unui adăpost Am vorbit cu ea un timp dar n-a putut să-mi replice decât monosilabic Pe urmă am scos două ţigări din pachetul pe care-l vârâsem în canistra mea şi i-am oferit una, pe care a acceptat-o Chestia nu a prea avut succes, fiindcă apa picura din pătură ca dintr-un ciur şi n-a trecut un minut până când ţigările s-au udat complet După vreo zece minute, i-am spus: — Ce-ai păţit, Marie? Sunt de-acord că nu suntem la Grand Pacific Hotel, dar cel puţin suntem vii — Da O pauză, pe urmă, foarte serios: Am crezut c-am să mor înecată în noaptea asta M-am aşteptat să mor Am fost atât de sigură că aşa o să se-ntâmple încât treaba asta ei bine, parc-aş trăi un anticlimax Nu mi se pare real Nu încă Mă-nţelegi? — Nu Ce te-a făcut să fii sigură că M-am întrerupt pentru o clipă Să nu-mi spui că te macină şi acum aceleaşi gânduri nebuneşti de astă-noapte! În întuneric, a încuviinţat din cap Nu i-am văzut capul, dar am simţit mişcarea păturii — Zău că-mi pare rău Nu mă pot abţine Poate că nu-s în apele mele, niciodată n-am fost aşa, a spus ea neajutorată Priveşti în viitor, dar aproape tot timpul nu e nimic acolo, şi când mai prinzi câte-o imagine fugară, nu te vezi şi pe tine însuţi E ca o cortină trasă între tine şi ziua de mâine, şi fiindcă nu vezi prin ea, îţi închipui că nu există o zi de mâine — Superstiţii copilăreşti, i-am tăiat-o eu scurt Numai pentru că eşti obosită, indispusă, udă până la piele şi tremuri de frig, ai început să faci iarăşi apel Ia fanteziile alea morbide Nu mă ajuţi, nu-mi eşti de nici un ajutor Jumătate din timp mă gândesc că colonelul Raine a avut dreptate şi că o să-mi fii un partener de nădejde în această aventură uitată de Dumnezeu Cealaltă jumătate a timpului sunt convins că o să-mi atârni de gât ca o piatră de moară şi c-o să mă tragi la fund (Vorbele mele erau crude, deşi intenţionasem să pară blânde ) Dumnezeu ştie cum ai reuşit să supravieţuieşti până acum în meseria asta — Ţi-am spus că e ceva nou, ceva complet nou pentru mine Într-adevăr, sunt nişte superstiţii copilăreşti şi n-am să mai pomenesc de ele (S-a întins şi mi-a atins mâna ) E teribil de nedrept pentru tine Îmi pare rău Nu m-am simţit deloc mândru de mine Am abandonat subiectul şi am revenit la analiza Pacificului de Sud Am ajuns la concluzia că nu-mi era cine ştie ce de drag Ploaia era mai nemiloasă decât tot ce cunoscusem până atunci; coralul era o chestie urâtă, ascuţită şi periculoasă; era locuit de o adunătură de indivizi cu porniri ucigaşe; şi, încă o iluzie sfărâmată, nopţile puteau fi într-adevăr foarte reci Mă simţeam ud şi înfrigurat sub umezeala lipicioasă a păturii şi amândoi eram zguduiţi de accese incontrolabile de tremurat, a căror frecvenţă creştea o dată cu trecerea nopţii La un moment dat mi s-a părut că ar fi o chestie deşteaptă şi logică să ne petrecem noaptea în apa mult mai caldă a mării, dar când am trecut, pentru scurtă vreme, la testarea acestei teorii, mi-am schimbat opinia Apa era îndeajuns de caldă, dar ceea ce m-a făcut să mă răzgândesc a fost un tentacul care a apărut dintr-o crăpătură a stâncii şi s-a înfăşurat pe glezna mea Caracatiţa căreia îi aparţinea nu putea să aibă mai mult de câteva kilograme, dar efortul de a-mi descleşta piciorul din strânsoare m-a lăsat fără cea mai mare parte a şosetei În felul ăsta mi-am făcut o idee despre ce s-ar întâmpla dacă sora ei mai mare ar trece prin preajmă Pentru mine, a fost cea mai lungă şi cea mai mizerabilă noapte trăită vreodată Trebuie să fi fost cam miezul nopţii când ploaia s-a domolit, ca să continue sub forma unei burniţe constante până aproape de ivirea zorilor Am aţipit pe rând, dar când asta i se întâmpla lui Marie, avea un somn agitat, lipsit de tihnă, cu respiraţia întretăiată şi rapidă Avea mâinile prea reci, iar fruntea prea caldă Uneori ne ridicam amândoi şi ne plimbam păstrându-ne cu greu echilibrul pe stânca aspră şi alunecoasă, ca să ne punem sângele în mişcare, dar cea mai mare parte a timpului am stat jos, în tăcere În orele interminabile ale acelei nopţi, am privit în ploaie şi în întuneric şi nu m-am gândit decât la trei lucruri: insula pe care ne aflam, căpitanul Fleck şi Marie Hopeman Ştiam destul de puţine despre insulele polineziene, dar mi-am amintit că acele insuliţe de coral erau de două tipuri: atoli şi, pentru cele mai mari, bariere de recif Dacă ne aflam pe cele dintâi, un inel întrerupt şi probabil nelocuit de insuliţe de coral, viitorul arăta într-adevăr sumbru Dar dacă eram pe o parte a unui recif ce mărginea laguna din jurul unei insule mari şi posibil locuite, atunci se putea să avem noroc M-am gândit la căpitanul Fleck M-am gândit la cât de mult aş da pentru şansa de a-l mai întâlni o dată şi la ce s-ar întâmpla atunci, şi m-am întrebat de ce făcuse ceea ce făcuse şi cine se afla de fapt în spatele răpirii şi a tentativei de crimă Un lucru părea sigur şi anume că savanţii dispăruţi vor rămâne dispăruţi, împreună cu soţiile lor Eu fusesem clasificat ca element redundant şi n-aveam să mai aflu vreodată unde se aflau şi ce se întâmplase cu ei În acele momente nu-mi prea făceam griji în privinţa lor, emoţia predominantă din mintea mea fiind dorinţa fierbinte de a-l reîntâlni pe căpitanul Fleck Un individ ciudat Aspru şi lipsit de scrupule, dar aş fi putut jura că nu era întru totul rău Dar nu ştiam nimic despre el Tot ce ştiam atunci cu siguranţă era motivul deciziei sale de a aştepta până la nouă pentru a se descotorosi de noi De bună seamă că ştiuse că schoonerul lui trecea pe lângă un recif şi dacă ne-ar fi aruncat peste bord la ora şapte, până dimineaţă era posibil să fim aruncaţi pe ţărm Dac-am fi fost găsiţi, identificaţi şi s-ar fi făcut legătura cu Grand Pacific Hotel, Fleck ar fi avut de dat o mulţime de explicaţii În fine, m-am gândit la Marie Hopeman, nu ca la o persoană, ci ca la o problemă Previziunile negre care puseseră stăpânire pe ea nu erau valabile prin ele însele, ci erau simptomatice pentru altceva, şi nu mai aveam nici o îndoială privind ce anume era acel altceva Era bolnavă, nu mental, ci fizic: succesiunea de zboruri în condiţii vitrege din Anglia până în Suva, noaptea petrecută pe schooner şi toate cele de acum dădeau una peste alta prea puţin somn şi prea puţină hrană, iar deficitul celor două cuplat cu epuizarea fizică îi slăbiseră într-atât rezistenţa, încât devenise expusă la orice boală ar fi atacat-o Iar ceea ce o atacase era o febră, o răceală sau desueta gripă La plecarea din Londra, gripa bântuia nestingherită prin oraj Îmi displăcea să mă gândesc care va fi rezultatul dacă urma să petreacă încă douăzeci şi patru de ore în haine ude şi pe insula aceea pustie şi expusă intemperiilor Fie şi numai douăsprezece ore Uneori în timpul nopţii, ochii mei oboseau atât de mult din pricina privitului în ploaie şi în întuneric încât am început să am nişte forme blânde de halucinaţii Mi s-a părut că văd nişte lumini mişcându-se în depărtarea înceţoşată din pricina ploii şi numai atât ar fi fost de ajuns Dar când am început să-mi închipui că aud voci, n-am mai stat pe gânduri şi am închis ochii, încercând să mă forţez să adorm Să stai aplecat înainte pe o canistră de apă, având numai o pătură udă drept acoperământ, şi să mai şi adormi e o adevărată performanţă Dar în cele din urmă am reuşit, cam cu o oră înainte de venirea zorilor Când m-am trezit, soarele îmi ardea spatele M-am trezit la auzul unor voci, nişte voci adevărate de data asta Am deschis ochii către cea mai frumoasă privelişte pe care-am văzut-o vreodată Am aruncat în spate pătura de deasupra noastră, în vreme ce Marie se foia şi se freca la ochi ca să-şi alunge somnul Era o lume strălucitoare, magnifică în splendoarea ei, o panoramă de frumuseţe paşnică, încălzită de soare, ce făcea din lunga noapte abia trecută un coşmar sumbru, de a cărui existentă aveai toate motivele să le îndoieşti Un lanţ de insuliţe şi recifuri de coral, recifuri pictate în nuanţe imposibile de verde, galben, violet, cafeniu şi alb se întindeau în depărtare pornind de la noi în două coarne încovoiate, care aproape încercuiau şi delimitau o lagună uriaşă de un acvamarin strălucitor şi, dincolo de lagună, insula cu forma cea mai remarcabilă din toate câte le-am văzut Era ca şi cum o mână gigantică tăiase pe la mijloc o pălărie Stetson imensă şi aruncase cât colo una dintre jumătăţi Insula atingea punctul de maximă înălţime în extremitatea sa nordică, unde plonja vertical în mare De la acest pisc, cobora abrupt spre est şi sud – puteam doar să bănuiesc că la fel se întâmpla către vest – şi acolo unde s-ar fi aflat borul larg al pălăriei se întindea o câmpie netedă, care ajungea până la plajele cu nisip de un alb orbitor, care, chiar şi la acea oră matinală şi la o distanţă de cinci kilometri, era fără doar şi poate vătămător pentru ochi Muntele în sine, purpuriu-albăstriu în lumina soarelui de dimineaţă, era pleşuv şi lipsii de orice formă de vegetaţie Câmpia de mai jos nu avea nici ea decât tufişuri pitice şi iarbă, cu palmieri răzleţi aproape de ţărm N-am pierdut mult timp cu peisajul, deşi îmi place să cred că sunt mai insensibil decât oricare altul la frumuseţile naturii, dar nu după o noapte friguroasă şi ploioasă, petrecută pe o insuliţă lipsită de adăpost Eram mult mai interesat de canoea cu vâsle care se apropia în linie dreaptă de noi, străbătând apa netedă ca oglinda a lagunei verzi În canoe se aflau doi bărbaţi solizi, cu pielea ciocolatie, cu câte-o claie de păr negru şi cârlionţat, iar vâslele lor se mişcau într-o sincronizare perfectă şi atât de repede încât stropii de apă formau un curcubeu permanent în lumina răsăritului de soare La mai puţin de douăzeci de paşi de recif, ei au cufundat vâslele adânc în apa verde şi scânteietoare, au încetinit canoea şi, descriind o curbă lină, au adus-o într-o poziţie staţionară la mai puţin de trei metri depărtare Unul dintre ei a sărit în apa adâncă până la coapse, a mers prin apă în direcţia noastră, după care s-a urcat cu vioiciune pe coral Era desculţ, dar nu dădea semne că l-ar deranja suprafaţa tăioasă a stâncii Pe faţa lui era întipărit un amestec comic de uimire şi bună dispoziţie: uimire pentru că găsise doi oameni albi pe un recif la ora aceea matinală şi bună dispoziţie pentru că lumea era minunată şi aşa avea să fie mereu Nu vezi prea des o faţă ca asta, dar când îţi iese în cale n-ai cum să te înşeli Buna dispoziţie a învins Ne-a oferit un zâmbet sănătos, apoi ne-a spus ceva care pentru mine n-a însemnat absolut nimic Şi-a dat seama că n-a însemnat absolut nimic şi nu era genul de om care să-şi irosească timpul S-a uitat la Marie, a clătinat din cap şi a plescăit din limbă în vreme ce ochii săi luau cunoştinţă de faţa ei palidă, de cele două pete nefiresc de roşii de pe obraji şi de umbrele violacee de sub ochi Apoi a rânjit din nou, a înclinat din cap în semn de bun venit, a luat-o în braţe şi a dus-o către canoe Eu m-am descurcat singur, cărând după mine cele două canistre Canoea era dotată cu un catarg, dar încă nu începuse să bată vântul, aşa că a trebuit să vâslim ca să traversăm laguna până la insulă Mai exact, cei doi bărbaţi au vâslit, iar eu i-am lăsat bucuros s-o facă Ceea ce au făcut ei cu canoea aia mi-ar fi provocat o respiraţie gâfâită şi şuierătoare în cinci minute şi m-ar fi dus pe un pat de spital în zece La concursurile nautice de la Henley flăcăii ăia ar fi stârnit senzaţie Au vâslit neîntrerupt preţ de douăzeci de minute cât a durat traversarea lagunei, tulburând apa de parcă însuşi monstrul din Loch Ness se afla pe urmele lor, dar tot au mai găsit timpul şi energia să flecărească şi să râdă tot drumul Dacă erau reprezentativi pentru restul populaţiei de pe insulă, atunci căzusem pe nişte mâini bune Iar faptul că pe insulă se mai aflau şi alţii era evident În timp ce ne apropiam de ţărm, am putut număra cel puţin şase case, nişte construcţii înălţate pe piloni, cu podeaua la aproape un metru deasupra solului, şi acoperişuri de frunze puternic înclinate, care coborau abrupt de la grinzile de pe creastă până la un metru, un metru şi jumătate deasupra pământului Casele nu aveau nici uşi, nici ferestre, lucru explicabil, pentru că nu aveau nici pereţi laterali, în afară de una, cea mai mare, amplasată într-un luminiş de lângă ţărm, aproape de un pâlc de cocotieri Celelalte locuinţe se aflau mai în spate şi către sud Şi mai la sud se înălţa o arătare hidoasă, din tablă ondulată cenuşie la culoare, ceva între o instalaţie învechită de sfărâmat şi o magazie dintr-o carieră de piatră În fine, mai încolo se afla un şopron lung şi jos, cu un acoperiş din tablă ondulată, cu pantă lină Trebuie să fi fost o adevărată plăcere să lucrezi acolo când soarele se înălţa pe cer Tocmai ne apropiam de partea dreaptă a unui debarcader – nu un ponton de acostare propriu-zis, cu piloni de ancorare, ci o platformă plutitoare din buşteni, având capătul dinspre ţărm ancorat cu nişte frânghii înfăşurate pe după nişte cioturi de copac – când am văzut un bărbat întins pe ţărm: un alb, care făcea plajă Era un moşulică slăbănog, cu faţa acoperită de o încâlceală de păr alb, ochelari negri la ochi şi un prosop soios întins strategic peste mijloc Părea adormit, dar nu era, căci atunci când prova bărcii a hârjâit pe nisip s-a ridicat cu o tresărire, şi-a luat ochelarii de la ochi, s-a zgâit cu o uitătură mioapă în direcţia noastră, a bâjbâit nisipul din jurul lui până a găsit nişte ochelari uşor fumurii şi i-a fixat la rădăcina nasului După ce a rostit cu glas agitat „Doamne Sfinte!”, a sărit în picioare cu o viteză remarcabilă pentru un pungaş atât de bătrân şi a fugit grăbit în cea mai apropiată dintre colibele acoperite cu frunze, strângându-şi prosopul în jurul şalelor — Ăsta a fost un adevărat omagiu adresat ţie, draga mea, am murmurat eu Deşi arăţi de parcă tocmai te-ar fi aruncat mareea pe ţărm iar moşul bate suta de ani, tot ai fost în stare să-l faci paf — Mie mi s-a părut că nu-i prea încântat să ne vadă, a replicat ea cu îndoială A răsplătit-o cu un zâmbet pe matahala care tocmai o ridicase din canoe şi o lăsase în picioare pe nisip şi a continuat: Poate că-i un sihastru Poate că s-a refugiat aici din motive numai de el ştiute şi nu-i pică bine deloc să vadă la faţă nişte oameni albi — Eu zic că s-a dus doar să-şi ia ţolul festiv, am spus eu încrezător Ai să vezi c-o să se-ntoarcă într-un minut ca să ne facă o primire pe cinste Şi aşa a fost Abia dac-am ajuns la capătul de sus al plajei că a şi reapărut din colibă, îmbrăcat în cămaşă albă şi pantaloni albi, purtând pe cap o panama Avea o barbă albă, o mustaţă albă şi stufoasă şi o hălăciugă de păr alb şi des Dacă Buffalo Bill ar fi purtat vreodată veşminte albe tropicale şi pălărie de paie, atunci cel din faţa noastră ar fi fost o copie fidelă a acestuia A ieşit într-un suflet înaintea noastră, cu braţele depărtate în semn de bun-venit Nu greşisem în privinţa căldurii cu care vom fi întâmpinaţi, dar cu vârsta dădusem greş: n-avea nici o zi peste şaizeci, poate doar cincizeci şi cinci, şi se ţinea foarte bine chiar şi pentru etatea asta — Doamne Sfinte, ce binecuvântare pe capul meu! (Ne-a strâns mâinile de parcă tocmai îi adusesem marele premiu de la loteria naţională ) Ce surpriză! Făcusem băiţa de dimineaţă, ştiţi tocmai mă uscam nu mi-am crezut ochilor pentru numele lui Dumnezeu, de unde-aţi apărut? Nu, nu, să nu-mi răspundeţi acum! Mergem direct la mine acasă Încântătoare surpriză, încântătoare! A pornit grăbit în faţa noastră, minunându-se la fiecare pas de această întâmplărică Marie mi-a zâmbit şi am pornit împreună pe urmele lui Ne-a condus pe o cărare scurtă, peste o platformă din şindrilă albă, şi am urcat şase trepte late din lemn ca să ajungem în casa lui Ca şi la celelalte, podeaua era la o înălţime considerabilă faţă de sol Dar, odată ajunşi înăuntru, mi-am dat seama de ce, spre deosebire de celelalte, casa asta avea pereţi Trebuia să aibă, ca să sprijine dulapurile mari cu cărţi şi vitrinele de sticlă care ocupau trei sferturi din spaţiul pereţilor Celălalt sfert era destinat uşilor şi spaţiilor pentru ferestre Ferestrele nu aveau geamuri, doar nişte jaluzele din frunze împletite, care se puteau ridica şi coborî după dorinţă În aer plutea un miros neobişnuit, pe care la început nu l-am putut identifica Podeaua părea făcută din nervurile mediane ale unui soi de frunză, probabil de cocotier, întinse peste nişte grinzi apropiate, iar tavanul propriu-zis lipsea, deasupra nefiind decât căpriorii înclinaţi şi acoperişul de frunze Un lung moment, am studiat plin de interes acest acoperiş Într-un colţ se afla un birou imens de modă veche, model american, iar lipit de un perete interior era un seif masiv Pe podea fuseseră întinse câteva rogojini viu colorate, acoperite în mare parte de nişte fotolii şi băncuţe joase din trestie împletită, cu aspect confortabil, fiecare având alături câte o măsuţă joasă În camera asta, un bărbat se putea simţi confortabil mai ales cu un pahar plin în mână Flăcăul bătrân – cu barba şi mustaţa lui nu mă puteam gândi la el altfel – se pricepea să citească gândurile — Luaţi loc, luaţi loc Faceţi-vă comozi Ceva de băut? Da, da, fireşte, mai întâi de toate, o băutură Aveţi nevoie, aveţi nevoie desigur A luat un clopoţel pe care l-a scuturat cu furie, de parc-ar fi vrut să vadă câtă violenţă putea să suporte înainte de a i se sfărâma în mână, l-a pus la loc şi s-a uitat la mine — E prea devreme pentru un whisky, nu? — Nu în dimineaţa asta — Şi dumneata, tânără domniţă? Un brandy, poate? Ei? Un brandy? — Mulţumesc (L-a fericit cu un zâmbet cu care pe mine nu m-a învrednicit niciodată şi parcă-l vedeam pe flăcăul tomnatic cum îşi îndoaie degetele de la picioare ) Sunteţi foarte amabil Tocmai ajungeam la concluzia resemnată că vorbirea lui sacadată şi repetitivă era un obicei şi avea să fie tare obositoare, dacă urma să petrecem cu el o perioadă oarecare de timp – şi încă de atunci mi-a trecut prin minte că vocea lui îmi era vag familiară – când o uşă din spate s-a deschis şi un tânăr chinez a intrat Era foarte scund, foarte slab, purta o uniformă kaki, şi singura utilizare pe care o dădea muşchilor săi faciali era să-şi menţină expresia nemişcată, fiindcă nici măcar n-a clipit din ochi când ne-a văzut — A, Tommy, iată-te! Avem musafiri, Tommy Adu ceva de băut Brandy pentru doamna, un whisky mare pentru domnul şi ia să vedem, da, da, cred c-am să servesc şi eu un whisky mic Pe urmă să pregăteşti baia Pentru doamna (Mie mi-ar fi fost de ajuns şi un bărbierit ) După aia, micul dejun Cred că n-aţi apucat să luaţi micul dejun? L-am asigurat că nu — Excelent! Excelent! Zărindu-i pe salvatorii noştri, care stăteau pe şindrila albă cu canistrele de apă lângă ei, a ridicat o sprânceană stufoasă în direcţia mea şi m-a întrebat: — Ce-aveţi acolo? — Hainele noastre — Zău ? Da, da, înţeleg Hainele A păstrat pentru sine orice părere şi-o fi făcut despre maniera noastră excentrică de a ne alege valizele (S-a dus până la uşă ) Lăsaţi-le acolo, James Aţi făcut o treabă minunată, amândoi Splendid Vorbim mai târziu I-am zărit pe cei doi bărbaţi zâmbind larg, întorcându-se şi plecând Am spus: — Ştiu engleza? — Sigur, sigur că da — Păi cu noi n-au vorbit o iotă — Hm N-au vorbit, ai? (Şi-a mângâiat barba, Buffalo BilI întreg ) Dar voi le-aţi spus vreo vorbă? Am reflectat o clipă, pe urmă i-am răspuns rânjind: — Nu — Ei, vedeţi? Puteaţi să fiţi de orice altă naţionalitate (S-a întors în clipa în care băiatul chinez a intrat, a luat paharele de pe tavă şi ni le-a înmânat ) În sănătatea voastră deplină Am mormăit ceva corespunzător şi atât de scurt cât îmi permitea decenţa şi m-am repezit la băutura aceea ca o cămilă lovită de sete spre cea mai apropiată oază Am insultat un scotch cât se poate de bun înghiţind jumătate din el dintr-o sorbitură, dar chiar şi aşa avea un gust minunat şi tocmai mă pregăteam să mă ocup şi de restul când moşulică a spus: — Ei, preliminariile s-au încheiat, regulile politeţii au fost respectate Povestea dumitale, sir S-auzim Replica m-a făcut să mă opresc brusc şi m-am uitat la el cu băgare de seamă Nu era exclus ca impresia mea că individul ar fi un moşneguţ aferat şi fericit să fi fost greşită Şi, într-adevăr, mă înşelasem Ochii de un albastru intens erau şireţi, şi puţinul ce-i mai rămăsese din faţă disponibil pentru o expresie oarecare părea să indice o anumită reţinere, dacă nu chiar prudenţă Un comportament puţin mai ciudat nu presupune în mod necesar şi o minte uşor sărită de pe fix I-am servit-o, scurt şi fără ocolişuri — Eu şi soţia mea ne aflam în drum spre Australia, cu avionul În timpul unui popas de noapte pe insula Suva, am fost luaţi din camera noastră de hotel la ora trei dimineaţa de către un anume căpitan Fleck şi doi indieni, obligaţi să urcăm pe schoonerul lui şi închişi Astă-noapte i-am auzit cum plănuiau să ne omoare, aşa că am reuşit să evadăm din cala unde ne ţineau – a fost o noapte urâtă şi nu ne-au văzut când am fugit – am sărit peste bord şi după un timp am eşuat pe un recif Oamenii dumitale ne-au găsit acolo azi-dimineaţă — Bată-vă norocul să vă bată! Ce poveste extraordinară Extraordinară! (A continuat să se minuneze şi să clatine din cap un timp scurt, după care s-a uitat la mine pe sub sprâncenele albe şi stufoase ) Poate c-ai putea să-mi oferi ceva mai multe detalii? Aşa că i-am povestit din nou, spunându-i tot ce se întâmplase de când sosisem pe Suva Tot timpul cât am vorbit m-a privit scrutător prin ochelarii săi fumurii şi, când am terminat, a mai clătinat din cap de câteva ori şi a spus: — Incredibil Toată tărăşenia asta e de-a dreptul incredibilă! — Vă referiţi la sensul propriu al termenului? — Cum, cum? Adică să nu te cred? Dar te cred tinere! Numai că totul e atât de bizar de fantastic Bine’nţeles că-i adevărat, altfel cum aţi fi ajuns aici? Dar dar ce l-a făcut pe individul ăsta hain, pe acest căpitan Fleck, să vă răpească şi să plănuiască uciderea voastră? Pare o nebunie, ceva lipsit de noimă — Habar n-am, am spus eu Singurul lucru la care mă pot gândi – şi chiar şi ăsta e ridicol – e că sunt om de ştiinţă, specialist în tehnologia combustibililor, şi că poate cineva a vrut să extragă anumite informaţii de la mine De ce ar fi vrut să facă una ca asta, pur şi simplu nu pot să-mi închipui Şi cum de-a aflat un comandant obscur de schooner că noi urma să zburăm spre Australia, via Fiji – bine, nu are nici un fel de logică — Cum ai spus şi dumneata, n-are nici un fel de logică Domnule ah bată-mă să mă bată! Îmi cer iertare! Nici nu v-am întrebat încă cum vă cheamă! — Bentall John Bentall Iar ea este soţia mea, Marie I-am zâmbit Şi nu trebuie să-mi spuneţi cine sunteţi Tocmai mi-am adus aminte Dr Harold Whiterspoon profesorul Whiterspoon, mai bine zis Decanul arheologilor britanici — Să-nţeleg că mă cunoşti? M-ai recunoscut? Lui moşulică nu-i venea să creadă — La drept vorbind, presa se ocupă pe larg de dumneavoastră, am spus eu cu tact Pasiunea profesorului Whiterspoon pentru publicitate era binecunoscută Şi am văzut câteva din conferinţele pe care le-aţi susţinut la televizor, în urmă cu un an Dintr-o dată, nu s-a mai arătat încântat Pe faţa lui s-a aşternut o expresie de suspiciune şi ochii i s-au îngustat în timp ce rostea: — Vă interesează arheologia, domnule Bentall? Adică, aveţi ceva cunoştinţe în domeniu? — Ca mine mai sunt câteva milioane, domnule profesor Am auzit despre mormântul ăla egiptean şi despre flăcăul ăla, Tutankamon Dar să nu mă puneţi să-i ortografiez numele! Nici nu ştiu dacă-l pronunţ corect — Aşa deci Bun Scuze pentru întrebare Am să-ţi explic mai târziu Vai cât pot să fiu de neatent! Starea acestei tinere doamne e departe de-a fi bună Din fericire, sunt şi un pic doctor Sunt nevoit, îţi dai seama Când îţi duci traiul la capătul lumii A ieşit grăbit din încăpere şi s-a întors cu o trusă medicală A scos la iveală un termometru şi a rugat-o pe Marie să-l ţină în gură, în timp ce el îi controla pulsul Am spus: — Nu vreau să vă par nerecunoscător sau că nu vă apreciez ospitalitatea, domnule profesor, dar sunt presat de urgenţa problemelor melc Cât de curând credeţi că vom putea pleca de aici ca s-ajungem în Suva? — Nu prea mult, a replicat el, săltând din umeri E un kelch de la Kandavu – asta-i cam la vreo sută şaizeci de kilometri la nord de-aici – care vine o dată la şase săptămâni Ultima oară a fost aici, ia să vedem da, acum vreo trei săptămâni Deci, încă trei săptămâni Convenabil Trei săptămâni Nu mult, după spusele profesorului, dar pe insulele alea aveau probabil o altă scară de măsurare a timpului şi privind către laguna scânteietoare şi recifurile de coral de dincolo de ea nu mi-a fost greu să înţeleg de ce Dar nu credeam că colonelul Raine ar fi fost prea încântat dac-aş fi stat bine mersi şi-aş fi admirat laguna vreme de trei săptămâni, aşa că am spus: — Trec avioane pe-aici vreodată? — Nici nave, nici avioane, nimic A clătinat din cap şi a continuat să-l clatine în timp ce examina termometrul Bată-mă cerul să mă bată Treizeci şi opt temperatura şi pulsul o sută douăzeci Măi, măi, măi! Dumneata eşti bolnavă, doamnă Bentall, probabil că ai adus boala de la Londra Baie, pat şi micul dejun, în această ordine! A ridicat mâna în sus în timp ce Marie murmura un protest simbolic Insist Insist Vei sta în camera lui Carstairs Red Carstairs, asistentul meu, a explicat profesorul Acum e în Suva, se reface după un acces de malarie E foarte răspândită prin părţile alea Îl aştept să se întoarcă cu nava următoare Iar dumneata, domnule Bentall presupun că ai vrea să tragi un pui de somn, nu? (A scos un mic hohot de râs dezaprobator ) Bag mâna-n foc că n-aţi dormit prea bine astă noapte pe reciful ăla — Un duş, un bărbierit şi vreo două ore pe unul din fotoliile acelea foarte îmbietoare de pe veranda dumneavoastră mi-ar fi de-ajuns, am spus Vasăzică, nici avioane? Aş putea să-nchiriez o barcă măcar pe insula asta? — Singura barcă de pe insulă e cea care aparţine lui James şi John Nu sunt numele lor adevărate, băştinaşii din Kandavu au nişte nume imposibil de pronunţat Sunt angajaţi aici cu contract, ca să-mi asigure peşte proaspăt şi alte alimente şi fructe de care pot să facă rost Nu v-ar duce nicăieri şi chiar dacă v-ar duce, le-aş interzice categoric Categoric — Prea periculos? Dacă aşa stăteau lucrurile, n-aveam de ce să-l contrazic — Fireşte Şi ilegal Guvernul fijian interzice deplasările cu canoea între insule în anotimpul cicloanelor Amenzi severe Amenzi foarte severe Pentru încălcarea legii — Nici o staţie radio, ca să putem trimite un mesaj? — Nici pomeneală Nici măcar un receptor radio (Profesorul a zâmbit ) Când cercetez ceva ce s-a petrecut acum o mie de ani, contactul cu lumea exterioară mi se pare deranjant până la extrem Aşa că n-am decât un gramofon vechi, cu manivelă Părea un pungaş bătrân inofensiv, aşa că nu i-am spus ce poate să facă cu gramofonul, în schimb În vreme ce Marie făcea baie, am mai băut un pahar şi, după ce m-am bărbierit, mi-am schimbat hainele şi am servit un mic dejun pe cinste, m-am întins într-un fotoliu jos din trestie, în umbra verandei Am avut intenţia să-mi pun serios mintea la contribuţie fiindcă mi se părea că trecuse cam multişor de când nu mai manifestasem măcar nişte semne rudimentare de inteligenţă Dar aş fi putut să raţionez doar dacă n-aş fi fost atât de obosit, de n-ar fi fost căldura soarelui şi efectele combinate a două doze duble de scotch pe stomacul gol şi al sunetului adormitor al alizeului, care-şi croia drumul sibilinic printre palmierii supuşi M-am gândit în schimb la insulă, la cât de nerăbdător fusesem s-o părăsesc şi la ce-ar spune profesorul Whiterspoon dacă ar şti că în acel moment nu mai putea să se descotorosească de mine decât cu forţa M-am gândit la căpitanul Fleck şi la profesor, şi m-am gândit la amândoi cu admiraţie Fleck, pentru faptul că era de două ori mai deştept decât îl crezusem – ceea ce-l făcea să fie de cel puţin două ori mai deştept decât mine – şi profesorul, fiindcă era unul dintre cei mai rafinaţi şi mai desăvârşiţi mincinoşi pe care-i întâlnisem vreodată După care am adormit CAPITOLUL 4 Miercuri 3 p m – 10 p m Avea loc un război iar eu mă aflam chiar în toiul bătăliei Nu reuşeam să văd cine sau ce era la stânga ori la dreapta mea, şi nici măcar nu eram sigur dacă era noapte sau zi Dar de faptul că avea loc un război eram sigur Un baraj de artilerie grea, ce preceda un atac Nu aveam nici un chef să fac pe eroul Daţi-mi voie să mă pun la adăpost Nu mai vreau să fiu carne de tun pentru nimeni M-am mişcat, am avut impresia că m-am împiedicat şi am simţit o durere arzătoare în braţul drept O schijă, probabil, sau un glonţ Poate că m-au transformat în invalid, ar fi o schimbare faţă de linia întâi a frontului Pe urmă am deschis ochii şi am constatat că nu mă aflam pe front: realizasem aproape imposibilul, căzând de pe fotoliu şi aterizând pe podeaua de lemn a verandei profesorului Whiterspoon După toate aparenţele, reuşisem o aterizare la punct fix: pe cotul meu drept Cotul mă durea Visasem, dar bubuitul exploziilor şi cutremurarea pământului nu făceau parte din vis În timp ce mă ridicam în picioare, ţinându-mă strâns de cot şi încercând să nu ţopăi prea tare, am auzit alte două bufnituri înăbuşite, venite de la distantă, şi podeaua verandei s-a zgâlţâit de fiecare dată, destul de violent N-am apucat nici măcar să-ncerc să ghicesc sursa acelor perturbări ale liniştii, că l-am şi zărit pe profesorul Whiterspoon ieşit în uşa ce dădea spre verandă, cu faţa plină de îngrijorare Cel puţin, vocea lui aşa părea, deci am presupus că ceea ce se ascundea îndărătul „foliajului” de păr alb nu făcea decât să reflecte tonalitatea vocii — Dragul meu băiat, dragul meu băiat! (S-a apropiat de mine grăbit, cu braţele întinse, de parc-ar fi crezut că dintr-o clipă-ntr-alta aveam să mă prăbuşesc ) Am auzit sunetul căderii Pe cinstea mea, tare a mai fost! Cred că te-ai rănit! Ce s-a întâmplat? — Am căzut din fotoliu, i-am replicat eu răbdător Am crezut că mă aflam pe front E din pricina nervilor — O, vai de mine, vai de mine! (A început să se agite şi să se foiască în jurul meu, fără să realizeze practic nimic ) Cumva cumva ţi-ai rănit ceva? — Numai mândria (Mi-am pipăit cotul cu degete prudente ) Nu s-a frânt nimic Doar o amorţeală De unde vine toată hărmălaia asta? — Ha! a zâmbit, uşurat Am ştiut eu c-o să vrei să afli Tocmai voiam să-ţi arăt m-am gândit că oricum ţi-ar plăcea să arunci o privire prin preajmă (Mi-a aruncat o uitătură glumeaţă ) Ţi-au prins bine cele două ore de somn? — Exceptând trezirea, da — Ai dormit vreme de şase ore, domnule Bentall M-am uitat întâi la ceas, apoi la soare, care depăşise cu mult meridianul locului, şi mi-am dat seama că avea dreptate, dar nu părea că amănuntul ar merita atâta agitaţie, aşa că m-am mulţumit să spun, politicos: — Sper că asta nu v-a provocat neplăceri? Adică, să fiţi nevoit să staţi să mă păziţi, când aţi vrut poate să lucraţi — Câtuşi de puţin, câtuşi de puţin N-avem ceasuri de pontaj aici, tinere Lucrez când am chef Ţi-e foame? — Mulţumesc, nu — Poate ţi-e sete? Nişte bere de Hong Kong, înainte de plecare Foarte bună De la gheaţă Ei? — Ar fi excelentă, profesore Aşa că ne-am dus şi i-am băut berea, care s-a dovedit a fi atât de bună pe cât promisese Am servit-o în sufrageria unde ne dusese prima oară şi m-am uitat la feluritele exponate din vitrinele de sticlă Pentru mine nu era decât o colecţie mucegăită de oase, fosile şi cochilii, de pistiluri şi mojare din piatră, de bucăţi de lemn carbonizat şi ustensile din lut şi de pietre de forme ciudate N-a fost deloc greu să nu manifest nici un semn de interes şi nu mi-am arătat interesul pentru că profesorul se arătase suspicios faţă de orice persoană interesată de arheologie Dar se părea că renunţase la suspiciune fiindcă atunci când mi-a surprins privirea rătăcitoare a spus cu entuziasm: — O colecţie magnifică de specimene, ei? Magnifică! — Mă tem că nu prea intră în specialitatea mea, am început eu pe un ton de scuză Nu ştiu — Bine-nţeles că nu, bine-nţeles că nu! Nici nu m-aş fi aşteptat S-a dus la biroul lui model american, a scos din sertarul de mijloc un teanc de ziare şi de reviste şi mi le-a dat — S-ar putea ca astea să te ajute să înţelegi mai bine Am frunzărit la iuţeală revistele şi ziarele Aproape toate erau datate cu şase luni în urmă şi, din opt ziare, cinci cotidiene naţionale de la Londra şi trei ziare importante americane, nu mai puţin de şapte alocaseră profesorului titluri pe prima pagină Trebuie să fi fost o zi mare pentru bătrânul flăcău Majoritatea titlurilor era de genul „Descoperirea arheologică a secolului”, depăşind cu mult ca importanţă pe cele referitoare la Tutankamon, Troia sau manuscrisele de la Marea Moartă Fireşte, de acelaşi tratament se bucurau toate descoperirile arheologice de ultimă oră, dar se pare că exista un fundament pentru această ultimă afirmaţie: după toate aparenţele, Oceania fusese vreme îndelungată continentul „negru” al cercetării arheologice, dar profesorul Whiterspoon susţinea că descoperise pe insula Vardu, la sud de arhipelagul Fiji, dovada concludentă a migraţiei polinezienilor din sud-estul Asiei precum şi despre existenţa acolo a unor forme de civilizaţie primitivă cu circa cinci mii de ani înainte de era noastră, adică cu tot atâţia ani mai devreme de estimarea cea mai timpurie Trei reviste relatau pe larg povestea, iar una publica o foarte reuşită fotografic cu profesorul şi doctorul ,,Red” Carstairs, stând pe ceea ce mie îmi dădea impresia unei grămezi de piatră de pavaj sfărâmată, dar explicaţia ilustraţiei susţinea că ar fi o parte dintr-un mormânt în trepte Doctorul Carstairs era un personaj cu o înfăţişare remarcabilă, înalt de nu mai puţin de un metru nouăzeci şi cinci, cu o mustaţă în furculiţă de un roşu aprins şi de proporţii eroice — Mă tem că mi-a scăpat toată povestea asta, am spus La acea vreme mă aflam în Orientul Mijlociu şi eram cam rupt de toate cele Trebuie să fi stârnit o agitaţie teribilă — A fost momentul de încununare al vieţii mele, a spus el cu simplitate — Nu mă-ndoiesc De ce n-am mai citit nimic despre asta în ultima vreme? — De atunci nu s-a mai scris nimic în ziare şi nici n-are să se mai scrie până nu termin treaba de aici, a spus el pe un ton sumbru Am făcut imprudenţa să acord agenţiilor de ştiri, ziarelor şi revistelor permisiunea de a veni aici după agitaţia stârnită de primul meu anunţ Au închiriat un vas special din Suva S-au năpustit asupra mea ca nişte lăcuste, nu-ţi exagerez cu nimic – ca nişte lăcuste Şi-au băgat nasul peste tot iscodind şi provocând tulburări Săptămâni întregi de muncă s-au dus pe copcă Neajutorat Am fost complet neajutorat (Mânia i s-a adâncit ) Şi printre ei s-au strecurat spioni — Spioni? Îmi cer scuze, dar — Arheologii rivali Au încercat să-mi fure ideile Din punctul de vedere al flăcăului bătrân, asta trebuia să fie treapta supremă în materie de fărădelegi Au încercat să fure şi alte lucruri, unele dintre cele mai valoroase descoperiri făcute vreodată în Pacific Niciodată să n-ai încredere într-un coleg arheolog, băiete, a spus el cu amărăciune Niciodată să n-ai încredere în ei Am spus că n-o să am, iar el a continuat: — Unul dintre ei a avut chiar tupeul să vină aici cu un iaht, acum două luni Un milionar american, care şi-a făcut din arheologie un hobby Nu voia decât să-şi adjudece meritele A dracului impertinenţă! A avut să spună că s-a rătăcit Niciodată să n-ai încredere într-un arheolog Trebuie să-i goneşti De-aia am fost bănuitor cu dumneata De unde era să ştiu că nu eşti un reporter, ai? La-nceput, vreau să spun — Vă înţeleg perfect, profesore, am spus eu liniştitor — Cu toate acestea, acum am spatele asigurat de către guvern, a urmat el triumfător Acesta e un teritoriu britanic, desigur Accesul pe insulă e complet interzis până când termin Şi-a golit paharul Ei, n-ar fi trebuit să te deranjez cu necazurile mele Mergem s-aruncăm o privire? — Cu plăcere? Pot să-mi văd soţia mai întâi? — Desigur, desigur Cunoşti drumul Când am deschis uşa cu balamalele neunse, Marie Hopeman s-a foit, s-a întors şi a ridicat spre mine nişte ochi somnoroşi Patul era de o concepţie cam primitivă, un cadru din lemn cu o împletitură din fibre, dar părea destul de confortabil Am spus: — Scuze dacă te-am trezit Cum te mai simţi? — Nu m-ai trezit De zece ori mai bine acum Se vedea pe faţa ei, căci petele vineţii îi dispăruseră de sub ochi, şi tot aşa se întâmplase şi cu petele excesiv de roşii de pe obraji S-a întins în voie — Am de gând să nu mă mişc ore şi ore în şir E foarte amabil, nu ţi se pare? — Nici c-am fi putut să cădem în nişte mâini mai bune, am căzut eu de acord Nu m-am ostenit să-mi cobor vocea Cel mai bine ar fi să te culci din nou, draga mea A clipit uşor nedumerită la acel „draga mea”, dar l-a trecut cu vederea — N-o să-mi fie prea greu Dar tu? — Profesorul Whiterspoon vrea să-mi arate împrejurimile S-ar părea că a făcut nişte descoperiri arheologice foarte importante aici Trebuie să fie foarte interesant Am adăugat câteva banalităţi, mi-am luat un bun rămas pe care speram ca profesorul Whiterspoon să-l considere suficient de tandru şi am plecat Mă aştepta pe verandă, cu casca de protecţie pe cap şi cu bastonul din lemn de Malacca în mână Era imaginea perfectă a arheologului britanic peste hotare — Aici locuieşte Hewell (A arătat cu băţul spre cea mai apropiată casă de a lui ) Supraveghetorul meu American Un diamant neşlefuit, desigur – tonul vocii sale îngrămădea în aceeaşi categorie o sută optzeci de milioane de cetăţeni ai Statelor Unite – dar capabil Da, da Foarte capabil Iar asta e casa mea de oaspeţi N-o folosesc, dar am făcut-o Arată cam aerisit, recunosc – nu exagera, căci era alcătuită doar dintr-un acoperiş, o podea şi patru stâlpi de susţinere – dar e foarte confortabilă Adaptată la climă Draperia din trestie o împarte în două iar pereţii – nişte paravane din frunze de cocotier împletite – pot fi coborâţi până la podea Bucătăria şi baia, în spate – la genul ăsta de casă, nu te poţi lipsi de aşa ceva Mai încolo, casa aia mai lungă aparţine muncitorilor oamenii care fac săpăturile — Şi arătarea aia? am întrebai arătând cu capul către construcţia din tablă ondulată Magazie sau concasor? — Nu eşti departe de adevăr, dragul meu E hidoasă, nu-i aşa? Proprietatea – sau ex-proprietatea – Comisariatului Britanic pentru Fosfaţi Dacă te uiţi mai de-aproape, se vede numele pe pereţii laterali E concasorul lor Şopronul ăla cu acoperiş orizontal a fost secţia lor de uscare (A descris cu bastonul o jumătate de cerc ) A trecut aproape un an de când au plecat, dar locul continuă să fie acoperit cu blestemăţia aia de praf cenuşiu A distrus cea mai mare parte a vegetaţiei de pe partea asta a insulei Odios! — Nu-i deloc plăcut, mi-am exprimat eu acordul Ce caută o firmă britanică în colţul ăsta de lume uitat ? — Nu e pur britanică E internaţională, dar în principal e condusă de neozeelandezi Excavaţii geologice, desigur Fosfaţi de calcar Anul trecut vorbeau de mii de tone pe zi Marfa valoroasă (S-a uitat cu şiretenie la mine ) Ştii ceva despre geologie? Profesorul părea suspicios pe oricine ştia câte ceva despre orice, aşa că i-am spus că nu — Ei, păi da, cine mai ştie în vremurile astea? a remarcat el enigmatic Dar ca să-ţi faci o idee, tinere Trebuie să înţelegi că insula asta s-a aflat probabil cândva pe fundul oceanului – şi cum aici fundul mării se află cam cu cinci kilometri mai jos, asta-i o adâncime considerabilă Pe urmă, într-o zi – înţelegi că vorbim de o zi la scară geologică, probabil că a durat un milion de ani – fundul s-a ridicat aproape de suprafaţă O deplasare ascendentă sau o activitate vulcanică, asociată cu o revărsare continuă de lavă Cine ştie? (A tuşit în derâdere ) Când cineva cunoaşte puţin din aceste lucruri – din tonul vocii sale am dedus că dacă el cunoştea numai puţin, oricine pretindea că ştie mai multe era un mincinos – nu e dispus să fie dogmatic în privinţa asta În orice caz, rezultatul net a fost că, după câţiva eoni, s-a obţinut acest gigantic munte submarin, al cărui vârf nu s-a înălţat peste apă, ci s-a oprit la mai puţin de treizeci şi cinci de metri de suprafaţă M-a privit scrutător, în aşteptarea remarcii evidente, aşa că m-am conformat — Cum puteţi să fiţi atât de sigur despre ceva care s-a petrecut cu milioane de ani în urmă? — Pentru că asta este o insulă de coral, a spus el triumfător, iar polipii care construiesc recifurile de corali trebuie să trăiască în apă, dar mor sub adâncimea de treizeci şi cinci de metri Ei bine, ceva mai târziu — Încă un milion de ani? — Plus sau minus un milion Acesta trebuie să fi fost un recif de coral de joasă adâncime atunci când a fost antrenat de mişcarea ascensională Care mişcare a coincis probabil cu începutul erei păsărilor Astfel a devenit un refugiu pentru o varietate imensă de păsări – Pacificul e plin de ele – care au sălăşluit aici ani nenumăraţi În cele din urmă s-a format un strat de guano gros de vreo cincisprezece metri Milioane de tone de guano, milioane de tone – şi deodată insula, cu coral şi guano cu tot, a cedat şi s-a prăbuşit pe fundul mării Mi se părea că insula asta avea o istorie destul de întortocheată — Ceva mai târziu, a continuat el, s-a ridicat din nou La acea vreme, acţiunea combinată a depunerilor marine şi a apei sărate a transformat guano într-un fosfat calcaros foarte bogat A urmat procesul lent şi laborios al formării solului, al creşterii ierbii, a tufişurilor, a copacilor, un veritabil paradis tropical Pe urmă, probabil în ultima eră glaciară, au venit şi corsarii rătăcitori din sud-estul Asiei şi s-au stabilit în aceste locuri idilice — Dac-a fost aşa de idilic, de ce l-au părăsit? — Dar nu l-au părăsit niciodată! Nu l-au părăsit din acelaşi motiv pentru care acele fabuloase depozite de fosfaţi calcaroşi n-au fost descoperite decât recent, deşi majoritatea celorlalte depozite din Pacific au fost dibuite pe la sfârşitul secolului trecut Aceasta, domnule Bentall, este o regiune intens vulcanică – pe insulele Tonga din apropiere mai sunt şi acum vulcani activi, să ştii În decurs de câteva ore, un vulcan gigantic a erupt din mare, scufundând jumătate din această insulă de coral şi acoperind cealaltă jumătate – coral, fosfat, vegetaţie şi populaţia nefericită care a trăit aici – cu un strat colosal de lavă bazaltică Erupţia din anul 79 e n , care a distrus Pompeiul, a încheiat cu dispreţ profesorul Whiterspoon, a fost o bagatelă prin comparaţie cu asta Am arătat din cap către muntele care se înălţa abrupt în spatele nostru — Ăsta-i vulcanul care s-a format? — Da, într-adevăr — Ce s-a întâmplat cu cealaltă jumătate a lui? — Trebuie să fi fost o falie formată în acelaşi timp cu vulcanul Pur şi simplu, într-o noapte s-a rupt în două şi a dispărut în mare A luat cu el fundul de mare şi recifurile de coral formate în larg, spre nord Vezi şi dumneata că laguna e deschisă acolo A pornit la drum cu un pas vioi, aparent neafectat de gândul că-şi ducea traiul într-un loc foarte riscant, unde ridicările de teren cataclismice erau la ordinea zilei Am urcat uşor pe pantă şi, la mai puţin de trei sute de metri de concasorul hidos am dat peste o fisură în coasta muntelui Înaltă de vreo douăzeci de metri şi lată de şase, avea peretele din spate şi laturile verticale, fundul orizontal ducând la o gaură circulară săpată în munte Din gaură ieşeau nişte şine de cale ferată cu un ecartament foarte mic, care, după ce parcurgeau fundul orizontal al fisurii, coteau spre sud dispărând din vedere Dintr-unul din cele două-trei şoproane aflate în imediata apropiere a intrării se auzea un zumzet, tot mai intens pe măsură ce ne apropiam de el: generatoare alimentate cu petrol Nu mă gândisem la asta până atunci, dar dacă profesorul şi asistenţii săi făceau prospecţiuni înăuntrul muntelui nu încăpea îndoială că aveau nevoie de curent electric pentru iluminat şi, probabil, pentru ventilaţie — Ei, am ajuns, a anunţat profesorul Aici e locul unde un oarecare prospector al companiei de fosfaţi, curios şi inteligent, a observat această fisură neobişnuită în coasta muntelui, a început să sape în solul de suprafaţă şi, la mai puţin de trei metri adâncime, a descoperit fosfatul Cine ştie câte milioane de tone de rocă au scos afară – muntele e aidoma unui fagure de miere Tocmai când îşi terminaseră treburile pe-aici, cineva a găsit câteva bucăţi de ceramică şi nişte pietre cu o formă ciudată Au fost arătate unui arheolog din Wellington, care le-a trimis de îndată pe adresa mea Profesorul a tuşit cu modestie Restul, fireşte, e istorie L-am urmat pe făuritorul de istorie prin intrare şi de-a lungul culoarului orizontal sinuos până am ajuns la o uriaşă excavaţie circulară în stâncă Era o grotă gigantică, cu un diametru de şaizeci de metri, înaltă de doisprezece metri la mijloc şi de şase metri aproape de pereţii circulari, cu bolta sprijinită de nişte coloane din beton Cele şase becuri electrice atârnate de piloni la circa trei metri înălţime dădeau rocii cenuşii un aspect straniu şi ameninţător şi nu reuşeau să ofere decât un iluminat simbolic în cel mai bun caz Din loc în loc, pe perimetrul acestei grote, se aflau alte cinci guri de tunel, fiecare cu propria ei pereche de şine de cale ferată — Ei bine, ce părere ai de treaba asta, domnule Bentall? — Seamănă cu catacombele Romei, am replicat eu Dar nu arată la fel de vesel — Din punctul de vedere al mineritului, e o realizare remarcabilă, a spus cu severitate profesorul (Nu agrea frivolităţile la adresa lucrurilor care-i erau cele mai dragi şi mai apropiate, respectiv la adresa acelor găuri în pământ, jilave şi sumbre ) — Foarte greu de lucrat cu calcarul ăsta, iar când ai de asigurat suportul pentru un strat gros de lavă bazaltică şi jumătate din greutatea vulcanului de deasupra, sarcina devine într-adevăr dificilă Peretele ăsta muntos e ciuruit de grote similare, legate toate între ele prin tunele, în sistem hexagonal Tavanele boltite oferă un maximum de rezistenţă structurală, dar există o limită pentru dimensiunile lor Compania de minerit a reuşit să extragă doar o treime din calcarul disponibil, până când costul pilonilor de susţinere a acoperişului a devenit prohibitiv — Şi nu devin în felul ăsta exploziile mai periculoase? am îndrăznit eu, gândindu-mă că o întrebare inteligentă m-ar readuce în graţiile lui — Ei da, la drept vorbind, aşa este, a spus el gânditor E un risc pe care trebuie să ni-l asumăm N-avem încotro, în interesul ştiinţei Hai să-ţi arăt unde-am făcut primele noastre descoperiri M-a condus de-a curmezişul grotei, spre tunelul diametral opus celui pe care venisem Am mers de-a lungul acestuia, sărind cu vioiciune pe traversele de cale ferată După nici douăzeci de metri am ajuns la o altă grotă, identică la dimensiuni şi număr de tunele de ieşire cu cea din care de-abia plecasem Singura sursă de iluminat de aici era o lampă electrică atârnată de un cablu care traversa lăţimea grotei şi se pierdea într-unul din tunelele îndepărtate, dar a fost suficient pentru a-mi da prilejul să văd că cele două tunele din stânga fuseseră blocate cu nişte buşteni solizi aşezaţi vertical — Ce s-a-ntâmplat aici, profesore? O prăbuşire de tavan? — Mă tem că da, a răspuns el, clătinând din cap Două tunele şi parte din grotele la care duceau s-au prăbuşit simultan Au trebuit consolidate intrările de tunel, ca să se evite difuzarea colapsului în această încăpere Înainte de venirea mea, fireşte Mi se pare că trei oameni au pierit în peştera asta din dreapta abia începuseră excavaţiile O treabă urâtă, o treabă urâtă S-a întrerupt câteva clipe, pentru ca eu să înţeleg cât de urâtă credea el că fusese întâmplarea, pe urmă a spus cu vioiciune: — Ei bine, acesta este locul istoric cu pricina Era o nişă de un metru şi jumătate în perete, chiar la dreapta tunelului prin care intrasem în grotă Pentru mine era doar o nişă de un metru şi jumătate Dar pentru Whiterspoon era un templu, el însuşi fiind preotul oficiant — Aici, a spus el cu reverenţă, s-a dezlegat misterul Polineziei şi al polinezienilor Aici au fost găsite primele mojare şi pistiluri din piatră, primele capete de bardă Acest loc a declanşat cea mai mare descoperire arheologică a generaţiei noastre Nu te pune pe gânduri, domnule Bentall? — Cu siguranţă M-am abţinut să precizez natura gândurilor mele În schimb, am întins mâna spre un pinten stâncos, jilav şi lipicios, pe care l-am tras afară fără prea mare efort Destul de moale materialul ăsta Ai zice că, pentru săpat aici, nişte târnăcoape şi nişte ciocane pneumatice ar fi la fel de eficiente ca nişte încărcături explozibile — Şi chiar aşa şi e, tinere, chiar aşa şi e Dar cum ţi-ar plăcea să sapi în bazalt cu un târnăcop şi o lopată? m-a întrebat el jovial O chestiune cu totul şi cu totul diferită — Uitasem despre asta, am mărturisit eu Desigur, când s-a revărsat, lava a acoperit totul Ce fel de obiecte aţi găsit în bazalt ceramică, unelte, mânere de secure, chestii dintr-astea? — Ca să numim doar câteva, a încuviinţat el din cap După o scurtă ezitare, a adăugat: Ca să fiu sincer, spre deosebire de un negustor obişnuit, eu nu-mi aşez în vitrina prăvăliei decât marfa mai proastă Obiectele pe care le-ai văzut în camera mea sunt în ochii mei doar nişte bagatele, nişte fleacuri Am pe-aici una sau două ascunzători – nici prin gând nu mi-ar trece să-ţi sugerez poziţia lor – unde am adăpostit o colecţie fantastică de relicve polineziene neolitice, care va ului lumea ştiinţifică O va ului A pornit iarăşi la drum, dar în loc să traverseze încăperea şi să urmeze cablul electric şi becurile distanţate din tunelul opus, a aprins o lanternă şi a luat-o pe primul tunel din dreapta, arătându-mi diferitele locuri din care fuseseră extrase relicvele polineziene S-a oprit în faţa unei excavaţii în calcar deosebit de mari şi a spus: — Iar aici am dezgropat grinzile şi buştenii din care s-a construit cea mai veche casă de lemn din lume, într-o stare de conservare aproape perfectă — Şi cât de veche a fost casa asta? — Şapte mii de ani, cam pe-acolo, a răspuns el prompt Van Duprez, de la Amsterdam, care a fost aici împreună cu toţi ziariştii ăia, a zis că n-are decât patru mii Dar individul e un prost, fireşte — Pe ce vă bazaţi când evaluaţi vârsta unor astfel de obiecte? am întrebat eu ros de curiozitate — Experienţă şi cunoaştere, a replicat el fără să şovăie în pofida reputaţiei sale exagerate, Van Duprez nu are destul nici din una, nici din cealaltă E un prost — Îhî, am făcut eu evaziv M-am uitat cu teamă la a treia încăpere care se deschidea în acel moment în faţa noastră Cât de adânc suntem aici în masivul muntos? — Aş zice că vreo treizeci de metri Poate vreo treizeci şi cinci Ştii, înaintăm în coasta muntelui Neliniştit, domnule Bentall? — Sigur că sunt neliniştit N-am putut să cred că dumneavoastră, arheologii, ajungeţi la o asemenea adâncime sau că puteţi să găsiţi urme ale vieţii de demult aici Ăsta ar trebui să fie un record, nu? — Aproape un record, aproape, a spus el mulţumit de sine Deşi să ştii că în Valea Nilului şi la Troia s-a săpat destul de adânc Am mers mai departe de cea de-a treia încăpere, într-un tunel slab iluminat cu lămpi electrice alimentate de la baterie — Ar trebui să-i găsim aici pe Hewell şi pe cei din echipa lui (S-a uitat la ceas ) În scurt timp trebuie să-şi strângă lucrurile Au muncit toată ziua Încă mai munceau când am ajuns în punctul unde tunelul începea să se deschidă într-o a patra sală cu aspect rudimentar Cu totul, erau acolo nouă bărbaţi Unii dislocau cu târnăcoapele şi răngile bolovani de calcar, pe care-i aşezau pe grămezile de pietre sfărâmate de la picioarele lor, alţii încărcau pietrele în nişte roabe cu roţi de cauciuc, în vreme ce un individ de-a dreptul uriaş, îmbrăcat numai în blugi şi o flanelă de corp, cerceta cu atenţie fiecare bolovan, cu ajutorul unei lanterne puternice Atât lucrătorii cât şi omul cu lanterna meritau să fie priviţi Toţi muncitorii erau chinezi, neobişnuit de înalţi şi de solizi pentru rasa lor, şi mi s-au părut a fi cei mai duri şi mai tenaci indivizi pe care-i văzusem vreodată Dar se poate să fi fost o pură iluzie, căci lumina firavă care strălucea pe feţele lor asudate şi pline de praf ar fi făcut pe oricine să pară nenatural Dar nu era nici o iluzie în privinţa şefului de echipă, care şi-a întrerupt munca de examinare a rocilor şi a venit în întâmpinarea noastră El era cel mai dur şi mai tenace individ pe care-l văzusem vreodată Avea un metru optzeci şi şapte înălţime, dar părea pipernicit pentru cât era de lat în umeri, cu nişte braţe solide ce se sfârşeau cu nişte lopeţi cu câte cinci degete, care-i ajungeau aproape de genunchi Faţa lui arăta de parcă fusese cioplită în piatră dură de un sculptor preocupat numai să termine treaba cât mai repede Pe tot chipul lui nu exista nici o curbă demnă de acest nume, doar un conglomerat granitic de planuri interesant îmbinate, care i-ar fi făcut pe tăticii cubişti să sară-ntr-un călcâi de fericire Avea o bărbie ca o cupă dreaptă de excavator, o tăietură în loc de gură, un nas ca un cioc imens şi nişte ochi negri atât de duşi în fundul capului, sub streaşina unor sprâncene stufoase, încât aveai impresia că te priveşte nu ştiu ce animal sălbatic din adâncimile întunecoase ale unei peşteri Părţile laterale ale feţei sale – nu le puteai numi obraji – şi fruntea erau brăzdate adânc de un zigzag de riduri bătute de soare, vânt şi ploi, aducând cu un pergament antic I-ar fi fost nespus de greu să joace rolul romantic dintr-o comedie muzicală Profesorul Whiterspoon a făcut prezentările, iar Hewell a întins mâna şi a spus: — Bucuros de cunoştinţă, Bentall Vocea lui, profundă şi cavernoasă, se potrivea atât cu statura lui impresionantă cât şi cu ocupaţia sa, şi bucuria mărturisită la vederea mea făcea parte din aceeaşi categorie cu cea pe care o puteai întâlni pe aceleaşi insule în urmă cu o sută de ani, când şeful canibalilor a salutat sosirea ultimului reprezentant al unui lung şir de misionari gustoşi Am strâns din dinţi în clipa în care mâna lui uriaşă a strâns-o pe a mea, dar s-a dovedit a fi un om deosebit de delicat Am avut senzaţia că sunt trecut printr-un storcător de rufe electric, dar când mi-a înapoiat mâna, toate degetele erau la locul lor, îndoite şi uşor dezarticulate, dar la locul lor — Am auzit de mata azi-dimineaţă, a continuat el cu glas tunător (Accentul sugera Canada sau nord-vestul Americii, nu puteam fi sigur ) Am auzit că nici soţia matale nu se simţea prea bine În insulele astea, orice se poate întâmpla Treb’e că trecurăţi prin momente grele de tot Am discutat un pic despre momentele grele prin care trecusem Pe urmă am întrebat, îmboldit de curiozitate: — Mi se pare că a trebuit să ajungeţi până departe ca să recrutaţi mâna de lucru pentru treaba asta, nu? — A trebuit, tinere, a trebuit, mi-a răspuns Whiterspoon Indienii nu sunt buni de nimic – morocănoşi, necooperanţi, suspicioşi, n-au fizicul necesar Fijienii au fizic, dar ar face un atac de cord dacă le-ai sugera să presteze vreo muncă La fel, orice alb pe care te-ai gândi să-l angajezi – nişte trândavi şi o pagubă la casa omului Dar chinezii sunt altfel — Cei mai buni lucrători pe care i-am avut vreodată, a confirmat Hewell (Îi reuşea ciudatul truc de a vorbi fără să pară că-şi mişcă gura ) Când e vorba de săpat tunele şi de construit căi ferate, nu-i întrece nimeni Fără ei, nu s-ar fi construit nicicând căile ferate din vestul Americii Am făcut şi eu o remarcă adecvată şi am privit cu atenţie în jurul meu Whiterspoon m-a interpelat cu asprime: — După ce te uiţi, domnule Bentall? — După relicve, fireşte, am replicat cu exact atâta surprindere câtă trebuia Ar fi interesant să văd una proaspăt excavată din stâncă — Mă tem că azi n-ai să vezi nici una, a venit răspunsul răsunător al lui Hewell Mare noroc dacă găsim câte una o dată pe săptămână Nu-i aşa, dom’ profesor? — Da, dacă avem noroc, confirmă Whiterspoon Păi, să nu te ţinem din treabă, Hewell, să nu te ţinem din treabă L-am adus pe Bentall pân-aici ca să vadă ce era cu bubuiturile alea Ne vedem la cină Whiterspoon m-a condus pe drumul de întoarcere prin mină, afară în soarele strălucitor şi înapoi la casa lui, trăncănind tot timpul, dar eu nu-l mai ascultam, auzisem şi văzusem tot ce avusesem nevoie s-aud şi să văd Când am ajuns acasă, s-a scuzat, pretextând că rămăsese în urmă cu nişte treburi, iar eu m-am dus s-o văd pe Marie Am găsit-o stând în capul oaselor în pat, cu o carte în mâini, şi nu mi s-a părut că i se întâmplase ceva între timp Am spus: — Parcă spuneai că vrei să te culci? — Am spus că n-am să mă urnesc din loc E cu totul altceva S-a întins lăfăindu-se pe perna ei Afară ziua e caldă, briza-i rece, palmierii foşnesc, legănaţi de vânt valurile agită marea, apele lagunei sunt albastre şi nisipul e alb Minunat, nu? — Sigur că da Ce citeşti tu acolo? — O carte despre Fiji Foarte interesantă (A arătat spre teancul de cărţi de pe măsuţa de lângă ea ) Mai sunt unele tot despre Fiji, altele-s despre arheologie Tommy – servitorul chinez – mi le-a adus Ar trebui să le citeşti şi tu — Mai încolo Cum te simţi? — Da’ ştiu că ţi-a trebuit ceva timp până te-ai hotărât să mă întrebi! M-am încruntat la ea, făcând totodată o mişcare bruscă din cap spre spatele meu S-a prins repede — Iartă-mă, dragule (Un ţipăt impulsiv, foarte bine executat ) N-ar fi trebuit să spun asta Mult mai bine, mă simt mult mai bine Mâine o să fiu ca nouă A fost frumoasă plimbarea? Nuanţa de banalitate, ca şi micul ţipăt, i-a reuşit perfect Tocmai începusem să-i povestesc despre frumoasa plimbare pe care o făcusem când s-a auzit o bătaie timidă în uşă, o tuse discretă şi Whiterspoon a intrat După socotelile mele, stătuse în faţa uşii cel puţin trei minute În spatele lui se desluşeau siluetele ciocolatii ale lui John şi James, cei doi tineri fijieni — Bună seara, doamnă Bentall, bună seara Cum te simţi? Mai bine, nu-i aşa, mai bine? Fără doar şi poate, arăţi mai bine Ochii i-au căzut pe cărţile de lângă pat, a văzut despre ce era vorba şi s-a încruntat De unde-au apărut astea, doamnă Bentall? — Sper că n-am făcut nimic rău, profesore Whiterspoon, a răspuns ea cu nelinişte I-am cerut lui Tommy ceva de citit şi el mi-a adus cărţile astea Tocmai o-ncepusem pe prima şi — Astea sunt nişte ediţii rare şi valoroase, a replicat el irascibil Foarte rare, da, foarte rare Ştiţi cum e cu biblioteca personală, iar noi, arheologii, nu le împrumutăm niciodată Tommy nu avea nici un drept să în fine, n-are-a face Am o colecţie excelentă de romane poliţiste, poţi să alegi de acolo tot ce doreşti (A zâmbit, incidentul fiind dat uitării cu mărinimie ) Am venit să vă aduc o veste bună Vei putea locui împreună cu soţul dumitale în casa de oaspeţi în perioada cât mai rămâneţi aici I-am pus pe John şi pe James de-au făcut curăţenie toată ziua — Vai, domnule profesor! (Marie l-a prins pe profesor de mână ) Ce drăguţ, ce drăguţ! Sunteţi prea amabil cu noi chiar mult prea amabil! — Nici o problemă, draga mea, nici o problemă! (A bătut-o uşurel pe mână şi i-a ţinut-o cam de vreo zece ori mai mult decât ar fi fost necesar ) M-am gândit doar că s-ar putea să apreciaţi intimitatea Aş îndrăzni să spun – a spus asta cu o încreţire a ochilor întredeschişi pe care am luat-o drept un spasm dispeptic, dar nu era dispepsie, a vrut să fie o clipire din ochi ştrengărească – că nu sunteţi căsătoriţi de multă vreme Ia să-mi spui acum, doamnă Bentall, dacă te simţi în stare să iei masa cu noi în seara asta? — Îmi pare nespus de rău, profesore Whiterspoon (Îţi trebuie ceva antrenament ca să combini un surâs radios cu un ton de regret profund, dar i-a reuşit ) Nimic nu mi-aş dori mai mult, dar încă mă mai simt tare slăbită Dac-aţi putea să mă scuzaţi până mâine dimineaţă, aş — Desigur Nici nu se pune problema Nu trebuie să suprasolicităm convalescenţii, nu-i aşa? (Mi s-a părut că n-a lipsit mult să-i înşface din nou mâna, dar s-a răzgândit ) O să-ţi trimitem mâncarea la noua locuinţă De asemenea, o să te trimitem şi pe dumneata dincolo N-are nici un rost să faci eforturi inutile La un semn din partea lui, cei doi fijieni au apucat fiecare de câte un capăt al patului şi l-au ridicat, ceea ce n-a fost cine ştie ce chestie, fiindcă patul propriu-zis nu cântărea nici măcar cincisprezece kilograme Servitorul chinez a venit să ia toate hainele pe care le aveam, profesorul a luat-o înainte şi mie nu mi-a rămas altceva de făcut decât s-o ţin de mână în timp ce mergeam spre cealaltă casă, să mă aplec către ea cu solicitudine şi să-i murmur: — Cere-i o lanternă Nu i-am sugerat un motiv pentru care să ceară o lanternă din excelentul motiv că nu mi-a trecut prin minte nici unul, dar ea s-a descurcat de minune Când profesorul i-a concediat pe cei doi fijieni şi s-a apucat să bată câmpii despre cum a fost construită casa de oaspeţi în întregime din produsele a doi arbori, pandanus şi cocotierul, ea l-a întrerupt cu sfială pentru a-l întreba: — Profesore Whiterspoon, e vreo vreo toaletă pe-aici? — Dar bine’nţeles, draga mea Ce neglijenţă din partea mea! Cobori treptele, faci la stânga şi e prima colibă care-ţi iese-n drum Imediat lângă bucătărie Din motive evidente, în case ca acestea nu poţi avea apă şi foc — Fireşte că nu Dar nu se face cam întuneric noaptea pe-aici? Adică — Bată-mă norocul să mă bată! Ce ţi-oi fi zicând despre mine acum! O lanternă bine’nţeles că veţi primi o lanternă O veţi primi după masa de seară S-a uitat la ceas Te aştept cam într-o jumătate de oră, Bentall? Alte câteva platitudini, un surâs afectat către Marie, după care a şters-o în pas vioi Soarele care apunea se ascunsese deja după munte, dar căldura de peste zi încă mai stăruia în aer Cu toate acestea, Marie s-a înfiorat de frig şi şi-a ridicat cuvertura mai sus pe umeri, zicându-mi: — Fii te rog bun şi lasă jos paravanele laterale Alizeele astea nu-s deloc aşa cum se vorbeşte despre ele Mai ales când se lasă întunericul — Să las paravanele jos? Ca să ne pricopsim în doi timpi şi trei mişcări cu o duzină de urechi ciulite lipite de ele? — Aşa aşa crezi? a spus ea încet Ai sentimentul că ceva nu e-n regulă aici? Cu profesorul Whiterspoon? — Am trecut demult de faza sentimentelor Ştiu al naibii de bine că ceva e în neregulă Mi-am dat seama încă de când am sosit aici Am tras un scaun lângă patul ei şi am prins-o de mână: eram mie-n sută sigur că aveam un public atent şi interesat şi nu voiam să-i dezamăgim — Dar tu, pe ce mergi? Faci din nou pe frivola, apelezi la intuiţia feminină sau te bazezi pe adevăruri dure? — Nu fi nesuferit, a replicat ea liniştit Mi-am cerut deja scuze pentru comportarea mea prostească – numai febra a fost de vină, cum ai spus şi tu Aici e vorba de intuiţie, sau de instinct – cu totul altceva Locşorul ăsta ideal, tinerii ăia fijieni zâmbitori, servitorul chinez minunat, visul ăla hollywoodian despre cum ar trebui să arate şi să se comporte un arheolog englez totul e prea idilic, prea perfect Ai impresia unei faţade atent întreţinute Prea e ca-n vise, dacă pricepi ce vreau să spun — Vrei să spui că te-ai simţi mai bine dacă l-ai vedea pe profesor urlând şi blestemând în dreapta şi-n stânga sau dac-ai da peste cineva ascuns, sub pridvor, bând direct dintr-o sticlă de whisky? — Mă rog, ceva de genul ăsta — Am auzit că nu de puţine ori Pacificul de Sud are un astfel de efect asupra oamenilor, la început Mă refer la senzaţia de ireal Nu uita că l-am văzut pe profesor de mai multe ori pe ecran Pur şi simplu, e imens precum viaţa Şi, dacă vrei o întinare a perfecţiunii, aşteaptă până apare amicul Hewell — De ce, cum arată? — N-aş putea să ţi-l descriu Eşti prea tânără să fi văzut filmele cu King Kong Totuşi, n-ai cum să-l confunzi Şi în timp ce aştepţi să apară, aş vrea să fii atentă şi la numărul de oameni care sosesc şi intră în baraca muncitorilor De-aia n-am vrut să vii la masă în seara asta — Păi, n-ar trebui să-mi fie greu s-o fac — Dar nici prea simplu Toţi sunt chinezi – cel puţin cei pe care i-am văzut până acum – şi probabil c-or să ţi se pară toţi la fel Urmăreşte ce fac, câţi rămân înăuntru, dacă cei care ies afară cară ceva sau nu Nu lăsa pe nimeni să-şi dea seama că spionezi Lasă jos paravanele când se-ntunecă suficient şi dacă nu sunt tăieturi pentru ferestre, poţi să tragi cu ochiul printre — N-ar fi mai bine să-mi scrii totul pe hârtie? a întrebat ea cu glas mieros — În regulă, deci eşti mai veche în meserie decât mine N-a fost decât o preocupare laşă pentru propria-mi piele Am de gând să fac o plimbare prin zonă pe la miezul nopţii şi aş vrea să ştiu care-i raportul de forţe Nu şi-a dus mâna la gură, n-a suspinat şi nici n-a încercat să-mi schimbe hotărârea N-aş fi putut nici măcar să jur că mâna ei mi-a strâns-o mai tare pe a mea Mi-a spus, cu seriozitate: — Vrei să vin cu tine? — Nu Vreau să mă conving cu propriii mei ochi că nu-i nimic în neregulă Şi, cu toate că nu mă aştept să dau de vreun bucluc, nu văd cum m-ai putea ajuta dacă mi-ar ieşi în cale cineva Fără supărare, fireşte — Ei, a spus ea cu îndoială Fleck m-a lăsat fără pistol, n-ar prea avea nici un rost să chem poliţia şi nu cred c-aş putea să fac mare brânză dacă cineva ar sări pe mine Dar dac-ar sări pe tine, atunci aş — Judeci totalmente eronat, am spus eu cu răbdare Nu eşti suficient de iute Eu da N-ai mai văzut pe nimeni care să fugă de la locul luptei la fel de repede ca Bentall Am traversat podeaua din lemn de cocotier şi am tras un pat pliant aproape de al ei Te deranjează? — Simte-te în largul tău, a spus ea cu amabilitate (Mi-a aruncat o privire leneşă printre pleoapele întredeschise şi un surâs amuzat care-i curba gura, dar nu semăna deloc cu zâmbetul amuzat pe care mi-l adresase în biroul colonelului Raine de la Londra ) Am să te ţin de mână Eu cred că nu eşti decât o oaie îmbrăcată într-o blană de lup — Stai să terminăm misiunea asta, am ameninţat-o Noi doi şi luminile Londrei Ai să vezi tu! S-a uitat la mine un lung moment, apoi s-a întors ca să privească laguna tot mai întunecată A spus: — Nu văd nimic — A, mă rog Ai greşit adresa Din fericire, nu sunt din categoria celor sensibili Acum, despre patul ăsta: ştiu că o să fie o mare dezamăgire pentru tine, dar mi s-a năzărit că în timpul cât eu mă plimb n-ar strica să vâri sub pătură un soi de momâie E improbabil ca ei să-i controleze veridicitatea când patul o să fie atât de aproape de al tău Am auzit nişte voci, mi-am ridicat privirea şi i-am văzut pe Hewell şi pe chinezii săi dând colţul din spatele concasorului: un adevărat munte ambulant, Hewell avea ceva dintr-o maimuţă cu silueta sa adusă de spate, umbletul vizibil legănat şi mişcarea înceată a mâinilor care mai-mai că-i atingeau genunchii în timp ce mergea I-am spus Mariei: — Dacă vrei să te-apuce tremuriciul la noapte, întoarce-te şi ia vederi Amicul şi-a făcut apariţia De n-ar fi fost faţa „amicului”, trăncăneala necontenită a profesorului şi sticla de vin pe care a scos-o la iveală, după afirmaţia sa, pentru sărbătorirea evenimentului, ar fi fost o masă de-a dreptul plăcută Tânărul chinez ştia cu siguranţă să gătească şi nici nu s-a servit vreuna din idioţeniile numite „cuib de rândunică” sau „aripă de rechin” Dar n-am putut să-mi dezlipesc privirea de faţa aceea scofâlcită şi devastată de vizavi de mine, uniforma albă în care se schimbase individul nefăcând decât să-i sublinieze hidoşenia neanderthaliană; n-am avut cum să-mi fac urechile insensibile la banalităţile profesorului Whiterspoon; vinul, „de Burgundia”, era de-a dreptul excelent, dacă te-nnebuneai după oţetul îndulcit, dar mi-a fost sete şi am reuşit să înghit cu forţa câteva guri Totuşi, în mod surprinzător, Hewell a fost cel care a făcut cina suportabilă Îndărătul acelei feţe primitive şi zobite se ascundea o minte ascuţită – cel puţin a avut atâta inteligenţă încât să se ţină departe de vinul de Burgundia şi să bea în schimb bere de Hong Kong la litru – iar istorisirile lui despre viaţa de inginer în mineritul rocilor dure dusă în circa jumătate din ţările de pe glob erau plăcute la ascultat Sau ar fi fost plăcute dacă nu s-ar fi holbat la mine fără să clipească tot timpul cât a vorbit, cu ochii lui negri atât de duşi în fundul găvanelor încât iluzia unui urs privind afară din grota unde stătea ascuns a fost mai intensă ca oricând Ar fi bătut la fund pe orice lup de mare, oricât de bătrân Cred c-aş fi stat acolo transpus toată noaptea, dacă Whiterspoon nu şi-ar fi tras în sfârşit scaunul înapoi, frecându-şi palmele satisfăcut şi întrebându-mă cum mi-a plăcut masa — A fost excelentă, i-am răspuns eu Să nu-l lăsaţi pe bucătar să plece vreodată Mii de mulţumiri Şi acum, dacă nu aveţi nimic împotrivă, cred c-am să mă duc la soţia mea — Prostii, prostii! a protestat el, întruchiparea gazdei jignite, încă n-au fost aduse cafeaua şi coniacul, tinere Păi când mai avem ocazia, noi arheologii, să sărbătorim? Suntem încântaţi să vedem o faţă străină pe-aici, nu-i aşa, Hewell? Hewell nu l-a contrazis, dar nici nu l-a aprobat Pentru Whiterspoon n-a avut nici o importanţă Mi-a adus un fotoliu din trestie indiană împletită şi s-a agitat în jurul meu ca o cloşcă până când a fost sigur că m-am aşezat confortabil Pe urmă Tommy a adus cafeaua şi coniacul Începând cu acel moment, seara a decurs bine După ce servitorul chinez a adus al doilea rând de băuturi, profesorul i-a spus să lase sticla acolo şi să plece Nivelul lichidului a scăzut cu repeziciune, de parcă sticla ar fi fost găurită în fund Profesorul a fost într-o formă uluitoare Nivelul a scăzut şi mai mult Hewell a zâmbit de două ori A fost o noapte nemaipomenită Viţelul era îngrăşat în vederea sacrificării Nu iroseau ei degeaba tot coniacul ăla excelent După ce sticla s-a golit, a fost adusă alta Profesorul a spus câteva anecdote uşor deocheate şi a râs în hohote Hewell a zâmbit din nou Eu mi-am şters câteva lacrimi provocate de starea de veselie şi am surprins un schimb de priviri între cei doi Securea îşi începea mişcarea descendenta Cu o voce şovăitoare şi nedesluşită, l-am felicitat pe profesor pentru umorul său Mai treaz ca atunci nu m-am simţit niciodată în viaţa mea Fără doar şi poate, repetaseră cu meticulozitate întreaga tărăşenie Whiterspoon, omul de ştiinţă dedicat până la moarte activităţii sale, a început să-mi aducă o parte din exponatele ce umpleau vitrinele de lângă pereţi, dar după câteva minute a spus: — Haide, Hewell, îl insultăm pe prietenul nostru Hai să-i arătăm adevăratele noastre comori Hewell a ezitat cuprins de îndoială, iar Whiterspoon a bătut efectiv cu piciorul în podea — Insist! Fir-ar să fie, omule, ce poate fi rău în asta? — Foarte bine Hewell s-a dus la seiful voluminos aflat în stânga mea şi, după ce s-a chinuit un minut să manevreze butonul cifrului, a spus: — Iar s-a înţepenit combinaţia, dom’ profesor — Păi atunci deschide-l cu combinaţia din spate, a replicat iritat Whiterspoon, aflat în dreapta mea, cu un ciob de ceramică în mână Acum uită-te la asta, domnule Bentall Aş vrea să acorzi o deosebită atenţie acestui Dar eu nu acordam nici un fel de atenţie, deosebită sau nu, celor spuse de el Mă uitam la fereastra din spatele lui, o fereastră pe care lampa cu gaz dinăuntru şi întunericul de afară o transformaseră într-o oglindă aproape perfectă Mă uitam la Hewell şi la seiful pe care-l înclina de la perete Seiful acela cântărea cel puţin o sută cincizeci de kilograme Şi aşa cum stăteam eu, aplecat spre dreapta în fotoliu şi cu piciorul stâng peste cel drept, talpa piciorului drept se afla chiar în calea seifului, dacă avea să cadă Şi avea să cadă Partea de sus a seifului se depărtase deja cu treizeci de centimetri de perete şi l-am văzut pe Hewell aranjându-i „linia de ochire”, ca să fie sigur că se intersecta cu piciorul meu După care l-a împins — Dumnezeule! a strigat profesorul Whiterspoon Păzea! Perfect executat, ţipătul de oroare a fost emis cu o întârziere calculată, dar n-a fost nevoie să se deranjeze, căci eu îmi purtam deja de grijă singur Începusem să mă arunc din fotoliu, sucindu-mi piciorul astfel încât talpa să stea în unghi drept faţă de seiful în cădere Era o talpă solidă, din piele, groasă de un centimetru şi jumătate, dar chiar şi aşa a fost un risc Un risc mare, pe care a trebuit să mi-l asum N-a fost nimic prefăcut în strigătul meu de durere Am avut senzaţia că talpa aceea din piele rezistentă s-a îndoit, lucru care s-a întâmplat şi cu laba piciorului meu, de altfel, singura parte anatomică afectată Am zăcut acolo gemând de durere, imobilizat de greutatea seifului, până când Hewell l-a ocolit în grabă ca să-l ridice din faţă, în vreme ce Whiterspoon m-a târât într-o parte M-am ridicat cu greutate în picioare, m-am desprins din strânsoarea profesorului, am făcut un pas cu piciorul rănit şi m-am prăbuşit la podea Fără doar şi poate, ţinând cont de prăbuşirea seifului şi de căzătura mea, podeaua avea soartă grea în noaptea aceea — Eşti eşti grav rănit? Profesorul copleşit de nelinişte — Rănit? Nu, nu sunt rănit M-am simţit doar obosit şi m-am întins un pic să mă odihnesc L-am fulgerat cu o privire fioroasă, ţinându-mă cu amândouă mâinile de piciorul drept Cam câţi paşi crezi c-ai putea să faci dumneata cu o gleznă sfărâmată? CAPITOLUL 5 Miercuri 10 p m – Joi 5 a m Scuzele abjecte, fortificarea pacientului cu cele câteva picături de coniac rămase, bandajarea şi prinderea în atele a gleznei mele au durat vreo zece minute După aceea, parţial m-au ajutat, parţial m-au cărat de-a binelea până la casa de oaspeţi Paravanele laterale erau lăsate, dar prin ele se vedeau licăriri de lumină Profesorul Whiterspoon a bătut la uşă şi a aşteptat Uşa s-a deschis — Ci cine-i acolo? Marie aruncase peste umeri un acoperământ şi lumina lămpii cu gaz din spate crea un tablou strălucitor în jurul părului ei blond — N-aveţi motive de îngrijorare, doamnă Bentall, a spus Whiterspoon pe un ton liniştitor Soţul dumitale tocmai a suferit un accident uşor Mă tem că s-a rănit la picior — Un accident uşor! am protestat prompt S-a rănit la picior! Mi-am făcut glezna zob, fir-ar să fie! M-am eliberat de mâinile care mă susţineau, am încercat să trec de uşă, m-am împiedicat, am ţipat şi mi-am măsurat lungimea pe podeaua casei de oaspeţi Începeam să capăt experienţă la măsuratul lungimii proprii pe podele, era cu mult mai rapid decât cu ruleta Marie, cu vocea gâtuită de îngrijorare, a spus ceva ce n-am reuşit să înţeleg din pricina propriilor mele gemete şi s-a lăsat în genunchi lângă mine, dar profesorul a ridicat-o cu blândeţe în picioare, în vreme ce Hewell m-a luat de pe jos şi m-a pus în patul meu Trag la cântar vreo nouăzeci de kile, dar m-a săltat şi m-a pus în pat cu uşurinţa unei fetiţe care-şi leagănă păpuşa, deşi nu cu tot atâta gingăşie Din fericire, paturile acelea împletite erau mai rezistente decât păreau, aşa că nu m-am trezit pe podea Am mai scos nişte gemete, apoi m-am proptit în cot, dându-le prilejul să vadă cum suferă în tăcere un englez stoic, strâmbându-mă şi strângând din pleoape din când în când, pentru eventualitatea că n-ar fi înţeles mesajul Profesorul Whiterspoon a explicat, cu destule bâlbâieli, ce s-a întâmplat – mai exact, versiunea lui despre ce s-a întâmplat, un amalgam convingător de combinaţii blocate, seifuri cu centrul de greutate prea ridicat şi podele care se lasă, făcând seifurile instabile – iar Marie l-a ascultat într-o tăcere prevestitoare de furtună Dacă s-a prefăcut, atunci chiar şi-a ratat vocaţia Respiraţia întretăiată, buzele comprimate, nările uşor lărgite, pumnii încleştaţi, toate astea le puteam înţelege Dar ca să-ţi faci faţa la fel de palidă, cum reuşise ea să şi-o facă, chiar că trebuie să pui suflet Când profesorul a terminat, am crezut că o să se repeadă la el, nu părea deloc speriată sau impresionată de silueta impunătoare a lui Hewell, dar a lăsat impresia că se stăpâneşte şi a spus cu un ton glacial: — Vă mulţumesc la amândoi că mi-aţi adus soţul acasă Aţi dovedit multă amabilitate Sunt sigură că n-a fost decât un accident Noapte bună Replica asta nu prea lăsa loc pentru alte stratageme conversaţionale, aşa că şi-au luat tălpăşiţa, exprimându-şi cu glas tare speranţa că a doua zi aveam să mă simt mai bine Au păstrat pentru ei ceea ce sperau de fapt şi au uitat să explice cum îşi închipuiau ei că un os rupt se poate vindeca peste noapte Marie a mai privit preţ de vreo zece secunde pe uşa pe care cei doi plecaseră, apoi a spus în şoaptă: — E e înfricoşător, nu-i aşa? Parc-ar fi o relicvă de prin Evul Mediu timpuriu — Nu-i un model de frumuseţe Speriată? — Bine’nţeles că sunt A mai rămas nemişcată câteva secunde, a oftat, s-a întors de la uşă şi s-a aşezat pe marginea patului meu Un lung moment s-a uitat la mine, ca atunci când eziţi sau încerci să iei o hotărâre, apoi m-a atins uşor pe frunte cu nişte mâini reci, mi-a netezit părul cu vârful degetelor şi m-a privit în ochi, sprijinită în mâinile aşezate într-o parte şi-n cealaltă a capului meu Zâmbea, dar nu era nici pic de amuzament în zâmbetul ei, iar ochii ei căprui erau întunecaţi de îngrijorare — Îmi pare rău pentru ce ţi s-a întâmplat, a murmurat ea E e destul de rău, nu-i aşa, Johnny? Era prima oară când îmi spunea astfel — Îngrozitor Mi-am ridicat mâinile, am prins-o de ceafă şi am tras-o în jos până când faţa i s-a îngropat în pernă N-a opus nici un fel de rezistenţă: după o primă întrevedere îndeaproape cu Hewell îţi trebuie un timp ca să-ţi revii, sau poate că nu făcea decât să fie drăguţă cu un om bolnav Avea obrazul catifelat ca o petală de floare şi mirosea a soare şi mare Mi-am apropiat buzele de urechea ei şi am şoptit: — Du-te şi vezi dac-au plecat într-adevăr S-a făcut ţeapănă de parc-ar fi atins un fir sub tensiune, apoi s-a îndreptat şi s-a ridicat în picioare S-a dus la uşă, s-a uitat atent prin nişte interstiţii ale paravanului lateral şi a spus cu glas scăzut: — Sunt amândoi în sufrageria profesorului Îi văd cum ridică seiful la locul lui — Stinge lumina S-a dus la masă, a întors fitilul, şi-a făcut mâinile căuş deasupra sticlei de lampă şi a suflat Întunericul a cuprins brusc încăperea M-am dat jos din pat şi am desfăcut vreo doi metri de leucoplast cu care-mi înfăşuraseră atelele şi glezna, înjurând cu blândeţe când a trebuit să-l dezlipesc de piele Am pus atelele deoparte, m-am ridicat şi am ţopăit de probă de două-trei ori pe piciorul drept Ţopăiam aproape la fel de lejer ca totdeauna, singura durere provenind de la partea exterioară a degetului meu mare, care receptase impactul seifului, în momentul când se îndoise talpa Am mai făcut o încercare şi nici de data asta n-am întâmpinat vreo dificultate M-am aşezat şi am început să-mi încalţ şoseta şi pantoful — Ce Dumnezeu faci? m-a întrebat Marie Am observat cu regret că nuanţa de îngrijorare molatică îi dispăruse din glas — O simplă încercare, am replicat eu cu glas domol Cred că bătrânul meu picior o să mă mai poarte ceva vreme — Dar osul am crezut că ţi-ai frânt osul — Ei, aşa mă vindec eu, mai repede ca alţii Mi-am mişcat piciorul încălţat şi abia dacă am simţit ceva Pe urmă i-am povestit ce se întâmplase La sfârşit, mi-a spus: — Cred că ţi s-a părut o chestie inteligentă să mă prosteşti, nu? Mă obişnuisem cu o mulţime de nedreptăţi din partea femeilor, aşa că am lăsat să treacă de la mine Era prea inteligentă ca să nu-nţeleagă cât de nedreaptă era, mai ales când avea să se calmeze De ce trebuia să se calmeze, nu ştiam, dar când temperatura avea să-i scadă, urma să-şi dea seama de imensul avantaj pe care-l dobândisem creând impresia că eram incapabil să mă mai mişc din loc Am auzit-o traversând încăperea către patul ei şi când a trecut pe lângă mine, mi-a spus cu glas reţinut: — Mi-ai zis să-i număr pe chinezii care intră şi ies din baraca lungă — Şi? — Au fost optsprezece — Optsprezece? Eu nu numărasem în mină decât nouă — Optsprezece — Ai observat ce căra vreunul dintre ei când a ieşit din baracă? — N-am văzut pe nici unul din ei ieşind Nu înainte de căderea întunericului — Hm Unde-i lanterna? — Sub perna mea Uite-o S-a întors pe o parte şi curând i-am auzit respiraţia egală şi liniştită, dar ştiam că nu doarme Am lipit fâşii de leucoplast pe geamul lanternei până când n-a mai rămas liber decât un orificiu de o jumătate de centimetru în centru Pe urmă m-am postat lângă o crăpătură din paravanul lateral, de unde puteam să urmăresc locuinţa profesorului Hewell a plecat la câteva minute după ora unsprezece, îndreptându-se spre locuinţa lui Am văzut o lumină aprinzându-se şi stingându-se după vreo zece minute M-am dus la dulapul în care servitorul chinez ne pusese hainele, am căutat prin el cu ajutorul fasciculului minuscul de lumină până când am găsit o pereche de pantaloni din flanelă gri închis şi o cămaşă albastră şi m-am schimbat la iuţeală pe întuneric Să faci o plimbare la miezul nopţii în cămaşă şi pantaloni albi n-ar fi fost deloc pe placul colonelului Raine Pe urmă m-am apropiat de patul partenerei mele şi i-am spus încetişor: — Nu-i aşa că nu dormi? — Ce vrei? Nici pic de căldură în glasul ei — Haide, Marie, nu fi caraghioasă Ca să-i păcălesc pe ei a trebuit să te păcălesc şi pe tine, cu ei de faţă Chiar nu vezi ce avantaj am că pot să mă mişc când ăia cred că sunt imobilizat? Ce-ai fi vrut să fac? Să stau în uşă sprijinit de Hewell şi profesor şi să te anunţ cu voioşie: „Stai liniştită, draga mea E doar o glumă ” — Probabil că nu, a spus ea după un moment Ce voiai adineauri? Numai să-mi spui chestia asta? — De fapt, nu era vorba de asta, ci de sprâncenele tale — Despre ce? — Sprâncenele Ai părul blond şi sprâncenele negre Sunt adevărate? Mă refer la culoare — Ce-ai, nu te simţi bine? — Vreau să-mi înnegresc faţa Rimel M-am gândit că poate ai — Nu era mai bine să spui aşa de la început, în loc să-ncerci să faci pe isteţul? Orice îi spunea inteligenţa ei despre „iertare”, o altă parte a creierului se punea de-a curmezişul N-am rimel De culoare neagră n-am decât crema de pantofi Sertarul de sus, din dreapta Gândul m-a făcut să mă cutremur, dar i-am mulţumit şi am plecat de lângă ea O oră mai târziu am părăsit-o de-a binelea Am încropit o mumie în patul meu, am controlat toţi pereţii casei împotriva unor spectatori interesaţi şi am ieşit prin spate, săltând un colţ al paravanului doar atât cât să mă pot furişa pe dedesubt Nu s-au auzit nici ţipete, nici urlete şi nici împuşcături Bentall trecuse graniţa neobservat şi era cum nu se putea mai bucuros din pricina asta Pe fondul întunecat nu m-ai fi putut vedea nici de la cinci paşi, cu toate că m-ai fi putut mirosi de la o distanţă de zece ori mai mare în direcţia vântului Unele mărci de cremă de pantofi au un astfel de efect În prima parte a călătoriei mele, între casa noastră şi a profesorului, n-ar fi avut importanţă dacă piciorul meu ar fi fost sau nu valid Pentru oricine ar fi privit afară din casa lui Hewell sau din baraca muncitorilor, silueta mea s-ar fi profilat cu claritate pe fondul luminos al mării şi al nisipului alb, aşa încât m-am deplasat sprijinindu-mă în palme, coate şi genunchi, îndreptându-mă spre spatele casei, dincolo de câmpul vizual al celorlalţi După ce-am dat colţul clădirii, m-am ridicat încet şi fără zgomot în picioare, lipindu-mă de zid Din trei paşi lungi şi liniştiţi, am ajuns la uşa din spate Eşecul a survenit aproape înainte de a începe Deoarece în faţă era o uşă din lemn cu balamale, îmi făcusem socoteala că acelaşi lucru avea să fie şi în spate Numai că era un panou din bambus împletit şi, de cum l-am atins, a început să scârţâie şi să clănţăne cam ca vreo sută de castaniete depărtate M-am făcut una cu uşa, încleştând mâna pe mânerul rotund al lanternei Au trecut cinci minute şi nu s-a întâmplat nimic, n-a venit nimeni şi, când în sfârşit o pală de vânt mi-a mângâiat faţa, trestiile au scârţâit din nou, la fel ca înainte Mi-au trebuit două minute ca să adun douăzeci de trestii într-o mână, fără să fac o hărmălaie prea mare, două secunde ca să pătrund în casă şi alte două minute ca să las trestiile alea să cadă la loc, una câte una Deşi noaptea nu era excesiv de călduroasă, simţeam cum picăturile de sudoare mi se preling pe frunte şi în ochi M-am şters, mi-am făcut mâna căuş în jurul orificiului minuscul din geamul lanternei, am acţionat întrerupătorul cu o mişcare precaută a degetului mare şi am început să caut prin bucătărie Nu mă aşteptasem să găsesc acolo ceva ce n-aş fi găsit în orice altă bucătărie şi n-am găsit Dar am descoperit ceea ce căutam: sertarul cu cuţite Tommy avea o colecţie frumoasă de cuţite de tranşat carnea, toate ascuţite precum briciul Am ales unul cu lama triunghiulară şi lungă de douăzeci şi cinci de centimetri, zimţat pe o muchie şi drept pe cealaltă, care pornea de la o lăţime de cinci centimetri la plasele şi se termina cu un vârf extrem de ascuţit, ca de bisturiu Era mai bine decât nimic, mult mai bine decât nimic, dacă reuşeam să nimeresc spaţiul intercostal nici măcar Hewell n-ar fi putut crede că încerc să-l gâdil L-am înfăşurat cu grijă într-un şervet de bucătărie şi l-am vârât sub centură Uşa interioară a bucătăriei, cea care dădea spre coridorul central, era din lemn, pentru a împiedica mirosurile să se răspândească în toată casa, am presupus eu Se deschidea spre interior, pe nişte balamale din piele unse cu ulei M-am strecurat în coridor şi am rămas pe loc, ascultând N-a trebuit să-mi încordez prea tare auzul Profesorul nu avea ceea ce se cheamă un somn liniştit şi sursa sforăitului, o cameră cu uşa deschisă aflată cam la trei metri în lungul coridorului, în dreapta, era uşor de localizat Habar n-aveam unde dormea servitorul chinez Nu-l văzusem părăsind casa, aşa că mi-am zis că trebuie să fie într-una din celelalte încăperi, şi n-aveam nici un chef să aflu în care Îmi crease impresia unui tânăr care avea un somn deosebit de uşor Deşi speram ca acompaniamentul adenoidal al profesorului să acopere toate zgomotele pe care le-aş fi făcut, am parcurs culoarul către uşa sufrageriei cu iuţeala unei pisici ce urmăreşte o vrăbiuţă, alergând pe un gazon însorit şi făcând cam tot atâta gălăgie Am reuşit să ajung înăuntru fără incidente şi am închis uşa în urma mea într-o linişte desăvârşită N-am pierdut vremea uitându-mă aiurea prin încăpere, ştiam unde să caut şi m-am dus direct la biroul masiv Dacă direcţia cablului de cupru emailat, nu tocmai îngropat în acoperişul vegetal, pe care-l zărisem când mă aşezasem prima oară în fotoliul din trestie, n-ar fi fost de ajuns să mă călăuzească, nasul m-ar fi dus drept într-acolo Mirosul înţepător, oricât de slab, al acidului sulfuric e inconfundabil Cele mai multe dintre birourile de acel tip au de o parte şi de alta a spaţiului pentru picioare câte un rând de sertare, dar cel al profesorului Whiterspoon constituia o excepţie În loc de sertare, avea câte un dulăpior şi nici unul dintre ele nu era încuiat Nici n-ar fi avut motiv să fie Am deschis uşa din stânga şi am luminat interiorul cu fasciculul subţire al lanternei Compartimentul era voluminos, având şaptezeci şi cinci de centimetri înălţime cu patruzeci şi cinci lăţime, şi probabil vreo şaizeci adâncime Era plin-ochi cu acumulatori cu acid şi electrozi din plumb şi cu baterii uscate Pe raftul de sus se găseau zece acumulatori, celule mari de 2,5 volţi, cu pereţi din sticlă, legaţi în serie Mai jos se aflau opt celule Exide de 120 de volţi, alcătuite din baterii uscate, legate în paralel Suficientă putere ca să trimiţi un mesaj pe lună, cu ajutorul unei staţii radio Iar staţia radio exista Am găsit-o în celălalt dulăpior, pe care-l ocupa în întregime Ştiu câte ceva despre aparatele de emisie-recepţie, dar masa aceea metalică cenuşie, cu cele peste douăzeci de cadrane de calibrare, butoane de comutare a lungimilor de undă şi de acord îmi era complet necunoscută M-am uitat îndeaproape la numele fabricantului: ,,Kuruby-Sankowa Radio Corporation, Osaka şi Sanghai” Pentru mine nu însemna nimic, la fel ca şi talmeş-balmeşul de caractere chinezeşti înscrise dedesubt Lungimile de undă şi staţiile de recepţie de pe benzile de frecvenţă erau marcate atât în engleză cât şi în chineză, iar acul era fixat pe Foochow Poate că profesorul Whiterspoon era genul de patron bun la suflet care le dădea voie muncitorilor săi cuprinşi de dor să vorbească cu rudele lor din China Dar poate că nu era Am închis uşa încetişor şi mi-am îndreptat atenţia spre partea superioară a biroului Probabil că profesorul a ştiut că am să vin, fiindcă nu se ostenise nici măcar să tragă ruloul de protecţie După vreo cinci minute de căutări metodice, am început să înţeleg de ce nu se deranjase: nu era nimic în sertare şi în celelalte compartimente ale biroului care să merite a fi ascuns Tocmai mă pregăteam să renunţ şi să-mi strâng catrafusele, când privirea mi-a căzut pe obiectul cel mai bătător la ochi de pe biroul acela: blocul de sugativă cu suportul ei din piele Am scos sugativa din suport şi m-am uitat la foaia subţire de hârtie care fusese ascunsă între bloc şi suport Era o listă dactilografiată de şase rânduri, fiecare rând constând dintr-o pereche de nume urmată de câte opt cifre Pe primul rând scria: „Pelican-Takishamaru 20007815”, pe al doilea: „Linkiang-Hawetta 10346925” şi aşa mai departe, celelalte patru rânduri conţinând nişte nume şi combinaţii de cifre la fel de lipsite de semnificaţie La sfârşit, un spaţiu alb de doi centimetri, urmat de încă un rând pe care scria: „În fiecare oră, Tombola 46” Nu pricepeam absolut nimic Părea să fie cam cea mai inutilă informaţie – dacă într-adevăr asta era – pe care şi-o putea dori cineva Sau poate că aveam în faţa ochilor cel mai important cifru pe care-l văzusem vreodată Şi-ntr-un caz, şi-n celălalt, nu părea să-mi fie de vreun folos pe moment, dar poate că avea să-mi fie mai târziu Colonelul Raine şi-a dat seama că am o memorie fotografică, dar nu pentru astfel de aiureli Am luat un creion şi o foaie de hârtie de pe birou, am copiat cele scrise acolo şi am pus pergamentul la locul lui Mi-am scos apoi pantoful din picior, am împăturit foaia de hârtie şi am strecurat-o între talpa piciorului şi şosetă, după ce-am protejat-o împotriva apei într-o folie de polietilenă Neavând nici un chef să fac cale întoarsă prin coridor spre bucătărie, am ieşit pe fereastra îndepărtată de casa lui Hewell şi a muncitorilor Douăzeci de minute mai târziu mă îndepărtasem suficient de toate casele şi m-am ridicat în picioare cuprins de dureri Nu mai parcursesem o asemenea distanţă în mâini, coate şi genunchi din fragedă pruncie şi îmi cam pierdusem antrenamentul Mai mult, lipsa de exerciţiu făcu ca respectivele părţi anatomice să fie complet nepotrivite pentru genul ăsta de mişcare, motiv pentru care mă dureau amarnic Dar starea lor nu era cu nimic mai rea decât a hainelor care le acopereau Cerul era aproape complet înnorat, dar nu chiar întru totul, astfel încât când şi când câte o ivire neaşteptată a lunii pline mă făcea să mă arunc rapid la adăpostul vreunui arbust sau tufiş, unde stăteam până când cerul se întuneca din nou Urmam firul şinelor de cale ferată ce porneau de la concasor şi uscătorie ocolind spre nord şi apoi, probabil, spre partea de vest a insulei Eram foarte interesat de această linie şi de destinaţia ei Profesorul Whiterspoon se abţinuse cu grijă să facă vreo menţiune despre ce se afla în cealaltă parte a insulei, dar cu toată grija sa profesorul Whiterspoon vorbea prea mult Îmi spusese astfel că respectiva companie de fosfaţi excava zilnic circa o mie de tone din coasta muntelui şi întrucât materialul cu pricina nu se mai vedea prin preajmă, de bună seamă că-l duseseră de-acolo Asta presupunea o navă, o navă mare, şi nici o navă mare n-ar fi avut cum să folosească debarcaderul ăla plutitor, construit din buşteni, din apropierea casei profesorului, chiar dacă ar fi reuşit să se apropie suficient în apele puţin adânci ale lagunei, lucru imposibil de altfel Era nevoie de ceva mai mare, de ceva mult mai mare: un debarcader din piatră sau din beton, fie şi unul făcut din blocuri de coral, şi ori o macara, ori un siloz de încărcare supraînălţat cu un tobogan înclinat Se prea poate ca profesorul Whiterspoon să nu fi dorit ca eu să merg în direcţia asta Câteva secunde mai târziu, am ajuns şi eu să-mi doresc acelaşi lucru Abia trecusem de un podeţ tubular peste un pârâu, aproape sufocat de tufişurile dese, care cobora dinspre munte îndreptându-se spre mare N-am apucat să fac zece paşi când am auzit un zgomot de paşi furişaţi şi iuţi în urma mea, ceva greu m-a pălit cu putere în spate şi umăr şi apoi, până să apuc să reacţionez cumva, altceva mi-a înhăţat braţul stâng, chiar deasupra cotului, cu forţa brutală şi sălbăticia unei capcane de urşi Am simţit imediat o durere agonizantă Hewell Asta a fost prima mea reacţie instinctivă, în timp ce mă clătinam şi mă zbăteam, gata-gata să cad Hewell era, fără doar şi poate, nici un alt om pe care l-am cunoscut vreodată n-ar fi putut să mă strângă cu atâta forţă încât să simt că-mi rupe braţul în două M-am răsucit cu violenţă şi am izbit cu toată puterea în locul unde ar fi trebuit să se afle stomacul agresorului, dar n-am reuşit decât să fac o gaură în noapte Aproape că-mi dislocasem umărul drept, dar n-aveam numai asta în minte în timp ce mă aruncam din nou lateral, luptând să-mi păstrez echilibrul Să-mi păstrez echilibrul şi să-mi salvez viaţa Nu Hewell mă înhăţase, ci un câine, cam de mărimea şi forţa unui lup Am încercat să-l desprind cu mâna dreaptă, dar dihania n-a făcut decât să-şi înfigă şi mai adânc colţii în braţul meu Am încercat iar şi iar să-l lovesc cu pumnul drept, dar era prea în stânga şi prea în spatele meu, aşa că abia ajungeam la el Am încercat să-l izbesc cu piciorul, dar n-ajungeam nicidecum aproape de el Nu puteam să-l ating, nu puteam să-l scutur de pe mine, n-aveam nici un obiect contondent cu care să-l pălesc şi ştiam că, dacă încercam să mă prăbuşesc peste el, mi-ar fi dat drumul la braţ şi m-ar fi apucat de gât, până să-mi dau seama ce-are de gând Cântărea, fără doar şi poate, între treizeci şi cinci şi patruzeci de kilograme Avea nişte colţi ca nişte cârlige de oţel, iar când ai nişte cârlige de oţel înfipte în braţ şi o greutate de patruzeci de kile agăţată de ele, un singur lucru se poate întâmpla: pielea şi carnea încep să se sfâşie, iar eu n-aveam nici pielea, nici carnea diferită de a altora Simţeam că mă lasă puterile, valuri de durere şi greaţă îmi străbăteau trupul când, într-un moment de claritate, mintea mea, sau ceea ce trece drept aşa ceva, a început din nou să funcţioneze Nu mi-a venit greu deloc să-mi scot cuţitul de la centură, dar a fost nevoie de aproape zece secunde interminabile şi încărcate de durere ca să-l desfac, cu o singură mână, din învelişul textil După asta a fost simplu, vârful ca de stilet a pătruns imediat sub osul pieptului şi a alunecat în sus, în căutarea inimii, fără să întâmpine aproape nici o rezistenţă Strânsoarea ca de capcană de pe braţul meu a slăbit într-o fracţiune de secundă şi câinele a murit înainte să cadă la pământ Nu ştiam ce rasă de câine fusese şi nici nu-mi păsa L-am apucat de zgarda ţintată şi l-am dus la podeţul pe care-l traversasem de curând, l-am târât în josul malului îngust spre pârâu şi l-am tras în apa într-un loc unde tufişurile erau foarte dese M-am gândit că va fi destul de bine ascuns vederii de sus, dar n-am îndrăznit să-mi aprind lanterna ca să verific L-am ţintuit în loc cu nişte pietroaie grele, astfel încât să nu-l poată scoate la iveală vreun puhoi adunat în urma unei ploi torenţiale Apoi am stat întins cu faţa în jos lângă pârâu preţ de aproape cinci minute, până când durerile cele mai intense, şocul şi greaţa mi s-au mai domolit, iar pulsul, care o luase între timp razna, mi-a revenit cât de cât la normal Au fost nişte clipe îngrozitoare N-a fost nici o plăcere să-mi dezbrac cămaşa şi flanela de corp, braţul începuse deja să-mi înţepenească, dar am reuşit şi mi-am spălat braţul temeinic în apa curgătoare Am fost bucuros că era apă dulce şi nu sărată M-am gândit că spălatul braţului avea să-mi facă mult bine în cazul în care câinele acela suferise de hidrofobie Era ca şi cum mi-aş fi spălat braţul după ce m-ar fi muşcat o cobra regală Dar se părea că nu prea avea rost să-mi fac griji în privinţa asta, aşa că mi-am bandajat braţul cum am putut mai bine cu fâşii rupte din flanela mea, am îmbrăcat apoi cămaşa, am plecat de lângă podeţ şi mi-am continuat drumul de-a lungul şinelor Acum ţineam cuţitul în mâna dreaptă şi nu mai aveam nici o cârpă înfăşurată peste el Mă simţeam înfrigurat, cuprins de răceala ca de gheaţă a unei mânii nemiloase Nu nutream faţă de nimeni sentimente de bunăvoinţă Aproape că făcusem ocolul spre sudul insulei Copacii lipseau cu totul, nu se vedeau decât tufişuri şi câţiva arbuşti joşi şi răzleţi, deloc potriviţi pentru ascunziş, doar dacă nu stăteai culcat la pământ, iar pe mine nu mă-ncerca câtuşi de puţin cheful de a sta lungit la pământ Dar nu-mi pierdusem întru totul raţiunea şi când luna s-a ivit pe neaşteptate într-un petic de cer complet lipsit de nori m-am făcut una cu pământul şi am cercetat împrejurimile de la adăpostul câtorva tufişuri care n-ar fi constituit o ascunzătoare ca lumea nici măcar pentru un iepure În lumina strălucitoare a lunii am putut vedea că prima mea impresie despre insulă din dimineaţa aceea petrecută pe recif nu părea adevărată E-adevărat, fâşia de câmpie de la poalele muntelui părea să înconjoare în întregime insula, asemenea unui brâu, dar aici era mult mai îngustă decât în partea estică În plus, nu era înclinată constant către mare, ci părea să coboare dinspre mare către baza muntelui Ceea ce nu putea să însemne decât că, spre sud, insula se termina abrupt înspre lagună, poate chiar printr-o coastă stâncoasă Tot aşa mă înşelasem şi în legătură cu muntele, deşi de pe recif n-aş fi putut să observ această caracteristică nouă: în loc să aibă suprafaţa netedă şi înclinată continuu a unui con, muntele părea aproape complet secţionat spre sud de o uriaşă fisură sau râpă, fără îndoială o relicvă a acelei zile catastrofale când jumătatea de nord a muntelui s-a scufundat în ocean Consecinţa acestei configuraţii fizice era că singura cale de la est la vest pe această insulă părea să fie brâul îngust de legătură al câmpiei dinspre sud, care nu putea să fie mai lat de o sută zece metri Un sfert de oră mai târziu, peticul de senin din pătura de nori se mărise de două ori, iar luna se afla tot în mijlocul lui, aşa că am hotărât s-o iau din loc În lumina aia puternică, o mişcare înapoi ar fi fost la fel de bătătoare la ochi ca o mişcare înainte şi, prin urmare, am decis să-mi continui drumul Am înjurat luna temeinic şi vârtos Am spus despre ea lucruri cu care pereţii şi cei care câştigă un ban de pe urma muzicii uşoare n-ar fi fost deloc de acord Dar ar fi fost de acord cu scuzele fără rezerve pe care mi le-am cerut de la lună doar câteva minute mai târziu Înaintam cu viteză de melc pe ce-mi mai rămăsese din coate – şi genunchi, cu capul ridicat cam la douăzeci de centimetri de pământ când, deodată, am văzut altceva ridicat la douăzeci de centimetri de sol şi la nici o jumătate de metru de ochii mei Era o sârmă, întinsă pe nişte ţăruşi metalici cu ochiuri de prindere la capete, şi n-am observat-o mai din timp pentru că era vopsită în negru Vopseaua, înălţimea mică faţă de pământ, prezenţa unui câine bântuind prin preajmă şi faptul că sârma nu era întinsă pe nişte izolatori electrici dădeau de înţeles foarte limpede că nu era un circuit electric parcurs de vreun curent cu efecte fatale, ci doar un cablu-capcană desuet Conectat, de bună seamă, cu un dispozitiv de avertizare mecanic Am aşteptat nemişcat douăzeci de minute, până când luna s-a ascuns iarăşi pe după nori, m-am ridicat ţeapăn în picioare, am sărit peste sârmă şi m-am culcat din nou la pământ Terenul avea acum o înclinare clară spre dreapta mea, către baza muntelui, iar calea ferată fusese înălţată pe un taluz ca să se îmbine cu panta Părea a fi o idee bună să mă târăsc mai departe pe lângă baza rambleului: în felul acesta, dacă luna apărea din nou, urma să mă aflu în umbră Sau, mă rog, aşa speram Şi, într-adevăr, aşa a fost După încă o jumătate de oră de distracţie pe coate şi genunchi, timp în care n-am văzut şi n-am auzit nimic, şi am început să mă gândesc cu o admiraţie şi compasiune crescândă la membrii cei mai de jos ai regnului animal, condamnaţi să-şi ducă întreaga existenţă într-o asemenea manieră, luna şi-a făcut din nou apariţia Şi, de data asta, am văzut într-adevăr ceva La mai puţin de treizeci de paşi în faţa mea a apărut un gard Mai văzusem astfel de garduri şi nu erau dintr-acelea care împrejmuiesc o păşune din Anglia Locul unde le văzusem înainte se numea Coreea, şi anume în jurul cuştilor cu prizonieri de război Cel dinaintea mea era alcătuit din nouă fire de sârmă ghimpată, avea mai bine de un metru optzeci înălţime şi la partea de sus se curba spre exterior Pornea din întunericul de nepătruns al fisurii cu pereţi verticali ce secţiona muntele în dreapta mea şi străbătea câmpia către sud La vreo zece paşi dincolo de el se afla un alt gard, o dublură a primului, dar atenţia nu mi-a fost acaparată de nici unul dintre ele, ci de un grup de trei bărbaţi aflaţi dincolo de al doilea gard Stăteau împreună şi am presupus că discutau, dar atât de încet încât nu auzeam ce-şi spuneau, iar unul dintre ei tocmai îşi aprinsese o ţigară Erau echipaţi cu pantaloni albi, jambiere berete şi cartuşiere, iar la umăr purtau puşti de vânătoare Nu încăpea nici o îndoială că erau marinari din Royal Navy In acel moment, mintea mea s-a dat bătută Eram obosit Eram epuizat Nu mai puteam să gândesc Cu un oarecare răgaz, poate că aş fi găsit vreo două motive întemeiate pentru care, pe neaşteptate, pe această insulă fijiană izolată, să dau peste trei marinari din Royal Navy, dar mi s-a părut c-ar fi o neghiobie să-mi bat capul cu aşa ceva, când n-aveam decât să mă duc la ei şi să-i întreb Mi-am transferat greutatea de pe coate pe palme şi am dat să mă ridic în picioare La trei paşi în faţa mea un tufiş s-a mişcat Şocul m-a încremenit într-o imobilitate involuntară şi salvatoare: în clipa aceea, nici una din relicvele dezgropate de profesor n-a fost nici pe jumătate la fel de împietrită ca mine Tufişul s-a aplecat uşurel către alt tufiş şi a murmurat ceva cu o voce atât de reţinută, încât n-aş fi putut s-o aud dacă m-aş fi aflat mai departe cu un metru şi jumătate Dar ei mă auzeau, fără doar şi poate Bătăile inimii îmi reverberau în urechi ca un ciocan pneumatic Ritmul era şi el cam acelaşi Şi chiar de nu m-ar fi auzit, tot ar fi simţit vibraţiile transmise pământului prin intermediul corpului meu, atât de aproape eram de ei Un seismograf m-ar fi putut detecta din Suva Dar n-au auzit şi n-au simţit nimic M-am lăsat înapoi la pământ aşa cum un jucător lasă pe masă ultima carte, cea care-l va face să-şi piardă averea Mi-am zis atunci că toate aiurelile alea despre oxigenul care ar fi necesar vieţii erau poveşti inventate de doctori Încetasem complet să respir Mâna dreaptă mă durea, în lumina lunii vedeam cum încheieturile pumnului încleştat în jurul plăselelor cuţitului străluceau ca fildeşul lăcuit Mi-a fost necesar un efort conştient de voinţă ca să slăbesc fie şi numai un pic strânsoarea, dar chiar şi aşa mă ţineam de mânerul cuţitului ăla mai aprig decât mă ţinusem vreodată de altceva Au trecut vreo şapte-opt eoni Când şi când, cele trei santinele, adepte ale unei interpretări liberale a misiunii lor, tipică pentru marinarii-santinele de pretutindeni, dispăreau Sau, mă rog, păreau că dispar, până când mi-am dat seama că ceva ce luasem drept o pată întunecată pe terenul din spatele lor era de fapt o colibă A trecut un minut, după care am auzit clinchetul şi fâşâitul unui primus trezit la viaţă Tufişul din faţa mea s-a mişcat din nou Am sucit cuţitul din mână până când am îndreptat vârful în sus, nu în jos, dar n-a venit în direcţia mea S-a îndepărtat de mine târându-se în linişte, paralel cu gardul, îndreptându-se spre un alt tufiş aflat la vreo treizeci de paşi şi am zărit acel alt tufiş agitându-se în timp ce se apropia În noaptea aceea, locul era plin de tufişuri mişcătoare Am renunţat să-i întreb pe marinari ce făceau acolo Poate altădată În noaptea asta, înţeleptul se culcă în patul lui şi se gândeşte la diverse lucruri Dacă puteam să ajung în patul meu, fără a fi sfâşiat în bucăţi de câini sau înjunghiat de unul dintre chinezii lui Hewell, aveam să mă gândesc la diverse lucruri Am reuşit să mă întorc acasă întreg Una peste alta, mi-a luat nouăzeci de minute, dintre care jumătate pentru parcurgerea primilor cincizeci de metri, dar am reuşit Tocmai se apropia de ora cinci dimineaţa când am săltat colţul paravanului dinspre mare şi m-am furişat în casă Marie dormea şi n-avea nici un rost s-o trezesc Veştile proaste pot să aştepte M-am spălat de crema de ghete în ligheanul din colţ, dar eram prea obosit ca să încerc să-mi bandajez din nou braţul Eram prea obosit chiar şi pentru a mă gândi la diverse lucruri M-am culcat în pat şi abia dacă-mi aduc aminte de momentul când capul meu a atins perna Chiar de-aş fi avut o duzină de braţe şi toate ar fi palpitat de durere la fel ca braţul stâng, nu cred că m-ar fi putut ţine treaz în noaptea aceea CAPITOLUL 6 Joi, la amiază – Vineri 1:30 a m Trecuse de prânz când m-am trezit Numai unul dintre paravanele laterale fusese ridicat, şi anume cel care dădea spre lagună Vedeam licărirea verzuie a apei, strălucirea albă a nisipului, culorile palid-pastelate ale coralului şi, dincolo de lagună, o fâşie mai întunecată de mare cu un cer senin deasupra Cu trei paravane lăsate jos, în casă nu se forma nici un fel de curent şi era înăbuşitor de cald sub acoperişul acela din frunze Dar cel puţin asigura o ambianţă intimă Braţul stâng îmi palpita sălbatic Dar eram încă în viaţă Şi nici hidrofobie nu căpătasem Marie Hopeman şedea pe un fotoliu lângă patul meu Se îmbrăcase în pantaloni scurţi albi şi o bluză, ochii îi erau limpezi şi odihniţi, obrajii i se coloraseră şi, una peste alta, numai faptul că mă uitam la ea mă făcea să mă simt îngrozitor Îmi zâmbea şi mi-am putut da seama că se hotărâse să nu se mai poarte acru cu mine Avea o faţă drăguţă, mai simpatică decât cea pe care o arborase la Londra I-am spus: — Arăţi grozav Cum te simţi? (Originalitatea m-a caracterizat întotdeauna ) — Excelent Am scăpat cu totul de febră Îmi pare rău că a trebuit să te trezesc astfel, dar într-o jumătate de oră o să se servească masa de prânz Profesorul l-a pus pe unul dintre oamenii lui să-ţi meşterească chestiile alea, ca să te poţi mişca până acolo (A arătat spre o pereche de cârje remarcabil realizate, rezemate de un scaun ) Sau poţi servi masa aici Sunt sigură că eşti înfometat, dar nu m-am îndurat să te trezesc pentru micul dejun — M-am întors abia pe la şase — Asta explică multe (Mi-am scos pălăria în faţa răbdării ei, a priceperii cu care-şi reprima curiozitatea ) Cum te simţi? — Îngrozitor — Se vede, a spus ea cu sinceritate Nu laşi deloc impresia unui tip dur — Simt că mă desfac în părţile componente Ce-ai făcut toată dimineaţa? — Profesorul mi-a ţinut companie Am făcut baie împreună azi-dimineaţă – cred că profesorului îi place să înoate cu mine – şi pe urmă, după micul dejun, ne-am plimbat un pic şi m-a dus prin mină (S-a înfiorat, cu o seriozitate falsă ) Nu mă-nnebunesc prea tare după mina aia — Unde ţi-e prietenul acum? — A plecat să caute un câine Nu e de găsit pe nicăieri Profesorul e foarte supărat Se pare că era animalul lui favorit şi era foarte ataşat de el — Ha! Animal favorit, zici? Ei bine, m-am întâlnit cu animăluţul ăsta şi era foarte ataşat de mine Era dintr-o rasă de câini agăţători Mi-am scos braţul de sub pătură şi mi-am desfăcut fâşiile de cârpe îmbibate de sânge Acum vezi şi tu de unde se agăţase — Dumnezeule! A făcut ochii mari şi culorile calde i-au dispărut din obraji Arată înfiorător Mi-am cercetat braţul cu un soi de mândrie tristă şi a trebuit să recunosc că nu exagera cu nimic De la umăr până la cot, cea mai mare parte a braţului era albastră, vineţie şi neagră, fiind umflată cam cu cincizeci la sută peste normal Carnea era brăzdată de patru-cinci tăieturi triunghiulare şi sângele continua să curgă uşor din trei dintre ele Porţiunile de braţ care nu păreau decolorate erau probabil într-o stare la fel de rea, numai că erau ascunse sub o crustă groasă de sânge uscat şi închis la culoare Văzusem la viaţa mea şi privelişti mai îmbietoare — Ce s-a-ntâmplat cu câinele? a întrebat ea în şoapte — L-am omorât Am scos de sub pernă cuţitul pătat de sânge Cu ăsta — De unde Dumnezeu ai putut să faci rost de el? De unde cred c-ar fi mai bine să-mi povesteşti totul de la început Aşa că i-am povestit, repede şi cu glas potolit, în timp ce ea mi-a curăţat braţul şi mi l-a bandajat din nou Deşi nu-i plăcea treaba asta, a făcut-o bine Când am terminat de vorbit, a spus: — Ce e în cealaltă parte a insulei? — Nu ştiu, am mărturisit eu cu sinceritate Dar încep să fac tot soiul de deducţii şi nici una dintre ele nu-mi place N-a mai spus nimic la asta, a terminat cu bandajatul şi m-a ajutat să îmbrac cămaşa cu mâneci lungi Apoi mi-a aranjat la loc atelele şi gipsul pe glezna piciorului drept, s-a dus la dulap şi şi-a adus sacoşa I-am spus cu un ton caustic: — Ce faci, îţi pudrezi năsucul pentru amicul tău? — Am să ţi-l pudrez pe-al tău, a spus ea Până să-mi dau seama cu adevărat ce face, mi-a aplicat nişte cremă pe faţă, mi-a întins-o cu palmele şi mi-a presărat nişte pudră peste ea După puţin timp, s-a tras un pic înapoi şi şi-a examinat opera — Arăţi pur şi simplu dulce, a murmurat şi mi-a întins oglinjoara ei Arătam înfiorător O singură privire îngrozită aruncată mie şi orice agent de asigurări din ţară şi-ar fi călcat stiloul în picioare Faţa trasă, ochii injectaţi şi petele vineţii de sub ei erau contribuţia mea proprie Dar paloarea cadaverică şi extrem de convingătoare a restului feţei se datorau în întregime lui Marie — Minunat, am fost eu de acord Şi ce-o să se-ntâmple când profesorul o să simtă mirosul acestei pudre de faţă? A scos din geantă o sticluţă de parfum cu pulverizator — După ce-am să-mi dau cu câteva grame de „Noaptea misterelor”, n-o să mai fie în stare să simtă nici un miros pe o rază de douăzeci de metri Am strâmbat din nas şi am spus: — Înţeleg unde baţi („Noaptea misterelor” era într-adevăr un parfum foarte puternic, cel puţin în cantităţile folosite de ea ) — Ce-o să se-ntâmple dacă-ncep să transpir? N-o să mi se prelingă pe faţă tot amestecul ăsta de cremă şi pudră? — E garantat să nu se prelingă (A zâmbit ) Dacă se-ntâmplă aşa, o să-i dăm în judecată pe fabricanţi — Păi da, cum să nu, am replicat eu sumbru Ar fi chiar interesant, să ştii Umbrele răposaţilor J Bentall şi M Hopeman cheamă prin prezenta în judecată — Termină! m-a întrerupt ea cu asprime Te rog să-ncetezi! Am încetat Era o fată foarte sensibilă în unele privinţe Sau poate că eu eram neîndemânatic şi lipsit de tact Am spus: — Nu crezi că jumătatea aia de oră e pe cale să se termine? A încuviinţat din cap — Da Am face bine să plecăm Nu mi-a trebuit decât să cobor treptele şi să fac vreo şase paşi în soare ca să-mi dau seama că pregătirile grijulii ale lui Marie (cele cu crema şi pudra) erau probabil tot atâtea strădanii inutile După cum mă simţeam, nimic n-ar fi putut să mă facă să arăt mai rău Având numai un picior teafăr, celălalt legănându-se liber şi neîncălţat la o oarecare înălţime de pământ, eram obligat să-mi arunc mare parte din greutate în cârje, şi la fiecare bufnitură a cârjei din stânga pe pământul ars şi întărit de căldura soarelui, un junghi violent de durere îmi fulgera braţul pe toată lungimea, de la vârfurile degetelor până la umăr, traversându-mi apoi spatele şi ajungând până-n creştetul capului Nu pricepeam de ce o rană la braţ trebuia să-mi provoace o durere de cap violentă, dar îmi provoca Era un nou subiect de controversă cu medicii de profesie Bătrânul Whiterspoon ori a stat la pândă, ori a auzit bufniturile cârjelor mele, căci a deschis uşa şi a sărit cu vioiciune treptele ca să ne-ntâmpine Rânjetul de bun venit s-a preschimbat într-o expresie îndurerată când mi-a zărit faţa — Bată-mă cerul să mă bată! Bată-mă să mă bată! (Cuprins de agitaţie, s-a apropiat grăbit ca să mă ia de braţ ) Arăţi vreau să spun că ai suferit un şoc teribil Sfinte Dumnezeule, băiete, transpiraţia îţi curge şiroaie pe faţă Nu exagera Transpiraţia curgea şiroaie pe faţa mea Şi a început să curgă exact în clipa în care m-a apucat de braţ, de braţul stâng, puţin deasupra cotului Îmi disloca braţul din articulaţia umărului Credea că mă ajută — O să-mi treacă, i-am spus, oferindu-i zâmbetul meu anemic Mi-am scrântit piciorul când am coborât scara de la casa noastră, în rest, abia dacă simt vreo durere — Nu trebuia să ieşi din casă, m-a dojenit el A fost o prostie, o prostie teribilă Ţi-am fi trimis masa în cameră În fine, acum dacă tot ai venit până aici Vai de mine, vai de mine, mă simt atât de vinovat pentru toată povestea asta — Nu e vina dumneavoastră, profesore, l-am liniştit eu (Şi-a mutat strânsoarea mai sus ca să mă ajute să urc treptele şi am observat cu uşoară surprindere că locuinţa lui se legăna dintr-o parte în alta ) N-aveaţi de unde să ştiţi că duşumeaua era nesigură — Dar ştiam, ştiam Tocmai asta mă mâhneşte cel mai mult De neiertat, de neiertat M-a condus până la un fotoliu din sufrageria lui, agitându-se şi cloncănind ca o cloşcă bătrână — Ei drăcie, da’ arăţi rău de tot! Ia zi, ar merge nişte coniecel? — Nimic nu mi-ar plăcea mai mult, am răspuns eu cu sinceritate A făcut obişnuita sa încercare la distrugere cu clopoţelul, coniacul a fost adus şi pacientul revigorat A aşteptat până mi-am golit paharul pe jumătate, apoi a spus: — Nu crezi c-ar trebui să mai arunc o privire la glezna aia? — Mulţumesc, dar din fericire nu-i nevoie, am replicat eu cu îngăduinţă Marie mi-a aranjat-o azi-dimineaţă Am avut înţelepciunea să mă-nsor cu o infirmieră calificată Am auzit că şi dumneavoastră aţi avut ceva necazuri? V-aţi găsit câinele? — Nici urmă de el, pe nicăieri Foarte deranjant, foarte supărător Ştii, era un Dobermann – îi eram foarte devotat Da, foarte devotat Nu pot să-mi închipui ce s-a întâmplat (A clătinat din cap îngrijorat, a turnat nişte sherry în pahare pentru el şi Marie şi s-a aşezat lângă ea pe canapeaua din trestie indiană ) Mă tem că i s-a întâmplat o nenorocire — Nenorocire? (Marie a holbat la el nişte ochi mari ) Pe insuliţa asta paşnică? — Şerpi, mă tem Nişte vipere foarte veninoase Au împânzit partea de sud a insulei şi-şi duc veacul printre stâncile de la baza muntelui Carl – câinele meu – e posibil să fi fost muşcat de una dintre ele Apropo, am vrut să vă avertizez sub nici o formă să nu vă apropiaţi de partea aia a insulei Sunt extrem de periculoase, extrem de periculoase — Vipere! a exclamat Marie, cutremurându-se Cumva cumva se apropie şi de casele de-aici? — Oh, Doamne păzeşte, nu! (Profesorul a bătut-o uşurel pe mână, cu un aer de afecţiune absentă ) Nu trebuie să-ţi faci griji, draga mea Detestă pulberea de fosfat Numai să ţineţi minte să vă restrângeţi plimbările la partea asta a insulei — În mod cert, aşa am să fac, a fost de acord Marie Dar spuneţi-mi, profesore, dacă viperele l-ar fi muşcat, n-ar fi trebuit să-i găsiţi cadavrul? — Nu, mai ales dacă i s-a întâmplat chestia asta pe stâncile de la poalele muntelui Un talmeş-balmeş îngrozitor acolo Desigur, s-ar putea să se întoarcă până la urmă — Sau poale că s-a dus să facă o baie, am sugerat eu — O baie? (Profesorul s-a încruntat ) Nu pricep unde baţi, tinere — Nu-i plăcea apa? — La drept vorbind, îi cam plăcea Pe cinstea mea, cred c-ai nimerit-o! Laguna e plină de rechini-tigru Unii dintre ei sunt nişte monştri, ajung la peste cinci metri lungime, şi ştiu că noaptea se apropie de ţărm Asta trebuie să fi fost, asta trebuie să fi fost Bietul Carl! Unul din monştrii ăia ar fi putut să-l rupă uşor în două Ce sfârşit pentru un câine, ce sfârşit! Whiterspoon a clătinat din cap cuprins de jale şi şi-a dres glasul — Vai de mine, cât are să-mi lipsească A fost mai mult decât un câine, a fost un prieten Un prieten credincios şi blând Preţ de două minute am rămas cuprinşi de o tristeţe tăcută, aducând un ultim omagiu acelui stâlp al bunăvoinţei canine, plecat dintre noi, după care am continuat cu masa de prânz * Când m-am trezit, era încă ziuă, dar soarele se ascunsese pe după umărul muntelui Mă simţeam proaspăt şi odihnit, şi chiar dacă braţul mi-era ţeapăn şi inflamat, durerea intensă de dimineaţă dispăruse Atâta timp cât nu trebuia să mă mişc, disconfortul nici nu merita să fie pomenit Marie nu se întorsese încă După masă, în timp ce eu mă întorceam acasă să mă culc, plecase la pescuit de scrumbii Carnax – naiba ştie cum or mai fi şi alea – împreună cu profesorul şi cei doi tineri fijieni Profesorul m-a invitat şi pe mine, dar se vedea de la o poştă că a făcut-o din politeţe, fiindcă în după-amiaza aceea n-aş fi avut putere să trag din apă nici măcar o sardină Aşa că au plecat fără mine Profesorul Whiterspoon şi-a exprimat regretul şi scuzele, împreună cu speranţa că n-am să mă supăr dac-o să-mi ia nevasta cu el L-am asigurat că nu mă supăr deloc şi le-am urat să se simtă bine împreună, iar el mi-a aruncat o privire ciudată, pe care n-am prea putut s-o descifrez Am avut sentimentul obscur şi neliniştitor că, într-un fel sau altul, călcasem fără să vreau într-o strachină Dar indiferent ce-a fost, nu s-a lăsat prea mult timp frământat de îndoieli Era prea interesat de scrumbiile lui Ca să nu mai pomenesc de Marie M-am spălat şi m-am bărbierit, reuşind să-mi creez o înfăţişare mai mult sau mai puţin respectabilă până când s-au întors S-a dovedit că în ziua aceea scrumbia n-a vrut să muşte deloc momeala Nici unul dintre ei nu părea prea afectat din pricina asta Seara, la masă, profesorul a fost într-o formă extraordinară, o gazdă plăcută şi amabilă cu un sac plin de anecdote reuşite S-a întrecut pe sine în efortul de a ne binedispune şi nu era nevoie să fii un as al deducţiei ca să-ţi dai seama că toate strădaniile acelea nu erau făcute în beneficiul meu sau al lui Hewell, care şedea în celălalt capăt al mesei faţă de mine, meditativ, tăcut şi distant Marie a râs, a zâmbit şi a vorbit aproape tot atât de mult ca şi profesorul După toate aparenţele, farmecul şi buna dispoziţie a profesorului o molipsiseră Pe mine însă nu m-au molipsit deloc, fiindcă în după-amiaza aceea petrecusem o oră bătută pe muchie adâncit într-o gândire constructivă şi gândirea cu pricina mă condusese la nişte concluzii care mi se păreau extrem de înfricoşătoare Nu mă sperii eu uşor, dar ştiu când să mă sperii Şi nu poate exista un moment mai potrivit decât atunci când descoperi că asupra ta pluteşte o condamnare la moarte Iar eu eram condamnat la moarte, în mintea mea nu mai încăpea nici un fel de îndoială în privinţa asta După cină, m-am ridicat în picioare, mi-am luat cârjele, i-am mulţumit profesorului pentru masă şi i-am spus că nu se putea să mai abuzăm şi în noaptea aceea de amabilitatea şi de ospitalitatea sa A protestat, dar nu foarte violent, şi a întrebat dacă doream să ne trimită nişte cărţi la casa noastră I-am spus că am fi încântaţi, dar că aş vrea să fac câţiva paşi pe plajă mai întâi El a plescăit din limbă şi m-a întrebat dacă nu ar fi un efort prea mare pentru mine, dar când i-am spus că nu trebuie decât să se uite pe fereastră ca să se convingă cât de puţin mă extenuam, a admis cu îndoială în glas că, probabil, totul o să fie în ordine Le-am urat împreună noapte bună şi am plecat Am întâmpinat o oarecare dificultate când am coborât taluzul abrupt suspendat deasupra plajei, dar după aceea a fost simplu Nisipul era uscat şi compact, şi cârjele abia dacă intrau în el Am parcurs vreo două sute de metri de-a lungul plajei, având grijă să nu ieşim din câmpul vizual al ferestrelor profesorului, până am ajuns la marginea lagunei Acolo ne-am aşezat La fel ca şi în noaptea precedentă, luna lumina intermitent, atunci când nu dispărea după norii aflaţi într-o continuă mişcare Auzeam murmurul îndepărtat al hulei ce se spărgea de reciful lagunei şi foşnetul şoptit al vântului de noapte ce făcea palmierii să se înconvoaie Nu se simţeau nici un fel de arome exotice, probabil că pulberea aceea cenuşie şi sufocantă de fosfat ucisese toate formele de viaţă în afară de copaci şi de plantele mai rezistente Nu ajungea la noi decât mirosul mării Marie mi-a atins braţul cu nişte degete delicate — Cum te simţi? — Tot mai bine Ţi-a prins bine ieşirea de după-amiază? — Nu — Mi-am închipuit eu Prea arătai fericită Ai aflat ceva util? — Da’ de unde?! a replicat ea dezgustată N-a făcut nimic decât să trăncănească şi să spună tâmpenii toată după-amiaza — De vină sunt „Noaptea misterelor” şi hainele pe care le porţi, am remarcat eu cu amabilitate Scoţi omul din minţi — Nu s-ar zice că pe tine te-am scos din minţi, a ripostat ea caustic — Nu, am admis eu şi, după câteva secunde, am adăugat: Nu poţi să mă scoţi din ceea ce nu am — Ce soi de modestie stranie mai e şi asta? — Uită-te la plaja asta Ţi-a trecut vreo clipă prin minte că în urmă cu patru sau cinci zile, la Londra, înainte chiar de plecarea noastră, cineva a ştiut că în seara asta o să stăm aici? Dumnezeule, dacă scap din chestia asta, am să-mi dedic restul vieţii jocului de bambilici În profesia asta sunt complet depăşit de situaţie Am ştiut că aveam dreptate în privinţa lui Fleck, am ştiut bine Individul nu era un ucigaş — Am senzaţia că te cam grăbeşti, a protestat Marie Păi cum să nu, bunul căpitan Fleck n-avea de gând să ne ucidă Nu, el n-avea de gând decât să ne bată părinteşte pe cap şi să ne facă vânt peste bord Rechinii s-ar fi ocupat de aspectele sângeroase ale problemei, în locul lui — Ţi-aduci aminte cum stăteam pe puntea aia a schoonerului şi ţi-am spus despre impresia mea că ceva era în neregulă, dar nu reuşeam să-mi dau seama despre ce era vorba? Mai ţii minte? — Da, mi-aduc aminte — Ehe, Bentall, bătrâne, am spus eu cu cruzime Nu-ţi scapă niciodată nimic Ventilatorul – ăla pe care l-am folosit drept dispozitiv de ascultare, cel îndreptat spre sala radio Păi tocmai aia e, că n-avea de ce să fie îndreptat spre sala radio, trebuia să fie orientat spre prova Mai ştii că n-aveam nici pic de aer acolo jos? Ei, nici nu-i de mirare, dar-ar dracii — Nu-i nevoie să — Scuză-mă Dar acum înţelegi toată tărăşenia, nu-i aşa? A ştiut că până şi un tâmpit ca mine o să descopere că vocile din sala radio pot fi ascultate cu ajutorul acelei ţevi Pariez pe zece lire contra una că a avut chiar şi un microfon ascuns în cala aia, ca să afle momentul când Bentall, acest Einstein al spionajului, a făcut această descoperire zdrobitoare Ştia că locul e plin de libărci, care ne vor tăia cheful să dormim pe paturi joase, aşa încât Henry dă la o parte câteva traverse care – să vezi coincidenţă – se-ntâmplă să fie chiar în locul de unde putem începe să căutăm conservele şi răcoritoarele, după ce am refuzat să consumăm acel mic dejun deliberat oribil oferit de ei Alte coincidenţe: în spatele lăzilor cu conserve sunt nişte traverse cu şuruburile desfăcute, îndărătul cărora dăm peste centurile de salvare E-adevărat, Fleck n-a atârnat un afiş pe care să scrie „În cutia asta sunt centuri de salvare”, dar nici n-a lipsit mult Pe urmă Fleck îmi suflă în pânze un vânt favorabil, fără să lase în vreun fel impresia asta, şi găseşte modalitatea de a ne anunţa că decizia în privinţa executării noastre are să-i parvină la ora şapte Prin urmare, ne lipim de ventilatorul ăla şi, când soseşte ordinul, noi o ştergem, cu tot cu centuri de salvare Pe ce pariezi că Fleck a slăbit chiar şi şuruburile de la trapă ca să ne uşureze sarcina – cred că puteam să-l forţez şi cu degetul mic — Dar dar tot puteam să ne înecăm, a rostit cu încetineală Marie Puteam să nu ajungem la recif sau la lagună — Cum aşa? Să ratăm adică o ţintă lată de zece kilometri? Chiar tu ai spus că bătrânul lup de mare Fleck a schimbat cursul destul de des şi ai avut dreptate A vrut să se asigure că atunci când vom sări o s-o facem chiar vizavi de mijlocul recifului, de unde nu mai puteam să ratăm ţinta Ba chiar a încetinit, ca nu cumva să ne rănim când sărim peste bord Probabil că stătea acolo şi se prăpădea de râs când Bentall şi Hopeman, doi figuranţi în căutarea unui actor comic, mergeau în vârful picioarelor spre pupa Cât despre vocile pe care le-am auzit în noaptea petrecută pe recif, nu erau decât John şi James în canoea lor, care vegheau ca nu cumva să călcăm greşit şi să ne scrântim glezna Doamne, Bentall, cât de fraier poţi să fii?! A urmat o linişte prelungită Am aprins două ţigări, oferindu-i şi ei una Luna dispăruse după un nor iar faţa ei nu era decât o pată palidă în întuneric Deodată, a spus: — Fleck şi profesorul lucrează mână-n mână, fără doar şi poate — Vezi cumva şi altă posibilitate? — Ce vor de la noi? — Încă nu sunt sigur Eram sigur, dar ăsta era un lucru pe care nu i-l puteam spune — Dar dar de ce tot acest eşafodaj fals? Nu era mai simplu ca Fleck să ne fi transportat direct aici şi să ne fi predat profesorului? — Şi la asta există un răspuns Oricine ar fi în spatele acestei manevre e într-adevăr un tip foarte deştept Există un motiv pentru tot ce face — Şi crezi că profesorul e omul din umbră? — Nu ştiu ce este Nu uita de sârma ghimpată Marina e aici Poate-or fi venit să joace popice, dar eu nu cred În cealaltă parte a insulei se petrece ceva de mari, foarte mari proporţii şi totodată ceva secret Oricine dirijează acţiunea n-o să-şi asume nici un risc Ei ştiu că Whiterspoon se află aici, şi gardul ăla nu înseamnă nimic, nu e menit decât să-i descurajeze pe angajaţii rătăciţi De bună seamă că l-au investigat la sânge Serviciile secrete au nişte anchetatori foarte inteligenţi şi dacă ei n-au nimic împotriva şederii lui aici, înseamnă că e curat Pe de altă parte, şi el ştie că marina militară e aici Fleck şi profesorul în tovărăşie Profesorul şi marina militară în tovărăşie Tu ce înţelegi din toată povestea asta? — Atunci, înseamnă că ai încredere în profesor? Tu spui, de fapt, că profesorul e cinstit? — Nu spun nimic Nu fac decât să gândesc cu glas tare — Nu-i adevărat, a insistat ea Dacă marina militară îl acceptă trebuie să fie cinstit Asta afirmi tu În cazul ăsta, ce-i cu chinezii furişaţi noaptea în apropierea gardului, ce-i cu câinele ucigaş, ce-i cu firul-capcană? — Merg şi eu pe ghicite Se poate să-şi fi prevenit angajaţii să nu se apropie de locul ăla, iar ei ştiu despre câine şi sârmă Eu n-am spus că ăia pe care i-am văzut erau chinezii din subordinea lui, am presupus doar Dacă în cealaltă parte a insulei are loc o operaţiune secretă de proporţii, nu uita că secretele pot fi trădate de oamenii care ies la fel de bine ca şi de către cei care intră Se prea poate ca marina militară să aibă nişte oameni de calibru în partea asta, să vadă dacă nu cumva cineva încearcă să o şteargă de-acolo Poate că profesorul e la curent cu toată tărăşenia cred că e la curent Am pierdut prea multe secrete în folosul comuniştilor în ultimul deceniu numai datorită deficienţelor de securitate Probabil că guvernul a învăţat din greşelile trecutului — Dar unde intervenim noi? a întrebat ea neajutorată E e teribil de complicat Şi cum poţi să explici tentativa de a te transforma într-un invalid? — Nu pot Dar cu cât mă gândesc mai mult, cu atât îmi sporeşte convingerea că nu sunt decât un pion minuscul în jocul ăsta şi că aproape întotdeauna pionii minusculi trebuie sacrificaţi pentru câştigarea jocului de şah — Dar de ce? a insistat ea De ce? Şi ce motiv poate avea un neghiob bătrân şi inofensiv precum profesorul Whiterspoon să — Dacă neghiobul ăla bătrân şi inofensiv e profesorul Whiterspoon, am întrerupt-o cu mojicie, atunci eu sunt regina balului Preţ de aproape un minut nu s-au auzit decât murmurul îndepărtat al hulei şi şoapta vântului de noapte în frunzişul copacilor — Eu nu mai rezist la toată aiureala asta, a spus ea într-un târziu, obosită Chiar tu ai spus că l-ai văzut la televizor şi — Şi, într-adevăr, e o copie foarte reuşită, am admis eu S-ar putea să-l şi cheme Whiterspoon, dar în mod cert nu e profesor de arheologie E singura persoană întâlnită de mine care ştie mai puţină arheologie decât subsemnatul Şi, crede-mă, e o performanţă deosebită — Dar ştie atât de multe despre — Habar n-are de nici unele E limitat la două cărţi, una despre arheologie, alta despre Polinezia, şi pe nici una n-a citit-o mai mult de un sfert N-a citit nici măcar atât cât să afle că prin părţile astea nu există nici vipere, nici malarie, şi-ai auzit şi tu cum susţinea despre amândouă – că ar exista De-aia n-a fost de acord să te uiţi pe cărţile lui S-a temut să nu afli mai multe decât ştie el Nu ţi-ar fi luat mult timp Vorbeşte despre recuperarea obiectelor de ceramică şi lemn din bazalt – lava le-ar fi sfărâmat pe primele şi le-ar fi ars pe cele din urmă Vorbeşte despre datarea relicvelor din lemn cu ajutorul experienţei şi a cunoaşterii, şi orice elev care-a făcut fizică la şcoală ţi-ar spune că determinarea vechimii se poate face cu mare precizie măsurând activitatea radioactivă a izotopului de carbon în acele relicve Mi-a dat de înţeles că relicvele cu pricina au fost dezgropate de la cea mai mare adâncime la care s-au făcut vreodată săpături arheologice, respectiv treizeci şi şase de metri, şi nu cred că există mai mult de zece milioane de oameni care să ştie că un schelet vechi de zece milioane de ani a fost dezgropat din dealurile Tuscany, în urmă cu vreo trei ani, de la aproape două sute de metri – într-o mină de cărbuni Cât despre ideea de a folosi explozibili puternici în arheologie, în loc de a înainta cu băgare de seamă folosind târnăcopul şi lopata ei bine, să pomeneşti de ea în apropiere de British Museum S-ar putea să-i vezi pe bătrânii arheologi tăvălindu-se pe jos ca nişte popice — Dar dar toate relicvele şi curiozităţile adunate prin preajmă — Se poate să fie veritabile E posibil ca profesorul Whiterspoon să fi dat într-adevăr lovitura, pe urmă celor de la marina militară să le fi venit ideea că ar fi un aranjament perfect pentru păstrarea secretului Aveau motive cât se poate de întemeiate să interzică complet accesul pe insulă, şi le-ar fi oferit o acoperire ideală, nimic care să agite suspiciunile anumitor ţări, care ar fi într-adevăr tare agitate dacă ar şti ce face Royal Navy Posibil ca cercetările legate de descoperire să se fi încheiat demult, iar Whiterspoon să fie ţinut la adăpost, cu cineva care să-i semene leit pentru salvarea aparenţelor faţă de musafirii picaţi pe neaşteptate Sau poate că relicvele sunt nişte falsuri Poate că nu s-a făcut nici o descoperire arheologică aici Poate că-i o idee genială visată de cei de la marina militară Şi în acest caz ar fi avut nevoie de cooperarea profesorului Whiterspoon, dar nu neapărat cel adevărat, ceea ce explică profesorul închipuit Nu-i exclus ca povestea să fi fost servită ca atare ziarelor şi revistelor Poate că unii patroni de publicaţii au fost abordaţi de către guvern şi convinşi să ajute la această înşelăciune N-ar fi prima oară când s-ar proceda astfel — Dar erau şi ziare şi reviste americane — Păi, poate că-i o operaţiune anglo-americană — Eu tot nu pricep de ce trebuiau să te ologească, a spus ea cu îndoială Dar poate că una sau alta dintre sugestiile tale duce cumva la un răspuns — Poate Zău că nu ştiu Dar voi avea răspunsul la noapte Am să-l găsesc în mină — Eşti eşti nebun? a spus ea cu calm Nu eşti în stare să te duci nicăieri — E doar o plimbare scurtă Mă descurc N-am nimic la picioare — Vin cu tine — Nici să nu te gândeşti — Te rog, Johnny! — Nu Şi-a întins aripile — Chiar nu pot să-ţi fiu de nici un folos? — Nu fi caraghioasă Trebuie să avem pe cineva care să păzească fortăreaţa, să vegheze ca nu cumva să se strecoare vreun duşman în casa noastră şi să găsească două mumii Atâta timp cât vor auzi pe unul din noi respirând şi o altă formă lângă el, vor fi mulţumiţi Mă duc să trag un somn de vreo două ore Ce-ar fi să te duci să continui chiolhanul cu bătrânul profesor? Nu-şi poate dezlipi ochii de tine şi în felul ăsta s-ar putea să afli mult mai multe decât mine — Nu prea sunt sigură că-nţeleg ce vrei să spui — Vechiul număr al lui Mata-Hari, am spus eu cu nerăbdare în glas Şopteşte-i nimicuri dulci în barba-i argintie O să-ţi ciugulească din palmă în doi timpi şi trei mişcări Cine ştie ce secrete tandre ar putea să-ţi şoptească în schimb? — Aşa crezi? — Sigur, de ce nu? În privinţa femeilor, a ajuns într-o fază periculoasă Cea situată între optsprezece şi optzeci de ani — S-ar putea să intre la gânduri — Păi, n-are decât Ce contează, atâta timp cât obţii nişte informaţii de la el? Ştii, datoria înaintea plăcerii — Înţeleg, a spus ea încetişor S-a ridicat în picioare şi mi-a întins mâna Haide, sus! M-am ridicat în picioare Două secunde mai târziu, stăteam din nou pe nisip De vină n-a fost surpriza provocată de lovitura dată cu palma deschisă peste faţă, cât tăria ei Încă mai stăteam acolo, pipăindu-mi maxilarul dislocat şi minunându-mă de ciudatul simţ al umorului manifestat de reprezentantele feminine ale speciei umane, când ea s-a căţărat pe malul înalt de la marginea plajei şi s-a făcut nevăzută Falca mea părea să nu fi păţit nimic Mă durea, dar încă se putea numi falcă M-am ridicat în picioare, mi-am pus cârjele la subsuoară şi am pornit spre marginea plajei Se făcuse întuneric binişor deja şi aş fi ajuns de trei ori mai repede fără cârje, dar nu mi-aş fi mirat dacă flăcăiandrul tomnatic m-ar fi urmărit cu un binoclu de noapte Taluzul nu avea nici un metru înălţime, dar tot era prea înalt pentru mine În cele din urmă am rezolvat-o aşezându-mă pe margine şi împingându-mă în sus cu cârjele, dar când m-am ridicat în picioare şi m-am întors, pregătindu-mă s-o iau din loc, cârjele au pătruns în solul moale şi m-am prăbuşit înapoi pe nisip Deşi mi-a tăiat respiraţia, căzătura n-a fost cine ştie ce Oricum, nu m-a făcut să înjur în gura mare, ci doar aproape în şoaptă Tocmai încercam să-mi trag sufletul ca să mai trântesc nişte înjurături când am auzit un zgomot uşor de paşi care se apropiau şi cineva a alunecat peste marginea taluzului Un fulger alb, o adiere de „Noaptea misterelor” – se-ntorsese ca să mă termine Mi-am încleştat falca, apoi mi-am descleştat-o Se aplecase mult în jos, privindu-mă cu atenţie, neavând cum să se năpustească iar asupra mea — Te-am văzut când ai căzut, mi-a spus cu voce răguşită Te-ai rănit grav? — Sunt în agonie Hei, ai grijă cu braţul meu rănit! Dar n-a ţinut cont de cererea mea, fiindcă mă săruta Sărutările le dădea la fel ca palmele, fără nici o reţinere sesizabilă Nu plângea, dar avea obrazul ud de lacrimi După un minut, sau poate două, a murmurat: — Mi-e tare ruşine, îmi pare atât de rău! — Şi mie, am spus Şi mie-mi pare rău Habar n-aveam despre ce vorbea oricare dintre noi, dar părea să nu conteze prea mult în acel moment După puţin, s-a ridicat şi m-a ajutat să trec peste marginea taluzului şi, şontâc-şontâc, am pornit spre casă, braţ la braţ Am trecut pe lângă bungaloul profesorului, dar nu i-am sugerat să se ducă să-l vadă * Abia trecuse de ora zece când m-am furişat pe sub colţul ridicat al paravanului lateral îndreptat spre mare Încă-i mai simţeam sărutările, dar în acelaşi timp îmi simţeam şi falca dureroasă, aşa că am plecat într-o stare de spirit aproximativ neutră În ceea ce o privea pe ea, vreau să zic În privinţa celorlalţi – ceilalţi fiind profesorul şi oamenii lui – nu mă simţeam neutru deloc Ţineam lanterna într-o mână şi cuţitul în cealaltă, şi de data asta nu mai înfăşurasem nici o cârpă în jurul cuţitului Dacă pe insula Vardu nu existau şi alte chestii mai periculoase decât câinii, atunci pierdusem pariul în mod lamentabil Luna se rătăcise îndărătul unui nor des, dar nu voiam să risc nimic Până la locul unde puţul de mină penetra peretele muntelui erau vreo patru sute de metri, dar am parcurs aproape toată distanţa în mâini şi genunchi, lucru care nu i-a făcut deloc bine braţului meu rănit Pe de altă parte însă, am ajuns acolo fără probleme Nu ştiam dacă profesorul avea sau nu vreun motiv întemeiat să posteze o santinelă la intrarea în mină Încă o dată mi s-a părut potrivit să fiu excesiv de prudent, aşa că am rămas pe loc când m-am ridicat încet şi ţeapăn în umbra neagră a unei stânci, unde n-ar fi putut ajunge razele lunii, dacă şi când aceasta s-ar fi ivit din nou dintre nori Nu m-am mişcat de acolo vreo cincisprezece minute şi n-am auzit decât murmurul îndepărtat al Pacificului şi bubuitul lent al inimii mele Orice santinelă neprevenită care ar fi putut să rămână nemişcată vreme de un sfert de oră ar fi fost adormită Dat fiind că nu-mi era teamă de oamenii adormiţi, am intrat în mină Tălpile de cauciuc ale sandalelor mele nu scoteau nici urmă de zgomot pe piatra de calcar Nimeni n-ar fi putut să mă audă venind şi, după ce-am depăşit luminescenţa slabă a gurii de peşteră, nimeni n-ar fi putut să mă vadă venind Ţineam lanterna stinsă Dacă în peşteră se aflau ceva indivizi, aveam să dau curând de ei, fără să le dau de ştire că mă apropiam Pe întuneric, toţi oamenii sunt egali Cu un cuţit în mână, mă simţeam ceva mai mult decât egal Între perete şi şinele de cale ferată era loc destul ca să nu trebuiască să păşesc pe traverse Nu-mi puteam permite să risc o variaţie neaşteptată a distanţei dintre doi astfel de buşteni Era destul de simplu să mă orientez pipăind din când în când peretele cu dosul palmei drepte Am avut grijă să nu lovesc lama cuţitului de stânca dură În decurs de un minut, peretele tunelului a cotit brusc la dreapta Ajunsesem la prima grotă excavată Am traversat-o fără şovăire spre tunelul ce se deschidea în partea opusă, atingând în răstimpuri traversele cu exteriorul sandalei din piciorul stâng Mi-a luat cinci minute ca să străbat diametrul de şaizeci şi ceva de metri al grotei Nimeni n-a strigat, nimeni n-a aprins lumina, nimeni n-a sărit la mine Eram cu desăvârşire singur Sau fusesem lăsat singur, ceea ce nu era deloc acelaşi lucru La treizeci de secunde după ce-am părăsit prima grotă, am ajuns la următoarea Aici îmi spusese profesorul că se făcuseră primele descoperiri arheologice Era grota cu cele două intrări blocate în stânga, cu linia ferată mergând drept înainte şi, spre dreapta, tunelul unde-i găsisem muncind pe Hewell şi oamenii lui Profesorul îmi dăduse de înţeles că asta fusese sursa exploziilor care mă treziseră din somn în după-amiaza precedentă, dar toată cantitatea de rocă degajată pe care-am văzut-o acolo putea fi dislocată de vreo două petarde mai sănătoase Am mers pe lângă şine de-a curmezişul încăperii, direct spre tunelul din partea opusă Acesta m-a dus într-o a treia încăpere, apoi în a patra Nici una dintre ele n-avea vreo ieşire spre nord, în coasta muntelui, aşa cum am aflat parcurgând câte un semicerc complet spre dreapta mea, înainte de a reveni la calea ferată Am completat cercul în ambele încăperi şi am găsit câte două ieşiri spre sud în fiecare dintre ele Dar am mers mai departe După aceea n-am mai găsit nici o grotă, doar tunelul care se prelungea la nesfârşit Am crezut că n-am să mai ajung niciodată la capătul tunelului Nu se făcuseră nici un fel de excavaţii arheologice aici Era un tunel simplu şi cinstit, pe care nu-l prea interesa ce se afla de o parte şi de cealaltă a lui Un tunel care mergea undeva M-am văzut nevoit să păşesc pe traverse, fiindcă diametrul scăzuse la jumătate faţă de cât fusese la început, şi am observat că panta era uşor ascendentă tot timpul Am mai observat că aerul din tunel era încă proaspăt, şi asta la cel puţin doi kilometri şi jumătate după ce am părăsit intrarea în mină, de unde am dedus că aşa se explica înclinarea ascendentă a tunelului: era menţinut în mod deliberat aproape de panta naturală a coastei muntelui, pentru a înlesni aerajul prin puţurile verticale de ventilaţie Trebuie să fi ajuns cel puţin la jumătatea drumului spre partea de vest a insulei şi nu era prea greu de ghicit că, nu după mult timp, tunelul avea să-şi înceteze urcuşul pentru a începe să coboare Aşa a şi fost După o porţiune orizontală de nici o sută de metri, fundul tunelului a căpătat o pantă descendentă Exact la începutul coborâşului, mâna mea dreaptă n-a mai găsit peretele tunelului Am riscat o pâlpâire a lanternei şi am văzut o grotă adâncă de şase metri în dreapta mea, pe jumătate plină cu roci sfărâmate O clipă mi-a trecut prin gând că aici trebuie să fi avut loc explozia de ieri, dar o a doua privire a alungat ideea din mintea mea Erau acolo vreo două sute de tone de roci dislocate, mult prea mult pentru o singură zi de muncă, şi, în plus, n-ar fi fost deloc avantajos să se pornească dintr-o dată spre nord, în inima muntelui Nu era decât o încăpere pentru depozitare, excavată probabil cu câtva timp în urmă pentru a asigura un depozit convenabil pentru roca rezultată de la săparea tunelului însuşi, atunci când era nevoie să se facă asta rapid După mai puţin de trei sute de metri, am dat peste capătul tunelului Mi-am frecat fruntea, căci ea fusese partea din mine care făcuse descoperirea, apoi am aprins lanterna cu fascicul minuscul Jos se găseau două lădiţe aproape goale, în care însă se mai puteau vedea câteva încărcături explozive, detonatoare şi fitile Fără doar şi poate, aici era locul unde se produsese explozia din ziua precedentă Am cercetat cu lanterna extremitatea tunelului şi am constatat că nu era decât un fund de tunel Doi metri înălţime şi un metru douăzeci lăţime de stâncă solidă Pe urmă am observat că nu era întru totul solidă Puţin mai jos de nivelul ochilor, o piatră aproximativ circulară cu un diametru de circa treizeci de centimetri fusese proptită într-o gaură din perete Am desprins bolovanul de calcar şi am privit cu atenţie prin gaură Avea cam un metru douăzeci lungime, se îngusta spre capătul opus până la vreo cinci centimetri şi în spaţiul acela îngust am văzut ceva care licărea slab, în roşu, verde şi alb O stea Am pus piatra la loc şi am plecat Mi-a trebuit o jumătate de oră ca să ajung înapoi în prima dintre cele patru grote Am cercetat cele două deschideri spre sud dar duceau doar spre alte două grote, nici una dintre ele neavând alte ieşiri Am făcut cale întoarsă de-a lungul şinelor până am ajuns la a treia grotă, socotind de la intrare, am examinat cele două deschideri de aici şi n-am reuşit decât să mă rătăcesc într-un labirint preţ de aproape jumătate de oră Pe urmă am ajuns la a doua grotă Dintre cele două tunele care duceau spre nord, l-am sărit pe cel unde lucrase Hewell N-aveam să găsesc nimic acolo N-am găsit nimic nici în cel învecinat Şi, fireşte, nu era nimic de descoperit nici îndărătul grinzilor de lemn ce blocau intrarea în cele două tunele prăbuşite dinspre sud Tocmai mă pregăteam să pornesc spre grota exterioară când mi-a trecut prin minte că singurul motiv pentru care credeam că acele grinzi sprijineau intrările în două tunele surpate era acela că profesorul Whiterspoon îmi spusese acest lucru În plus, în afară de faptul că nu ştia o iotă despre arheologie, singurul adevăr sigur pe care îl stabilisem până în acel moment în privinţa profesorului era că individul minţea fluent Dar nu minţise despre primul dintre aceste tunele Grinzile verticale masive care blocau intrarea erau de nemişcat de la locul lor În afară de asta, când am luminat cu lanterna interstiţiu de un centimetru dintre doi buşteni, am văzut cu claritate masa compactă de pietriş şi grohotiş care umplea complet spaţiul de trecere, de la fund până la tavanul surpat Poate că fusesem nedrept cu profesorul Şi totuşi, poate că nu fusesem Două dintre grinzile de lemn proptite în intrarea celui de-al doilea tunel baricadat puteau fi mişcate Nici un hoţ de buzunare n-a săltat vreodată un portofel cu măcar jumătate din grija delicată şi lipsa de zgomot cu care am ridicat de la locul ei una din acele grinzi şi am rezemat-o de vecina ei O apăsare scurtă pe butonul lanternei n-a dezvăluit nici un semn de prăbuşire a tavanului pe nicăieri, ci doar cenuşiul sumbru al unui tunel cu fundul neted, care înainta sinuos în întuneric Am săltat şi a doua grindă de la locul ei şi m-am strecurat prin spaţiul îngust astfel creat în tunelul de dincolo Atunci am descoperit că nu puteam aşeza grinzile la locul lor dinăuntru Una, da, dar chiar şi aceea într-o poziţie aproximativă Însă era imposibil s-o manevrez şi pe cealaltă prin spaţiul de cincisprezece centimetri rămas liber În privinţa asta nu puteam face nimic Am lăsat-o cum era şi mi-am continuat drumul prin tunel După treizeci de paşi, tunelul a cotit brusc la stânga Continuam să mă ghidez ca şi până atunci, pipăind peretele cu dosul palmei drepte, şi deodată am simţit cum peretele dispare spre dreapta Am întins mâna cu prudenţă şi am dat peste ceva rece şi metalic: o cheie atârnată de un cârlig Dincolo de ea, am desluşit pe pipăite conturul unei uşi înguste din lemn, prinsă în balamale de un stâlp vertical masiv Am luat cheia, am localizat broasca şi am deschis uşa centimetru cu centimetru Nările mi s-au strâmbat din pricina mirosurilor înţepătoare combinate, de petrol şi acid sulfuric Am mai deschis uşa cu vreo cinci centimetri Balamalele au protestat cu un scrâşnet sepulcral Am avut subit viziunea unei spânzurători şi a unui cadavru legănându-se în vântul nopţii, cadavrul fiind eu însumi Pe urmă mi-am revenit brusc în simţiri, mi-am dat seama că trecuse timpul mersului în vârful picioarelor, am ocolit rapid uşa şi am închis-o în urma mea, aprinzând în acelaşi timp lanterna Nu era nimeni acolo O trecere iute a lanternei de jur-împrejurul grotei care n-avea mai mult de şase metri în diametru a fost de ajuns ca să-mi arate că cineva fusese acolo, şi încă foarte recent Am pornit înainte şi mi-am zdrobit degetele de la picioare în ceva solid Am privit în jos şi am văzut un acumulator mare cu plumb şi acid De la el porneau nişte cabluri ce duceau la un întrerupător din perete Am apăsat întrerupătorul şi grota a fost inundată de lumină Poate că „inundată” nu e un cuvânt potrivit, decât prin comparaţie cu fasciculul slab al lanternei mele Un bec de vreo patruzeci de waţi, fără abajur, era atârnat de mijlocul tavanului Dar răspândea toată lumina de care aveam nevoie Chiar în centrul încăperii se aflau două stive de cutii galbene unsuroase Nici n-apucasem să mă apropii şi ştiam aproape sigur ce erau, iar când am văzut inscripţiile de pe capac, am fost sigur Ultima oară văzusem cutiile marcate cu inscripţia „Bujii Champion” în cala schoonerului lui Fleck Muniţie de mitralieră şi explozibil ammonal Aşadar, poate că nu numai imaginaţia mă făcuse să văd nişte lumini în noaptea petrecută pe recif Văzusem într-adevăr nişte lumini: căpitanul Fleck descărcându-şi marfa De peretele din dreapta erau lipite două rastele din lemn ce adăposteau douăzeci de pistoale-mitralieră şi carabine automate de un tip necunoscut mie Erau unse cu un strat zdravăn de vaselină, împotriva atmosferei excesiv de umede din grotă Lângă rastele erau stivuite trei cutii metalice aproape pătrate, conţinând, de bună seamă, muniţie pentru arme M-am uitat la armele din rastel şi la cutii şi pentru prima oară în viaţa mea am putut înţelege ce simţea un gurmand aşezat în faţa unui meniu alcătuit din opt feluri de mâncare, pregătit de un maestru bucătar Pe urmă am deschis prima cutie, pe a doua şi pe a treia şi am ştiut cu precizie cum s-ar simţi acelaşi gurmand, în timp ce-şi aranjează şervetul la gât, dacă şeful de sală ar veni să-i spună că în seara aceea localul era închis Cutiile nu conţineau nici măcar un singur glonţ de carabină sau de pistol-mitralieră Una era plină cu pulbere explozivă neagră, alta avea nişte blocuri masive de amatol şi o cutie cu cartuşe de vânătoare de calibrul 44, iar a treia conţinea amorse, detonatori cu Culminal de mercur, cam o sută de metri de fitil RDX Şi o cutie plată din tablă cu aprinzătoare chimice, cele mai multe fiind, probabil, materiale folosite de Hewell la operaţiunile sale genistice Asta era tot Visul meu utopic despre un pistol-mitralieră încărcat şi despre modificarea radicală a raportului de forţe de pe insulă adusă de acesta s-a dovedit a fi doar atât: un simplu vis utopic Muniţie fără arme şi arme fără muniţie Inutil, totul era inutil Am stins lumina şi am plecat Mi-ar fi luat doar cinci minute să blochez mecanismele de tragere ale tuturor carabinelor şi pistoalelor mitralieră de acolo Aveam să-mi petrec tot restul zilelor regretând amarnic că gândul acesta nu mi-a trecut nici o clipă prin minte După încă douăzeci de paşi am ajuns la o uşă similară pe peretele din dreapta al tunelului N-am mai găsit o cheie, dar nefiind încuiată nici nu era nevoie de aşa ceva Am răsucit uşurel ivărul şi am întredeschis uşa Duhoarea aerului fetid strecurat prin crăpătura îngustă m-a izbit în faţă cu puterea unei lovituri fizice: o miasmă pestilenţială, care a făcut să mi se încreţească nasul într-o reacţie de respingere îngreţoşată şi mi-a ridicat părul măciucă Dintr-o dată mi s-a făcut foarte frig Am deschis uşa mai mult, am intrat şi am închis-o în urma mea Întrerupătorul se afla în acelaşi loc ca şi în încăperea precedentă Am privit în jurul meu în grotă Numai că aceasta nu era o grotă, era un cavou CAPITOLUL 7 Vineri 1:30 a m – 3:30 a m O bizarerie a atmosferei din peşteră, posibil o combinaţie dintre umezeală şi fosfatul calcaros, menţinuse cadavrele într-o stare de conservare aproape perfectă Deşi începuse, descompunerea nu ajunsese într-o stare prea avansată şi nu reuşise să altereze vreuna din trăsăturile esenţiale ale celor nouă cadavre care zăceau acolo unde fuseseră aruncate, într-o aliniere aproximativă la capătul îndepărtat al grotei Petele întunecate de pe piepţii cămăşilor albe şi kaki făceau uşoară stabilirea felului în care muriseră Cu mâna dreaptă la nas şi respirând numai pe gură, am aprins lanterna ca să obţin un plus de lumină şi am trecut în revistă feţele Şase dintre bărbaţii morţi îmi erau complet necunoscuţi După aspectul hainelor şi al mâinilor am dedus că erau muncitori şi am ştiut că nu-i mai văzusem niciodată Dar pe al şaptelea l-am recunoscut imediat Părul alb, mustaţa albă, barba albă – aici se afla adevăratul profesor Whiterspoon Chiar şi după moarte, asemănarea cu impostorul care-i luase locul era surprinzătoare prin intensitatea ei Lângă el zăcea o matahală de bărbat, cu părul roşu şi o impresionantă mustaţă roşie, în furculiţă Fără doar şi poate, acesta trebuia să fie dr „Red” Castairs, al cărui portret îmi fusese arătat într-o revistă Pe al nouălea bărbat, aflat într-o stare de conservare mult mai bună decât a celorlalţi, l-am identificat dintr-o privire Prezenţa lui aici confirma faptul că cei care anunţaseră al doilea post de specialist în combustibili aveau într-adevăr nevoie de unul Era doctorul Charles Fairfield, fostul meu şef de la Institutul de Cercetare pentru Muniţie şi Combustibili din Hepworth, unul dintre cei opt savanţi care fuseseră ademeniţi să plece în Australia Şiroaie de transpiraţie îmi curgeau pe faţă, dar totodată tremuram de frig Ce căuta aici dr Fairfield? De ce fusese ucis? Bătrânul Fairfield era ultimul om care să dea din întâmplare peste ceva Un om strălucit în domeniul său, era la fel de miop ca pasărea dodo şi avea o lipsă de curiozitate monumentală faţă de orice, în afară de ocupaţia lui şi de pasiunea sa mistuitoare pentru arheologie Iar legătura de sorginte arheologică dintre Fairfield şi Whiterspoon era atât de orbitoare prin evidenţa sa încât pur şi simplu n-avea nici o noimă Oricare ar fi fost motivul dispariţiei subite din Anglia a doctorului Fairfield, nimic nu era mai sigur că n-avea absolut nici o legătură cu bruma de experienţă în mânuirea târnăcopului şi a lopeţii acumulată în căutările lui prin minele abandonate Dar atunci ce căuta el aici, pentru numele lui Dumnezeu? Aveam senzaţia că mă aflu într-o cameră frigorifică, dar transpiraţia îmi curgea mai abundent ca oricând pe ceafă Fără să las lanterna din mâna dreaptă – cuţitul era în stânga – m-am chinuit să scot batista din buzunarul drept al pantalonilor şi mi-am tamponat ceafa transpirată În faţa mea, spre dreapta, am surprins o licărire momentană a unui obiect care sclipea pe peretele grotei, ceva metalic, evident, reflectând fasciculul lanternei încă aprinse Dar ce anume? Ce obiect metalic se afla acolo? În afara morţilor, singurele obiecte din încăperea aia erau corpul de iluminat şi întrerupătorul, şi amândouă erau din bachelită Am ţinut lanterna şi batista, rămase încă la nivelul umărului, perfect nemişcate Sclipirea de lumină de pe peretele grotei era tot acolo Am stat ca o statuie, nedezlipindu-mi ochii de pe licărirea din perete Lumina s-a mişcat Inima mi-a stat în loc Medicina n-are decât să spună ce-o vrea, dar inima mi-a stat în loc Apoi am coborât lanterna şi batista, într-o mişcare înceată şi grijulie, am transferat lanterna în stânga, de parc-aş fi intenţionat să-mi vâr batista în buzunar cu dreapta, am dat drumul batistei, am apucat mânerul cuţitului cu mâna dreaptă şi m-am răsucit brusc, totul într-o jumătate de secundă Erau doi inşi, la circa un metru de peretele grotei, totuşi la vreo patru metri şi jumătate de mine Doi chinezi, care deja se îndepărtau unul de altul ca să mă încercuiască Unul era îmbrăcat în pantaloni de prelată albaştri şi cămaşă din bumbac, celălalt avea pe el doar un şort din bumbac, amândoi fiind nişte indivizi mătăhăloşi, amândoi desculţi Ochii lor ficşi, imobilitatea orientală a feţelor lor nu făceau decât să accentueze, nu să mascheze, implacabilitatea rece a expresiilor Nu trebuia să cunoşti opera lui Emily Post ca să-ţi dai seama că nu veniseră într-o vizită de curtoazie După cum Emily nu le-ar fi dat vreo medalie pentru cărţile lor de vizită, două dintre pumnalele cu muchie dublă cu aspectul cel mai ameninţător pe care le-am văzut vreodată Cărţile despre etichetă acoperă practic toate situaţiile posibile în care nişte străini fac pentru prima oară cunoştinţă unii cu alţii, dar cu siguranţă că asta le-a scăpat Ar fi ridicol să neg c-aş fi fost înspăimântat, aşa că n-am s-o fac Eram speriat, şi încă rău de tot Doi bărbaţi în puteri împotriva unui semi-invalid, patru braţe zdravene împotriva unuia, doi luptători fără îndoială versaţi în mânuirea cuţitului împotriva unui om care nu tranşase în viaţa lui nici măcar o halcă de carne fiartă, d-apoi o fiinţă omenească vie Şi nici nu era un moment propice pentru învăţat Dar era momentul să fac ceva, şi încă foarte repede, înainte ca unul sau altul dintre ei să se prindă de faptul că, la un metru şi jumătate, constituiam o ţintă ce cu greu putea fi ratată, şi trecea de la o priză de înjunghiere la una de aruncare a cuţitului Am alergat către ei, cu mâna dreaptă şi cuţitul deasupra umărului, de parc-aş fi mânuit o bâtă, şi amândoi s-au retras involuntar doi paşi, probabil din pricina îndrăznelii nesăbuite a manevrei mele, dar şi mai probabil datorită fricii respectuoase manifestate în mod obişnuit de către orientali în prezenţa nebuniei Printr-o mişcare amplă, am adus cuţitul şuierând în faţă, pe deasupra umărului, şi, o dată cu clinchetul sticlei sparte a becului din tavan şi o apăsare a degetului mare de la mâna stângă pe butonul lanternei, în grotă s-a lăsat un întuneric beznă, demn de cavoul care era de fapt Era esenţial să mă mişc, şi asta cât mai repede posibil, înainte ca ei să-şi dea seama de avantajul meu dublu: aveam o lanternă şi mă aflam în postura de a ataca fără discriminare cu cuţitul, cu sută la sută certitudine că înjunghii un inamic, în vreme ce la ei probabilitatea de a lovi un prieten era de cincizeci la sută Fără să ţin seamă de zgomotul pe care-l făceam în acea încăpere teribil de liniştită, am smuls leucoplastul de pe geamul lanternei, mi-am descălţat sandalele, am alergat trei paşi în direcţia intrării, m-am oprit brusc şi am trimis ambele sandale alunecând pe pardoseala de calcar, până s-au oprit cu un bufnet înăbuşit în uşa de lemn Dacă ar fi avut la dispoziţie încă zece secunde ca să-şi evalueze poziţia şi să analizeze posibilităţile, probabil că ultimul lucru pe care l-ar fi făcut ar fi fost să se năpustească aţă spre sursa zgomotului neaşteptat Aşa cum au stat lucrurile însă, n-au dispus în total decât de vreo cinci secunde în care să gândească şi reacţia imediată şi inevitabilă trebuie să fi fost aceea că eu încercam să spăl putina Am auzit tropăitul rapid al picioarelor desculţe, sunetul unei încăierări scurte, o bufnitură uşoară şi un geamăt exploziv de agonie care s-a pierdut în clănţănitul unui obiect metalic căzut pe jos Patru paşi tăcuţi cu picioarele încălţate în şosete, o mişcare a degetului mare de la mâna stângă şi iată-i ţintuiţi în strălucirea albă a lanternei, un adevărat tableau vivant, dacă nu ţineai cont de rigiditatea lor nenaturală, care le dădea întru totul înfăţişarea unui grup statuar sculptat în marmură Stăteau faţă în faţă, cu piepturile aproape dar nu tocmai atingându-se Individul din dreapta mea îşi înfipsese mâna stângă în cămaşa camaradului său, ţinându-şi dreapta apăsată în trupul celuilalt, imediat sub talie Cel din stânga, cu faţa întoarsă de la mine, stătea arcuit spre spate, ca un arc încordat peste măsură, cu ambele mâini încleştate pe mâna dreaptă a tovarăşului său Tendoanele încordate şi proeminente îi transformaseră mâinile în nişte gheare ca de ceară, iar încheieturile degetelor aveau o lucire de os lustruit Am văzut vârful pătat de sânge al cuţitului ieşit afară cu vreo cinci centimetri din şalele lui Preţ de două secunde, poate chiar trei – am avut senzaţia că a trecut mult mai mult de atât – omul din dreapta s-a holbat incredul la chipul muribundului, pe urmă înţelegerea erorii sale fatale precum şi conştientizarea faptului că acum moartea îl trăgea pe el de mânecă au destrămat vraja încărcată de oroare care-l ţinuse în transă S-a chinuit cu frenezie să smulgă cuţitul dar ultimele chinuri ale prietenului său i-au blocat rapid mâna dreaptă şi cuţitul într-o strânsoare de fier În disperare de cauză, şi-a repezit spre mine braţul stâng, într-o mişcare ascendentă şi orientată spre exterior, cu un gest care era pe jumătate lovitură, pe jumătate o încercare de a se feri de fasciculul orientat de mine spre ochii lui mijiţi Preţ de o clipă, a rămas cu garda deschisă Clipa aceea a fost de ajuns, ba chiar cu prisosinţă Lama cuţitului meu era lungă de treizeci de centimetri şi totuşi am simţit că mi se zguduie încheietura mâinii în momentul când plăselele s-au proptit în osul pieptului A tuşit o dată, cu un scurt sunet convulsiv şi sufocat, trăgându-şi mult înapoi buzele subţiri de pe dinţii încleştaţi într-un rânjet hidos şi pătat de sânge Pe urmă lama cuţitului meu a plesnit şi am rămas în mână numai cu mânerul şi cu vreo doi centimetri de oţel, în vreme ce cei doi bărbaţi, încă uniţi într-o strânsoare disperată, s-au înclinat spre dreapta mea şi s-au prăbuşit zgomotos pe pardoseala de calcar a grotei Am îndreptat lanterna spre feţele de la picioarele mele, dar s-a dovedit a fi o precauţie inutilă: indivizii n-aveau să-mi mai facă vreodată necazuri Mi-am recuperat sandalele, am luat de jos cuţitul căzut şi am plecat, închizând uşa în urma mea Odată ajuns afară, m-am rezemat cu toată greutatea de peretele tunelului, lăsându-mi mâinile să atârne pe lângă trup, şi am tras în piept cu nesaţ câteva guri de aer proaspăt Mă simţeam slăbit, dar având în vedere braţul meu beteag şi aerul infect din cavoul acela, episodul scurt şi violent petrecut de cealaltă parte a uşii m-a lăsat în mod curios neafectat, sau cel puţin aşa am crezut, până când am simţit durerea din muşchii obrajilor şi mi-am dat seama că-mi ţineam buzele trase înapoi, într-o imitaţie involuntară a rânjetului ,,cap de mort” al individului pe care tocmai îl ucisesem A fost nevoie de un efort de voinţă conştient ca să-mi relaxez muşchii suprasolicitaţi ai feţei Acela a fost momentul când am auzit cântecul Mi-am zis, pân-aici mi-a fost, raţiunea zdruncinată a lui Bentall a cedat în sfârşit, şocul celor văzute şi făcute cu puţin timp în urmă suprasolicitase nu numai muşchii faciali Bentall scos din ţâţâni, Bentall atins de nebunie, Bentall auzind zgomote în cap Ce-ar fi spus colonelul Raine dac-ar fi ştiut că slujitorul lui de încredere o luase razna? Probabil că ar fi arborat micul lui surâs invizibil şi ar fi spus cu vocea lui seacă şi prăfuită că să auzi o cântare într-o amenajare minieră părăsită, ba chiar într-o mină aflată sub controlul unor impostori criminali şi patrulată de nişte chinezi la fel de criminali, nu era în mod necesar o dovadă de nebunie La care slujitorul lui de încredere ar fi replicat, nu, nu era, dar să auzi un cor de englezoaice cântând „Greensleeves” era, mai mult ca sigur Pentru că asta auzeam Nişte voci de femei care cântau „Greensleeves” Nu era o înregistrare, pentru că una dintre voci cânta uşor fals, iar alta încerca să se armonizeze cu restul, însă cu un grad de succes pe care nu puteam să-l consider decât limitat Englezoaice cântând „Greensleeves” Mi-am scuturat capul cu violenţă, dar ele continuau să-şi vadă de cântat Mi-am acoperit urechile cu mâinile şi cântecul a încetat Zgomotele din cap nu încetează când îţi pui mâinile la urechi Poate faptul că în mina aceea se aflau nişte englezoaice era o nebunie, dar cel puţin eu nu eram nebun Continuând să mă port ca un om în transă, dar cu toate astea atent să nu scot nici o urmă de zgomot, m-am îndepărtat de uşă şi am pornit de-a lungul tunelului ca să cercetez Nivelul sonor al cântării a crescut brusc în tărie când am făcut o cotitură de nouăzeci de grade la stânga La o distanţă de douăzeci de paşi în faţă am zărit o pată slabă de lumină reflectată pe partea stângă a tunelului, acolo unde părea să facă o nouă cotitură bruscă, de data asta la dreapta Am plutit spre colţul acela ca un fulg de zăpadă în cădere şi mi-am iţit capul pe după el cu prudenţa unui hârciog bătrân, care aruncă prima privire precaută asupra lumii după o hibernare îndelungată La şase metri depărtare întreaga lăţime a tunelului era blocată de bare de fier verticale, distanţate la circa cincisprezece centimetri, cu o uşă cu grilaj inserată La trei metri mai încolo se afla un alt set de bare similar, cu o uşă similară La jumătatea distanţei dintre cele două uşi, suspendat aproape de acoperiş, un bec fără abajur arunca o lumină aspră peste o masă mică aşezată direct sub el şi peste cei doi bărbaţi îmbrăcaţi în salopete, aşezaţi într-o parte şi alta a mesei Între ei se afla o grămadă de blocuri din lemn de o formă neobişnuită şi am presupus că jucau un joc, dar nu făcea parte din jocurile pe care le cunoşteam Indiferent despre ce joc era vorba, cerea evident concentrare, judecând după privirile iritate aruncate de ambii bărbaţi în direcţia spaţiului întunecat din spatele celui de-al doilea set de bare Cântarea nu dădea nici un semn c-ar înceta De ce să cânte nişte oameni după miezul nopţii mi s-a părut de neînţeles, până când mi-am amintit că, pentru nişte fiinţe omeneşti ţinute prizoniere într-o peşteră întunecată, ziua şi noaptea s-ar putea să n-aibă nici o semnificaţie De ce cântau totuşi, nici nu încercam să-mi explic După încă vreo douăzeci de secunde, unul dintre bărbaţi a izbit cu pumnul în masă, a sărit în picioare, a luat una din cele două carabine pe care acum le vedeam sprijinite de un scaun, s-a dus la şirul îndepărtat de bare şi a zăngănit cu patul armei grilajul de metal, urlând totodată ceva cu un glas mânios N-am înţeles cuvintele, dar nu era nevoie de un lingvist pentru desluşirea semnificaţiei Omul solicita linişte N-a obţinut-o După o pauză care a durat circa trei secunde, cântarea a început din nou, mai tare şi mai fals ca niciodată Nu lipsea mult să înceapă să cânte „Întotdeauna va exista o Anglie” Omul cu carabina a clătinat din cap scârbit şi parcă nevenindu-i să-şi creadă urechilor, întorcându-se plictisit la masă Situaţia îl depăşea Şi pe mine mă depăşea De n-aş fi fost atât de obosit sau dacă eram cu totul altcineva, să zicem, cineva cam de vreo două ori mai deştept decât mine, poate că aş fi găsit o modalitate să trec de paznici sau chiar să-i înving cu forţa În clipa aceea însă nu mă puteam gândi decât la faptul că eu aveam în mână un cuţit mic iar ei aveau două puşti mari, şi că oricum făcusem uz de toată raţia de noroc pentru noaptea aceea Am plecat Când, în sfârşit, am ajuns înapoi în casa de oaspeţi, Marie dormea liniştit şi n-am trezit-o imediat Mi-am zis, las-o să doarmă cât mai poate, şi-aşa în noaptea asta n-o să mai aibă parte de somn Poate că temerile ei sumbre în privinţa viitorului erau întemeiate la urma urmelor, poate că n-o să mai aibă parte niciodată de somn Mental, fizic şi emoţional eram epuizat Complet epuizat, dărâmat cum nu mai fusesem vreodată Pe drumul de ieşire din mină am ajuns la concluzia că nu era de făcut decât numai şi numai un singur lucru Mi-am mobilizat bruma de curaj rămas până la punctul la care m-am hotărât s-o fac şi, când punerea în practică s-a dovedit imposibilă, reacţia a fost corespunzător de puternică Ceea ce plănuisem să fac era să-i omor atât pe profesorul Whiterspoon – continuam să mă gândesc la el astfel – cât şi pe Hewell Nu să-i omor, să-i ucid, să-i ucid în somn, în paturile lor Sau poate că era mai bine să-i execut În mod evident, după tunelul care mergea direct în cealaltă parte a insulei şi după arsenalul din mină, un atac în toată regula era pe cale de a fi lansat împotriva taberei navale de pe insulă Cu Whiterspoon şi Hewell morţi, părea improbabil ca chinezii lipsiţi de şefi să ducă operaţiunea până la capăt, iar pentru mine, în acel moment, împiedicarea atacului era singurul lucru care conta Conta chiar mai mult decât binele fetei adormite lângă mine, şi nu mă mai puteam amăgi că sentimentele mele pentru ea erau aceleaşi ca în urmă cu trei zile Cu toate acestea, ea tot pe planul al doilea venea Dar nu i-am ucis în paturile lor pentru motivul destul de temeinic că nici unul dintre ei nu a stat în patul lui Amândoi s-au aflat în casa profesorului, bând berea la cutie rece pe care servitorul chinez Ie-o aducea din când în când, discutând, cu glas scăzut în timp ce cercetau nişte hărţi Generalul şi aghiotantul lui pregătind Ziua Z Iar Ziua Z era pe aproape Dezamăgirea, amărăciunea a ceea ce a părut un eşec definitiv mi-au răpit ultima fărâmă de curaj M-am retras de lângă fereastra casei profesorului şi am rămas acolo abătut, cu mintea amorţită, nepăsător la riscul de a fi descoperit, până când după vreo cinci minute câteva celule ale creierului meu au început să funcţioneze din nou După aceea m-am întors, cu greutate, în mină Ilustrativ pentru starea mea de spirit e faptul că ideea de a repeta târâşul pe mâini şi genunchi de mai devreme nu mi-a trecut nici o clipă prin minte Am luat de acolo nişte fitile R D X şi câteva aprinzătoare chimice, am ieşit din mină, am scotocit prin zona generatorului electric până când am găsit o canistră de petrol şi m-am întors Înarmat cu un creion şi o foaie de hârtie, am mascat fasciculul de lumină al lanternei şi am început să scriu un mesaj cu litere mari de tipar A durat doar trei minute şi când am terminat eram departe de a fi satisfăcut de el, dar trebuia să mă mulţumesc cu atât Am traversat camera şi am scuturat-o pe Marie de umăr S-a trezit încet, fără tragere de inimă, murmurând ceva cu o voce adormită, pe urmă s-a ridicat brusc în capul oaselor Vedeam lucirea palidă a umerilor ei în întuneric, mişcarea mâinii ridicate să îndepărteze părul ciufulit din ochi — Johnny? a şoptit ea Ce este? Ce ce-ai găsit? — Mult prea multe Lasă-mă să vorbesc Ne-a rămas foarte puţin timp Ştii ceva despre transmisiunile radio? — Radio? (O pauză scurtă ) Am urmat cursul obişnuit Pot să trimit un morse, nu prea repede, dar — La morse mă descurc şi singur Ştii ce frecvenţe folosesc telegrafiştii de pe nave ca să trimită mesajele de pericol? — Te referi la SOS-uri? Nu sunt sigură Frecvenţe joase, parcă? Sau unde lungi? — Tot aia Nu-ţi aminteşti banda de frecvenţe? S-a gândit preţ de câteva clipe şi mai mult am simţit decât am văzut cum clatină din cap în întuneric — Îmi pare rău Johnny — N-are importanţă (Avea importanţă, şi încă foarte mare, dar fusese o nebunie să sper ) Dar măcar codul particular al lui Raine îl ştii? — Desigur — Atunci, fii drăguţă şi codează mesajul ăsta I-am înmânat hârtia, creionul şi lanterna Cât de repede poţi Nu m-a întrebat de scopul unei solicitări care trebuie să i se fi părut cel puţin idioată A ascuns lanterna sub pătură şi a citit mesajul cu glas scăzut: RIDEX COMBON LONDRA STOP PRIZONIERI INSULA VARDU APROX 2400 KM SUD VITI LEVU STOP DESCOPERIT CADAVRE DR CHARLES FAIRFIELD ARHEOLOGII PROF WHITERSPOON DR CARSTAIRS Şl ALŢI ŞASE ASASINAŢI STOP BILEX SOŢII SAVANŢI DISPĂRUŢI ŢINUTE OSTATICE AICI STOP VINOVAŢII PLĂNUIESC UN ASALT DECISIV ÎN ZORI ASUPRA UNITATE NAVALĂ VEST VARDU STOP SITUAŢIE GRAVĂ STOP SE IMPUNE SPRIJIN AERIAN IMEDIAT BENTALL Strălucirea slabă a luminii a dispărut în momentul când lanterna a fost stinsă Preţ de aproape douăzeci de secunde nu s-a mai auzit decât murmurul îndepărtat al hulei la întâlnirea cu reciful, şi când în sfârşit Marie a vorbit, vocea ei era nesigură — Tot ce scrie aici ai aflat în noaptea asta, Johnny? — Da Au construit un tunel direct spre cealaltă parte a insulei Au un arsenal bine garnisit ascuns într-una din grote, unde-şi ţin şi materialul exploziv Şi am auzit voci de femei Cântând — Cântând! — Ştiu că pare o nebunie Cine altcineva ar putea fi decât soţiile savanţilor? Ocupă-te de cifrul ăla Trebuie să plec din nou — Cifrul cum ai să transmiţi mesajul ăsta? — Staţia profesorului — Staţia pro dar rişti să-l trezeşti din somn — Nu doarme Încă mai stă de vorbă cu Hewell Va trebui să-i scot afară M-am gândit mai întâi să merg spre nord câteva sute de metri şi să amplasez câteva calupuri de amatol cu detonare întârziată, dar n-o să ţină Aşa c-am să dau foc la baraca muncitorilor Am aici petrolul şi fitilele — Eşti nebun Vocea ei era tot nesigură, dar poate că aici se apropia de adevăr Baraca muncitorilor e la numai o sută de paşi de casa profesorului Ai putea să amplasezi amatolul ăla la mai bine de un kilometru, ca să ai timp din belşug şi S-a întrerupt şi a continuat brusc: Şi în definitiv ce-i cu toată graba asta disperată? Ce te face să fii aşa sigur că or să atace în zori? — Răspunsul e acelaşi la toate, am spus eu obosit Nişte bombe declanşate înspre nord i-ar atrage, într-adevăr, dar de cum s-ar întoarce ar începe să se întrebe de unde au provenit toate artificiile alea Nu le-ar trebui prea mult timp să-şi dea seama că au fost aduse din arsenalul lor Primul lucru pe care l-ar constata ar fi că doi dintre paznicii lor chinezi lipsesc În scurtă vreme i-ar şi găsi Chiar dacă nu detonez bombele alea îmi închipui că absenţa lor e musai să fie observată cel mai târziu în zori Probabil că mult înainte de asta Dar noi n-o să fim aici Dacă rămânem, or să ne ucidă, pe mine, în orice caz — Ai spus că doi paznici lipsesc? a întrebat ea cu precauţie — Morţi — I-ai omorât? a şoptit ea — Mai mult sau mai puţin — Of, Doamne, chiar trebuie să faci pe spiritualul? — N-am avut nici măcar intenţia Am luat canistra de petrol, fitilul şi aprinzătoarele, apoi i-am spus: — Te rog, cifrează mesajul cât de repede poţi — Ciudat mai eşti, a murmurat ea Uneori ai darul să mă sperii — Ştiu, am spus Ar fi trebuit să stau liniştit, să întorc amândoi obrajii deodată şi să-i las pe amicii noştri chinezi să mă transforme în fâşiuţe Pur şi simplu n-am în mine cele necesare pentru a fi un bun creştin, asta-i tot M-am lăsat pe sub paravanul din spate, trăgând canistra după mine Luminile de la casa profesorului erau încă aprinse Am ocolit baraca lui Hewell şi am ajuns în spatele locuinţei muncitorilor, în punctul unde acoperişul de frunze abrupt cobora până la un metru de pământ Trăgeam prea puţine speranţe şi n-aveam nici un interes să incendiez casa în întregime, butoaiele uriaşe cu apă de mare din spatele fiecărei barăci anulau orice risc în acest sens, dar cu toate astea acoperişul din frunze ar fi trebuit să facă o vâlvătaie suficient de mare Încet, cu meticulozitate, atent să evit şi cel mai slab gâlgâit la gura canistrei, am turnat petrolul pe o fâşie lată de vreo cincizeci de centimetri pe aproape jumătate din lungimea acoperişului, am întins o bucală de fitil R D X deasupra, un capăt mergând în frunzişul îmbibat, celălalt în aprinzătorul chimic Am pus aprinzătorul pe piatra din mâna mea, l-am lovit cu mânerul cuţitului, am ţinut fitilul până când am simţit prin învelişul din fibre împletite căldura pulberii aprinse şi am plecat de îndată Canistra goală am lăsat-o sub podeaua locuinţei lui Hewell Când m-am întors, Marie şedea la masă, acoperită cu o pătură De sub acoperişul improvizat se prelingea o lumină gălbuie slabă şi chiar în timp ce coboram cu grijă paravanul dinspre mare lumina s-a stins A ieşit de sub pătură şi a întrebat încetişor: — Johnny? — Eu Am terminat — Ţine Mi-a întins o foaie de hârtie — Mulţumesc Am pus-o în buzunarul de la piept şi am continuat: Distracţia o să-nceapă în vreo patru minute Când Whiterspoon şi Hewell încep să se agite, să ieşi în prag, cu ochii cât cepele, strângându-ţi la piept neglijeul sau mă rog, ce-o fi acolo, şi-ncepi să pui obişnuitele întrebări neghioabe, potrivite cu astfel de ocazii, pe urmă te întorci şi vorbeşti cu întunericul, spunându-mi să rămân unde sunt, că starea mea nu-mi permite să plec nicăieri După asta te-mbraci la repezeală Pantaloni, şosete, cămaşă sau bluză, totul cât mai închis la culoare, să acoperi cât mai mult din corp N-o să fie costumul de baie ideal, dar în apele nopţii o să pari o gustărică mai puţin apetisantă pentru rechinii din apropierea ţărmului despre care ne-a vorbit profesorul, decât dac-ai purta un bikini Pe urmă iei canistrele cu substanţă contra rechinilor de la centurile de salvare suplimentare şi le potriveşti — Ai zis c-o să-notăm? m-a întrerupt ea De ce? — Ca să ne salvăm vieţile Cu două canistre şi o centură de fiecare o să ne fie mai bine — Dar dar braţul tău, Johnny? Şi rechinii? — Braţul n-o să-mi fie de vreun folos dac-am să mor, am replicat eu cu duritate, şi oricând i-aş prefera pe rechini lui Hewell Două minute Trebuie să plec — Johnny! — Ce este? am spus eu nerăbdător — Ai grijă de tine — Îmi pare rău (l-am atins obrazul pe întuneric ) Sunt cam necioplit, nu-i aşa? — Nu asta e important (Şi-a apăsat obrazul de mâna mea ) Ai grijă numai să te-ntorci, bine? Când am dat colţul către fereastra din spatele casei profesorului, el şi Hewell continuau să ostenească la aranjamentele pentru cel de-al doilea front Conferinţa părea să se desfăşoare bine Profesorul vorbea cu o voce scăzută şi autoritară, arătând spre o hartă ce părea să fie o secţiune a Pacificului, în vreme ce trăsăturile de granit ale lui Hewell se strâmbau din când în când într-o jumătate de zâmbet rece Erau ocupaţi, dar nu într-atât încât să nu-şi bea berea Nu părea să aibă vreun efect asupra lor, dar asupra mea a avut, fiindcă mi-am dat seama subit cât de uscat mi-era gâtlejul Am stat acolo şi am aşteptat, dorindu-mi două lucruri: o bere şi un pistol O bere ca să-mi astâmpăr setea, şi un pistol ca să-i astâmpăr pe vecie pe Hewell şi Whiterspoon Bunul şi bătrânul Bentall, am gândit eu cu amărăciune Nimic din ce-i omenesc nu-i e străin, dar oricând îşi doreşte ceva, trebuie să fie realmente inaccesibil Ceea ce încă o dată a dovedit cât de mult mă înşelam, căci în mai puţin de treizeci de secunde una dintre dorinţe mi se îndeplinea Servitorul chinez tocmai intrase în încăpere, aducând provizii proaspete pentru strategi, când dreptunghiul negru al ferestrei din spatele lui Hewell a încetat să mai fie negru Un fulger galben intens a aprins întunericul de după baraca muncitorilor chinezi, – din locuinţa profesorului, spatele barăcii era invizibil – şi în cinci secunde galbenul a cedat locul unui roşu-oranj aprins, în vreme ce flăcările au sărit la cinci, chiar la şase metri, depăşind creasta acoperişului Petrolul şi frunzişul împletit alcătuiesc o combinaţie remarcabilă în privinţa combustiei Servitorul chinez şi profesorul au văzut focul în acelaşi moment Pentru un om care consumase cantitatea de bere pe care părea să o fi dat de duşcă, trebuie să spun că profesorul n-a pierdut prea mult timp cu ezitările, a lăsat să-i scape nişte comentarii care nu semănau deloc cu obişnuitele sale „Vai de mine” şi „Bată-mă Dumnezeu să mă bată”, a împins scaunul cât colo şi a decolat ca o rachetă Servitorul chinez fusese chiar mai iute, dar a pierdut o secundă ca să aşeze tava pe cea mai apropiată suprafaţă orizontală, care s-a întâmplat să fie sugativa de pe birou, şi a ajuns la uşă simultan cu profesorul Pentru o clipă au rămas înţepeniţi în uşă, Whiterspoon a mai făcut un comentariu, de o natură nu foarte savantă, şi în sfârşit au plecat, cu Hewell dupăind în urma lor Cinci secunde mai târziu, eram aşezat la birou Am deschis rapid uşa din dreapta, am scos dinăuntru căştile şi manipulatorul cu carcasă din bachelită, firele ambelor dispozitive mergând în spatele instalaţiei, mi-am pus căştile la urechi şi am aşezat manipulatorul pe masă Pe panoul frontal al staţiei se aflau un buton şi un întrerupător foarte apropiate şi mi s-a părut logic să presupun că erau butonul de pornire-oprire şi comutatorul de transmisie, aşa că l-am răsucit pe unul şi l-am apăsat pe celălalt, ca să constat că avusesem dreptate Cel puţin ghicisem butonul de pornire, căci căştile s-au umplut imediat cu un pârâit insistent, deci era evident că antena de recepţie intrase în circuit Frecvenţă joasă spusese Marie, ea credea că semnalele de alarmă erau transmise pe frecvenţă joasă M-am holbat la cele cinci cadrane semicirculare calibrate pentru acord, cel din mijloc fiind deja iluminat, m-am zgâit la numele de oraşe est-asiatice marcate în engleză şi chineză şi m-am întrebat cum dracu poate afla un om care erau undele lungi şi care undele scurte De asemenea, nu ştiam nici dacă am să-mi pot auzi semnalele transmise Am bătut câteva S O S-uri de probă, dar n-am auzit nimic Am dus comutatorul în poziţia în care-l găsisem, am acţionat din nou manipulatorul, dar iarăşi nimic Atunci am observat micul comutator aflat imediat dincolo de cheia manipulatorului din bachelită L-am tras către mine, am bătut semnalul şi de data asta l-am auzit clar în căşti Era limpede că puteam fie să transmit şi să recepţionez simultan, fie să transmit fără să recepţionez, dacă aşa aveam chef Cadranele de acord erau divizate de nişte linii negre subţiri pentru indicarea benzilor de frecvenţă, dar lipseau cifrele care să indice ce fel de benzi erau Pentru un operator experimentat n-ar fi avut nici o importanţă, dar pentru mine însemna un handicap descurajant M-am uitat mai de aproape şi am observat că cele două benzi de sus erau marcate KHz la extremităţi, iar cele trei de jos cu MHz Preţ de câteva secunde nu le-am priceput semnificaţia, capul îmi era obosit acum şi mă durea aproape la fel ca braţul, dar deodată, în mod miraculos, m-am prins K venea de la kilocicli iar M de la megacicli Benzile de deasupra trebuiau să fie lungimile de undă cele mai mari, adică frecvenţele cele mai joase Acolo trebuia să ajung, sau cel puţin speram lucrul ăsta Am apăsat butonul din stânga dintr-un grup ce părea constituit din butoanele de selecţie a lungimilor de undă şi cadranul de sus s-a trezit la viaţă în timp ce lumina din spatele cadranului central s-a stins Am răsucit butonul selectorului de posturi cât mai la stânga posibil şi am început să transmit Urma să transmit un grup de trei SOS-uri, să aştept o secundă, să repet semnalul, să ascult vreo trei-patru secunde, să urc un pic pe cadran şi să încep să transmit din nou Era o treabă plicticoasă, dar berea mi-a fost de folos Zece minute au trecut, timp în care trebuie să fi transmis pe cel puţin treizeci de frecvenţe diferite Nimic, nici un fel de înştiinţare de recepţie Nimic Am aruncat o privire spre ceasul de perete Unul până la trei minute Am trimis încă un apel SOS la fel ca şi la celelalte Am început s-o iau pe sărite Vedeam încă limbile roşiatice ale incendiului reflectate pe pereţii interiori, dar nimic nu garanta că Hewell şi profesorul aveau să rămână acolo până când ultimul tăciune avea să se transforme în cărbune Se puteau întoarce dintr-o clipă în alta, sau oricine ar fi trecut din întâmplare pe lângă cele două ferestre sau prin dreptul uşii deschise ar fi putut să mă vadă, dar nu mi se părea că asta ar mai avea vreo importanţă în acel moment Dacă nu reuşeam să mă descurc cu staţia aceea, eram terminat oricum Lucrul care mă îngrijora într-adevăr era dacă cineva descoperise cei doi morţi din mină În felul ăsta, aş fi fost de asemenea terminat, numai că infinit mai repede Pornise cineva deja în căutarea paznicilor, fiindcă aceştia nu raportaseră la timp? Se dusese profesorul să verifice dacă eram într-adevăr în patul meu? Găsise cineva canistra de petrol de sub casa lui Hewell? Întrebările erau nesfârşite şi răspunsurile la toate conţineau un aşa înalt nivel de probabilitate a unui grad aşa de ridicat de neplăceri încât am alungat totul din minte Am mai băut nişte bere şi am continuat să transmit Căştile mi-au păcănit în urechi M-am aplecat imediat în faţă, de parcă asta m-ar fi ajutat să intru într-un contact mai apropiat cu emiţătorul îndepărtat, şi am transmis din nou semnalul de alarmă Iarăşi au început să-mi bâzâie în urechi nişte semnale morse, puteam să desluşesc literele individuale, dar nu şi cuvintele pe care le alcătuiau Akita Maru, Akita Maru, repetat de patru ori O navă japoneză Un operator radio japonez Norocul lui Bentall nu se dezminţea Am comutat mai departe pe banda de frecvenţă M-am întrebat cum se descurca Marie De-acum trebuia să fie pregătită de plecare şi încerca să deducă ce Dumnezeu se întâmplase cu mine, avea să se uite la ceas şi să ştie că mai erau doar trei ore până în zori, că acele trei ore s-ar putea să fie tot timpul pe care-l mai aveam la dispoziţie Poate chiar mult mai puţin Am continuat să transmit şi am compus în minte micul discurs pe care aveam să-l ţin în faţa colonelului Raine Când aveam să mă întorc Dacă aveam să mă-ntorc Un mesaj morse fluent a început să se audă în căşti Mai întâi semnalul de recunoaştere urmat de: „Fregata U S A Novair County Poziţia? Numele?” O fregată americană! Poate la nici două sute de kilometri distanţă! Doamne, ăsta ar fi răspunsul la toate probleme! O fregată Tunuri, mitraliere, oameni înarmaţi, tot ce vrei şi ce nu vrei! Pe urmă euforia mi-a mai slăbit un pic Poziţia? Numele? Bineînţeles, la un SOS adevărat poziţia e indicată întotdeauna prima „Două sute cincizeci de kilometri sud de Fiji”, am bătut eu „Insula Var ” „Lat Şi long ?” a intervenit operatorul Transmitea atât de rapid încât abia puteam înţelege „Nesigure ” „Ce navă?” „Nici o navă Insula Vardu ” Iarăşi a intervenit peste transmisia mea „Insulă?” „Da ” „Dispari de pe circuit, tâmpitule şi să nu mai intri din nou Asta e o frecventă de alarmă ” Cu asta, transmisia s-a întrerupt Îmi venea să dau de-a azvârlita staţia aia până-n lagună As fi făcut acelaşi lucru şi cu operatorul de serviciu de pe Novair County Îmi venea să plâng de frustrare, dar era mult prea târziu pentru lacrimi, în plus, nu prea aveam de ce să-l condamn Am transmis încă un apel pe aceiaşi frecvenţă, dar operatorul de pe Novair County – el trebuie să fi fost – a ţinut apăsat butonul manipulatorului până când m-am dat bătut Am răsucit iar cadranul selector, dar numai o fracţiune de unghi Aflasem un lucru nepreţuit: mă aflam pe frecvenţa de alarmă Să nu te stingi, baracă dragă, am implorat-o în tăcere, să nu te stingi Pentru binele bătrânului Bentall, te rog, mai arzi un pic Ceea ce constituia o rugăminte deloc neînsemnată, ţinând cont de ce-i făcusem barăcii cu pricina Ea a continuat să ardă iar eu am continuat să transmit În treizeci de secunde am primit un nou răspuns, semnalul de recunoaştere, apoi: „A S Annandale Poziţia?” „Registrul naval australian?” „Da Poziţia, repet, poziţia “ Devenea irascibil şi pe bună dreptate: când un om strigă după ajutor, nu trebuie mai întâi de toate să investigheze pedigriul salvatorului său Am ezitat o secundă înainte de a transmite Trebuia să realizez un impact imediat asupra operatorului, altfel riscam să mă aleg cu o condamnare la fel de tăioasă ca şi cea primită de la U S Navy Frecvenţa de alarmă e sacrosanctă pentru toate naţiunile „Anchetator special al guvernului britanic, John Bentall, solicit retransmisia imediată a unui mesaj codificat via staţia Portishead către Amiralitate, Whitehall – Londra Maximă urgenţă ” „Vă scufundaţi?” Am aşteptat să-mi plesnească vreo câteva vase de sânge, dar când nimic nu s-a întâmplat, am transmis: „Da ” În împrejurările date, mi s-a părul că astfel s-ar evita o mulţime de neînţelegeri „Rog pregătiţi pentru recepţie mesaj ” Eram aproape sigur că flăcările de afară începeau să scadă în intensitate De-acum nu mai rămăsese mare lucru din baraca aia A urmat o pauză lungă Cineva care nu se grăbea deloc să se hotărască Pe urmă, un singur cuvânt: „Prioritate ” Era o întrebare „Adresa telegrafică poartă prioritate absolută asupra tuturor mesajelor spre Londra ” Asta l-a convins „Transmiteţi mesajul ” L-am transmis, silindu-mă să-l bat încet şi fără greşeli Lumina roşie scădea în intensitate pe pereţii încăperii Vuietul fioros al flăcărilor se preschimbase într-un pârâit leneş şi mi s-a părut că aud nişte glasuri Îmi înţepenise gâtul de-atâta privit peste umăr prin fereastra cea mai apropiată de incendiu, dar n-aveam nevoie de ochi pentru transmiterea mesajului, aşa că am reuşit să ajung la capăt Am încheiat cu: „Rog a se transmite imediat ” A urmat o pauză de vreo treizeci de secunde, după care am recepţionat: „Căpitanul autorizează transmiterea imediată Sunteţi în pericol?” „Se apropie un vas”, am transmis Asta trebuia să le închidă gura „O K ” Un gând subit mi-a trecut prin minte „Ce poziţie aveţi?” „Trei sute de kilometri est de Newcastle ” În privinţa unui posibil ajutor din partea lor, puteau la fel de bine să se afle şi pe o orbită în jurul pământului, aşa că am transmis: „Mulţumesc foarte mult” şi am semnat Am pus la loc manipulatorul şi căştile, am închis uşile şi m-am apropiat de fereastră, iţindu-mi capul pe după colţ Mă înşelasem în privinţa eficienţei butoaielor cu apă de mare; pe locul unde se aflase baraca muncitorilor nu mai rămăsese acum decât o grămadă înaltă de un metru şi jumătate de cenuşă şi tăciuni incandescenţi N-aveam să primesc Oscarul pentru contraspionaj, dar ca incendiator concuram strâns cu cei mai buni Cel puţin nu eram un ratat complet Hewell şi profesorul stăteau împreună, probabil discutând, în vreme ce chinezii aruncau găleţi de apă peste resturile fumegânde Întrucât nu erau semne c-ar mai putea face ceva în această etapă târzie, puteau să se întoarcă în orice moment Era timpul să plec Am mers de-a lungul culoarului central, am făcut la dreapta ca să trec prin bucătăria luminată şi deodată m-am oprit în loc atât de brusc încât un observator şi-ar fi închipuit că mă izbisem de un zid invizibil Ceea ce mă făcuse să mă opresc atât de rapid în loc a fost vederea unei grămezi de cutii de bere golite, aruncate într-un coş de răchită Dumnezeule, berea! Bravo, bătrâne Bentall, nu-ţi scapă niciodată nimic, mai ales dacă cineva ţi-l ţine la două palme de nas şi te păleşte în cap cu o bâtă ca să-ţi atragă atenţia Golisem două pahare de bere în sufragerie şi le lăsasem pur şi simplu la vedere În pofida agitaţiei, nici profesorul, nici Hewell nu-mi lăsaseră impresia că ar putea să uite că-şi lăsaseră paharele aproape pline când plecaseră – în mod cert servitorul chinez n-ar fi uitat – şi oricum n-ar fi pus-o pe seama evaporării pricinuite de căldura de la casa incendiată Am luat alte două cutii din lada de pe podea, le-am desfăcut în doi timpi şi trei mişcări, am alergat înapoi la biroul din sufragerie şi am umplut la loc paharele, ţinându-le înclinat, ca să nu se formeze un guler suspect de înalt Revenind în bucătărie, am aruncat cutiile printre celelalte – la câte se consumaseră în noaptea aia, încă două în plus aveau să treacă neobservate – şi pe urmă am plecat din casă Nu era deloc prea devreme pentru asta, căci l-am văzut pe servilor îndreptându-se către uşa de la intrare, dar am ajuns la casa noastră neobservat Am intrat pe sub paravanul din alge de mare şi am văzut silueta partenerei mele profilându-se în cadrul uşii, unde încă mai urmărea ce mai rămăsese din incendiu Am strigat-o în şoaptă şi a venit la mine — Johnny! (Părea bucuroasă că mă vede aşa cum nu-mi aminteam să se fi bucurat vreodată cineva la vederea mea ) Am murit de o sută de ori de când ai plecat de aici — Numai atât? Am cuprins-o cu braţul teafăr, am strâns-o uşurel şi i-am spus: Am reuşit să trimit mesajul, Marie — Mesajul? Eram epuizat de-a binelea în noaptea aceea, atât mental cât şi fizic, dar chiar şi aşa ar fi fost nevoie de un tip destul de încet la minte ca să se prindă că tocmai i se făcuse cel mai mare compliment al vieţii sale Eu nu m-am prins — Ai ai reuşit să-l trimiţi? Ce minunat, Johnny! — Norocul Un băieţaş isteţ de pe o navă australiană La ora asta trebuie să fi ajuns la jumătatea drumului spre Londra Şi pe urmă, or să înceapă să aibă loc diverse chestii Care anume, nu ştiu Dacă prin apropiere se află vreo navă britanică, americană sau franceză, în câteva ore o să ajungă şi mai aproape Sau nişte detaşamente de soldaţi trimişi cu nişte vase rapide, poate de la Sydney Nu ştiu Ce ştiu însă e că n-or să ajungă la timp — Şşşt (Mi-a lipit degetul de buze ) Vine cineva Am auzit două voci, una iute şi ascuţită, cealaltă ca un camion încărcat cu ciment urcând anevoie pe o pantă în viteza întâi Whiterspoon şi Hewell, la vreo zece paşi distanţă, poate nici atât: prin interstiţiile paravanului vedeam cum se legăna lanterna ţinută în mână de unul dintre ei Am sărit la pat, am scotocit în disperare după o pijama, am găsit una, am îmbrăcat-o, am încheiat-o până la gât şi m-am aruncat sub plapumă Am aterizat pe cotul braţului rănit şi, când m-am proptit în celălalt cot, în momentul în care s-a auzit o bătaie la uşă şi cei doi au intrat fără să aştept să fie invitaţi, n-a fost deloc greu să arăt palid şi bolnav O simţeam din plin — Va trebui să ne scuzi, domnule Bentall, a spus profesorul cu acel simpatic amestec de delicateţe, preocupare şi onctuozitate nediluată, care mi-ar fi provocat greaţă dacă n-aş fi simţit-o deja Dar a trebuit să-i admir extraordinara putere de disimulare, manifestată în absolut orice împrejurare În lumina a ceea ce văzusem, auzisem şi făcusem, îmi venea greu să-mi aduc aminte că încă ne mai jucam de-a făţărnicia Eram, fireşte, dornici să vedem dacă nu cumva aţi păţit ceva Nefericită întâmplare, foarte nefericită A bătut-o pe Marie pe umăr, într-o manieră părintească pe care aş fi ignorat-o în urmă cu câteva zile, şi a adus lanterna mai aproape ca să se poată uita cum se cuvine la mine Dumnezeule milostiv, tinere, dar nu arăţi bine deloc! Cum te simţi? — Numai în timpul nopţii mă mai necăjeşte un pic, am spus eu cu curaj Îmi ţineam capul pe jumătate întors, aparent fiindcă fasciculul puternic al lanternei îmi asalta brutal ochii pe jumătate închişi, dar de fapt pentru că, în împrejurările date, nu părea câtuşi de puţin înţelept să-i arunc în nas prea mulţi vapori de bere Mâine o să mă simt excelent A fost un incendiu îngrozitor, profesore Aş fi vrut să fiu în stare să vă dau o mână de ajutor Cum Dumnezeu s-a declanşat? — Tâmpiţii ăia de chinezoi, a mârâit Hewell Se întrezărea masiv în imediata apropiere a fasciculului luminos şi ochii săi duşi în fundul capului se pierduseră de-a dreptul sub streaşina abruptă a sprâncenelor sale stufoase Fumează pipă şi-şi fac întruna ceai pe nişte spirtiere micuţe I-am avertizat de-atâtea ori — Şi asta în pofida tuturor regulamentelor, a precizat iritat profesorul Şi ei ştiu foarte bine treaba asta Totuşi, n-o să mai zăbovim multă vreme pe-aici şi-or să poată dormi în uscătorie până atunci Nu putem face nimic pentru voi, draga mea? Întrucât era clar că nu cu mine vorbea, m-am trântit la loc pe pernă cu un geamăt înăbuşit Marie i-a mulţumit şi i-a spus că nu — Noapte bună, atunci Apropo, mâine dimineaţă să veniţi la micul dejun când vă vine mai bine şi-o să vă servească servitorul meu Hewell şi cu mine o să ne sculăm devreme mâine A chicotit jalnic Arheologia asta e ca o otravă slabă care-ţi pătrunde în sânge: odată ajunsă acolo, nu-ţi mai dă pace A mai bătut-o un pic pe umăr pe Marie şi şi-a luat tălpăşiţa Am aşteptat până când Marie mi-a dat de ştire că au ajuns la casa profesorului, pe urmă am spus: — Cum îţi ziceam înainte să fim întrerupţi, ajutorul o să vină, dar nu la timp ca să ne salveze pielea Mai ales dacă rămânem aici Sunt gata centurile şi substanţa contra rechinilor? — Sunt o pereche îngrozitoare indivizii ăştia, nu-i aşa? a murmurat ea Tare-aş vrea ca moşulanu’ ăla criminal să-şi ţină mâinile acasă Da, sunt gata Chiar trebuie, Johnny? — Ei, fir-ar să fie, chiar nu pricepi că trebuie să plecăm? — Da, dar — Nu putem pleca pe uscat Muntele abrupt într-o parte, faleza în cealaltă, plus două garduri de sârmă ghimpată şi cetele de chinezi unu şi unu între ele fac această întreprindere imposibilă Am putea de asemenea să trecem prin tunel, dar dacă trei-patru bărbaţi zdraveni ar putea să sape ultimii metri cu târnăcopul într-o oră, aşa cum mă simt eu, n-aş putea s-o fac nici într-o săptămână — Ai putea aranja o explozie Ştii unde sunt materialele — Ferit-a Sfântul, am replicat Eşti tot atât de ignorantă ca şi mine Săparea tunelelor e o ocupaţie pretenţioasă Dacă n-o să facem să ni se prăbuşească tavanul în cap, în mod sigur o să blocăm capătul tunelului şi pe urmă amicii noştri or să vină să ne-nhaţe fără probleme Şi nu putem merge nici cu barca, pentru simplul motiv că amândoi barcagiii dorm în pontonul-dormitor Şi oricum n-am putea să facem mare brânză, pentru că dacă o metodă atât de simplă le-ar fi fost la îndemână lui Whiterspoon şi Hewell, nu s-ar mai fi ostenit ei să sape un tunel prin stâncă Dacă marina militară ia asemenea măsuri de precauţie cu garduri şi santinele împotriva unor prieteni imaginari, închipuiţi cum stau cu ochii pe mare, de unde oricine poate apărea în orice moment Poţi să pariezi liniştită pe viaţa ta că au vreo două-trei radare sincronizate, capabile să repereze şi un pescăruş care se apropie de ţărm, plus câteva arme cu cadenţă ridicată pentru asigurarea acoperirii După o scurtă pauză, am continuat: — Singurul lucru care mă reţine e faptul că-i las aici pe savanţi şi pe soţiile lor Dar nu văd — N-ai pomenit nici o clipă că savanţii ar fi aici, m-a întrerupt ea surprinsă — Nu? Probabil am crezut că e evident Poate că nu-i aşa Poate mă-nşel Dar cum altfel s-ar putea explica prezenţa soţiilor aici? Marina lucrează la un proiect de o importanţă absolut considerabilă şi blestematul ăsta de criminal cu părul alb aşteaptă momentul potrivit ca să acţioneze După ultima lui replică, în care a minţit de-am crezut că-ngheaţă apele, am dedus că nu mai aşteaptă O să pună mâna pe chestia asta, naiba ştie ce-o fi, şi să se folosească de soţii ca de nişte pârghii pentru a-i face pe săvănţei să lucreze la ea şi s-o dezvolte mai departe, în scopuri despre care nu pot să spun altceva decât că sunt, fără doar şi poate, infame M-am dat jos din pat ţeapăn şi mi-am dezbrăcat bluza de pijama — Îţi mai trece prin minte vreo alternativă? Opt soţii dispărute şi tot atâţia savanţi E cert că Whiterspoon o să le folosească pe soţiile alea ca „argumente” de convingere Dacă nu i-ar fi fost de folos în calitatea asta, nici nu s-ar mai fi deranjat să le hrănească, n-ar fi irosit pentru ele decât câteva zeci de grame de plumb, aşa cum a făcut cu veritabilul Whiterspoon şi cu ceilalţi Omul ăsta e lipsit de simţire până la limita nebuniei Unde sunt soţiile, acolo sunt şi soţii Doar nu crezi că colonelul Raine ne-a trimis în Fiji numai ca să dansăm hula-hula? — Asta-i în Hawai, a murmurat ea Nu în Fiji — Dumnezeule, femeile astea! — Am vrut doar să te tachinez, măscăriciule! (M-a cuprins cu braţele după gât şi a venit mai aproape de mine: avea mâinile nefiresc de reci şi tremura ) Nu vezi că n-am încotro? Dar nu mă pot hotărî să-mi iau inima-n dinţi Am crezut că sunt destul de bună în meseria asta – şi tot aşa credea şi colonelul Raine – dar acum nu mai am impresia asta E prea mult: prea multă lipsă de omenie calculată, o indiferenţă absolută faţă de bine şi rău ori faţă de moralitate Contează numai ce e profitabil; sunt toţi oamenii ăia ucişi fără nici un motiv, suntem noi, şi cred că eşti nebun că mai tragi vreo speranţă pentru noi, sunt toate femeile alea amărâte, mai ales femeile alea amărâte S-a întrerupt, a scos un oftat lung şi tremurător şi a şoptit: Mai spune-mi o dată despre noi doi şi luminile Londrei Aşa că i-am spus I-am spus-o în aşa fel încât mai-mai că am crezut şi eu, şi mi s-a părut că şi ea a crezut, fiindcă nu după mult timp s-a potolit şi, când am sărutat-o, i-am simţit buzele reci ca gheaţa, iar apoi s-a întors şi şi-a lipit faţa de gâtul meu Am ţinut-o aşa preţ de un minut şi pe urmă, mânaţi de un impuls reciproc, ne-am desprins unul de celălalt şi am început să ne strângem centurile Din baraca muncitorilor nu mai rămăsese acum decât o strălucire slab-roşiatică, cu miros înţepător, sub negrul ca de catran al cerului înnorat Lumina de la fereastra profesorului continua să fie aprinsă, puteam să pariez că n-avea nici un gând să doarmă în noaptea aia, începusem să-l cunosc îndeajuns de bine ca să-mi dau seama că oboseala unei nopţi nedormite va fi un preţ neînsemnat de plătit pentru încântarea nesfârşită de a savura pe deplin aşteptarea cu nerăbdare a plăcerilor zilei ce urma Când am plecat, a început să plouă, picăturile grele cădeau sfârâind în focul muribund Nici că putea fi mai bine pentru noi Nimeni nu ne-a văzut când am plecat, pentru că nici n-ar fi putut să ne vadă decât dacă s-ar fi aflat la mai puţin de trei metri Am mers spre sud, de-a lungul ţărmului, vreo doi kilometri şi jumătate şi pe urmă, când ne-am apropiat de zona unde chinezii lui Hewell puteau să hoinărească, la fel ca în noaptea precedentă, am luat-o spre mare Am ieşit înspre larg vreo douăzeci şi cinci de paşi, în apă până la brâu, pe jumătate mergând, pe jumătate înotând Când am ajuns însă la locul unde abia puteam să desluşesc prin ploaie profilul întunecat al falezei care marca începutul sârmei ghimpate, am mers şi mai mult spre ape adânci, până la vreo două sute de metri în larg Părea puţin probabil, dar nu întru totul exclus ca luna să iasă pe neaşteptate dintre nori Ne-am umflat centurile de salvare cu multă băgare de seamă, deşi nu prea credeam că şuieratul va ajunge până la mal Apa era răcoroasă, dar nu rece Eu înotam în faţă şi la un moment dat am rotit şurubul de acţionare al canistrei cu substanţă împotriva rechinilor Deodată, un lichid urât mirositor şi întunecat la culoare – probabil că la lumina zilei s-ar fi văzut galben – cu proprietăţi de dizolvare şi difuzare extraordinare, s-a împrăştiat pe suprafaţa mării Nu ştiu ce efect are substanţa aia asupra rechinilor, dar pe mine m-a îngreţoşat, fără doar şi poate CAPITOLUL 8 Vineri 3:30 a m – 6 a m Ploaia s-a domolit şi în cele din urmă s-a oprit cu totul, dar noaptea a rămas întunecată Iar rechinii s-au menţinut la distanţă Am înaintat încet, pentru că nu mă puteam servi de braţul stâng, dar de bine de rău am înaintat şi, după aproape o oră, când am calculat că trebuia să fi trecut cu cel puţin opt sute de metri de gardurile de sârmă ghimpată, am început să o luăm uşor spre mal La mai puţin de două sute de paşi de ţărm am constatat că schimbarea noastră de direcţie fusese prematură, căci peretele înalt al falezei se întindea mai spre sudul insulei decât îmi imaginasem eu Nu era nimic de făcut decât să ne croim cu încetineală drum mai departe – la acea vreme, „a înota” ar fi fost un termen complet inadecvat, deşi măgulitor, pentru mişcările noastre trudnice şi stângace prin apă – şi să sperăm că nu ne vom pierde orientarea în burniţa care începuse din nou să cadă, micşorând vizibilitatea Norocul nu ne-a părăsit şi nici spiritul de orientare, deoarece când burniţa a încetat în sfârşit am văzut că nu ne aflam mai departe de o sută cincizeci de paşi de fâşia îngustă de nisip care marca ţărmul Însă, cel puţin eu, am receptat-o ca pe o distanţă de cel puţin o sută cincizeci de mile Aveam vaga impresie că un curent submarin ne trăgea tot timpul spre largul lagunei, dar ştiam că nu putea să fie aşa, fiindcă ne-am fi îndepărtat de ţărm cu mult timp în urmă De vină era numai starea de slăbiciune Numai că eu conştientizam nu efortul depus sau epuizarea, ci aproape numai frustrarea: la cât era de disperată dorinţa noastră de a ajunge, atât era de enervantă încetineala cu care înaintam Picioarele mele au atins fundul mării şi am păşit împleticindu-mă într-o apă adâncă de nici un metru M-am clătinat şi aş fi căzut dacă Marie nu m-ar fi prins de braţ, ea fiind într-o formă mult mai bună decât mine Am pornit încet spre ţărm, umăr lângă umăr şi, judecând după cum mă simţeam, nimeni n-a semănat vreodată mai puţin cu Venus ivindu-se din apele mării decât mine, în acel moment Am urcat cu mare greutate pe ţărm şi pe urmă, ca două minţi animate de acelaşi gând, ne-am dat drumul pe nisipul umed — Doamne, în sfârşit! am gemut eu (Aveam o respiraţie şuierătoare ce aducea cu sunetul aerului scăpat prin burduful unor foale mâncate de molii ) Credeam că nu mai ajungem — Nici noi, a replicat o voce tărăgănată Ne-am întors şi ne-am pomenit orbiţi de lumina puternică emisă de două lanterne — Nu v-aţi grăbit deloc Vă rog, nu-ncercaţi Dumnezeule mare! O femelă! Deşi termenul era destul de exact, biologic vorbind, mi s-a părut pur şi simplu inept pentru a o descrie pe Marie Hopeman, dar am lăsat să treacă de la mine În schimb, m-am chinuit să mă ridic în picioare şi am spus: — Ne-aţi văzut când veneam? — De vreo douăzeci de minute, a răspuns individul tărăgănând Avem radare şi infraroşii care ar putea repera şi un cap de crevete ieşit la suprafaţă Pe legea mea, o femeie! Cum te cheamă? Eşti înarmat? Minte de greiere, un adevărat lest de memorie ambulant — Am un cuţit, am replicat eu obosit În clipa asta n-aş fi în stare să tai nici o legumă cu el Poţi să-l iei dacă vrei Luminile nu mai erau îndreptate spre ochii noştri şi am putut desluşi trei siluete îmbrăcate în alb, două dintre ele fiind înarmate — Mă cheamă Bentall Eşti ofiţer de marină? — Anderson Sublocotenent Anderson De unde aţi apărut, pentru numele lui Dumnezeu? Care-i motivul — Uite ce e, l-am întrerupt eu Chestiile astea mai pot să aştepte Te rog să mă duci imediat la comandantul tău E foarte important — Ei, ia stai o clipă, amice (Accentul tărăgănat era mai pronunţat ca oricând ) Am impresia că nu-ţi dai seama — Imediat, am spus eu Uite, Anderson, pari un ofiţer de marină cu o carieră promiţătoare în faţă, dar îţi garantez că, dacă nu cooperezi rapid, cariera ta o să se-ncheie azi, în mod violent Omule, ascultă la mine, nu fi fraier Tu crezi că aş fi apărut aşa, pe nepusă masă, dacă situaţia n-ar fi fost deosebit de gravă ? Şi eu şi domnişoara Hopeman, colega mea, suntem agenţi ai spionajului britanic Cât e de mers până la postul comandantului tău? Poate că nu era fraier, sau poate l-a convins insistenţa din glasul meu, fiindcă după o ezitare scurtă a spus: — La aproape trei kilometri de-aici Dar avem un telefon la un post de radar, la vreo cinci sute de metri de-aici (A arătat cu degetul spre gardurile din sârmă ghimpată ) Dacă într-adevăr e urgent — Trimite un om acolo, te rog Spune-i comandantului apropo, cum îl cheamă? — Căpitanul Griffits — Spune-i căpitanului Griffits că în foarte scurt timp, poate o oră sau două, va avea loc aproape sigur o tentativă de cucerire a instalaţiei pe care o apăraţi, am spus eu la repezeală Profesorul Whiterspoon şi ajutoarele sale, care au lucrat la săpăturile arheologice din cealaltă parte a insulei, au fost ucişi de nişte criminali Aceştia au săpat — Ucişi! a exclamat sublocotenentul, apropiindu-se de mine Ai spus că au fost ucişi? — Lasă-mă să termin Au săpat un tunel care traversează insula şi mai au de spart câteva zeci de centimetri de calcar ca să iasă în partea asta Unde anume, nu ştiu, probabil la vreo treizeci de metri peste nivelul mării Veţi avea nevoie de patrule, care să asculte loviturile de târnăcop şi de lopată E puţin probabil să folosească explozivi — Doamne Dumnezeule! — Da, aşa e Câţi oameni aveţi aici? — Optsprezece civili, restul de la marină Cam cincizeci cu totul — Înarmaţi? — Carabine, puşti automate, cam o duzină cu totul Uite ce e, domnule ăă Bentall, eşti absolut sigur că adică, de unde pot eu să ştiu că — Sunt sigur Pentru numele lui Dumnezeu, grăbeşte-te, omule! Încă o ezitare trecătoare, apoi s-a întors către unul din oamenii săi: — Ai priceput care-i treaba, Johnston? — Da, să trăiţi Whiterspoon şi ceilalţi, morţi Se aşteaptă un atac printr-un tunel, foarte curând Patrule de ascultare Da, sir, am înţeles — Bine Dă-i drumul Johnston a rupt-o la fugă şi Anderson s-a întors către mine: — Aş sugera să mergem direct la căpitan Mă veţi ierta dacă marinarul Allison o să meargă în urma noastră Aţi pătruns ilegal într-o zonă aflată sub protecţie oficială şi nu pot să-mi asum riscuri Cel puţin până nu mă conving că sunteţi de bună credinţă — Atâta timp cât lasă la locul ei piedica de siguranţă, nu-mi pasă ce face, am replicat eu obosit N-am venit pân-aici ca să fiu împuşcat în spate, dacă omul dumitale se împiedică de propriile glezne Am pornit Ia drum în şir indian, fără să vorbim Anderson mergea în frunte, luminând calea cu o lanternă, iar Allison încheia formaţia, având şi el o lanternă Mă simţeam ameţit şi nu prea bine Primele fâşii cenuşii ale zorilor începeau să se înalţe încet deasupra orizontului estic După ce am străbătut vreo trei sute de paşi pe o potecă abia delimitată, ce şerpuia mai întâi printre nişte arbuşti de palmieri, apoi printre nişte tufişuri joase, l-am auzit pe marinarul din spatele meu scoţând o exclamaţie S-a apropiat de mine şi a strigat: — Sir! Anderson s-a oprit în loc şi s-a întors: — Ce este, Allison? — Omul ăsta e rănit, sir Aş zice că e chiar grav rănit Uitaţi-vă la braţul lui stâng Ne-am uitat cu toţii la braţul meu stâng, nimeni cu mai mult interes decât mine însumi În pofida strădaniilor mele de a-l proteja în timp ce înotam, efortul depus făcuse să se deschidă din nou rănile principale, iar mâna stângă mi se umpluse complet de sângele prelins pe braţ în jos Efectul de dispersare exercitat de apa sărată care pătrunsese în răni făcea ca totul să pară mai grav decât era de fapt, dar chiar şi aşa era mai mult decât suficient ca să explice felul cum mă simţeam Sublocotenentul Anderson a urcat rapid în scara de valori a estimărilor mele Fără să piardă timpul cu exclamaţiile de compasiune, a spus: — Te superi dac-am să sfâşii mâneca asta? — Dă-i bătaie, am spus Dar o să mă deranjeze dac-ai să-mi smulgi şi braţul în acelaşi timp Nu cred că mai sunt multe chestii care să-l ţină în loc A spintecat mâneca cu cuţitul lui Allison şi am văzut cum faţa bronzată şi inteligentă a lui Anderson se încorda în timp ce-mi studia rănile — Prietenii tăi de la exploatarea de fosfaţi? — Exact Au avut un câine — Ori e infectată, ori s-a instalat cangrena, ori amândouă Oricum ar fi, e foarte urâtă treaba Ai noroc că avem un chirurg militar aici Fiţi drăguţă, domnişoară, şi ţineţi asta I-a întins lanterna lui Marie, şi-a scos cămaşa şi a rupt-o în mai multe fâşii largi, folosindu-le ca să-mi bandajeze strâns braţul — N-o să aibă nici un efect asupra infecţiei, dar ar trebui să oprească sângerarea Barăcile Quonset ale civililor nu-s la mai mult de opt sute de metri de-aici Crezi că poţi s-ajungi pân-acolo? Tonul rezervat din vocea lui dispăruse Vederea braţului meu stâng fusese la fel de bună ca o referinţă din partea Lordului Amiral — Mă descurc eu Nu-i chiar aşa de grav Zece minute mai târziu, în întunericul ce făcea treptat loc cenuşiului zorilor, a apărut o clădire joasă cu un acoperiş tip Nissen Anderson a bătut Ia uşă, a intrat şi a acţionat un întrerupător care a aprins câteva becuri atârnate de tavan Era o construcţie lungă, cu o structură ca de şopron, în care prima treime era alocată unui soi de spaţiu comun de petrecere a timpului, în timp ce mai încolo un culoar mai îngust separa două şiruri de câte opt compartimente, fiecare din ele având propria uşă şi toate fiind deschise înspre acoperişul principal În prim-plan, un linoleu maro pe duşumea, două măsuţe cu ustensile de scris, şapte-opt fotolii din trestie sau prelată şi cam atât Nu îndeplinea exigenţele unui cămin, dar era acceptabilă, dacă stăteai să te gândeşti că avea să fie lăsată acolo pradă paraginei şi ruginei după ce marina militară îşi va fi terminat treaba Anderson mi-a indicat un scaun cu o mişcare a capului şi n-am simţit nevoia unei a doua invitaţii S-a dus la o nişă, a luat un telefon pe care nu-l observasem şi a pus în funcţiune un generator din dotarea marinei A stat cu telefonul la ureche preţ de câteva clipe, apoi l-a aşezat la loc în furcă — Al dracului telefon, e mort! a spus el cu năduf Când îţi frige buza după el, aşa face Îmi pare rău, Allison, mai ai de umblat Transmite scuzele mele locotenentului chirurg Brookman Roagă-l să-şi aducă trusa Spune-i şi de ce Şi anunţă-l pe căpitan că ajungem acolo cât mai curând posibil Allison a plecat M-am uitat la Marie, aşezată în cealaltă parte a mesei faţă de mine, şi i-am zâmbit Prima mea impresie despre Anderson fusese greşită: măcar de-ar fi fost şi ceilalţi la fel de eficienţi Tentaţia de a mă relaxa, de a mă lăsa pradă oboselii şi de a închide ochii era într-adevăr mare Dar n-aveam decât să mă gândesc la prizonierii aflaţi în mâinile lui Whiterspoon şi Hewell ca să-mi dispară somnul Uşa celui mai apropiat compartiment de pe stânga s-a deschis şi un tip înalt şi slab, cu înfăţişare tinerească, cu părul încărunţit prematur şi o pereche de ochelari cu ramă de baga şi lentile groase, îmbrăcat numai într-un şort, a ieşit pe culoar, cu ochelarii ridicaţi pe frunte în timp ce se freca somnoros la ochi L-a văzut pe Anderson, a deschis gura să spună ceva, a zărit-o pe Marie, falca i-a căzut de uimire, a scos un ţipăt ciudat şi s-a retras în grabă N-a fost singurul uluit: prin comparaţie cu propriile mele reacţii, era un mic copil în materie de căscat gura M-am ridicat încet în picioare, sprijinindu-mă de masă, Bentall oferind celor din jur impresia incomparabilă a unui om care tocmai văzuse o fantomă Încă mai dădeam acea impresie când, după câteva secunde, omul a apărut din nou, cămaşa de noapte fluturându-i pe lângă gleznele zvelte şi, de data asta, prima persoană pe care a văzut-o am fost eu S-a oprit brusc în loc, m-a cercetat cu atenţie ţinându-şi capul întins înainte, apoi s-a apropiat cu paşi înceţi de locul unde mă aflam — John Bentall? (A întins mâna şi mi-a atins umărul, probabil ca să se convingă că eram real ) Johnny Bentall! Am reuşit să-mi apropii îndeajuns maxilarele ca să pot vorbi — Nimeni altul decât Bentall N-aş zice că mă aşteptam să dau peste tine aici, doctore Hargreaves Ultima oară când îl văzusem fusese cu mai bine de un an în urmă, pe vremea când era şeful secţiei de supersonice de la Hepworth — Şi tânăra doamnă? (Chiar şi în momentele de stres, Hargreaves fusese întotdeauna extrem de pedant ) Soţia ta, Bentall? — Din când în când, i-am spus eu Marie Hopeman, ex-doamna Bentall Am să-ţi explic mai târziu Ce faci ? — Umărul tău! m-a întrerupt cu severitate Braţul tău! Eşti rănit! M-am abţinut să-i spun că ştiam totul despre braţul meu — M-a muşcat un câine, i-am explicat eu cu răbdare Nu ştiu cum, dar replica mea n-a prea sunat la locul ei Am să-ţi spun tot ce doreşti să afli, dar, mai întâi zi-mi şi mie câteva chestii Rapid, te rog E important Lucrezi aici, doctore Hargreaves? — Bineînţeles că lucrez Mi-a răspuns de parc-ar fi considerat întrebarea uşor idioată şi, din punctul lui de vedere, presupun că aşa şi stăteau lucrurile Era improbabil să-şi petreacă vacanţa într-o tabără a marinei militare din Pacificul de Sud — Şi cu ce te ocupi? — Cu ce mă ocup? (S-a oprit şi m-a privit iscoditor prin lentilele sale groase ) Nu sunt sigur dacă — Domnul Bentall spune că este agent de spionaj al guvernului nostru, a precizat liniştit Anderson Eu îl cred — Spionaj? Al guvernului? Hotărât lucru, în seara aceea doctorul Hargreaves era predispus, la repetiţii (S-a uitat la mine bănuitor ) Va trebui să mă scuzi dacă sunt uşor derutat, Bentall Ce s-a întâmplat cu firma aceea de import-export industrial moştenită de la unchiul tău în urmă cu vreun an? — Nimic Nici n-a existat aşa ceva Trebuia inventată o poveste de acoperire care să explice plecarea mea Deconspir nişte secrete oficiale, dar nu fac nici un rău dacă-ţi spun că am fost pus la dispoziţia unei agenţii guvernamentale pentru a investiga scurgerea de informaţii privind noile tipuri de combustibil solid la care lucram la acea dată — Aha (S-a gândit un pic, apoi s-a hotărât ) Combustibil solid, zici? Păi de-aia ne şi aflăm aici Supunem materialul la testări O chestie extrem de secretă, să ştii — Un nou tip de rachetă? — Întocmai — Nici nu se putea altfel Nu trebuie să te duci la dracu-n praznic ca să faci experienţe cu un material nou decât dacă e vorba fie de explozibili, fie de rachete Şi toată lumea ştie că am ajuns cu explozibilele până la limita la care putem să distrugem întreaga planetă Între timp se deschiseseră şi celelalte uşi de la compartimente şi o varietate de oameni somnoroşi, îmbrăcaţi într-o varietate de veşminte, scoteau capetele afară ca să vadă ce se întâmpla Anderson s-a dus şi le-a vorbit cu glas scăzut, a bătut la alte două uşi, apoi s-a întors cu un zâmbet stânjenit, parcă cerându-şi scuze — M-am gândit că n-ar strica să-i aducem pe toţi aici, domnule Bentall Dacă ceea ce spui este adevărat, e timpul să se scoale şi să pornească la drum Şi astfel o să fii scutit să relatezi de mai multe ori aceeaşi poveste — Mulţumesc, locotenente M-am aşezat la loc, pe scaun, şi degetele mele s-au strâns recunoscătoare în jurul unui pahar mare cu whisky, apărut misterios nu se ştie de unde După două-trei sorbituri „de încercare” încăperea a prins a pluti în jurul meu, nici gândurile, nici privirile mele nefiind prea dornice să se concentreze pe ceva anume Dar după alte câteva sorbituri vederea parcă mi s-a limpezit la loc şi durerea din braţ a început să scadă Am presupus că mă ameţisem — Ei bine, Bentall, dă-i drumul, a spus Hargreaves cu nerăbdare în glas Aşteptăm Mi-am ridicat privirea Aşteptau, într-adevăr Erau şapte în total, fără a-l include pe Anderson, iar răposatul dr Fairfield era al optulea, care lipsea — Îmi cer scuze, am spus eu Am să fiu cât mai scurt Dar, mai întâi, mă întreb dacă vreunul dintre dumneavoastră are nişte haine de schimb Domnişoara Hopeman, aici de faţă, abia şi-a revenit după o răceală destul de urâtă şi mă tem că Asta mi-a oferit graţia şi timpul necesar pentru ca paharul să fie golit şi umplut din nou de către Anderson Competiţia pentru aprovizionarea cu haine a lui Marie a fost plină de vioiciune După ce ea mi-a adresat un zâmbet recunoscător şi destul de obosit, dispărând într-unul dintre compartimente, le-am spus povestea în două minute, rapid, concis, fără să las la o parte nimic decât amănuntul că auzisem nişte femei cântând într-o mină părăsită Când am terminat, unul dintre savanţi, un bătrânel înalt şi rumen la faţă, care arăta ca un măcelar ieşit la pensie şi era, de fapt, aşa cum am descoperit mai târziu, cel mai renumit expert din ţară în sisteme de ghidare inerţiale şi cu infraroşii, m-a privit cu răceală şi s-a răstit: — Fantastic; absolut fantastic Pericol de atac iminent Puah! Nu cred nici măcar o iotă! — Şi care-i teoria dumneavoastră despre ceea ce i s-a întâmplat doctorului Fairfield? am întrebat — Teoria mea? a sărit măcelarul pensionar N-am nici o teorie Am auzit de la Whiterspoon – Fairfield îl vizita regulat, erau foarte buni prieteni – că au ieşit în larg la pescuit de scrumbii — Iar el a căzut peste bord şi l-au mâncat rechinii, nu-i aşa? — Cu cât e mai inteligent creierul, cu atât mai uşor se lasă păcălit de nişte trucuri vechi de când lumea Mai degrabă m-aş bizui pe un naiv decât pe un savant scos din laboratorul lui (Dale Carnegie n-ar fi fost de acord cu nici un cuvinţel din replica mea ) Pot să vă dovedesc, domnilor, dar numai aducându-vă o veste proastă Soţiile dumneavoastră sunt ţinute ostatice în mina de la celălalt capăt al insulei S-au uitat la mine, apoi unii la alţii, pe urmă iarăşi la mine — Ai înnebunit, Bentall? Hargreaves se holba la mine prin lentilele lui groase, cu buzele strâns lipite — Dac-aş fi înnebunit, ar fi fost mai bine pentru voi Nu mă îndoiesc, domnilor, că vă închipuiţi că soţiile dumneavoastră se mai află încă la Melbourne, la Sydney sau în altă parte Nu mă-ndoiesc că le scrieţi cu regularitate Nu mă îndoiesc că primiţi veşti de la ele cu tot atâta regularitate Şi nu mă-ndoiesc că le păstraţi scrisorile, cel puţin o parte dintre ele Sau mă-nşel? Nimeni n-a spus că mă înşel — Aşadar, dacă soţiile dumneavoastră vă scriu din locuinţe diferite, v-aţi aştepta, conform legii mediilor, ca cele mai multe dintre ele să folosească tipuri de hârtie, stilouri şi cerneluri diferite şi ca diferitele ştampile de pe plicuri să nu fie toate de aceeaşi culoare Ca savanţi, sunt sigur că sunteţi încredinţaţi de valabilitatea legii mediilor Propun să comparăm scrisorile şi plicurile dumneavoastră Nimeni nu vrea să citească corespondenţa personală a cuiva, e vorba doar de o comparare superficială a asemănărilor şi deosebirilor Doriţi să colaboraţi? Sau – m-am uitat la bărbatul cu faţa roşie – vă e frică să aflaţi adevărul? Cinci minute mai târziu, bărbatul roşu la faţă nu mai era roşu la faţă, şi aflase adevărul Din cele şapte plicuri scoase la iveală, trei erau de un tip, două de un al doilea tip şi trei de un al treilea tip – suficient pentru a face corespondenţa sosită să pară suspect de asemănătoare Ştampilele poştale, atât de clare încât sugerau că fuseseră furate, nu manufacturate de persoane neautorizate, erau toate de aceeaşi culoare Pentru cele şapte scrisori fuseseră folosite numai două ustensile de scris, un stilou şi un pix, şi ultimul detaliu a fost picătura care a umplut paharul: în afară de una, toate scrisorile fuseseră scrise pe acelaşi tip de hârtie Făptaşii trebuie să se fi simţit în deplină siguranţă, căci savanţii de vârstă mijlocie şi înaintată nu-şi arată de obicei scrisorile unii altora După ce-am terminat şi le-am dat scrisorile înapoi, au schimbat între ei priviri uluite, în care incapacitatea de înţelegere era egalată numai de teama crescândă Acum mă credeau într-adevăr — Mi s-a părut mie că tonul soţiei mele devenise în ultimele scrisori cam ciudat, a spus Hargreaves încet Întotdeauna avusese umor şi făcea glume pe seama savanţilor, iar acum — Şi eu am observat acelaşi lucru, a murmurat altcineva Dar am pus-o pe seama — Poţi s-o pui pe seama constrângerii, l-am întrerupt eu cu brutalitate Nu-i uşor să-ţi păstrezi umorul când ai ţeava unui pistol lipită de tâmplă Nu pretind că ştiu cum au fost introduse scrisorile în corespondenţa dumneavoastră, dar ar fi o chestiune simplă pentru o minte atât de strălucită ca a omului care l-a ucis pe Whiterspoon Pentru că individul e deştept foc În orice caz, poţi să introduci scrisori în sacii poştali şi o sută de ani, că nimeni n-o să bage de seamă Abia când începi să le scoţi de-acolo, încep să se ridice sprâncenele — Dar dar ce-nseamnă toate astea? (Vocea lui Hargreaves era alterată de un tremur, iar mâinile i se încleştau şi se descleştau, cuprinse de o agitaţie involuntară ) Ce vor ce au de gând să facă cu nevestele noastre? — Trebuie să-mi acordaţi un minut, am spus eu obosit Pentru mine e o surpriză la fel de mare să vă găsesc aici, cum a fost pentru dumneavoastră să aflaţi unde vă sunt soţiile Cred că acum sunteţi în afară de pericol La fel şi instalaţia pentru rachete, dar sunt încredinţat că soţiile sunt într-un pericol de moarte Nu serveşte la nimic să ignorăm realitatea, pentru potrivnicii noştri nu contează decât profitul, nicidecum omenia Dacă faceţi o mutare greşită, s-ar putea să nu le mai vedeţi niciodată Vă rog să-mi daţi voie să mă gândesc Au plecat fără tragere de inimă să se îmbrace M-am gândit, dar prima parte a procesului de gândire n-a fost deloc constructivă M-am gândit la vulpoiul bătrân, colonelul Raine, şi n-aş putea spune că am făcut-o cu afecţiune Mi-am zis că, după douăzeci şi cinci de ani de „meserie”, îi era imposibil să-şi înştiinţeze dreapta de ce făcea stânga Dar, mai mult decât atât, el făcuse o evaluare neobişnuit de exactă a personajului Bentall Atât cât însemna asta Nici măcar nu m-am ostenit să-i întreb pe savanţi dacă au avut cunoştinţă de anunţurile publicitare din Telegraph Era evident că da În cazul unui proiect care necesita păstrarea unei discreţii absolute şi asigurarea unei securităţi desăvârşite, guvernul nu şi-ar fi putut permite în ruptul capului dispariţia bruscă, simultană şi inexplicabilă a opt dintre savanţii de frunte ai ţării Oamenii potriviţi pentru această misiune fuseseră aleşi cu mult înainte de apariţia anunţurilor, care nu fuseseră decât un mijloc pentru a-i scoate din ţară fără a isca întrebări sau nedumeriri Şi dat fiind că savanţii cu pricina părăseau Anglia aparent pentru totdeauna, a fost esenţial ca soţiile să-i însoţească A fost o atitudine dură faţă de neveste, dar nu a existat alternativă Fără ele, înşelăciunea n-ar fi reuşit: când urmează să trăiască permanent peste hotare, nici măcar cel mai aiurit savant nu uită să-şi aducă şi soţia cu el De asemenea, dat fiind că era vorba de un proiect guvernamental, era evident că Raine ştiuse totul despre el, ba chiar probabil că fusese omul care făcuse toate aranjamentele necesare pentru „acoperire” Mi-am adus aminte de naivitatea cu care înghiţisem fără reţineri povestea bătrânului colonel şi l-am blestemat pentru m intea lui diabolică şi întortocheată Însă, pentru Raine, fusese un element necesar, pentru că, într-un fel sau altul – relaţiile şi sursele lui de informare alcătuiau o armată întreagă – descoperise sau avusese o puternică bănuială că soţiile bărbaţilor plecaţi în insula Vardu nu se mai aflau în locuinţele lor din Australia De bună seamă, ajunsese la concluzia că erau ţinute în captivitate Analizase situaţia şi ajunsese probabil la aceeaşi concluzie ca şi mine de curând Dar n-ar fi ghicit niciodată că soţiile se aflau pe insulă, fiindcă aproape sigur colonelul Raine însuşi fusese cel care, împreună cu acum răposatul Whiterspoon, puseseră la cale stratagema de a folosi Vardu ca zonă protejată sub pretextul unei descoperiri arheologice Bătrânul Whiterspoon şi ajutoarele sale ar fi fost trecuţi prin ciur şi prin dârmon şi ideea de a asocia vreo manevră infamă cu acea parte a insulei ar fi ţinut de domeniul fantasticului Vardu ar fi fost ultimul loc unde colonelul Raine s-ar fi gândit să le caute Pur şi simplu, habar n-avea unde erau Aşa încât mi-a servit mie această poveste despre plecarea în căutarea savanţilor dispăruţi, dar ceea ce intenţiona el de fapt era ca Marie să le găsească pe soţiile acestora Şi-a făcut socoteala că le va găsi fiind capturată la fel ca şi ele şi din aceleaşi motive, şi nu putea decât să spere că ea, eu sau amândoi vom putea să facem ceva într-o astfel de situaţie Dar dacă mi-ar fi dat de gândit fie şi numai pentru o clipă că asta era ceea ce avea el de gând, a ştiut că n-aş fi acceptat în ruptul capului Ştia prea bine ce părere aveam eu despre aruncarea femeilor în mijlocul haitei de lupi În loc ca Marie să vină aici ca element de culoare locală, eu eram responsabilul cu culoarea locală, ceva mai răsărit decât un figurant care dă replica vedetei spectacolului Mi-am adus aminte deodată de ce spusese el despre faptul că ca ar fi mult mai experimentată decât mine, că până la urmă s-ar putea ca ea să aibă grijă de mine, nu viceversa, şi m-am simţit mic, mic de tot M-am întrebat câte din toate astea îi erau cunoscute lui Marie însăşi În acel moment, Marie şi-a făcut apariţia Îşi uscase şi-şi pieptănase părul şi se schimbase în nişte pantaloni şi un tricou care i se potriveau doar acolo unde se mulau pe corp, însă se mulau în destule locuri ca să arate că respectivele articole vestimentare nu erau purtate de proprietarul lor Mi-a zâmbit şi i-am răspuns la zâmbet, dar din partea mea a fost mai degrabă un efort mecanic, căci cu cât mă gândeam mai mult, cu atât mai mult o suspectam că trebuie să fi ştiut cum stăteau lucrurile cu colonelul Raine Poate că nici ea, nici colonelul Raine nu m-au considerat altceva decât un amator norocos, iar în profesia asta amatorii nu sunt creditaţi cu încredere Nici măcar cei norocoşi Ceea ce mă durea însă nu era lipsa de încredere ci faptul că, dacă aveam dreptate, atunci ea reuşise să mă păcălească de la început până la sfârşit Şi, dacă a reuşit să mă ducă de nas în privinţa asta, atunci a putut să mă păcălească şi în multe alte privinţe Eram obosit, slăbit şi gândul îmi zgândărea mintea asemenea unui acid Se uita la mine având întipărită pe chip genul de expresie cu care întotdeauna am visat că o făptură aidoma lui Marie se va uita la mine, şi am ştiut că era imposibil să fiu tras pe sfoară Mi-am dat seama de asta în două secunde, adică timpul necesar să-mi amintesc că supravieţuise cinci ani într-una din cele mai periculoase profesii din lume pur şi simplu printr-un dar extrem de bine pus la punct de a păcăli pe toată lumea tot timpul Tocmai mă pregăteam să-i pun nişte întrebări inteligente când doctorul Hargreaves s-a apropiat de mine, urmat de ceilalţi Toţi se îmbrăcaseră acum cu hainele de zi Erau îngrijoraţi peste măsură şi lăsau să se vadă asta din plin — Am discutat şi nu mai avem nici o îndoială că soţiile noastre sunt captive şi în mare pericol, a început Hargreaves fără preambul În în acest moment, singura noastră preocupare este legată de ele Ce sugerezi că trebuie să facem? Îşi păstra destul de bine stăpânirea de sine, dar gura strânsă şi tendoanele încordate ale mâinilor încleştate îl dădeau de gol — Dar-ar dracii, omule! Măcelarul cel bătrân îşi recăpătase culoarea obrajilor Le salvăm, asta facem — Sigur, am fost eu de acord Le salvăm Cum? — Păi — Uite ce e, amice, nici măcar nu-ncepi să bănuieşti care-i situaţia Să vă explic Trei sunt lucrurile pe care le putem face I-am putea lăsa pe chinezi să iasă la teren deschis prin tunel, după care câţiva dintre noi să se strecoare cu dibăcie înăuntru, să meargă spre celălalt capăt, să le elibereze pe soţiile voastre Şi pe urmă? Ucigaşii lui Hewell vor da iama prin marinarii de-aici, şi cu tot respectul datorat marinei noastre militare, or să fie ca vulpile printre pui După ce-or să-i înfulece pe pui, or să constate că lipsim şi-or să se întoarcă să ne termine pe noi şi pe soţiile voastre Şi s-ar putea să nu se grăbească să le termine pe soţii Sau putem bloca ieşirea din tunel, ca să-i împiedicăm să iasă Asta o să-i oprească circa o oră, adică timpul necesar să se întoarcă, să le aducă pe soţii aici şi, folosindu-se de ele ca de nişte scuturi, ori lipindu-le pistolul de tâmplă, să ne oblige să lăsăm armele M-am oprit preţ de o clipă ca să le dau răgazul să asimileze ceea ce spusesem, dar o privirea circulară aruncată spre feţele lor încordate şi încremenite mi-a dat de înţeles că asimilaseră deja Mă priveau de parcă nu m-ar fi plăcut cine ştie ce, dar am presupus că, de fapt, ceea ce le spuneam nu le făcea plăcere — Ai spus că ar fi şi o a treia variantă, a insistat Hargreaves — Da (M-am ridicat ţeapăn în picioare şi m-am uitat la Anderson ) Îmi pare rău, locotenente, nu mai pot să-l aştept pe medicul vostru militar S-a irosit destul timp Există şi o a treia variantă, domnilor Singura aplicabilă De îndată ce vor reuşi să străpungă peretele muntelui – sau imediat ce auzim că încearcă să-l străpungă – un grup de trei-patru inşi dintre noi, cu baroase şi răngi, ca să forţeze încuietorile şi înarmaţi pentru cazul în care au fost lăsate în urmă santinele pentru paza soţiilor voastre, va ocoli insula pe la sud cu o ambarcaţiune, va debarca la locul potrivit şi va încerca să le salveze pe doamne înainte ca lui Whiterspoon şi Hewell să le vină ideea să trimită înapoi după ele pentru a le folosi drept ostatice Presupun că, în această epocă, marina nu mai depinde de vâsle şi pânze O şalupă rapidă ar trebui să ne ducă acolo într-un sfert de oră — Nu mă îndoiesc că aşa ar fi, a spus Anderson pe un ton nefericit A urmat un moment de linişte jenantă, apoi a continuat fără tragere de inimă: Problema este, domnule Bentall, că nu avem nici o şalupă — Vrei să repeţi, le rog? — N-avem şalupe Nici măcar una cu vâsle Îmi pare rău — Ascultă, am replicat eu dur Ştiu că s-au făcut unele reduceri drastice în bugetele militare, dar dacă ai să poţi să-mi explici cum poate funcţiona marina fără — Am avut şalupe, m-a întrerupt Anderson Erau patru la număr, ataşate de crucişătorul uşor Neckar, care a stat ancorat, cu intermitenţe, în lagună, în ultimele trei luni Neckar a plecat acum două zile cu contraamiralul Harrison, comandantul general al operaţiunii, şi doctorul Davies, care a fost şeful proiectului Cruciatul Iadului, de la început până la sfârşit Lucrul la — Cruciatul Iadului? — Numele rachetei Nu e încă gata de lansare, dar am primit o telegramă urgentă de la Londra, cu patruzeci şi opt de ore în urmă, în care se spunea că este esenţial să terminăm de îndată activitatea şi se ordona deplasarea imediată a navei Neckar spre punctul de destinaţie al rachetei – cam la o mie şase sute de kilometri spre sud-est de aici Iată de ce a fost aleasă tocmai această insulă – spre sud-est e numai o întindere nesfârşită de apă, pentru eventualitatea că s-ar întâmpla vreun accident cu racheta — Măi, măi, am replicat eu cu asprime Ca să vezi ce coincidenţă simpatică O telegramă tocmai de la Londra Pariez că a avut toate codurile corecte, la fel şi numerele de identificare ascunse şi adresele telegrafice N-a fost vina băieţilor voştri de la transmisiuni că au înghiţit momeala — Mă tem că nu înţeleg — Şi de ce trebuia să plece Neckar dacă racheta nu era pregătită complet? I-am întrerupt — Nu mai rămăsese mult, a intervenit Hargreaves Doctorul Fairfield îşi terminase partea din treabă cu mult înainte să ăă dispară, nu mai trebuia decât ca cineva cu cunoştinţe în domeniul combustibililor solizi – recunosc că nu sunt prea mulţi – să definitiveze cablarea şi amorsarea circuitelor de aprindere Telegrama care dădea ordinul de navigaţie spunea că un expert în combustibili solizi urmează să sosească pe insulă astăzi M-am abţinut să mă prezint Telegrama trebuie să fi fost trimisă la câteva ore după ce Whiterspoon a primit vestea că Bentall îşi petrecea o noapte udă şi lipsită de confort pe un recif din largul lagunei Nu încăpea nici o îndoială că omul era un criminal şi încă un geniu în branşa sa Eu nu eram criminal, dar nici geniu nu eram Aparţineam unor „ligi” diferite: vârful şi coada M-am simţit aşa cum s-ar fi simţit David, dacă s-ar fi întâlnit din întâmplare cu Goliath şi ar fi constatat că şi-a uitat praştia acasă Am devenit vag conştient că Anderson şi individul roşu la faţă, căruia i se spunea Farley, stăteau de vorbă şi deodată caracterul vag al impresiei mele s-a risipit Am auzit două cuvinte care mi-au atras şi mi-au ţintuit atenţia, aşa cum ar fi făcut şi o tarantula apărută brusc în farfuria mea cu supă — Mi s-a părut sau am auzit pomenindu-se de „căpitanul Fleck”? am întrebat eu cu precauţie — Da, a răspuns Anderson, încuviinţând din cap Fleck Tipul care conduce un schooner şi ne aduce toate proviziile şi corespondenţa de la Kandavu Dar nu-l aşteptăm decât în după-amiaza asta Făcusem bine că mă ridicasem în picioare, fiindcă dac-aş mai fi rămas aşezat, probabil că aş fi căzut de pe scaun Am îngăimat prosteşte: — Vasăzică, vă aduce proviziile şi corespondenţa? — Întocmai, mi-a răspuns Farley, cu o voce nerăbdătoare E australian Se ocupă cu comerţul, în special cu mărfurile guvernamentale excedentare, dar totodată are contract cu noi Bineînţeles, a fost riguros cercetat, a primit autorizaţie de securitate — Bine’nţeles, bine’nţeles (în mintea mea îl vedeam pe Fleck ocupat nevoie mare cu transferul corespondenţei de la un capăt la celălalt al insulei şi retur ) El ştie ce se întâmplă aici? — Fireşte că nu, a spus Anderson Toată activitatea la rachete – sunt două la număr – se desfăşoară sub acoperire Oricum, are vreo importanţă, Bentall? — N-are (Mai exact, nu mai avea importanţă ) Anderson cred c-ar trebui să mergem să ne consultăm cu comandantul tău, căpitanul Griffits Ne-a mai rămas puţin timp Mă tem că nu ne-a mai rămas timp deloc M-am întors spre ieşire şi m-am oprit în Ioc în momentul când de afară s-au auzit nişte bătăi în uşă „Intră”, a spus Anderson şi uşa s-a deschis Marinarul Allison stătea în prag, mijindu-şi ochii din pricina luminii puternice — Locotenentul-chirurg e aici, sir — A, bun, bun! Intră, Brookman, toc S-a întrerupt şi a întrebat cu asprime: Unde ţi-e arma, Allison? Allison a scos un geamăt de agonie în momentul când ceva l-a lovit de la spate cu o forţă uriaşă şi l-a împins împleticindu-se în încăpere, unde s-a izbit de Farley Cei doi încă se mai chinuiau să rămână în picioare, lovindu-se împreună de peretele unui compartiment, când în prag a apărut silueta masivă a lui Hewell Părea înalt cât Everestul, cu faţa lui scofâlcită şi granitică şi ochii negri ascunşi sub sprâncenele stufoase – fără doar şi poate, îl obligase pe Allison să intre primul că să-şi poată acomoda ochii cu lumina – iar în mâna lui uriaşă ţinea un pistol, pe a cărui ţeavă era înşurubat un obiect cilindric negru Un amortizor Sublocotenentul Anderson a comis ultima greşeală a vieţii sale Avea un Colt prins în tocul de la şold şi greşeala sa a fost că a încercat să pună mâna pe el Am strigat un avertisment, am încercat să ajung la el ca să-i opresc mişcarea braţului, dar se afla în stânga mea şi braţul meu beteag s-a mişcat mult prea încet Am văzut în treacăt faţa lui Hewell şi am ştiut că era prea târziu Când a apăsat pe trăgaci, faţa i-a rămas la fel de încremenită şi de lipsită de viaţă ca totdeauna Un pocnet înfundat, urmat de o privire uşor surprinsă în ochii lui Anderson, în timp ce-şi ducea ambele mâini la piept şi începea să se prăbuşească încet pe spate Am încercat să-l prind şi să-i opresc căderea, ceea ce a fost o prostie, fiindcă nu ne-a prins bine nici unuia dintre noi N-am reuşit decât să-mi răsucesc violent umărul stâng şi nu prea are rost să te accidentezi încercând să amortizezi căderea unui om care n-o să mai simtă nimic, niciodată CAPITOLUL 9 Vineri 6 a m – 8 a m Hewell a intrat în cameră Nici măcar nu s-a uitat la mortul de pe podea A făcut un gest cu mâna stângă şi doi chinezi cu umblet ca de pisică au intrat în urma lui După felul cum îşi ţinea fiecare pistolul-mitralieră, se vedea că se pricepeau să le folosească — E cineva de-aici înarmat? a întrebat Hewell cu vocea lui aspră şi profundă Are cineva din încăperea asta vreo armă asupra lui? Spuneţi-mi acum Dacă găsesc vreo armă asupra cuiva sau în camera cuiva şi nu mi-a spus, e un om mort Încă o dată, aveţi vreo armă? Nu erau nici un fel de arme acolo Dacă vreunul dintre ei ar fi avut scobitori şi s-ar fi gândit că Hewell ar putea să le considere arme, s-ar fi repezit să le aducă Cam ăsta era efectul pe care Hewell îl avea asupra oamenilor Totodată, nu încăpea nici o îndoială că era hotărât să procedeze aşa cum anunţase — Bun (A mai făcut un pas şi apoi s-a uitat la mine ) Ne-ai tras pe sfoară, Bentall, nu-i aşa? Asta face din tine un om foarte isteţ Piciorul tău n-a avut nici pe naiba, este, Bentall? Dar braţul nu-ţi e la fel de teafăr – bănuiesc că dobermanul ţi-a făcut asta până să-l omori, nu? Şi mi-ai mai ucis şi doi dintre cei mai buni oameni, Bentall Mă tem că o să trebuiască să plăteşti pentru asta Nu era nimic sinistru şi ameninţător în vocea tărăgănată şi sepulcrală, dar nici nu era nevoie să fie, prezenţa impunătoare a individului şi suprafaţa accidentată a feţei sale făcând complet inutilă orice ameninţare suplimentară Nu mă-ndoiam că aveam să plătesc — Dar va trebui să amânăm trebuşoara asta Doar puţin Nu ne putem permite să te omorâm încă, nu-i aşa, Bentall? După un schimb rapid de replici într-o limbă străină cu chinezul din dreapta sa, un bărbat înalt şi solid, cu o înfăţişare inteligentă şi o faţă la fel de imobilă ca şi a lui Hewell însuşi, s-a întors iarăşi spre mine — Sunt nevoit să vă părăsesc pentru un timp – trebuie să ne ocupăm de santinelele de la gardul împrejmuitor Tabăra principală şi garnizoana sunt deja în mâinile noastre, iar toate liniile telefonice cu posturile de gardă sunt tăiate Îl las pe Hang să aibă grijă de voi Să nu care cumva să-ncercaţi să faceţi pe deştepţii cu Hang S-ar putea să vă treacă prin cap că un singur om, chiar şi cu un pistol-mitralieră, n-are cum să ţină piept la nouă inşi într-o încăpere mică şi, dacă unul dintre voi crede asta şi-ncearcă să acţioneze în consecinţă, s-ar putea să afle de ce Hang a fost plutonier-major la un batalion de mitraliori în războiul din Coreea (Buzele lui Hewell s-au desfăcut într-un rânjet lipsit de umor ) Nu se acordă nici un premiu dacă ghiciţi de partea cui a luptat Câteva secunde mai târziu, el şi celălalt chinez au plecat M-am uitat la Marie şi ea s-a uitat la mine: avea faţa obosită şi întrucâtva tristă, iar micul ei zâmbet nu ascundea prea multe Toţi ceilalţi se uitau la paznicul chinez El nu părea să se uite la cineva anume Farley şi-a dres glasul şi mi-a spus pe un ton de conversaţie obişnuită: — Cred că-l putem lua prin surprindere, Bentall Eu dintr-o parte, tu din cealaltă — N-ai decât să-l iei singur prin surprindere, i-am replicat Eu rămân pe loc — Dar-ar dracii, omule! (Vocea lui era joasă şi disperată ) S-ar putea să fie ultima noastră şansă — Ultima noastră şansă a trecut Curajul tău e admirabil Farley, însă nu pot să spun acelaşi lucru despre inteligenţa ta Nu fi tâmpit — Dar — N-ai auzit ce-a spus Bentall? (Paznicul vorbea o engleză fără cusur, cu un puternic accent american ) Nu fi tâmpit Farley s-a potolit într-o clipită, îi şi vedeai slăbirea bruscă a trăsăturilor care-i sugerau hotărârea, dispariţia acelei aroganţe insulare care-l dusese la presupunerea amăgitoare că paznicul nu cunoştea decât propria sa limbă — Vă veţi aşeza şi veţi sta cu picioarele încrucişate, a continuat paznicul În felul ăsta, veţi fi mai în siguranţă Nu vreau să ucid pe nimeni S-a oprit, apoi a adăugat, ca pe un gând venit mai la urmă: în afară de Bentall În noaptea asta, mi-ai omorât doi camarazi, Bentall Nu mi s-a părut că aş putea face vreun comentariu adecvat la replica asta, aşa că am trecut-o cu vederea — Puteţi să fumaţi, dacă doriţi, a continuat el Puteţi discuta, dar nu în şoaptă Nu era nici o grabă să profit de cea de-a doua ofertă a chinezului Sunt unele situaţii în care e mai greu să găseşti un subiect de conversaţie agreabil, şi asta părea una dintre ele În plus, nu voiam să vorbesc, voiam să gândesc, dacă puteam să fac asta fără să-mi fac vreun rău Am încercat să-mi dau seama cum de reuşiseră Hewell şi ai lui să ajungă aici atât de repede Ştiam că era un lucru aproape sigur că vor străpunge tunelul în dimineaţa aceea, dar evenimentul se produsese cu câteva ore mai devreme decât mă aşteptasem Făcuseră oare o verificare rapidă ca să vadă dacă mai suntem în paturile noastre? Posibil, dar improbabil: când i-am văzut imediat după incendiu, nu manifestaseră nici un semn de suspiciune Sau îi găsiseră pe chinezii morţi din cavou? Era mai probabil, dar chiar şi aşa era un ghinion teribil Poate că ar fi trebuit să fiu de-a dreptul cocârjat de greutatea amărăciunii şi a umilinţei, dar paradoxal nici nu mi-a trecut prin minte aşa ceva Jocul era pierdut, şi cu asta basta Sau jocul de până atunci era pierdut, ceea ce mi se părea a fi acelaşi lucru Ori poate că nu era De parcă mi-ar fi citit gândurile, Marie mi-a spus: — Încă mai calculezi posibilităţile, nu-i aşa, Johnny? Mi-a adresat iarăşi zâmbetul acela, de care nu avusese parte nimeni până atunci, nici măcar Whiterspoon şi inima a început să-mi ţopăie ca un bufon de la o curte medievală, până când i-am reamintit că fata asta era în stare să păcălească pe oricine — E exact cum spunea colonelul Stai pe scaunul electric, călăul e cu mâna pe întrerupător şi tu continui să calculezi posibilităţile — Da, calculez, cum să nu, am spus cu amărăciune Calculez cât mai am de trăit Am zărit în ochii ei un fulger de durere şi m-am întors în altă parte Hargreaves mă privea gânditor Nu-i trecuse sperietura, dar putea încă să gândească Iar Hargreaves avea o minte ascuţită — Nu te dai încă bătut, nu? m-a întrebat el Din câte-am înţeles, nici prietenul tău, Hewell, nici individul ăsta de-aici n-ar ezita să te ucidă Dar n-o fac Hewell a zis: „Nu ne putem permite să te omorâm încă,” şi înainte ai lucrat în acelaşi departament cu doctorul Fairfield Nu cumva tu eşti expertul în combustibili pe care-l aşteptam? — S-ar părea că da N-avea nici un rost să spun altceva Falsului Whiterspoon îi spusesem acelaşi lucru la nici o jumătate de oră după ce-l cunoscusem M-am întrebat dacă, undeva în această succesiune de evenimente, reuşisem măcar o singură dată să evit comiterea unei erori posibile Privind retrospectiv, mi se părea improbabil — E o poveste mai lungă Altă dată — Ai putea s-o faci? — Ce să fac? — Să amorsezi racheta — N-aş şti nici măcar de unde să-ncep, l-am minţit eu — Dar ai lucrat cu Fairfield! a insistat Hargreaves — Nu la combustibilii solizi — Dar — Nu ştiu absolut nimic despre ultimele lui cercetări în domeniul combustibililor solizi, i-am retezat-o cu asprime Mă şi-ntrebam cum de-mi trecuse prin minte c-ar avea o minte ascuţită Chiar n-avea de gând să tacă odată, cretinu’ dracului? Nu ştia că paznicul asculta? Ce urmărea, să-mi pună laţul de gât? O vedeam pe Marie cum îl privea stăruitor, cu buzele strânse, ochii ei căprui neavând nimic prietenos — Au fost mult prea secretoşi în privinţa asta, am adăugat Au trimis un expert nepregătit — Ei da, asta e o chestie utilă, a bâiguit Hargreaves — Nu-i aşa? Habar n-am avut măcar de existenţa acestui Cruciat al Iadului al vostru Şi, fiindcă tot veni vorba, ce-ar fi să mă pui la curent? Mă număr printre cei ce cred că omul trebuie să continue să-nveţe până moare, iar asta pare a fi ultima şansă de a mai aduna nişte informaţii de ultimă oră A ezitat, apoi a rostit cu încetineală: — Mă tem că — Te temi că totul e foarte secret, l-am întrerupt nerăbdător Sigur că e foarte secret – dar nu pentru cei de pe insula asta Mai exact, nu mai este — Cred că ai dreptate, a spus el cu îndoială (S-a gândit preţ de o clipă, apoi a zâmbit ) Îţi aminteşti de mult jelită rachetă Blue Streak? — Singurul nostru competitor în cursa rachetelor balistice intercontinentale? (Am încuviinţat din cap ) Sigur că-mi amintesc Putea să facă orice trebuie să facă o rachetă, numai să zboare nu Toată lumea a fost de părere că era cât se poate de jenant A fost jale mare când guvernul a abandonat-o S-a vorbit mult despre faptul că ne-am fi vândut americanilor, noi rămânând complet dependenţi de ei în privinţa defensivei nucleare, că Marea Britanie a rămas o putere secundară, dacă mai puteai s-o numeşti putere Îmi amintesc Guvernul a devenit foarte nepopular — Da Şi n-a meritat nimic din toate astea Guvernanţii au abandonat întregul proiect pentru că una sau două dintre creierele cele mai strălucite din domeniul militar şi ştiinţific de la noi din ţară – atâtea avem de fapt – au demonstrat cu delicateţe că, în orice caz, Blue Streak era sută la sută inadecvată destinaţiei sale Se baza pe modelele americane, cum ar fi racheta intercontinentală Atlas, la care numărătoarea inversă şi lansarea durează douăzeci de minute din momentul primei alarme, lucru care americanilor li se potriveşte de minune: cu noile lor linii DEW, cu detectoarele cu infraroşu şi sateliţii-spioni pentru detectarea gazelor de evacuare ale rachetelor intercontinentale lansate, ei mizează pe un răgaz de o jumătate de oră pentru situaţia când vreun dement ar apăsa butonul roşu Noi nu ne putem aştepta decât la un interval de avertizare de patru minute Hargreaves şi-a scos ochelarii, i-a lustruit meticulos şi a clipit din ochii miopi — Ceea ce înseamnă că dacă Blue Streak ar fi funcţionat şi dacă numărătoarea inversă ar fi început în momentul recepţionării mesajului de avertizare, ar fi fost distrusă de o rachetă intercontinentală rusească cu şaisprezece minute înainte de a-i veni sorocul să se desprindă de sol — Ştiu să socotesc, am spus Nu trebuie să-mi explici ca la tâmpiţi — Păi aşa a trebuit să le explicăm celor de la Ministerul Apărării, a ripostat Hargreaves Le-a luat trei sau patru ani ca să se prindă, ceea ce e cam media pentru gândirea militară Uită-te la amirali şi la navele lor de război Desigur, celălalt mare defect al rachetei Blue Streak era acela că ar fi necesitat o instalaţie de lansare imensă, rampe, macarale şi construcţiile auxiliare, cisternele enorme de heliu şi azot lichid pentru pomparea sub presiune a kerosenului şi a oxigenului lichid şi, în sfârşit, dimensiunea uriaşă a rachetei însăşi Asta însemna o instalaţie permanentă şi fixă, ceea ce, având în vedere roiurile de avioane americane şi britanice care zboară deasupra teritoriilor ruseşti, avioanele ruseşti care zboară deasupra teritoriilor americane şi britanice şi, din câte ştiu, cele americane şi britanice care zboară fiecare deasupra teritoriului celorlalţi, poziţiile acelea au devenit atât de bine cunoscute încât practic fiecare bază de lansare din Statele Unite şi din Rusia are o rachetă intercontinentală corespondentă din cealaltă ţară orientată spre ea Hargreaves şi-a dres glasul şi a continuat: — Ce s-a dorit atunci, a fost o rachetă care să poată fi lansată instantaneu, şi în acelaşi timp să fie complet mobilă, complet transportabilă Asta era imposibil cu oricare dintre combustibilii cunoscuţi pentru rachete În mod cert nu era realizabil cu kerosen – kerosen, în epoca asta! – care, împreună cu oxigenul lichid, încă mai alimentează majoritatea rachetelor americane Şi nici cu motoarele cu oxigen lichid la care lucrează americanii în prezent Din pricina punctului de fierbere situat la —217°C, sunt de zece ori mai dificil de manevrat decât orice se cunoaşte în momentul de faţă Şi sunt mult prea voluminoase — Parcă se lucra la combustibilii cu cesiu şi ionici, am spus eu — Şi-or să mai lucreze mult timp de-acum încolo O duzină de firme se ocupă de problemă şi ştii ce se spune despre copilul cu multe moaşe În fine, uite-aşa, racheta mobilă cu lansare instantanee s-a dovedit imposibil de realizat cu oricare dintre propulsoarele cunoscute până când Fairfield a venit cu ideea genial de simplă a combustibilului solid, de douăzeci de ori mai puternic decât cel folosit la rachetele americane Miuteman E atât de genială în simplitatea ei, a recunoscut Hargreaves, încât nu ştiu cum funcţionează — Nici eu nu ştiam Dar aflasem suficient de la Fairfield ca să ştiu cum se pune în funcţiune Numai că în acel loc şi în acele momente n-aş fi făcut-o în ruptul capului — Sunteţi siguri că funcţionează cu adevărat? l-am întrebat — Da, suntem siguri, nici o grijă Mai exact, ştim că funcţionează la scară redusă Doctorul Fairfield a adaptat o încărcătură de douăsprezece kilograme la o rachetă miniaturală de construcţie specială, pe care a lansat-o de pe o insulă nelocuită din largul coastei vestice a Scoţiei A decolat exact aşa cum a prezis Fairfield, foarte încet la început, mult mai lent decât rachetele convenţionale Hargreaves zâmbea în timp ce rememora întâmplările Şi deodată a început să accelereze Noi – cei aflaţi la instalaţiile radar – am pierdut-o pe la circa 18 000 de metri În acel moment, încă mai accelera şi atinsese peste 25 000 de kilometri la oră Au urmat alte experimente cu încărcături reduse proporţional, până când a obţinut ceea ce dorea Apoi am multiplicat cu 400 greutatea rachetei, a combustibilului, a focosului simulat şi a creierului electronic Aşa s-a ajuns la Cruciatul Iadului — Poate că multiplicarea cu 400 a introdus nişte factori noi în ecuaţie — Tocmai asta trebuie să aflăm De-aia ne aflăm aici — Americanii ştiu de cele ce se-ntâmplă aici? — Nu, mi-a răspuns Hargreaves zâmbind visător Dar sperăm că într-o bună zi or să afle Sperăm să le-o putem furniza într-un an sau doi, de-aia a fost proiectată în exces faţă de necesităţile noastre, respectiv să poarte o bombă cu hidrogen de două tone pe o distanţă de zece mii de kilometri în cincisprezece minute, atingând o viteză maximă de 32 000 kilometri pe oră Şaisprezece tone Raportat la două sute de tone cât au rachetele lor Puţin peste cinci metri înălţime, faţă de treizeci Poate fi transportată şi lansată de pe orice navă comercială sau de coastă, de pe submarine, trenuri sau camioane grele Pe lângă toate astea, lansarea instantanee A zâmbit din nou, de data asta aerul visător fiind îmbibat de o anume mulţumire de sine Yankeii or să îndrăgească la culme Cruciatul Iadului M-am uitat la el — Cred că nu sugerezi în mod serios că Whiterspoon şi Hewell lucrează pentru americani? — Să lucreze pentru M-a privit pe deasupra ramelor groase de baga, cu ochii măriţi de o uimire mioapă Ce naiba vrei să spui? — N-am vrut să spun decât că, în caz contrar, nu prea văd cum or să aibă americanii prilejul să vadă cum arată Crucialul Iadului, d-apoi să-l mai şi îndrăgească S-a uitat la mine, a încuviinţat din cap şi n-a mai spus nimic Mai-mai să regret că i-am distrus entuziasmul ştiinţific Zorii puseseră stăpânire pe cer şi, cu toate că lămpile continuau să lumineze în adăpostul Quonset, puteam să vedem dreptunghiurile mai luminoase ale ferestrelor Îmi simţeam braţul de parcă dobermanul încă mai stătea cu colţii înfipţi în el Mi-am adus aminte de paharul de whisky neterminat, l-am ridicat şi am spus: „Noroc!” Nu mi-a răspuns nimeni, dar n-am luat în seamă lipsa lor de maniere şi l-am dat de duşcă fără reţineri Dacă mi-a făcut bine, n-am simţit Farley, expertul în sisteme de ghidare cu infraroşii, şi-a recăpătat treptat culoarea obrajilor, curajul şi indignarea şi a susţinut un lung şi amar monolog, în care cuvintele „condamnabil” şi „scandalos” constituiau tema recurentă N-a pomenit c-ar intenţiona să scrie Parlamentului pe tema asta Ceilalţi n-au scos nici o vorbă Nimeni n-a aruncat vreo privire mortului de podea Îmi doream ca cineva să-mi mai dea nişte whisky sau măcar să ştiu de unde luase Anderson sticla Părea nepotrivit ca eu să mă gândesc mai mult la sticlă decât la omul – decedat acum – care-mi oferise prima oară să beau din ea Dar pe de altă parte totul părea nepotrivit în dimineaţa aceea şi, în plus, trecutul era trecut, viitorul – ce mai rămăsese din el – urma să vină şi dacă whisky-ul acela n-avea să fie de prea mare folos, nimic nu era mai sigur că Anderson n-avea să mai ajute pe nimeni, niciodată Hewell s-a întors în zori S-a întors în zori şi singur, şi nu era nevoie să-i văd antebraţul stâng murdar de sânge ca să pricep de ce se-ntorsese singur De bună seamă că cele trei santinele de la gard fuseseră mai vigilente şi mai capabile decât îşi imaginase el, dar nu fuseseră îndeajuns de capabile Dacă Hewell era îngrijorat de rana sa, de moartea unui alt om din subordinea lui ori de uciderea celor trei marinari, îşi ascundea bine îngrijorarea M-am uitat în jur la feţele oamenilor din adăpost, feţe sumbre, încordate şi temătoare, şi mi-am dat seama că nu trebuia să le explic ce se întâmplase În împrejurări diferite – chiar foarte diferite – ar fi fost amuzant de urmărit jocul expresiilor pe chipurile lor, neputinţa de a crede că aşa ceva li se putea întâmpla tocmai lor luptându-se cu certitudinea înspăimântătoare că, într-adevăr, li se întâmpla Dar în acele clipe nu era nevoie de nici un fel de efort ca să nu râzi Hewell nu avea timp de pierdut cu vorbăria Şi-a scos pistolul, i-a făcut semn lui Hang să plece din adăpost, ne-a privit fără nici o expresie şi a rostit un singur cuvânt: „Afară!” Am ieşit afară În afara unui pâlc răzleţ de palmieri din apropierea ţărmului, nici partea asta a insulei nu avea mai mulţi copaci sau vegetaţie decât cealaltă Muntele era mult mai abrupt aici şi marea falie care-i secţiona versantul sudic se vedea clar, una dintre creste, cea care pornea dinspre nord-vest, obturându-ne câmpul vizual spre vest şi spre nord Hewell nu ne-a lăsat nici un răgaz ca să admirăm peisajul Ne-a aliniat într-o coloană aproximativă de două rânduri, ne-a ordonat să ne prindem mâinile deasupra capului – ordin pe care l-am ignorat, oricum mă îndoiesc că aş fi fost în stare s-o fac şi nici el n-a insistat – şi astfel am pornit în marş către nord-vest, peste creasta joasă a muntelui Trei sute de metri mai încolo, imediat după prima creastă – în faţa noastră se înălţa alta – am observat la cincizeci de paşi spre dreapta mea o grămadă de rocă sfărâmată, de origine foarte recentă De unde mă aflam, nu vedeam ce se afla în spatele grămezii, dar n-aveam nevoie să văd ca să ştiu: era ieşirea tunelului, locul pe unde Hewell şi Whiterspoon ieşiseră la suprafaţă la primele ore ale dimineţii Am privit cu atenţie în jurul meu, stabilindu-i şi memorându-i poziţia faţă de toate reperele topografice vizibile până când m-am simţit sigur că îl pot găsi fără probleme chiar şi în cea mai întunecoasă noapte M-am minunat de înclinaţia mea incurabilă de a asimila şi a stoca informaţii dintre cele mai inutile Cinci minute mai târziu ne aflam pe creasta joasă a celei de-a doua ramificaţii a lanţului muntos, de unde puteam vedea în întregime câmpia de pe latura vestică a insulei, întinzându-se la picioarele noastre Se afla încă în umbra muntelui, dar de-acum se făcuse lumină şi caracteristicile i se desluşeau cu uşurinţă Câmpia era mai mare decât cea de la est, dar nu cu mult, având circa un kilometru şi jumătate de la nord la sud şi o lăţime de vreo patru sute de metri de la mare până la primele pante ale muntelui Nu se putea vedea nici măcar un singur copac În colţul sud-vestic al câmpiei, un debarcader lung şi lat ieşea mult în largul scânteietor al lagunei De la distanţa de patru-cinci sute de metri la care ne aflam, părea construit din beton, dar era mai probabil să fie din blocuri de coral La capătul îndepărtat al debarcaderului, montată pe nişte şine, cu pilonii de sprijin foarte îndepărtaţi, se afla o macara de mare putere, aşa cum mai văzusem în docurile de reparaţii ale şantierelor navale Întreaga suprastructură şi braţul – n-am văzut nici o contragreutate – erau montate pe un inel de rulouri străbătute de curent electric Asta trebuie să fi fost macaraua folosită de compania de fosfaţi pentru încărcarea navelor şi totodată macaraua care constituise unul din factorii decisivi în hotărârea luată de Royal Navy de a-şi amenaja instalaţia pentru rachete pe această insulă Nu se întâmplă prea des, m-am gândit eu, să găseşti pe o insulă părăsită din Pacificul de Sud facilităţi de descărcare gata construite, cu un debarcader şi o macara ce părea aptă să ridice vreo treizeci de tone Alte două şiruri de şine paralele mergeau de-a lungul digului Cu câţiva ani în urmă, am dedus eu, o pereche de şine ducea vagoanele încărcate cu fosfat la capul debarcaderului, iar cealaltă le aducea pe cele goale înapoi Astăzi, se putea vedea cum, după ce părăsea debarcaderul, una dintre căi cotea răsucită, ruginită şi năpădită de buruieni, către mina de fosfat Cealaltă însă fusese demontată şi înlocuită cu şine noi, care mergeau drept spre interiorul insulei, pe o distanţă de circa două sute de metri Pe la jumătatea lungimii, trecea peste o ciudată platformă circulară, de vreo douăzeci şi cinci de metri în diametru, şi se termina în faţa unui fel de hangar, înalt de nouă metri, lat de doisprezece şi lung de treizeci De unde ne aflam, adică aproape exact în spatele hangarului, era imposibil să-i vezi fie uşile, fie unde se terminau şinele, dar nu riscai prea mult să te înşeli dacă presupuneai că acestea străbăteau tot interiorul construcţiei Hangarul însuşi era orbitor, părea să fi fost vopsit cu alb, dar era acoperit nu cu vopsea, ci cu prelată vopsită cu alb Am presupus că era o măsură să asigure reflexia razelor solare şi să facă posibilă munca în interiorul unei clădiri din tablă ondulată Ceva mai spre nord se aflau „facilităţile de cazare”: un grup de clădiri scunde, urâte şi evident prefabricate Şi mai spre nord, la circa o mie două sute de metri de hangar, se afla ceva care dădea impresia unui bloc paralelipipedic de beton, semi-îngropat Era greu de apreciat de la o asemenea depărtare, dar nu părea să aibă decât vreo şaptezeci-optzeci de centimetri înălţime Din acest beton se înălţau cel puţin şase stâlpi metalici înalţi, fiecare dintre ei având în vârf câte o antenă radio sau radar, toate de construcţie diferită Hang ne-a condus direct spre cea mai apropiată şi cea mai spaţioasă dintre barăcile prefabricate Afară se aflau doi chinezi, amândoi înarmaţi cu carabine automate Unul dintre ei a încuviinţat din cap şi Hang s-a dat la o parte ca să ne lase să trecem prin uşa deschisă Încăperea în care am intrat era evident cantina rezervată gradelor inferioare Lată de patru metri şi jumătate şi lungă de doisprezece, avea pe fiecare perete longitudinal câte un şir de paturi suprapuse câte trei, pereţii şi paturile fiind decorate din belşug cu fel de fel de fotografii decupate de prin reviste „decoltate” La mijloc, în dreptul fiecărei perechi de triouri verticale de paturi, se afla câte un vestiar compartimentat în trei: şi aici, arta era la ea acasă Patru mese de cantină, unite cap la cap ca să alcătuiască o singură masă, şi curate lacrimă, la fel ca duşumeaua pe care stăteau, se întindeau pe toată lungimea încăperii La celălalt capăt al camerei se afla o uşă, deasupra căreia scria: „Popota subofiţerilor” Pe băncile din jurul celor două mese mai îndepărtate, stăteau vreo douăzeci de oameni, subofiţeri şi matrozi Unii erau complet echipaţi, alţii erau sumar îmbrăcaţi Unul stătea aplecat pe masă, ca un om adormit, cu capul sprijinit pe antebraţele goale, iar antebraţele şi faţa de masă de dedesubt erau pline de sânge închegat Nici unul dintre bărbaţi nu arăta şocat sau îngrijorat, stăteau pur şi simplu acolo, cu feţele încordate şi mânioase Nu arătau ca nişte inşi uşor de speriat, printre ei nu se aflau copii, de bună seamă că Royal Navy alesese pentru această operaţie oamenii săi cei mai buni şi mai experimentaţi, ceea ce probabil explica de ce Hewell şi oamenii săi, în pofida avantajului oferit de surpriză, întâmpinaseră dificultăţi La ultima masă se aflau aşezaţi unul lângă celălalt patru bărbaţi Ca şi ceilalţi, îşi ţineau mâinile împreunate în faţa lor, pe tăblia mesei Fiecare avea pe umăr epoleţii specifici gradului militar Bărbatul solid, cu părul cărunt, din stânga, cu buzele tumefiate şi sângerânde, cu nişte ochi cenuşii şi vigilenţi şi patru trese aurii pe umăr trebuia să fie căpitanul Griffiths Lângă el, un ins slab şi chelos, cu nasul coroiat şi trei trese despărţite de purpuriu, comandantul geniştilor Alături, un tânăr blond, cu două trese aurii separate de roşu trebuia să fie locotenent-chirurgul Brookman; în fine, un alt locotenent, un tinerel roşcat, cu ochi înecaţi în amărăciune şi o linie albă şi comprimată pe locul unde-ar fi trebuit să se afle gura Cinci paznici chinezi stăteau uniform repartizaţi pe lângă pereţii încăperii Fiecare avea câte o carabină automată Spre capul primei mese, fumând un trabuc, cu un baston din trestie de Malacca în mână – fără altă armă – şi arătând mai insignifiant şi mai pedant ca oricând, stătea omul pe care-l cunoscusem drept profesorul Whiterspoon Sau cel puţin aşa am crezut până când s-a întors direct către mine şi am văzut, chiar dacă pe faţa lui nu era nici o expresie anume, că nu era exclus să mă fi înşelat în privinţa aspectului insignifiant Era pentru prima oară când îl vedeam fără ochelarii fumurii şi nu mi-a plăcut ce-am văzut: nu mi-a fost dat să văd ochi cu nişte pupile atât de deschise la culoare, ochi cu lucirea mată şi uniformă a marmurei de calitate inferioară Ochi ca ăştia mai puteai întâlni la oamenii complet orbi S-a uitat la Hewell şi a spus: — Ei bine? — Ei bine, i-am aranjat, a răspuns Hewell Cu excepţia locotenentului roşcat, fiecare om din încăpere se holba la el Uitasem impactul pe care-l putea avea prima vedere a acestui Neanderthal ambulant Bănuiau ei ceva şi ne-au aşteptat, dar i-am aranjat Am pierdut un om Whiterspoon s-a întors către căpitan — Aşadar, ăştia au fost toţi? — Bandiţi criminali ce sunteţi! a rostit în şoaptă bărbatul cărunt Fiarelor! Mi-aţi ucis zece oameni! Whiterspoon a dat un semnal abia perceptibil cu bastonul şi unul dintre paznici a păşit înainte şi a lipit ţeava carabinei de ceafa matrozului aflat lângă cel cu capul sprijinit pe braţe — Ăştia-s toţi, a spus grăbit Griffiths Vă jur că sunt toţi! Whiterspoon a dat un alt semnal şi chinezul s-a dat înapoi Vedeam locşorul alb unde ţeava apăsase pe ceafa marinarului şi uşoara cocârjare a spinării în timp ce scotea un lung oftat de uşurare Arătând cu capul spre mortul de lângă el, Hewell a întrebat: — Ce s-a-ntâmplat? — L-am întrebat pe tânărul fără minte de colo – Whiterspoon a arătat spre locotenentul roşcat – unde sunt depozitate armele şi muniţia N-a vrut să-mi spună Am pus să fie împuşcat omul acela Când l-am mai întrebat o dată, mi-a răspuns Hewell a încuviinţat din cap absent, de parc-ar fi fost lucrul cel mai firesc de pe lume să împuşti un om dacă altul nu voia să-ţi dea informaţii, dar nu Hewell mă interesa, ci Whiterspoon Exceptând absenţa ochelarilor, nu se schimbase la exterior deloc Cu toate astea însă, schimbarea era completă Mişcările iuţi, ca de pasăre, vocea afectată, ticul verbal al repetiţiilor dispăruseră În faţa noastră se afla acum un om calm, sigur, necruţător, stăpân absolut pe el însuşi şi pe tot ce se afla în jurul lui, un om care nu greşea nici o acţiune, nici un cuvânt — Ăia-s savanţii? a continuat Whiterspoon Hewell a încuviinţat din cap şi Whiterspoon a fluturat din baston spre capătul îndepărtat al încăperii — Sunt acolo Ajutat de un paznic, Hewell a început să-i mâne pe cei şapte bărbaţi către popota subofiţerilor Pe când treceau prin dreptul lui Whiterspoon, Farley s-a oprit în faţa lui cu pumnii încleştaţi — Monstrule! a rostit el cu înverşunare Blestemat Whiterspoon a părut că nici nu-l învredniceşte cu vreo privire Bastonul lui a şuierat prin aer, iar Farley a scos un ţipăt de agonie şi s-a împleticit înapoi către paturi, ţinându-se cu ambele mâini de faţă Hewell l-a prins de guler şi l-a îmbrâncit cu violenţă, trimiţându-l până în celălalt capăt al încăperii Whiterspoon nici măcar nu s-a uitat la el Mi-a trecut prin cap ideea vagă că eu şi Whiterspoon n-o să ne înţelegem prea bine în viitorul apropiat Uşa popotei s-a deschis şi savanţii au fost împinşi grămadă înăuntru, după care uşa s-a închis la loc, dar nu înainte să putem auzi nişte glasuri ascuţite, agitate şi neîncrezătoare de femei — Vasăzică, le-ai ţinut ascunse în timp ce marina muncea pentru tine, i-am spus lui Whiterspoon pe un ton cumpănit Acum, când nu mai ai nevoie de marină, dar ai nevoie de savanţi – fără îndoială pentru a supraveghea şi a duce mai departe construcţia noilor rachete acolo unde ai de gând să te duci – ei bine, ai nevoie şi de neveste Cum altfel ai putea să-i faci pe savanţi să lucreze pentru tine? S-a întors către mine, legănând uşor bastonul lung şi subţire — Te-a-ntrebat cineva de vorbă? — Numai să-ndrăzneşti să dai în mine cu bastonul ăla, i-am zis eu, şi-am să ţi-l vâr pe gât pân-o să-ţi dai duhul! Dintr-o dată, totul a devenit neobişnuit de nemişcat Hewell, care tocmai făcea cale întoarsă, s-a oprit din mers Toţi cei prezenţi, din motive cunoscute doar de ei înşişi, au încetat să mai respire! Bubuitul unei fulg căzut pe duşumea i-ar fi făcut să sară în sus Au trecut zece secunde, lungi de câte cinci minute Deodată Whiterspoon a izbucnit în râs, întorcându-se către căpitanul Griffiths — Domnul Bentall este un tip de un cu totul alt calibru decât oamenii tăi sau savanţii noştri, a spus el, vrând parcă să ofere o explicaţie De exemplu, Bentall e un actor excelent: nimeni n-a reuşit să mă păcălească vreodată atât de mult timp Bentall îşi permite să fie sfâşiat de câini furioşi şi nu se trădează în nici un fel Deşi are un braţ beteag, Bentall se confruntă cu doi luptători experţi în mânuirea cuţitului într-o peşteră întunecoasă şi-i ucide pe amândoi Ca şi cum toate astea n-ar fi de ajuns, el este totodată şi foarte priceput în incendierea caselor (A săltat din umeri, parcă scuzându-se ) Dar, pe de altă parte, fireşte că trebuie să fii un om cu totul deosebit ca să devii membru al Serviciului Secret britanic Un nou moment de linişte neobişnuită, chiar mai ciudată decât cea de dinainte Toţi se uitau pentru prima oară la un membru al Serviciului Secret şi aveau toate motivele să fie impresionaţi Cu o faţă trasă şi răvăşită precum cea a unui cadavru şi cu corpul care aducea şi mai mult aminte de aşa ceva, n-aş fi fost deloc nimerit pentru un afiş publicitar de atragere a noilor recruţi în rândurile serviciului Chiar dacă, bineînţeles, nu se folosesc afişe pentru o astfel de operaţiune M-am întrebat cum era posibil ca Whiterspoon să fi aflat Era adevărat, Hang, paznicul chinez, ne auzise discutând, dar nu apucase încă să vorbească cu Whiterspoon — Poţi să negi, Bentall, că eşti agent guvernamental? a întrebat cu glas blând Whiterspoon — Sunt om de ştiinţă, am spus eu numai ca să văd cât ţine Specialist în cercetări legate de combustibili Combustibili lichizi, am adăugat cu hotărâre Un semnal nevăzut şi un paznic a avansat şi şi-a lipit ţeava puştii de ceafa căpitanului Griffiths — Contraspionaj, m-am corectat grăbit — Mulţumesc Paznicul s-a retras Oamenii de ştiinţă cu frica lui Dumnezeu nu sunt experţi în coduri, telegrafia radio şi alfabetul Morse S-ar părea că eşti bine antrenat în toate astea, nu-i aşa, Bentall? M-am uitat la Brookman — Mă întreb dac-ai putea fi atât de amabil să vezi ce se poate face cu braţul ăsta al meu Whiterspoon a făcut un pas lung către mine Buzele i s-au albit la fel ca şi încheieturile degetelor care strângeau bastonul, dar vocea i-a rămas la fel de neafectată ca întotdeauna — După ce termin eu S-ar putea să te intereseze că la două minute după ce m-am întors acasă de la locul incendiului, am recepţionat un mesaj prin staţia noastră radio, mesaj transmis de pe nava Pelican şi care m-a făcut să devin brusc interesat Dacă sistemul meu nervos n-ar fi dat semne că şi-a încetat complet funcţionarea, probabil că aş fi ridicat brusc un picior, ca din reflex Cu condiţia să fi avut putere pentru un astfel de exerciţiu de gimnastică, ceea ce nu era cazul Aşa stând lucrurile, nici un muşchi de pe faţă nu mi s-a mişcat Pelican! Ăsta fusese primul nume de pe lista aceea de sub blocul de sugativa, lista a cărei copie stătea acum între ciorap şi talpa piciorului drept — Cei de pe Pelican ascultau pe o anumită frecvenţă, fiindcă aşa primiseră instrucţiuni, a continuat Whiterspoon Vă puteţi închipui uimirea operatorului când a început să recepţioneze un semnal SOS pe frecvenţa cu pricina, o frecvenţă foarte depărtată de canalele de alarmă Continuam să-mi păstrez nemişcaţi muşchii faciali, dar de data asta a fost nevoie de puterea voinţei, atât de tare m-a şocat înţelegerea enormităţii gafei mele De fapt, nu fusese vina mea N-aveam de unde să ştiu că „patruzeci şi şase” de pe lista găsită de mine însemna că Pelican şi celelalte nave – probabil că toate celelalte nume erau şi ele denumiri de nave – urmau să înceapă ascultarea, pentru menţinerea unei supravegheri radio, la fiecare patruzeci şi şase de minute după fiecare oră Şi, din câte-mi puteam aduce aminte, începusem să transmit primul meu semnal SOS experimental, când încercam să acordez receptorul cu transmiţătorul, aproape la exact acea oră şi pe lungimea de undă prestabilită corespunzătoare localităţii Foochow, care s-a întâmplat să fie tocmai lungimea de undă folosită de ei — Operatorul a fost băiat deştept, a continuat Whiterspoon Te-a pierdut şi şi-a închipuit că trecuseşi pe frecvenţele de alarmare Te-a găsit acolo şi te-a urmărit A auzit numele Vardu pomenit de două ori şi a ştiut că ceva era în mare neregulă A copiat literă cu literă semnalul transmis de tine către Annandale Apoi a aşteptat zece minute şi a făcut apel aici Încă mă mai străduiam să dau impresia uneia dintre statuile din Insulă Paştelui, cioplită din piatră şi teribil de afectată de intemperii Asta nu era sfârşitul, nu în mod necesar Dar era sfârşitul, ştiam că era — „COMBO RIDEX LONDRA” – e adresa telegrafică a şefului serviciului tău, Bentall, nu-i aşa? Părea puţin probabil să-l pot convinge că nu făcusem decât să trimit o telegramă de felicitare mătuşii mele din Putney de ziua ei de naştere, aşa că am încuviinţat din cap — Am bănuit eu Tocmai de aceea mi-am zis c-ar fi foarte util să trimit şi eu un mesaj În timp ce Hewell – care între timp observase dispariţia ta – şi oamenii lui săpau restul de tunel rămas, am compus al doilea mesaj Fireşte că habar n-aveam ce putea să însemne mesajul tău codificat, dar cel pe care l-am trimis la „COMBO RIDEX LONDRA” ar trebui să satisfacă exigenţele Am transmis aşa: „ROG A NU SE LUA ÎN CONSIDERARE MESAJUL PRECEDENT TOTUL SUB CONTROL ESENŢIAL SĂ NU ÎNCERCAŢI SĂ MĂ CONTACTAŢI TIMP DE PATRUZECI ŞI OPT DE ORE FĂRĂ COD DE TIMP”, şi mi-am luat libertatea de a adăuga numele tău Ce zici, Bentall, o să întrunească exigenţele? N-am spus nimic Nici n-aş fi avut ce Am privit la feţele adunate în jurul mesei, dar nimeni nu se mai uita la mine, aproape toţi îşi cercetau cu multă atenţie mâinile M-am întors către Marie, dar nici măcar ea nu se uita la mine M-am născut într-o epocă şi într-un loc nepotrivite Ar fi trebuit să mă nasc la Roma, cu două mii de ani în urmă, şi să mă las încet, cu toată greutatea, în vârful ascuţit al săbiei M-am gândit la gaura mare şi urâtă pe care ar face-o o sabie şi apoi, prin asociaţie de idei, la găurile mari şi urâte din braţul meu, aşa că i-am spus lui Whiterspoon: — Eşti amabil să-i permiţi lui Brookman să-mi oblojească braţul acum? S-a uitat la mine lung, dus pe gânduri, pe urmă a spus cu glas domol: — Parcă-mi pare rău că viaţa ne-a adus în tabere diferite Înţeleg prea bine de ce te-a trimis şeful tău în misiunea asta: eşti un om extrem de periculos S-a mai uitat la mine un moment scurt, apoi i-a ordonat lui Brookman: — Îngrijeşte-i braţul — Îţi mulţumesc, profesore Whiterspoon, am spus cu binecrescut — LeClerc, m-a corectat el cu indiferenţă Nu Whiterspoon Moşneagul ăla idiot şi palavragiu şi-a făcut datoria Brookman îşi cunoştea meseria A deschis şi mi-a curăţat rănile cu un obiect ce părea o perie de sârmă, le-a cusut cu pricepere, le-a înfăşurat cu folie de aluminiu şi pansament, mi-a dat un pumn de pastile şi, ca să pună capac, m-a înţepat de vreo două ori cu o seringă hipodermică Dac-aş fi fost singur, aş fi făcut orice derviş dansator să crape de invidie, dar am simţit că adusesem destule prejudicii viitoarelor recrutări ale Serviciului Secret, aşa că m-am menţinut rezonabil de nemişcat Când Brookman a terminat, camera însăşi începuse să execute un număr de derviş, aşa că i-am mulţumit medicului militar şi, fără să mai cer voie, m-am apropiat clătinându-mă de masă şi mi-am dat drumul cu toată greutatea pe scaunul din faţa căpitanului Griffiths Whiterspoon – sau LeClerc, cum trebuia să-l numesc de-acum – s-a aşezat lângă mine — Te simţi mai bine, Bentall? — Nici c-aş putea să mă simt mai rău Dacă există un iad al câinilor, sper ca blestematul ăla de dulău să se perpelească acum la foc mic — Te-nţeleg Dintre oamenii de ştiinţă prezenţi, cine-i cel mai mare în funcţie, căpitane Griffiths? — Ce blestemăţie mai pui acum la cale? a ripostat cu curaj bărbatul cărunt — N-am să repet întrebarea, căpitane Griffiths, a spus cu blândeţe LeClerc Ochii lui albi şi ceţoşi au aruncat o privire scurtă către mortul prăbuşit pe masă — Hargreaves, a răspuns îngrijorat Griffiths (S-a uitat în direcţia sunetelor ce proveneau dinspre uşile închise ale popotei subofiţerilor ) Chiar e nevoie de asta, LeClerc? De-abia şi-a văzut soţia după atâtea luni N-o să fie în stare să dea prea multe răspunsuri Sunt puţine lucruri pe care să nu le ştiu şi eu Înţelege că eu deţin conducerea generală, nu Hargreaves LeClerc a reflectat, apoi a spus: — Foarte bine În ce stadiu de pregătire se află Crucialul Iadului? — Asta-i tot ce vrei să ştii? — Da, asta-i tot — Cruciatul Iadului e gata în toate privinţele, exceptând cablarea şi amorsarea circuitului de aprindere — De ce nu s-a făcut asta? — Din pricina dispariţiei doctorului Fairfield Am încercat să-mi concentrez privirea pe faţa căpitanului Griffiths în tot acel vârtej caleidoscopic de oameni şi piese de mobilier şi mi-am dat seama că abia acum începea să înţeleagă de ce dispăruse Fairfield L-a privit stăruitor pe LeClerc vreme îndelungată, apoi a şoptit răguşit: — Dumnezeule! Bine’nţeles, bine’nţeles! — Da, bine’nţeles, s-a răstit la el LeClerc Dar n-a fost asta intenţia mea De ce nu s-au definitivat mai devreme circuitele şi amorsarea? Am înţeles că încărcarea combustibilului propulsor s-a încheiat cu mai bine de o lună în urmă — Pe-asta de unde naiba o mai ştii? — Răspunde-mi la întrebare! — Fairfield s-a temut că amestecul detonant ar putea manifesta o instabilitate intrinsecă în condiţiile unei clime foarte calde şi a considerat asta un risc suficient de mare, fără cel suplimentar al amorsării (Griffiths şi-a trecut mâna bronzată peste faţa bronzată şi sângerândă ) Ar trebui să ştii că nici un proiectil sau rachetă, de la cele de un kilogram, la bomba cu hidrogen, nu este amorsată decât în ultima clipă — Cât timp a spus Fairfield că ar dura amorsarea? — L-am auzit odată menţionând o perioadă de patruzeci de minute LeClerc a spus pe un ton blând: — Minţi, căpitane Ştiu că marea calitate a Cruciatului e că poate fi lansată instantaneu — Aşa este În timp de război sau în perioadele de tensiuni, ar fi permanent amorsată, dar deocamdată nu suntem siguri de instabilitatea intrinsecă a amestecului detonant — Patruzeci de minute? — Exact LeClerc s-a întors către mine — Ai auzit? Patruzeci de minute — Am auzit frânturi, am bâiguit eu Nu prea aud bine — Ţi-e rău? — Rău? (Am încercat să mă zgâiesc la el puternic surprins, dar nu i-am găsit faţa pe nicăieri ) De ce să-mi fie rău? — Eşti în stare s-o amorsezi, Bentall? — Sunt specialist în combustibili lichizi, am replicat eu cu dificultate — Eu ştiu altceva (Acum îi puteam vedea faţa, fiindcă şi-o adusese la câteva degete de mine ) Ai fost asistentul lui Fairfield la Hepworth Ştiu că ai lucrat la combustibilii solizi — Da’ multe mai ştii! — Poţi să amorsezi racheta? a insistat el calm — Whisky, am zis eu Am nevoie de o gură de whisky — Of, Dumnezeule! Şi-a însoţit exclamaţia cu alte mostre de limbaj, pe care, din fericire, nu le-am priceput în întregime, apoi şi-a chemat unul din oameni Probabil că respectivul s-a dus la popotă, fiindcă după câteva momente m-am pomenit că-mi pune cineva un pahar în mână L-am cercetat un timp cu ochi împăienjeniţi, erau trei degete sănătoase de lichid în recipient, şi l-am sorbit pe tot din două înghiţituri După ce-am încetat să tuşesc şi să-mi şterg lacrimile de la ochi, am constatat că vederea mi se limpezise aproape întru totul LeClerc mi-a pus mâna pe braţ — Ei, care-i răspunsul? Poţi să amorsezi Cruciatul? — N-aş şti nici măcar de unde să-ncep — Eşti bolnav, mi-a spus cu blândeţe LeClerc Nu ştii ce vorbeşti Ai nevoie de câteva ore de somn CAPITOLUL 10 Vineri 10 a m – 1 p m Am dormit timp de două ore Când m-am trezit, soarele era sus pe cer, iar doctorul Hargreaves, specialistul în supersonice, mă zgâlţâia uşurel de umăr Sau cel puţin aşa credea el că procedează Probabil din cauză că aveam o pătură trasă peste mine a uitat că n-ar fi trebuit să mă scuture de umărul stâng I-am spus să fie mai atent, el s-a arătat afectat, poate că din pricina tonului meu, după care am dat pătura la o parte şi m-am ridicat în capul oaselor Mă simţeam înţepenit şi mă durea fiecare părticică a trupului, umărul şi braţul îmi palpitau cu sălbăticie, dar mare parte din oboseală îmi dispăruse şi îmi simţeam capul limpede din nou Ceea ce, fireşte, coincidea cu dorinţa lui LeClerc: nu poţi pretinde unui om să amorseze şi să cableze circuitele complicate ale unui amestec detonant cu capacitatea disruptivă a o sută de tone de explozibil puternic, dacă bâjbâie şi se-mpleticeşte din cauza epuizării ca un om beat Din când în când mai nutream şi eu porţia mea de iluzii, dar una pe care n-am nutrit-o a fost aceea că LeClerc ar fi terminat cu mine Hargreaves arăta palid, abătut şi nefericit Nici nu m-am mirat Revederea cu soţia n-avea cum să fi fost fericită, împrejurările nu fuseseră foarte favorabile iar perspectivele imediate nici atât M-am întrebat ce făcuseră cu Marie, dacă o puseseră la un loc cu celelalte femei şi, când l-am întrebat, mi-a spus că da Am cercetat cu privirea mica baracă Avea formă pătrată, cu latura de maxim doi metri şi jumătate, şi deasupra capului meu se afla o ferestruică din plasă de sârmă Îmi aminteam vag că cineva spusese odată că fusese şopronul de depozitare a armamentului uşor şi a muniţiei, dar nu eram sigur, mă prăbuşisem pe patul de campanie pe care-l aduseseră şi adormisem instantaneu M-am uitat din nou la Hargreaves — Ce s-a mai întâmplat? De dimineaţă pân-acum, vreau să spun — Întrebări, a spus el obosit Tot timpul, întrebări, i-au interogat separat pe colegii mei, pe mine şi pe ofiţerii de marină, pe urmă ne-au împărţit în grupuri mici şi ne-au despărţit de soţiile noastre Suntem răspândiţi peste tot acum, câte doi-trei într-o baracă Psihologia lui LeClerc era simplu de înţeles Împărţind savanţii şi ofiţerii în grupuri mici, evita pericolul ajungerii la un plan de rezistenţă sau de revoltă concertat În plus, despărţindu-i pe savanţi de soţiile lor, şi ţinându-i într-o continuă stare de teamă şi de nesiguranţă în privinţa propriei lor sorţi, cooperarea lor cu LeClerc avea să fie absolută — De ce a vrut să te vadă? l-am întrebat — Dintr-o mulţime de motive, a răspuns el ezitând şi ferindu-şi privirea În principal în legătură cu racheta, voia să ştie cât de multe ştie fiecare dintre noi despre amorsarea rachetei Cel puţin asta m-a întrebat pe mine Nu pot să vorbesc în numele celorlalţi — Şi tu sau vreunul dintre ei ştie ceva despre asta? — Numai principiile generale Fiecare dintre noi cunoaşte principiile generale ale diferitelor componente E necesar Dar asta nu e nici pe departe suficient când vine vorba de elementele specifice complexe (A zâmbit timid ) Oricare dintre noi ar putea, din neştiinţă, să arunce toată şandramaua în aer — E vreun risc în sensul ăsta? — Nimeni n-a putut să garanteze vreodată în privinţa unei rachete experimentale — Asta-i rostul cazematei – adăpostul ăla din beton, îngropat în pământ, dinspre nord? — Testul urma să fie coordonat de acolo Doar o măsură de precauţie imediată Tot din acest motiv au amplasat adăpostul savanţilor atât de departe de hangar — Cu alte cuvinte, marinarii pot fi sacrificaţi, dar savanţii nu? Nu mi-a răspuns, aşa că am continuat: — Ai vreo bănuială legată de locul unde au de gând să ducă racheta asta, pe savanţi şi pe soţiile lor? Fiindcă ofiţerii şi ceilalţi marinari n-or să fie duşi nicăieri, desigur — Ce vrei să spui? — Ştii foarte bine ce vreau să spun Întrucât nu-i mai sunt de nici un folos lui LeClerc, vor fi eliminaţi A scuturat capul cuprins de un tremur involuntar şi şi-a îngropat faţa în mâini LeClerc n-a făcut nici o menţiune despre destinaţia lui finală? A clătinat iar din cap şi s-a întors într-o parte Părea supărat foarte tare dintr-o anumită pricină şi evita să mă privească în ochi, dar n-am avut inimă să-l condamn pentru asta — Poate în Rusia? — Nu în Rusia, a negat el, cu privirile în podea Nu ştiu unde, dar nu în Rusia Ăia nu s-ar uita nici cu spatele la vechitura asta — Nu s-ar uita nici De data asta eu eram cel care se holba Păi, credeam că asta-i cea mai avansată — În Occident, da Dar în ultimele câteva luni, a devenit un secret ştiut de toţi savanţii noştri, unul despre care tuturor le e teamă să vorbească, faptul că Rusia a pus la punct – sau urmează să pună la punct – modelul absolut de rachetă: racheta cu protoni Mă tem că indiciile „scăpate” de profesorul Staniukovici, cel mai de seamă expert sovietic în dinamica gazelor, nu lasă prea mult loc pentru îndoială Într-un fel sau altul, ei au descoperit secretul ţinerii în frâu şi al stocării antiprotonilor Noi ştim despre antimateria asta, dar n-avem nici un concept viabil în privinţa stocării ei Ruşii însă au Doar câteva zeci de grame din aşa ceva ar putea să-l ducă pe Cruciatul Iadului până în lună Implicaţiile acestei informaţii mă depăşeau, dar am acceptat ideea că era improbabil ca sovieticii să vrea această rachetă China comunistă, Japonia? Prezenţa muncitorilor chinezi şi staţia radio chino-japoneză a lui LeClerc păreau să indice într-acolo, dar nu era exclusă posibilitatea ca acele indicii să fie mult prea evidente, erau şi alte ţări în Asia – şi în afara acestui continent – care ar fi dat oricât să pună mâna pe Cruciatul Iadului Dar mai important decât întrebarea care naţiune ar dori o astfel de rachetă era răspunsul la întrebarea cum de reuşise o naţiune a acestei lumi să afle că noi construim o asemenea rachetă Undeva, într-un colţişor al minţii mele, primele începuturi ale unui răspuns începeau să se contureze spre o soluţie imposibilă Treptat, am devenit conştient că Hargreaves începuse din nou să vorbească — Trebuie să-mi cer scuze pentru prostia de care-am dat dovadă azi-dimineaţă, a rostit el şovăielnic Mare tâmpenie din partea mea să tot insist să spun că eşti expert în combustibili solizi E ca şi cum ţi-aş fi pus laţul de gât Mă tem că eram prea supărat ca să mai gândesc câtuşi de puţin, necum să mai gândesc limpede Dar nu cred că paznicul a băgat de seamă — Nu-i nimic Nici eu nu cred c-a observat — N-ai de gând să cooperezi cu LeClerc? a întrebat Hargreaves (Îşi frământa mâinile întruna, nervii lui nu erau pe măsura creierului ) Ştiu că ai putea s-o faci dac-ai vrea — Sigur c-aş putea Vreo două ore cu însemnările lui Fairfield, cu diagramele, simbolurile codificate plus cercetarea configuraţiei reale şi cred c-aş putea Dar timpul e de partea noastră, Hargreaves, şi Dumnezeu ştie că ăsta e singurul lucru de partea noastră Din punctul de vedere al lui LeClerc, amorsarea e cheia problemei N-o să plece de-aici până nu obţine cheia Londra ştie că sunt aici, Neckar o să intre la bănuieli din pricina întârzierii, orice se poate întâmpla, şi tot ce se poate întâmpla nu poate fi decât în avantajul nostru Am încercat să mă gândesc măcar la un lucru care ar fi putut să fie în avantajul nostru, dar n-am găsit nici unul Aşa că mă păstrez pe poziţie LeClerc bănuieşte numai că sunt expert în combustibili solizi, dar n-are de unde să ştie sigur — Fireşte, a bâiguit Hargreaves Fireşte, timpul e de partea noastră S-a aşezat pe o ladă de muniţie goală şi a rămas cu privirile ţintuite în podea, fără să mai scoată un cuvânt Părea să-şi fi pierdut dintr-o dată tot cheful de vorbă Nici mie nu-mi prea venea să trăncănesc O cheie s-a răsucit în uşă şi LeClerc, însoţit de Hewell, a intrat în baracă — Te simţi mai bine? a întrebat LeClerc — Ce vrei? — Mă întrebam şi eu dacă nu cumva te-ai răzgândit în privinţa presupusei tale ignoranţe în materie de combustibili solizi — Nu ştiu despre ce vorbeşti — Bineînţeles că nu Hewell? Uriaşul s-a apropiat şi a lăsat pe podea o cutie paralelipipedică îmbrăcată într-o husă de piele: un magnetofon — Poate că vei dori să asculţi recenta înregistrare pe care am făcut-o? M-am ridicat încet în picioare şi m-am uitat stăruitor la Hargreaves, rămas cu privirea pironită în podea — Mulţumesc, Hargreaves, am spus Îţi mulţumesc foarte mult — Trebuia s-o fac, a spus el parcă amorţit LeClerc a zis c-o s-o împuşte pe nevastă-mea — Scuză-mă I-am pus mâna pe umăr Nu e vina ta Ce facem acum, LeClerc? — E timpul să vezi Cruciatul Iadului S-a dat la o parte ca să mă lase să trec Uşile hangarului erau larg deschise, luminile fiind aprinse până sus, aproape de acoperiş Şinele de cale ferată mergeau până în spatele hangarului Cele două rachete erau acolo, într-adevăr, nişte cilindri îngustaţi la partea de sus ca nişte creioane boante, cu fuzelajul din oţel lustruit şi vârfurile din porţelan răcit cu apă deasupra unor mari prize de aer nervurate, înalte cât o casă cu două etaje şi cu un diametru de circa un metru şi douăzeci Stăteau pe nişte cărucioare cu câte opt roţi din oţel şi în părţile laterale ale fiecărei rachete se afla câte o macara de eşafodaj, aproape tot atât de înaltă ca şi racheta însăşi, fiecare macara fiind montată pe câte un cărucior cu patru roţi Din loc în loc, pe înălţimea macaralelor, braţe de prindere ieşeau în afară ca să susţină rachetele ferm pe poziţie Ambele rachete şi cele patru macarale stăteau pe acelaşi set de şine LeClerc n-avea nici timp, nici vorbe de irosit M-a dus direct la cea mai apropiată rachetă, unde s-a urcat într-un lift fără pereţi laterali, montat pe latura interioară a macaralei de eşafodaj Hewell mi-a înfipt temeinic ţeava pistolului în coloană: fisa mi-a picat rapid şi m-am urcat lângă LeClerc Hewell a rămas pe loc LeClerc a apăsat un buton, pornind un motor electric, şi liftul a alunecat cu uşurinţă în sus preţ de un metru şi jumătate LeClerc a scos o cheie din buzunar, a introdus-o într-un mic orificiu de pe fuzelajul rachetei şi a tras de un mâner îngropat, deschizând o uşă de peste doi metri înălţime în carcasa Cruciatului Iadului Uşa era atât de meticulos prelucrată şi atât de bine potrivită în cadrul ei încât nici măcar nu-i observasem existenţa — Priveşte cu luare aminte, Bentall, a spus LeClerc Numai pentru asta te afli aici: să priveşti cu luare aminte Ceea ce am şi făcut Carcasa exterioară din oţel dur a rachetei era doar atât: o carcasă exterioară Înăuntru se afla o altă carcasă şi spaţiul dintre ele era de cel puţin doisprezece centimetri Direct în faţa mea, sudate pe carcasa interioară, erau două cutii din oţel aplatizate, de formă pătrată cu latura de cincisprezece centimetri şi distanţate la cincisprezece centimetri una de cealaltă Cea din stânga, vopsită în verde, purta inscripţia „Propulsor”, sub care se vedeau, cuvintele ,,Pornit/Oprit”; cea din stânga semăna cu o cutie de scrisori de culoare roşu aprins, având scrise cu alb cuvintele „Deconectat” şi „Armat” în stânga şi, respectiv, în dreapta cutiei Pe ambele cutii, la partea superioară, se găsea câte un întrerupător acţionat cu buton De la baza ambelor cutii porneau nişte cabluri armate flexibile, de izolaţie de plastic sub armătură – măsură menită aproape sigur să protejeze cablurile electrice de căldura uriaşă degajată în timpul zborului Cablul din stânga, ieşit din cutia marcată „Propulsor” avea peste trei centimetri diametru, pe când celălalt depăşea cu puţin un centimetru Primul cablu cobora de-a lungul carcasei interioare şi, la aproape un metru de cutie, se separa în şapte cabluri separate, fiecare din ele fiind acoperite cu acelaşi tip de înveliş de plastic şi metalic Al doilea cablu traversa intervalul dintre carcase şi dispărea din vedere undeva în sus Mai erau şi alte două cabluri Primul, un cablu scurt şi gros de un centimetru, unea cele două cutii; al doilea, gros de cinci centimetri, făcea legătura între cutia „Propulsor” şi o a treia cutie, mai mare decât primele două, montată pe interiorul carcasei exterioare Această cutie avea o uşă cu balamale, prinsă cu două piuliţe-fluture Nici un alt cablu nu intra sau ieşea din ea Iar cu asta se cam termina ceea ce era de văzut Nu mi-au trebuit decât zece secunde LeClerc s-a uitat la mine şi a spus: — Te-ai prins? Am încuviinţat din cap, fără să spun nimic — Memoria fotografică, a murmurat el enigmatic A închis uşa, a încuiat-o, a apăsat butonul de urcare şi liftul a început din nou să urce zumzăind, oprindu-se după nici doi metri S-a repetat povestea cu cheia, deschiderea uşii – mai mică, abia dacă atingea şaizeci de centimetri înălţime – şi îndemnul de a examina interiorul De data asta au fost şi mai puţine lucruri de văzut O deschidere circulară în carcasa interioară, prin care am putut vedea un mănunchi de cincisprezece-douăzeci de ţevi ce se îngustau spre capete şi, în centrul mănunchiului, extremitatea superioară a unui obiect cilindric, având circa cincisprezece centimetri în diametru, care se pierdea în jos, printre ţevi În mijlocul capacului acestui cilindru se vedea un mic orificiu, nu mai mare de un centimetru în diametru Ataşat de carcasa exterioară era un cablu cu aceleaşi dimensiuni ca şi cel ce pornea din cutia marcată ”Deconectat” şi ”Armat”, şi părea destul de probabil să fie vorba de acelaşi cablu Capătul acestui cablu, prevăzut cu un ştecher solid din cupru, se îndoia şi stătea atârnat liber în spaţiul dintre cele două carcase Părea logic să presupui că acest ştecher trebuia introdus în gaura din cilindrul central, dar în acest caz se părea că logica greşea Gaura din cilindru era de cel puţin patru ori mai mare decât ştecherul subţire din cupru LeClerc a închis uşa, a apăsat butonul şi liftul a coborât la baza schelei Altă uşă, altă cheie şi de data asta am văzut însăşi baza rachetei, la treizeci de centimetri mai jos de locul unde se terminau ţevile dinăuntrul carcasei interioare Impresia de confuzie iscată de ţevi la partea superioară dispărea aici: totul era aranjat într-o ordine matematică şi absolut simetric Nouăsprezece cilindri, toţi etanşaţi cu un compus sintetic dur, fiecare cilindru având şaptesprezece centimetri în diametru, optsprezece dintre ei fiind aranjaţi în două cercuri concentrice în jurul celui central Cilindrii, care umpleau în întregime carcasa interioară, nu aveau pereţii întru totul netezi: la diferite distanţe deasupra capetelor inferioare, pereţii prezentau nişte fante, al căror scop, nu era greu de ghicit, era de introducere a firelor conductoare care atârnau într-un mănunchi dezordonat în spaţiul dintre carcase Am numărat firele, erau nouăsprezece cu totul, şi ieşeau din cele şapte cabluri armate ce proveneau din cutia „Propulsor” de deasupra: câte două fire ieşeau din trei cabluri, câte trei din alte trei cabluri şi, în sfârşit, din ultimul cablu ieşeau patru fire — Ai văzut totul, Bentall? a întrebat LeClerc — Da, am văzut, am confirmat eu Părea destul de simplu — Bun (A închis uşa şi a luat-o înainte spre uşa hangarului ) Acum urmează să te uiţi pe însemnările, codurile şi referinţele lui Fairfield Bine că măcar pe-astea am reuşit să le salvăm Am ridicat o sprânceană – era unul dintre puţinele exerciţii musculare pe care le puteam executa fără să-mi provoc dureri — Au fost şi alte lucruri pe care nu le-ai putut salva? — Setul complet de planuri de execuţie ale rachetei Trebuie să mărturisesc că nu ne-am gândit că britanicii vor avea inteligenţa să-şi ia asemenea măsuri de precauţie Erau în jumătatea inferioară a unei cutii metalice etanşe – un dispozitiv militar standard, mai rapid şi mai sigur decât arderea – care avea deasupra un rezervor din sticlă plin cu acid clorhidric concentrat şi un piston metalic Pistonul a fost apăsat, sticla s-a spart şi acidul s-a împrăştiat până să ne dăm noi seama ce se întâmplă Mi-am amintit de faţa mutilată şi sângerândă a căpitanului — Bătrânul căpitan Griffiths Deci acum sunteţi complet dependenţi de posesia unui model funcţional al rachetei, este? — Aşa este Dacă LeClerc era îngrijorat, nu se trăda nicicum Nu uita că-i avem totuşi pe savanţi M-a dus la o baracă situată dincolo de arsenal, având interiorul amenajat destul de primitiv ca birou, cu fişete pentru dosare, o maşină de scris şi un birou de lucru din lemn LeClerc a deschis un fişet, a tras sertarul de deasupra şi a vărsat pe masă o grămadă de hârtii — Am înţeles că astea sunt toate hârtiile lui Fairfield Mă întorc într-o oră — Două ore, cel puţin Probabil mai mult — Am spus o oră — Bine M-am ridicat de pe scaunul pe care abia mă aşezasem şi am dat hârtiile la o parte Adu-ţi pe altcineva să-ţi pună în funcţiune blestemăţia M-a privit îndelung, cu ochii lui lăptoşi lipsiţi de expresie — Îţi asumi nişte riscuri foarte mari, Bentall — Nu vorbi prostii (Dacă altceva nu puteam să fac, măcar să-l iau peste picior, mi-am zis eu ) Când un om îşi asumă riscuri, poate ori să câştige, ori să piardă Eu n-am cum să câştig ceva acum şi e limpede că n-am nimic de pierdut — Să ştii că greşeşti, a spus el afabil Ai ce să pierzi: aş putea să-ţi iau viaţa — N-ai decât s-o iei şi să te speli pe cap cu ea (Am încercat să-mi uşurez durerea din umăr şi braţ ) După cum mă simt în clipa asta, şi-aşa sunt pe cale s-o sfârşesc cu ea — Ai un remarcabil simţ al umorului, a spus el caustic După care a plecat, trântind uşa în urma lui N-a uitat să răsucească cheia în broască Preţ de o jumătate de oră nici nu m-am ostenit să arunc o privire pe hârtiile lui Fairfield: aveam alte lucruri mai importante la care să mă gândesc N-a fost cea mai plăcută jumătate de oră din viaţa mea Aveam acum în faţa ochilor toate dovezile: Bentall cu ochelarii de cal daţi jos, în sfârşit Şi ştiam adevărul, de asemenea, în sfârşit Contraspionaj, am gândit eu cu amărăciune N-ar fi trebuit să mi se dea drumul mai departe de grădiniţă, lumea cea ticăloasă cu manevrele ei mârşave era prea mult pentru Bentall Nu te puteai aştepta de la el, în mod rezonabil, decât să reuşească să-şi aducă un picior în faţa celuilalt fără să-şi scrântească glezna Asta pe teren neted, fireşte Când am terminat de gândit, moralul şi respectul faţă de propria-mi persoană se micşorase atât de mult încât ar fi fost nevoie de un microscop electronic pentru a le găsi, aşa că am analizat toate cele întâmplate, în speranţa de a descoperi măcar o situaţie în care avusesem dreptate, dar nu, reuşisem un record absolut şi nealterat, mă înşelasem sută la sută de la început până la sfârşit Era o realizare greu de egalat de altcineva Fireşte, singurul aspect pozitiv al faptului că mă înşelasem în toate privinţele, fără excepţie, fusese acela că mă înşelasem şi în ceea ce o privea pe Marie Hopeman Ea nu avusese nici un fel de instrucţiuni speciale din partea colonelului Raine, nu mă păcălise nici o clipă Şi nu era vorba de o intuiţie sau de o părere, era o certitudine care se putea dovedi Ştiam că ajunsesem la această concluzie prea târziu, nu vedeam cum ar mai putea să schimbe ceva acum, dar în împrejurări diferite M-am lăsat furat de contemplarea extrem de plăcută a ce s-ar fi putut întâmpla în împrejurări diferite şi tocmai definitivam turnurile şi crenelurile unui castel de vis, deosebit de fermecător, când o cheie s-a răsucit în broască Abia am avut timp să deschid dosarul şi să împrăştii câteva hârtii în jur până când LeClerc şi un paznic chinez au intrat S-a uitat la masă, legănând într-o doară bastonul — Cum merge, Bentall? — Foarte greu şi foarte complicat, şi dacă mă întrerupi mereu n-o să-mi fie de nici un folos — Nu-i spori excesiv dificultatea, Bentall Vreau ca această rachetă să fie cablată, amorsată şi gata de lansare în două ore şi jumătate — Dorinţele tale îmi stârnesc o indiferenţă desăvârşită, i-am replicat eu cu obrăznicie Oricum, ce-i cu graba asta? — Marina militară aşteaptă, Bentall Nu trebuie să lăsăm marina să aştepte, nu-i aşa? Am reflectat la replica lui şi am spus: — Vrei să-mi spui că ai avut tupeul colosal de a menţine legătura radio cu Neckar? — Nu fi naiv Bineînţeles că am menţinut legătura Nimeni nu e mai interesat decât mine să vadă Cruciatul Iadului atingându-şi ţinta la timp În afară de asta, cea mai sigură cale de a le stârni suspiciunile şi a-i face să se întoarcă cu toată viteza în Vardu ar fi să întrerupem legătura cu ei Aşa că, grăbeşte-te! — Mă străduiesc din răsputeri, am spus eu cu răceală După plecarea lui, am trecut la descifrarea circuitelor de aprindere În afară de faptul că erau codificate, instrucţiunile de cablare erau de aşa natură încât puteau fi duse la îndeplinire de orice electrician de o competenţă rezonabilă Ceea ce n-ar fi putut să facă un electrician era calcularea reglajelor temporizatorului – parte a mecanismului din cutia ataşată de interiorul carcasei exterioare – care coordona aprinderea celor nouăsprezece cilindri cu amestec detonant într-o secvenţă corespunzătoare Din însemnările lui reieşea că Fairfield însuşi avea îndoieli relativ la exactitatea propriilor sale recomandări în privinţa secvenţei de aprindere şi a timpilor Acestea fuseseră calculate pornind de la considerente pur teoretice, dar teoria şi practica nu erau deloc acelaşi lucru Problema consta în însăşi natura propulsorului bazat pe combustibilul solid Un amestec complet stabil în cantităţi limitate şi la temperaturi normale devenea foarte instabil la valori extreme de temperatură şi presiune şi mai sus de o anumită masă critică, a cărei valoare era necunoscută Problema consta în faptul că nimeni nu cunoştea limitele precise ale vreunuia dintre aceşti factori, după cum nu se cunoştea nici cum reacţionau unul faţă de celălalt, ceea ce era şi mai îngrijorător Se cunoşteau în schimb consecinţele dezastruoase ale instabilităţii: după depăşirea limitei de siguranţă, combustibilul se transforma dintr-un material detonant cu viteză relativ scăzută de ardere într-un exploziv instantaneu, cu o putere de distrugere estimată a fi, la greutate echivalentă, de cinci ori mai mare decât a TNT-ului Tocmai pentru reducerea riscului masei critice s-a divizat materialul propulsor în nouăsprezece încărcături separate, iar pentru a se evita pericolul aplicării prea bruşte a presiunii, încărcăturile fuseseră aranjate să se aprindă în şapte etape consecutive Dar, din nefericire, nimeni nu putea face nimic în legătură cu pericolul căldurii Combustibilul avea încorporat propriul său agent de oxidare, dar nu era nici pe departe suficient ca să asigure o ardere completă: două ventilatoare de turbină de mare viteză, care porneau cu două secunde înainte de aprinderea primilor patru cilindri, asigurau cantitatea şi presiunea de aer necesare pentru primele cincisprezece secunde, până când racheta atingea o viteză suficient de mare pentru a-şi asigura singură aerul prin intermediul uriaşelor prize de aer Dar întrucât Cruciatul Iadului era absolut dependent de asigurarea aerului, însemna că trebuia să părăsească pământul pe o traiectorie foarte aplatizată, pentru a nu ieşi din atmosferă înainte de arderea completă a amestecului propulsor Abia după consumarea întregii cantităţi de combustibil, creierul automat al rachetei o scotea brusc din atmosferă Dar necesitatea unei rezerve de aer chiar şi numai pentru o jumătate de minut însemna învingerea unei uriaşe rezistenţe a aerului, generatoare de temperaturi extrem de înalte, şi cu toate că se spera ca vârful din porţelan răcit cu aer să disipe o parte din căldură, nimeni nu ştia ce temperaturi vor fi generate în interiorul rachetei Una peste alta, mi-am zis eu, era într-adevăr o afacere foarte riscantă Cele două cutii cu întrerupătoare pe care le văzusem ataşate la carcasa interioară trebuiau fixate amândouă înainte de aprindere Butonul „Pornit” închidea circuitele de aprindere, iar butonul „Armat” închidea circuitul pentru cutia de autodistrugere: dacă apărea ceva neprevăzut în funcţionarea rachetei în timpul zborului, cum ar fi o deviere spre uscat sau liniile de transport navale, putea fi comandată electronic „să se sinucidă” La rachetele normale, propulsate cu oxigen lichid şi kerosen, zborul putea fi oprit simplu prin transmiterea unui mesaj radio care întrerupea automat alimentarea cu combustibil Nu exista însă nici o posibilitate să stingi un combustibil solid aflat deja în combustie Cilindrul pe care-l văzusem în centrul reţelei de combustibil la partea superioară a rachetei era o încărcătură de douăzeci şi cinci de kilograme de TNT, dotată cu o amorsă, iar gaura din centrul amorsei urma să primească un detonator cu fulminat de mercur de granulaţie şaptezeci şi şapte, cu declanşare electrică, care se conecta la cablul pe care-l văzusem atârnând liber în apropiere La fel ca toate comenzile rachetei, circuitul corespunzător era acţionat prin radio, un anumit semnal pe o anumită frecvenţă activa un circuit electric aflat în aceeaşi cutie, care conţinea şi mecanismul de temporizare pentru circuitele de aprindere Curentul trecea printr-un inel, care la rândul lui activa întrerupătorul unui solenoid – un miez de fier moale în centrul inelului – şi astfel se completa circuitul care acţiona detonatorul din încărcătura de TNT Şi de data asta, Fairfield avea îndoieli puternice în privinţa rezultatului Intenţia era ca explozia TNT-ului să dezintegreze racheta Dar era la fel de probabil, s-a gândit el, ca modificarea instantanee a căldurii şi a presiunii să cauzeze explozia întregii rachete într-o detonare solidară Mi-am zis că dacă aş fi fost ales să fiu primul om care să ajungă pe lună, aş fi refuzat cu străşnicie să călătoresc cu Cruciatul Iadului Lasă-i pe alţii să se ducă primii, în vreme ce Bentall rămâne la sol ca să urmărească explozia Mi-am tras aproape maşina de scris, mi-am făcut o listă cu corespondenţa dintre cablurile de aprindere colorate şi numerotate, pe de o parte, şi cilindrii cu combustibil, pe de alta, am calculat o medie a valorilor sugerate de Fairfield pentru secvenţele de timp şi am băgat foaia de hârtie în buzunar Abia terminasem când a apărut Hewell — Nu l-am terminat, fir-ar să fie! am spus eu înainte ca el să deschidă gura Ce-ar fi să mă laşi liniştit să continui? — Cât mai durează? a întrebat el cu vocea Iui gravă şi aspră Ne cam pierdem răbdarea, Bentall — Iar mie mi-e frică de nu mai pot Cam un sfert de oră Lasă-ţi un om afară şi-am să bat eu în uşă A dat din cap aprobativ şi a plecat Mi-am continuat procesul de gândire, în principal legat de mine însumi şi de speranţa mea de viaţă, după care mi-am adus aminte de psihologii care vorbesc despre puterea uriaşă a minţii omeneşti, despre puterea gândirii pozitive, şi că dacă îţi spui în sinea ta de o mie de ori pe zi să fii vesel, optimist şi sănătos, ajungi până la urmă să le simţi chiar aşa Am încercat metoda cu o uşoară variaţie, m-am străduit să-l văd pe Bentall bătrân, cocoşat şi cu părul argintiu, dar se pare că gândirea pozitivă nu funcţiona în cazul meu, nu-l vedeam decât pe Bentall cu o gaură în ceafă În seara asta, probabil că avea să se întâmple în seara asta, dar singurul lucru sigur pe care-l ştiam era că avea să se întâmple Poate că ceilalţi savanţi aveau să trăiască, dar nu eu Eu trebuia să mor şi ştiam de ce M-am ridicat de la masă şi am rupt şnurul de la transpirantul ferestrei, dar nu cu intenţia de a mă spânzura înainte ca LeClerc şi Hewell să ajungă să mă ucidă în torturi sau să mă împuşte Am strâns şnurul ghemotoc l-am vârât în buzunarul pantalonilor şi am bătut la uşă Am auzit paşii santinelei care se îndepărta Câteva minute mai târziu, uşa s-a deschis din nou, de data asta veniseră şi LeClerc şi Hewell, însoţiţi de doi paznici chinezi — Gata? a întrebat LeClerc fără alte introduceri — Gata — Bun Începi să cablezi imediat Nici un mulţumesc, nici o felicitare pentru inteligenţa ascuţită cu care Bentall reuşise să rezolve o problemă complexă Numai ordinul să mă apuc de treabă imediat Am clătinat din cap — Nu-i aşa simplu, LeClerc Trebuie să ajung mai întâi la cazemată — La cazemată? (Ochii aparent orbi m-au privit îndelung ) De ce? — Pentru că acolo se află consola de lansare, de-aia — Consola de lansare? — Cutiuţa cu toate butonaşele şi comutatoarele pentru comanda radio de la distanţă a diferitelor circuite ale rachetei, i-am explicat eu răbdător — Ştiu despre ce e vorba, a replicat el cu răceală Nu e nevoie să o cercetezi pe-aia înainte de a arma racheta — Nu eşti cel mai în măsură să decizi asta, am spus eu cu aroganţă Văzând că n-are încotro, a cedat, dar putea s-o facă mai elegant A trimis un paznic să aducă cheile din biroul căpitanului, în timp ce noi străbăteam în linişte cei opt sute de metri despărţitori Nici liniştea nu era foarte plăcută, dar nu mi-am făcut griji din pricina asta N-aveam chef de vorbit, aveam chef să privesc la scânteierea albă a nisipurilor, la apele verzi-albăstrii ale lagunei, la albastrul fără nori al cerului Am privit îndelung la toate acestea, cu setea unui om care bănuieşte că pentru multă, multă vreme, doar cu privitul va trebui să se mulţumească Cazemata putea fi asemuită în privinţa rezistenţei şi a solidităţii cu o fortăreaţă medievală, cu deosebirea notabilă că era atât de adânc îngropată în pământ încât nu se mai vedeau din ea decât cei şaizeci de centimetri de deasupra Pe acoperiş erau montate trei antene radar şi trei antene radio În plus, erau şi patru periscoape, pe care nu le zărisem de la distanţă Acestea puteau fi înclinate după axa verticală şi rotite după o axă orizontală Intrarea se afla în spate, la baza unui şir scurt de trepte Uşa, din oţel masiv şi cu nişte balamale la fel de masive, cântărea, fără doar şi poate, aproape o tonă Nu fusese proiectată doar ca să ţină muştele afară, posibilitatea unui şoc produs de echivalentul a o sută de tone de explozibil puternic detonat la o înălţime de numai o mie de metri făcea o asemenea uşă de-a dreptul esenţială, chiar dacă era amplasată în spate Chinezul a sosit cu două chei impresionante ca dimensiuni, semănând la formă cu nişte chei Yale enorme A introdus una în broască, a răsucit-o de două ori şi a împins cu uşurinţă uşa, căci balamalele erau bine unse Am intrat — Dumnezeule! am bâiguit eu Ce mai hrubă! Arăta exact ca o hrubă de temniţă O încăpere de trei pe şase metri, cu podeaua, pereţii şi tavanul din beton, uşa masivă pe care tocmai intrasem şi o uşă doar cu puţin mai mică pe peretele opus Asta era tot, exceptând băncile de lemn aliniate lângă pereţi şi pâlpâirea firavă a unui bec suspendat de tavan Nimeni n-a răspuns la gambitul meu conversaţional Chinezul a traversat hruba şi a deschis cealaltă uşă cu cea de-a doua cheie Partea aceasta a cazematei avea cam aceleaşi dimensiuni ca şi prima, dar era luminată puternic Într-un colţ al încăperii se vedea un compartiment din placaj, cam de un metru şi jumătate pe un metru şi jumătate, şi se putea ghici uşor că avea rolul de a proteja ecranele radarelor de lumina puternică din jur În celălalt colţ zumzăia uşor un generator de curent alimentat cu petrol, cu ţeava de evacuare a gazelor dispărând undeva în tavan Mai erau două ventilatoare minuscule, amplasate sus, într-o parte şi-n alta a încăperii La mijloc, între cabina pentru radar şi generator, se afla consola de lansare Nu era cine ştie ce, doar o cutie metalică înclinată mărginită în spate de o staţie radio, cu un număr de butoane etichetate aranjate în linie dreaptă, fiecare buton având deasupra câte o lampă de semnalizare Primul buton avea legenda „Hidraulic” iar al doilea „Auxiliar” – de bună seamă destinate controlului de ultim moment al uleiului şi al circuitelor electrice; pe al treilea scria „Deconectare alimentare curent”, pentru întreruperea surselor electrice externe de alimentare a acumulatorilor; pe al patrulea scria „Control zbor”, un semnal radio care să alerteze mecanismul de ghidare din creierul electronic al Cruciatului Al cincilea, cu legenda „Braţe macara”, urma să arate, la apăsare, prin intermediul lămpii indicatoare, că braţele macaralei care sprijină racheta sunt gata pentru retragerea instantanee în momentul decolării Al şaselea, „Ext macara”, urma să comande retragerea macaralelor, lăsând la locul lor numai braţele extensibile de susţinere; al şaselea, „Cuplare”, pornea ventilatoarele electrice de admisie Ştiam că la două secunde după asta, ceasul rotativ va declanşa primii patru din cei nouăsprezece cilindri; după încă zece secunde, un alt circuit avea să se închidă şi circuitul de autodistrugere va trece în faza de aşteptare, pândind momentul când ceva nu ar fi fost în regulă iar operatorul de la consolă ar fi apăsat pe cel de-al optulea şi ultimul buton Ultimul buton era separat considerabil faţă de celelalte şapte Nu putea fi confundat, fiindcă era un pătrat alb fixat în centrul unei zone pătrate roşii, cu latura de cincisprezece centimetri, şi purta inscripţia SEDAS, cu litere de oţel: Sistem Electronic de Distrugere Automată, comandat de la Sol Era imposibil să fie acţionat din greşeală, fiind acoperit cu un grilaj din plasă metalică, ce trebuia desfăcut în două părţi, şi chiar şi atunci butonul trebuia rotit cu o sută optzeci de grade pe axa lui ca să poată fi apăsat Am cercetat câtva timp consola, m-am jucat cu staţia radio din spate, mi-am scos însemnările şi le-am consultat Hewell stătea ameninţător în coasta mea, ceea ce mi-ar fi îngreunat foarte mult concentrarea, dacă aş fi avut nevoie să gândesc, ceea ce, din fericire, nu era cazul LeClerc stătea într-o parte şi mă privea cu ochii ăia ai lui de orb, până când unul dintre paznici a venit să-i şoptească ceva arătând în direcţia uşii din spate LeClerc a plecat şi s-a întors în treizeci de secunde — În regulă, Bentall, a spus el scurt Te rog să te grăbeşti Neckar tocmai a raportat că în scurt timp urmează să se confrunte cu condiţii de furtună, ceea ce va face observarea testului imposibilă dacă vremea se va înrăutăţi Ai văzut tot ce voiai să vezi? — Da, am văzut — Poţi s-o faci? — Sigur că pot — În cât timp? — Cincisprezece minute Cel mult douăzeci — Cincisprezece? (LeClerc a avut un moment de ezitare ) Doctorul Fairfield a spus că ar dura patruzeci de minute — Nu mă interesează ce-a spus doctorul Fairfield — Bun Poţi să-ncepi chiar acum — Ce să-ncep? — Să cablezi circuitele de aprindere, tâmpitule! — Cred că pe undeva s-a strecurat o greşeală, am spus eu N-am pomenit niciodată despre cablarea circuitelor Nici nu mă gândesc să ating blestematele alea de circuite Bastonul şi-a încetat legănarea uşoară LeClerc s-a apropiat cu un pas de mine — Nu vrei s-o faci? (Avea vocea aspră, înecată de mânie ) Atunci pentru ce dracu ai irosit două ore şi jumătate prefăcându-te că vrei să înţelegi cum se face’? — Uite de-aia, am zis eu Tocmai ăsta-i clenciul Să treacă timpul Ai auzit ce i-am spus lui Hargreaves Timpul este de partea noastră Ai şi înregistrat-o pe bandă Ştiam că vine şi i-am văzut apropiindu-se, dar în ziua aia mă simţeam ca un moş de vreo nouăzeci de ani şi reacţiile mele erau corespunzător de încete, aşa că am simţit lovitura cruntă a bastonului pe obraz, având în spate toată furia şi forţa lui LeClerc, ca pe o sabie ascuţită ca briciul care mi-a tăiat faţa în două Sufocat de durere, m-am împleticit înapoi vreo doi paşi, apoi m-am aruncat spre silueta înceţoşată dinaintea mea N-am apucat să fac o jumătate de pas când cele două mâini zdravene ale lui Hewell mi-au prins braţul rănit şi mi l-a smuls din umăr – cercetările ulterioare au arătat că rămăsese totuşi acolo, probabil că mi-l lipise tot el la loc – moment în care m-am răsucit şi am încercat să-l lovesc cu toată puterea braţului meu drept, dar eram orbit de suferinţă şi nu l-am nimerit deloc Până să-mi recapăt echilibrul, unul dintre paznici m-a apucat de braţul drept şi bastonul a şuierat către mine din nou Nu ştiu cum, dar l-am simţit că vine, m-am aplecat şi am receptat întreaga forţă a loviturii în creştetul capului A treia lovitură a bastonului n-a mai ajuns la mine: Hewell mi-a dat drumul la braţul stâng, a sărit în faţă şi a apucat încheietura lui LeClerc tocmai când îşi începuse mişcarea descendentă Braţul lui LeClerc s-a oprit brusc, de parc-ar fi ajuns la limita unui lanţ agăţat de tavan S-a zbătut să se elibereze, aruncându-se cu toată greutatea pe mâna lui Hewell: nici Hewell, nici mâna lui nu s-au mişcat măcar un centimetru — Lua-te-ar dracu Hewell, dă-mi drumul! (Vocea lui LeClerc abia dacă se auzea ca o şoaptă, şoapta tremurândă a mâniei scăpate de sub control ) Dă-ţi mâna la o parte, n-auzi?! — Opreşte-te, şefule Tunetul grav şi autoritar a făcut ca în cazemată să se întoarcă normalitatea, banala raţiune Nu vezi că e mai mult mort decât viu? Vrei să-l omori? Cine-o să mai armeze racheta? Au urmat câteva secunde de linişte, apoi LeClerc, cu un ton complet schimbat, a spus: — Mulţumesc, Hewell Ai perfectă dreptate, fireşte Dar am fost provocat — Mda, a confirmat Hewell cu vocea lui bolovănoasă Ai cam fost Un băiat şmecher Tare mi-ar plăcea să-i frâng gâtul, cu mâinile mele Era cât se poate de limpede că nu mă aflam printre prieteni Dar nu-mi făceam griji din pricina lor, nici măcar nu mă gândeam la ei, eram prea îngrijorat de propria-mi persoană Braţul şi obrazul meu de pe partea stângă erau angajate într-o competiţie ce urmărea să determine care dintre ele reuşea să mă facă să ţopăi mai tare de durere, iar competiţia era acerbă După un timp însă, au renunţat şi şi-au unit forţele, astfel încât întreaga parte stângă a trupului meu părea să se fi contopit într-o durere vastă şi agonizantă Priveam fix în jos la consola de lansare şi diferitele butoane pluteau intrând şi ieşind din câmpul vizual, dispărând la un moment dat, pentru ca în clipa următoare să înceapă să ţopăie ca nişte boabe de fasole săltăreaţă Hewell nu exagerase nici pic: nimic nu era mai sigur decât faptul că nu mai puteam suporta mult un asemenea tratament Încet, încet, mă dezintegram Sau poate că nu chiar aşa de încet Auzeam nişte voci, dar nu-mi dădeam seama dacă vocile mi se adresau sau nu mie M-am împiedicat de un scaun şi m-am lăsat pe el cu toată greutatea, agăţându-mă de consolă ca să nu cad Vocile s-au auzit iar, şi de data asta am putut s-o disting pe a lui LeClerc S-a apropiat la o jumătate de metru de mine, strângând bastonul cu amândouă mâinile, degetele albindu-i-se de parc-ar fi vrut să-l rupă în două — Mă auzi, Bentall? a spus el cu o voce reţinută şi rece, care-mi plăcea şi mai puţin decât izbucnirea isterică din urmă cu o clipă Înţelegi ce-ţi spun? Mi-am pironit privirea pe sângele care se scurgea pe pardoseala de beton — Vreau să vină doctorul, am bâiguit eu (Maxilarele, întreaga gură mi se umflau, înţepeniseră deja şi-mi venea foarte greu să vorbesc ) Rănile mi s-au deschis din nou — La dracu cu rănile tale, a rostit bunul samaritean Ai să le apuci de racheta aia imediat — Ah! am făcut eu M-am forţat să stau drept şi mi-am întredeschis ochii până când l-am putut vedea cât de cât, ca pe o imagine cu şase „fantome” pe un ecran de televizor prost reglat Şi cum ai să mă obligi? Pentru că să ştii că va trebui să mă obligi Cum? Prin tortură? N-ai decât s-aduci menghina de strâns degetele să vezi dacă bătrânul Bentall crâcneşte ceva (Aproape că-mi ieşisem din minţi de durere, nu mai ştiam ce spun ) O rotaţie a şurubului şi Bentall va ajunge într-o lume mai bună În plus, nici n-aş simţi Şi o mână ca a mea, tremurând ca o frunză în vânt! Mi-am ridicat mâna ca s-o vadă şi el cum tremură ca frunza Cum crezi c-aş putea să armez o blestemăţie M-a lovit cu dosul palmei peste gură, nu foarte uşor — Gura! a spus el cu răceală Florence Nightingale s-ar fi îndrăgostit de el, ştia exact cum să se poarte cu bolnavii Mai sunt şi alte modalităţi Mai ştii când l-am întrebat ceva pe locotenentul ăla tânăr şi prost, iar el a refuzat să răspundă? Mai ştii? — Da Părea să se fi întâmplat cu o lună în urmă, deşi nu trecuseră decât câteva ore Mi-aduc aminte Ai împuşcat un om în ceafă După aia, locotenentul a făcut ce-ai vrut tu — Exact aşa cum ai să faci şi tu Am pus să fie adus aici un marinar şi am să-ţi cer să armezi racheta Dacă refuzi, am să pun să-l împuşte (A pocnit din degete ) Uite-aşa! — Eşti hotărât, da? Nu mi-a răspuns, ci l-a chemat pe unul din oamenii lui şi i-a spus ceva Chinezul a dat din cap aprobativ, s-a întors pe călcâie şi n-a apucat să facă cinci paşi când i-am zis lui LeClerc: — Cheamă-l înapoi — Ei, aşa mai merge, a spus LeClerc Ai de gând să cooperezi? — Spune-i să-i aducă pe toţi marinarii, împreună cu toţi ofiţerii N-ai decât să-i împuşti pe toţi în cap, să vezi dacă-mi pasă LeClerc s-a holbat la mine — Bentall, ai înnebunit? a întrebat el ritos în cele din urmă Nu pricepi că vorbesc foarte serios? — Şi eu vorbesc la fel de serios, am răspuns obosit Uiţi ce sunt eu, LeClerc Sunt agent de contraspionaj si nu dau doi bani pe principiile umanitare Ar trebui să ştii asta mai bine ca oricine În plus, sunt cât se poate de sigur c-ai să-i omori înainte să pleci de pe insulă Ce mai contează c-or s-o mierlească mai devreme cu douăzeci şi patru de ore? Hai, dă-i bătaie şi iroseşte-ţi muniţia! S-a uitat la mine în tăcere în vreme ce secundele treceau, în timp ce inima îmi bubuia dureros în piept şi palmele mi se umezeau de transpiraţie, apoi s-a întors într-o parte M-a crezut într-adevăr, mintea lui nelegiuită, lipsită de scrupule, funcţionase exact aşa cum mă aşteptasem A vorbit pe un ton coborât cu Hewell, care a plecat de acolo însoţit de un paznic, apoi s-a întors către mine — Toată lumea are un „călcâi al lui Ahile” Bentall, mi-a spus el cu un ton natural Eu cred că-ţi iubeşti soţia Căldura dinăuntrul cazematei din beton era înăbuşitoare, ca-ntr-o etuvă, dar m-am simţit dintr-o dată cuprins de o senzaţie de frig, de parcă tocmai intrasem într-un frigider Pentru o clipă, toată durerea aceea aprigă m-a părăsit şi n-am mai simţit decât cum pielea de pe braţe şi de pe spinare mi se face ca de găină Gura mi s-a uscat pe neaşteptate şi, undeva, în fundul stomacului, am simţit acea înfiorătoare greaţă paralizantă, care nu poale izvorî decât din teamă Şi mi-era într-adevăr teamă Mă simţeam cuprins de o frică pe care nu o mai cunoscusem până atunci: era o teama palpabilă, pe care o simţeam în mâini, îi simţeam gustul în gură şi era gustul tuturor lucrurilor neplăcute pe care le gustasem vreodată: îi simţeam mirosul în aer, ca pe un amalgam al tuturor duhorilor pestilenţiale pe care le cunoscusem vreodată Doamne, ar fi trebuit să ştiu că aşa o să se întâmple M-am gândit la faţa ei schimonosită de durere, la ochii ei căprui întunecaţi de agonie: era lucrul, cel mai evident de pe lume Numai lui Bentall putea să-i scape aşa ceva — Biet nătâng, am spus eu cu dispreţ A fost greu să-mi fac gura uscată şi buzele umflate să rostească aceste cuvinte, cu atât mai mult să le dau un ton dispreţuitor adecvat, dar am reuşit Nu e soţia mea O cheamă Marie Hopeman şi am cunoscut-o pentru prima oară exact cu şase zile în urmă — Vasăzică, nu e soţia ta? Nu părea extraordinar de surprins Atunci, e de presupus că ar fi o colegă de serviciu? — Presupunerea e corectă Domnişoara Hopeman e pe deplin conştientă de riscurile-meseriei Practică profesia de agent guvernamental de mulţi ani N-ai decât să mă ameninţi cu domnişoara Hopeman şi-o să-ţi râdă în nas! — Chiar aşa, chiar aşa Deci, zici că e agent Păi, guvernul britanic trebuie felicitat, nivelul de frumuseţe în rândurile agenţilor feminini e deprimant de scăzut, iar domnişoara Hopeman contribuie mult la echilibrarea situaţiei E o tânără uluitor de drăguţă şi eu, personal, o găsesc de-a dreptul fermecătoare (S-a oprit o fracţiune de secundă ) Întrucât nu e soţia ta n-ai să te superi prea mult dacă le va însoţi pe celelalte doamne spre destinaţia noastră Mă urmărea cu atenţie ca să-mi observe reacţia, nu era nevoie să mă prevină de asta, dar nu i-am dat satisfacţia vreunei reacţii Acum ţinea în mâna dreaptă un pistol şi ţinând cont de asta, plus carabina automată a paznicului aţintită spre stomacul meu n-aş fi avut nimic de câştigat dacă reacţionam aşa cum aş fi dorit, aşa că i-am spus: — Destinaţie? Despre ce destinaţie ar fi vorba, LeClerc? Asia? — Credeam că e evident — Şi racheta? Prototip pentru alte câteva sute? — Întocmai Părea dispus să vorbească, aşa cum toţi oamenii sunt gata să vorbească în orice clipă despre obsesiile lor Asemenea multor naţiuni asiatice, ţara mea adoptivă posedă mai degrabă un geniu pentru, să-i spunem, imitaţii rafinate, decât pentru invenţii originale Rachetele, Bentall, sunt astăzi elementele hotărâtoare pe scena confruntărilor politice mondiale Avem nevoie de Lebensraum pentru ceea ce presei de pretutindeni îi place să numească milioanele noastre fertile Deşertul Australiei ar putea fi făcut să înflorească asemenea unui trandafir Am dori să ne mutăm acolo în mod paşnic, în măsura în care va fi posibil M-am holbat la el Omul ăsta sărise de pe fix — Lebensraum? Australia? Dumnezeule, eşti nebun Australia! N-ai cum să s-ajungi la potenţialul militar al Rusiei sau al Americii nici într-o sută de ani — Adică? — Păi ce, îţi închipui că vreuna din ţările astea o să stea cu braţele în sân şi-o să te lase să-ţi faci de cap în Pacific? Chiar că eşti nebun! — Sunt de acord cu tine, a spus LeClerc calm Dar putem negocia cu America şi Rusia Crucialul Iadului o va face în locul nostru Marile sale calităţi, după cum bine ştii, sunt mobilitatea completă şi faptul că nu necesită o rampă de lansare specială Vom echipa o duzină de nave, nu vase de-ale noastre, vai de mine, ci din cele înregistrate convenabil în flotele unor ţări precum Panama, Liberia sau Honduras – cu câte două-trei rachete Trei duzini de rachete vor fi de ajuns, mai mult decât de ajuns Vom trimite aceste nave spre Marea Baltică şi spre Peninsula Kamceatka, în largul coastei Rusiei, precum şi în largul Alaskăi şi a coastei estice a Statelor Unite Cele aflate în largul coastei ruseşti, vor avea rachetele îndreptate spre zonele de lansare ale rachetelor intercontinentale americane, iar cele aflate în largul coastelor americane îşi vor orienta rachetele spre zonele de lansare corespunzătoare din URSS Pe urmă vor trage, mai mult sau mai puţin simultan O ploaie de bombe cu hidrogen se va abate asupra Statelor Unite şi a Rusiei Staţiile lor radar perfecţionate, detectoarele cu infraroşii cu rază lungă de acţiune, fotografiile transmise prin sateliţi ale urmelor de gaze evacuate de către rachetele intercontinentale vor arăta fără putinţă de tăgadă că acele rachete purtătoare de bombe cu hidrogen vin din Rusia şi America Orice îndoială ar mai stărui în minţile lor va fi risipită când Moscova şi Washington vor primi mesaje radio, aparent de la „ceilalţi”, fiecare cerând oponentului său să capituleze Cele două supraputeri mondiale vor trece apoi la distrugerea reciprocă Douăzeci şi patru de ore mai târziu nu ne va mai putea opri nimic să facem ceea ce dorim pe planetă Sau vezi vreo deficienţă serioasă a raţionamentului meu? — Nu eşti în toate minţile Vocea mea suna încordat şi răguşit chiar şi urechilor mele Eşti complet nebun — Dac-ar fi să procedăm conform descrierii de adineauri, aş tinde să fiu de acord cu tine, deşi n-ar fi exclus să adoptăm această soluţie disperată Dar ar fi o mare prostie, ceva extrem de necugetat În afară de norul radioactiv care ar face destul de neplăcută emisfera nordică pentru un timp, noi dorim să negociem cu cele două naţiuni bogate şi puternice Nu, nu, Bentall, simpla ameninţare, numai enunţarea posibilităţii vor fi mai mult decât suficiente Un grup de observatori americani şi sovietici va fi solicitat să urmărească nişte teste cât se poate de convingătoare ale Cruciatului – probabil că-l vom redenumi – privind puterea, capacitatea de încărcare, precizia şi raza de acţiune Pe urmă vom lăsa să se scurgă informaţia că acele duzini de nave sunt plasate strategic şi că intenţionăm să declanşăm un război în care cele două naţiuni să se distrugă una pe cealaltă După care ne mutăm în Australia LeClerc şi-a dres glasul şi a continuat: — Te rog să observi situaţia extrem de interesantă şi de delicată care se va crea Una sau cealaltă dintre cele două naţiuni ar putea să acţioneze împotriva noastră De îndată ce o va face, bombele cu hidrogen vor cădea pe teritoriul acelei ţări Să zicem că America a fost acea ţară Bombele vor devasta amplasamentele lor de lansare a rachetelor şi aerodromurile Comandamentului Aerian Strategic Dar de unde vin acele bombe? Vin de la noi, pentru că America a acţionat împotriva noastră? Sau vin din Rusia, care vede în asta o ocazie providenţială de a distruge Statele Unite, fără riscul unei riposte imediate împotriva ei, ştiind că americanii nu au nici o dovadă că bombele vin din Rusia şi presupunând că americanii vor gândi că bombele au venit într-adevăr de pe vasele noastre strategic amplasate, de care au auzit? Dar fii atent mai departe: indiferent dacă americanii cred sau nu că bombele cu hidrogen vin de la noi, ei vor fi forţaţi să declanşeze un atac decisiv împotriva Uniunii Sovietice, pentru că bombele ar putea la fel de bine să vină de acolo şi, dacă aşa stau lucrurile şi americanii întârzie prea mult lansarea contraatacului lor nuclear, Statele Unite vor fi rase de pe faţa pământului Acelaşi lucru s-ar întâmpla, chiar mai sigur, dacă ne-am lansa bombele împotriva Rusiei Concluzia, dragă Bentall, este că ambele ţări vor şti că, dacă vreuna dintre ele acţionează împotriva noastră, vor fi obligate să se angajeze într-un holocaust nuclear care le poate distruge pe amândouă Nici una dintre ele nu va mişca un deget împotriva noastră; în schimb, îşi vor conjuga puterile ca să oprească alte ţări precum Marca Britanie sau Franţa să acţioneze împotriva noastră Sau, încă o dată, vezi o carenţă majoră în raţionamentul meu? — Eşti nebun, am repetai cu Complet si irecuperabil nebun Dar nu erau decât nişte vorbe, toată convingerea îmi dispăruse din voce Nu arăta ca un om nebun Nu vorbea ca un om nebun Numai ceea ce spunea părea o nebunie, dar părea aşa doar pentru că era atât de absurd, şi era absurd numai din pricina proporţiilor gigantice, fără precedent, ale şantajului şi blufului implicate din cauza periculozităţii de neînchipuit a ameninţării care susţinea şantajul Numai că şantajul, cacealmaua şi ameninţarea nu au nimic comun cu nebunia, şi dacă un lucru nu e nebunesc la o scară normală, nu e absolut necesar ca un element de nebunie să fie introdus o dată cu multiplicarea normalului la proporţii inimaginabile Poate că, la urma urmelor, nu era nebun — Vom vedea, Bentall, vom vedea S-a întors în momentul când uşa exterioară a cazematei s-a deschis şi a stins la repezeală toate luminile, cu excepţia unui bec mic atârnat deasupra consolei Marie, flancată de Hewell, a intrat în semiîntuneric M-a zărit stând acolo cu spatele la lumină, mi-a zâmbit, a făcut un pas spre mine, dar s-a oprit brusc când LeClerc a ridicat bastonul ca să-i bareze trecerea — Îmi pare rău că te-am adus până aici, doamnă Bentall, a spus el Sau ar trebui să-ţi spun domnişoară Hopeman? Am înţeles că nu sunteţi căsătoriţi Marie i-a aruncat o privire din cele pe care speram să nu le văd îndreptate asupra mea vreodată şi n-a spus nimic — Timidă? a întrebat LeClerc Sau doar necooperantă? Ca şi Bentall, aici de faţă Refuză să coopereze Nu vrea să cableze Crucialul Iadului — Foarte bine face, a spus Marie — Oare? S-ar putea să-i pară rău Ai vrea să-l convingi, domnişoară Hopeman? — Nu — Nu? Dar noi am putea să-l convingem prin tine, dacă nu va fi convins de tine — Vă pierdeţi vremea, a replicat ea dispreţuitor Am impresia că nu ne cunoaşteţi pe nici unul dintre noi Iar noi abia dacă ne cunoaştem unul pe celălalt Nu însemn nimic pentru el, aşa cum el nu înseamnă nimic pentru mine — Înţeleg S-a întors către mine Atitudine mândră, în cea mai bună tradiţie a Serviciului Secret Ce părere ai, Bentall? — Aceeaşi cu a domnişoarei Hopeman Vă pierdeţi vremea — Prea bine A săltat din umeri, apoi s-a întors spre Hewell — Ia-o de-aici Marie mi-a adresat încă un zâmbet, dovadă limpede că nu mi-a zărit faţa zobită în umbră, şi a plecat Îşi ţinea capul sus LeClerc s-a plimbat încoace şi-ncolo, cu capul plecat ca un om dus pe gânduri şi după un timp, i-a dat nu ştiu ce ordin santinelei şi a plecat Două minute mai târziu, uşa s-a deschis şi am văzut-o pe Marie, avându-i într-o parte şi-n alta pe Hewell şi LeClerc Trebuia să-i aibă, căci nu putea să meargă Picioarele i se târau pe pardoseală, capul îi căzuse pe umărul stâng şi gemea încetişor, cu ochii închişi Lucrul cel mai înspăimântător era că nu prezenta nici o urmă de violenţă, nici un fir de păr nu-i fusese clintit de la locul lui Am încercat să ajung la LeClerc, două carabine şi pistolul lui Hewell erau îndreptate asupra mea, nici nu băgasem de seamă că erau acolo, am vrut să ajung la LeClerc ca să-i stâlcesc mutra, să-l lovesc, să-l mutilez, să-l distrug, să-l ucid, dar nici asta n-am făcut-o cum trebuia La al doilea pas, unul din paznici mi-a pus piedică, cu carabina şi m-am prăbuşit cât eram de lung pe pardoseala de beton Am rămas acolo un timp, buimăcit Santinelele m-au săltat în picioare şi au rămas în aşteptare la dreapta şi la stânga mea Hewell şi LeClerc au rămas pe poziţiile lor Capul lui Marie căzuse între timp în faţă, atât de aplecat încât îi vedeam cărarea părului de pe ceafă Nu mai gemea — Cablezi sau nu Cruciatul? a întrebat LeClerc cu blândeţe — Într-o zi, am să te omor, LeClerc! — Cablezi sau nu racheta? — Am s-o cablez Pe urmă, într-o bună zi, am să te ucid M-am gândit cu amărăciune că dacă reuşeam să-mi duc la îndeplinire măcar jumătate din promisiune, ar fi fost o schimbare în bine pentru mine CAPITOLUL 11 Vineri 1:00 p m – 6:00 p m Îi spusesem lui LeClerc că aş putea termina cablarea circuitului şi armarea Cruciatului Iadului în cincisprezece minute În realitate, mi-a luat exact o oră Ca de obicei, Bentall s-a înşelat, dar, de data asta, nu a fost vina lui Bentall N-a fost vina mea că faţa şi braţul mă dureau atât de tare încât mi-a fost imposibil să mă concentrez la ceea ce făceam N-a fost vina mea că eram orbit de furie, că vederea mi-era atât de înceţoşată încât abia mi-am putut descifra propriile însemnări, că mâna mea dreaptă – cu care am fost nevoit să fac, practic, totul – îmi tremura atât de tare încât am întâmpinat mari dificultăţi în reglarea temporizatorului, în introducerea tuturor cablurilor în spaţiile alocate, în potrivirea fitilelor de detonare la bazele cilindrilor cu combustibil solid N-a fost vina mea că, la armarea încărcăturii disruptive de treizeci de kilograme, mi-a scăpat din mâna asudată detonatorul cu fulminat de mercur, a cărui explozie a fost atât de luminoasă şi de sonoră încât n-a lipsit mult ca Hewell, care supraveghea operaţia, să apese pe trăgaciul pistolului pe care-l ţinea aţintit asupra mea Şi, tot aşa, n-a fost vina mea că LeClerc a insistat ca eu să lucrez la ambele rachete deodată, sau că am fost tras înapoi de faptul că tot el îi numise pe Hargreaves şi pe încă un savant, pe care-l chema Williams, să controleze fiecare operaţiune şi s-o noteze în blocnotesurile lor Stând la dreapta şi la stânga mea pe platformele înguste ale macaralelor, ei mi-au stânjenit aproape fiecare mişcare Am înţeles logica lui LeClerc când ceruse cablarea simultană Cu siguranţă îi avertizase pe Hargreaves şi Williams că dacă vor schimba o vorbă unul cu altul vor fi împuşcaţi şi, probabil, îi prevenise că acelaşi lucru avea să se întâmple cu soţiile lor dacă la finele zilei însemnările lor nu coincideau În felul acesta, dacă lansarea primului Cruciat era un succes şi dacă însemnările paralele despre armarea rachetei erau absolut identice, el avea o garanţie că a doua rachetă era perfect cablată De asemenea, cablarea simultană servea şi drept înştiinţare de sentinţă capitală pentru mine Dacă ar fi intenţionat să mă ia şi pe mine împreună cu ceilalţi, nu m-ar mai fi pus să cablez ambele rachete, ţinând cont mai ales de presiunea timpului: cel mai recent mesaj primit de pe Neckar vorbea despre valuri atât de înalte încât nu era exclusă abandonarea testului Nu că aş fi avut nevoie de vreo înştiinţare în privinţa acestei seminţe Mă întrebam când fusesem programat să mor Imediat după ce-mi terminam treaba sau mai târziu, împreună cu căpitanul Griffiths şi oamenii lui, după îmbarcarea savanţilor şi a soţiilor acestora Mai târziu, mi-am făcut eu socoteala Nici măcar LeClerc nu părea în stare să purceadă la o baie de sânge cu atâţia martori împrejur Dar n-aş fi riscat nici un bănuţ pe un pariu pe tema asta Cu câteva minute înainte de ora două, i-am spus lui Hewell: — Unde sunt cheile pentru cutia de distrugere? — Sunteţi gata? a întrebat el Ultima operaţiune înainte ca rachetele să ajungă în faza finală de lansare era reglarea întrerupătoarelor din sistemele de combustie şi de distrugere, dar întrerupătorul pentru acesta din urmă, care închidea circuitul spre încărcătura de treizeci de kilograme de TNT, nu putea fi acţionat fără o cheie ce opera un zăvor de siguranţă pe spatele întrerupătorului — Nu tocmai Întrerupătorul din cutia de autodistrugere e înţepenit Vreau să mă uit un pic la el — Aşteaptă Mă duc după LeClerc A plecat, lăsând în locul lui un chinez vigilent, şi s-a întors cu LeClerc după nici un minut — Cât mai durează de data asta? a întrebat cu nerăbdare LeClerc — Două minute Ai cheia? A făcut semn ca liftul să fie coborât Le-a spus celor doi savanţi să se dea jos, apoi a urcat lângă mine Când am ajuns din nou la înălţimea de lucru, m-a întrebat cu suspiciune: — Care-i necazul? Vrei să apelezi la o şmecherie de ultim moment, ca un om disperat? — N-ai decât să-ncerci şi singur întrerupătorul, am ripostat eu vehement Nu face cursa completă — Păi nici nu trebuie să facă decât jumătate de cursă până nu e-ntoarsă cheia, a spus el supărat — Nu vrea să se mişte niciun pic Încearcă şi-ai să vezi L-a încercat, a văzut că nu s-a mişcat decât vreun centimetru şi mi-a dat cheia Am deblocat întrerupătorul, am desfăcut cele patru piuliţe-fluture care fixau capacul întrerupătorului şi, în timp ce dădeam la o parte capacul, am reuşit să îndepărtez o bucăţică de cupru pe care o băgasem forţat între capac şi întrerupător atunci când provocasem blocajul Întrerupătorul în sine era de un tip obişnuit, cu o pârghie basculantă acţionată de un resort, la care, atunci când braţul întrerupătorului era împins spre dreapta, cele două lamele săreau, de pe contactele neutre din dreapta pe contactele „calde” din stânga, închizând astfel circuitul Atât de repede cât mi-au îngăduit vederea înceţoşată şi mâna dreaptă tremurândă, am deşurubat pârghia basculantă centrală, am scos afară întrerupătorul, m-am prefăcut că îndrept lamele de cupru, după care am înşurubat la loc capacul — Greşeală de proiectare, am spus eu scurt Probabil la fel e şi la cealaltă LeClerc a încuviinţat din cap, fără să spună nimic, mulţumindu-se să urmărească cu atenţie cum puneam capacul la loc, manevrând apoi întrerupătorul de câteva ori, ca să-i demonstrez cât de uşor funcţiona — Ai terminat tot? a întrebat LeClerc — Încă nu Trebuie să reglez temporizatorul la cealaltă — Ăla mai poate să aştepte Vreau ca asta să pornească la drum, imediat! Şi-a îndreptat privirea spre locul unde Farley împreună cu un asistent îşi făceau de lucra cu sistemele automate de ghidare şi de localizare a ţintei Ce dracu-l mai ţine şi pe-ăla? — Nu-l ţine nimic, am spus eu Eu şi Farley alcătuiam o pereche pe cinste, amândoi având nişte dâre mari, roşii-vineţii, pe partea stângă a feţei A lui era mai urâtă şi cu mai multe nuanţe coloristice ca a mea, dar asta numai fiindcă avusese mai mult timp să evolueze Dacă mi s-ar fi dat un răgaz de douăzeci şi patru de ore nimeni n-ar fi observat diferenţa Douăzeci şi patru de ore M-am întrebat cine avea să-mi mai dea douăzeci şi patru de ore — A terminat încă de-acum câteva zile, am continuat eu Dar e dintr-ăia care se agită în ultima clipă, întrebându-se dacă a închis toate robinetele înainte de a pleca de-acasă Dacă-l împing pe LeClerc cu destulă forţă, meditam eu în acele clipe, s-ar putea să-şi frângă gâtul căzând pe betonul aflat mai jos cu trei metri; pe de altă parte, s-ar putea să nu şi-l frângă, şi atunci nu mi-ar mai rămâne nici douăzeci şi patru de secunde de trăit, necum douăzeci şi patru de ore În plus, Hewell stătea cu „tunul” lui îndreptat asupra mea — Bun Atunci suntem gata de lansare LeClerc a întors cheia în capacul întrerupătorului, a împins întrerupătorul spre poziţia „Armat”, a scos cheia, după care a închis şi a încuiat uşa rachetei Liftul a coborât la sol şi LeClerc i-a făcut semn unuia din paznici să se apropie: — Du-te şi spune-i radiotelegrafistului să trimită un mesaj Lansarea în douăzeci de minute — Unde mergem acum, LeClerc? am întrebat eu În cazemată? El m-a privit cu răceală — Ca să te poţi ascunde acolo în timp ce racheta explodează, din pricina vreunei şmecherii pe care-ai pus-o la cale? — Ce tot vorbeşti acolo? — Vorbesc despre tine, Bentall Nu-mi fac iluzii Eşti un om extrem de periculos (Sigur că eram periculos, dar numai pentru mine şi pentru prietenii mei ) Eşti în stare să şurubăreşti mecanismul de lansare astfel încât să ştii numai tu Doar n-ai fost atât de naiv să crezi că am neglijat o asemenea posibilitate? Voi, savanţii şi oamenii marinei, veţi rămâne aici, la teren deschis, în timpul lansării rachetei Ceilalţi s-au adunat deja Noi vom merge în cazemată L-am înjurat, cu răutate şi grosolănie El a zâmbit — Vasăzică ai neglijat posibilitatea ca eu să-mi iau măsuri de precauţie, nu? — Vrei să laşi afară nişte oameni, criminal blestemat! Nu poţi să faci una ca asta, LeClerc! — Ei, nu mai spune! Ochii lui lăptoşi mă priveau fix în timp ce continua să-mi vorbească: Nu cumva ai „aranjat-o”, Bentall? — Nici pomeneală de-aşa ceva! am strigat eu Dar combustibilul ăsta solid e, prin natura lui, instabil Citeşte însemnările doctorului Fairfield şi-ai să te convingi Nimeni nu ştie cu adevărat ce-o să se întâmple Combustibilul n-a mai fost până acum încercat la scara asta Lua-te-ar dracu să le ia, LeClerc, dacă blestemăţia aia explodează, nici un om de pe o rază de un kilometru n-o să aibă nici urmă de şansă de supravieţuire — Întocmai, a spus el zâmbind În pofida zâmbetului, am devenit treptat conştient că nu prea-i ardea să zâmbească Avea mâinile vârâte în buzunare, dar vedeam că şi le ţinea încleştate; avea un tic nervos în colţul gurii şi transpira mai mult decât ar fi justificat căldura soarelui Pentru LeClerc, acesta era momentul cel mai important, momentul când totul putea fi câştigat sau pierdut Nu ştia cât de lipsit de scrupule puteam să fiu, bănuia că aş fi în stare să merg până la capăt şi să nu mă cramponez de nimic, că nu m-aş da în lături să sacrific vieţi omeneşti ca să-l opresc, după tot ce-i spusesem deja, cum că n-are decât să-i împuşte pe toţi ofiţerii şi marinarii de pe insulă din punctul meu de vedere Poate se gândea că n-aş fi atât de dispus să-mi sacrific propria viaţă, dar nu avea de ce să se bizui prea mult pe asta, dându-şi seama că ştiam că oricum aveam să mor Toate planurile lui măreţe, speranţele si temerile sale depindeau de următoarele câteva clipe: va decola Cruciatul Iadului sau va exploda, prefăcându-se în fărâme şi fărâmiţe împreună cu toate stratagemele şi visurile lui? Nu avea de unde să ştie Trebuia să meargă la risc; dar dacă risca şi pierdea, cel puţin n-avea să-mi lase satisfacţia că am câştigat Am mers pe după colţul hangarului Mai încolo, la vreo sută de paşi depărtare, aranjaţi în două şiruri aproximative, şedeau pe pământ savanţii şi marinarii Dar n-am văzut nici o femeie Doi chinezi stăteau de santinelă, ţinându-şi carabinele în poziţie de tragere — Ce părere au santinelele de faptul că or să stea afară în momentul lansării? — N-au nici o părere: or să vină în cazemată — Şi chiar îţi închipui că, după plecarea lor, noi o să stăm acolo liniştiţi, ca nişte băieţi cumsecade? — O să staţi pe loc, nici o grijă, a spus el cu indiferenţă Am şapte femei în cazemată Dacă vreunul din voi mişcă, or s-o păţească Vorbesc serios Ultimele două cuvinte erau complet de prisos Ştiam că vorbeşte serios Am zis: — Şapte femei? Unde e domnişoara Hopeman? — În arsenal N-am întrebat de ce n-o adusese şi pe ea – ştiam răspunsul, probabil că era ori inconştientă, ori prea vătămată ca să se mişte – si nici n-am cerut să fie adusă Dacă racheta exploda, n-aveau mai multe şanse decât noi, căci arsenalul se afla la nici o sută de metri de hangar, dar mai bine aşa decât să supravieţuiască în cazemată M-am aşezat lângă Farley, la capătul unuia dintre şirurile de oameni Nimeni nu se uita la mine, toţi îşi pironiseră privirile pe uşile hangarului, aşteptând apariţia Cruciatului Iadului N-au avut mult de aşteptat La douăzeci de secunde după ce LeClerc şi Hewell ne-au părăsit, cele două macarale între care stătea prinsă racheta au ieşit huruind, fără grabă, din hangar Doi tehnicieni se aflau la comenzile macaralelor Cărucioarele macaralelor erau unite prin două bare conectate şi cu căruciorul rachetei, astfel încât braţele de susţinere ale Cruciatului Iadului să rămână permanent în aceeaşi poziţie relativă După circa treizeci de secunde, cărucioarele s-au oprit, lăsând Cruciatul plantat chiar în centrul platformei de lansare Cei doi tehnicieni au sărit, îndepărtând barele de legătură şi, la un gest din partea unuia dintre chinezi, au venit şi s-au aşezat lângă noi Totul urma să fie de-acum controlat prin radio Paznicii au plecat spre cazemată în pas alergător — Ei bine, a spus cu amărăciune Farley, avem la dispoziţie fotoliile de orchestră Lua-l-ar gaia de diavol criminal! — Unde ţi-e spiritul ştiinţific? am întrebat eu Nu vrei să vezi dacă blestemăţia aia funcţionează? Mi-a aruncat o privire fioroasă şi s-a întors în altă parte După câteva clipe, a spus cu subînţeles — Partea mea o să funcţioneze, oricum Nu de asta sunt îngrijorat — Să nu mă condamni dacă explodează, am spus Eu nu-s decât un simplu electrician pe-aici — Putem discuta asta mai târziu, de pe un plan superior, a rostit el cu umor negru Care crezi că sunt şansele? — Doctorul Fairfield credea c-o să funcţioneze Mie mi-e de-ajuns Sper numai că n-ai încurcat niscai fire, ca să ne cadă rămăşiţele exploziei în cap — N-o să explodeze, fii liniştit Părea bucuros să vorbească, la fel ca toţi cei din jurul nostru Încordarea provocată de aşteptarea în tăcere fiind greu de suportat Nu e prima oară când fac treaba asta N-am dat greş niciodată Ultimul nostru sistem de ghidare cu infraroşii este protejat împotriva dereglărilor Se fixează pe o stea si rămâne aşa — Nu văd nici o stea E ziua-n amiaza mare — Tu nu le vezi, a spus el cu răbdare Dar celula de infraroşu le vede Aşteaptă şi-ai să vezi, Bentall O mie şase sute de kilometri şi-o să explodeze cu precizie de un metru Un metru, ascultă la mine — Zău? Şi cum o să poată determina cineva un cerc cu raza de un metru în Pacificul de Sud? — Mă rog, doi metri pe doi şi jumătate, a concedat el cu mărinimie O plută încărcată cu magneziu Când racheta reintră în atmosferă, unitatea de navigaţie stelară este deconectată şi un detector cu infraroşii fixat în vârf preia iniţiativa Racheta este proiectată să se orienteze asupra unei surse de căldură Bineînţeles, o navă, cu atât mai mult coşul de fum al navei, constituie şi ele surse de căldură, aşa încât, cu nouăzeci de secunde înainte de sosire, de la bordul vasului Neckar va fi activată o masă plutitoare de magneziu, care e o sursă de căldură colosală Racheta se va îndrepta spre sursa de căldură mai puternică — Sper asta spre binele celor de pe Neckar Ar fi păcat să întârzie cu nouăzeci de secunde activarea plutei — N-au cum În momentul plecării rachetei, de aici este transmis un semnal radio (A avut o ezitare ) Mă rog, dacă pleacă Zborul Cruciatului va dura exact trei minute şi jumătate, aşa că ei vor activa la două minute după primirea semnalului Dar eu nu-l mai ascultam LeClerc, Hewell şi ultimii paznici dispăruseră în spatele cazematei Am privit în depărtare, peste nisipurile strălucitoare şi luciul verde al apelor netede ca oglinda ale lagunei şi m-am încordat brusc în momentul când am văzut un vas cam la şase kilometri în larg, care se îndrepta spre o breşă în reciful înconjurător N-am rămas prea mult încordat, căci nu era vorba de un vas „justiţiar”, venit în salvarea noastră, era intrepidul navigator, căpitanul Fleck, venit să-şi ridice simbria De la Hargreaves auzisem că era aşteptat în după-amiaza aceea M-am gândit la căpitanul Fleck şi mi-am zis că, dac-aş fi în pielea lui, mi-aş conduce schoonerul într-o direcţie diametral opusă, îndepărtându-mă cât mai mult de LeClerc Dar, pe de altă parte, căpitanul Fleck nu ştia ce ştiam eu, sau eram destul de sigur că nu ştia Mi-am zis: „Căpitane Fleck, te-aşteaptă un şoc ” Am întors când la urechi mi-a ajuns huruitul unor roţi de cărucior Cele două macarale de eşafodaj, creând o impresie stranie datorită lipsei unor operatori umani, fiind teleghidate prin radio, se îndepărtau încet în direcţii opuse, retrăgându-şi braţele superioare şi lăsând Cruciatul sprijinit numai de braţele extensibile de la bază Încă zece secunde, poate chiar mai puţin Nimeni nu mai vorbea: să găseşti un subiect adecvat de conversaţie când poate că mai ai doar vreo opt secunde de trăit nu-i un lucru la îndemâna oricui Turbinele de mare viteză ale prizelor de aer din partea superioară a rachetei s-au trezit brusc la viaţă cu un vaiet, încă două secunde, una, toţi împietriseră şi aşteptau cu ochii închişi şocul devastator pe care n-aveau să-l simtă, braţele de prindere de la bază s-au tras iute îndărăt, un singur bubuit ca de tunet şi o mare sferă clocotindă de flăcări portocalii a învăluit complet căruciorul de susţinere al Cruciatului Iadului Încet, incredibil de încet, racheta s-a înălţat de la sol, sfera portocalie de foc urcând o dată cu ea, iar ecourile tunetului de dinainte au fost înlocuite de un uruit strident şi continuu, înfiorător prin intensitate, asaltându-ne timpanele plăpânde precum tunetul apropiat al unor uriaşe motoare cu reacţie, în vreme ce o limbă de foc de un roşu intens, lungă de cincisprezece metri, străpungea sfera de la bază, ridicând Cruciatul Iadului pe traiectorie Încă se mai înălţa lent, incredibil de lent, părând că dintr-o clipă-n alta se va rostogoli, dar la patruzeci şi cinci de metri altitudine s-a auzit o nouă explozie violentă, în clipa activării celui de-al doilea cilindru de combustibil, iar Cruciatul şi-a dublat viteza de ascensiune A treia explozie s-a produs la circa o sută optzeci de metri, moment în care a început să accelereze spre o viteză fantastică! Depăşind o mie cinci sute de metri, racheta a cotit brusc şi s-a îndreptat spre sud-est, pe o traiectorie ce părea aproape paralelă cu suprafaţa mării După nici opt secunde, a dispărut complet din vedere, nelăsând în urmă decât duhoarea înţepătoare a combustibilului ars, căruciorul înnegrit de flăcări şi dâra groasă a gazelor de evacuare care descria o linie perfect dreaptă pe fondul albastru al cerului În acel moment, am simţit o durere apăsătoare în piept, aşa că am reînceput să respir — Ei bine, funcţionează! (Cuprins de entuziasm Farley a lovit cu pumnul în palma deschisă A scos un oftat de satisfacţie lung si impresionant, căci stătuse fără oxigen chiar mai mult decât mine ) Funcţionează Bentall, ai văzut?! — Bineînţeles că funcţionează Nici nu m-am aşteptat la altceva M-am ridicat ţeapăn în picioare, frecându-mi palmele umede de uniformă, şi m-am dus spre locul unde căpitanul Griffiths stătea alături de oamenii lui — Ţi-a plăcut spectacolul, căpitane? M-a cercetat cu răceală, fără să se ostenească să-şi ascundă dispreţul şi greaţa din ochi, apoi privirea i s-a oprit pe obrazul meu stâng — După cum se vede, lui LeClerc îi cam place să se folosească de baston, nu-i aşa? mi-a zis el — Ei, a căpătat şi el un viciu — Şi uite-aşa ai colaborat cu el (M-a studiat din creştet până-n tălpi, cu entuziasmul unui colecţionar de artă căruia i s-a promis un Cezanne şi s-a pomenit că primeşte o carte poştală ilustrată cu subiect comic ) N-am crezut c-ai să accepţi, Bentall — Sigur că am colaborat cu ei, am admis eu N-am nici pic de vină morală Dar curtea marţială mai poate să aştepte, căpitane Griffiths M-am lăsat jos, mi-am scos pantoful şi ciorapul, am scos hârtiuţa din învelişul de plastic, i-am netezit cutele şi i-am întins-o — Ce înţelegi din asta? Repede, te rog Am găsit-o în biroul lui LeClerc şi sunt sigur că e legată cumva de planurile lui de a expedia cu vaporul cea de-a doua rachetă la destinaţie Nu prea mă pricep în chestiunile de navigaţie A luat hârtia fără prea multă tragere de inimă, în timp ce eu îi spuneam: — Pelican e o navă, ştim asta chiar din gura Iui LeClerc Bănuiesc că şi celelalte sunt tot nave — Pelican – Takishamaru 20007815, a început să citească Griffiths Takishamaru e un nume de navă japoneză, fără doar şi poate L’mkiang – Hawetta 10346925 Probabil că toate sunt nume de nave Toate sunt împerecheate Ei, dar astea ce-ar putea să-nsemne? Cifrele, mereu sunt câte opt cifre (Devenea interesat ) Ore, ar putea să însemne nişte ore 2000 ar putea fi opt seara, nici una din cele patru cifre nu trece de douăzeci şi patru Dar al doilea grup de câte patru, trece Un soi de referinţe Vasăzică nave? Ce fel de referinţe A lăsat fraza neterminată, am văzut cum i se mişcă buzele, şi deodată a spus încet: — Cred că m-am prins Nu, sunt sigur că m-am prins 2000, înseamnă douăzeci virgulă zero-zero Latitudine douăzeci de grade sud 7815 înseamnă 78 15 longitudine estică Împreună dau o poziţie situată la mai puţin de optzeci de kilometri de aici A studiat hârtia în tăcere preţ de aproape un minut, în timp ce eu mă uitam peste umăr, să văd dacă nu cumva se apropia de noi LeClerc Întrucât nu l-am zărit, am conchis că aştepta veşti de pe Neckar privind ajungerea cu bine a rachetei la ţintă — Toate sunt valori de latitudine şi longitudine, a spus Griffiths în sfârşit Mi-e greu să fiu sigur fără o hartă, dar mai-mai c-aş băga mâna-n foc că, dacă poziţiile acestea ar fi reprezentate grafic, ele ar descrie o curbă la nord-est de aici, către o poziţie din largul coastelor chineze sau taiwaneze Îmi închipui că aceste nave – mai exact, perechi de nave – sunt localizate în aceste poziţii De asemenea, îmi imaginez că ele ar avea datoria de a escorta nava care transportă racheta, sau de a veghea ca drumul să fie liber Presupun că LeClerc şi-a luat măsuri de precauţie împotriva descoperirii premature a faptului că racheta a fost furată — Crezi că navele alea sunt înarmate? am întrebat eu — Foarte improbabil (La vârsta lui destul de înaintată, era un om de o inteligenţă incisivă, cu o minte pe măsura vorbirii Iui tăioase ) Armele ar trebui să fie ascunse, nu ţinute la vedere, şi în felul ăsta nu s-ar putea măsura cu vreun vas militar de căutare, singurul tip de navă de care s-ar putea teme — N-ar putea să fie nişte nave echipate cu radar, care să cerceteze suprafaţa mării pe o rază de o sută de kilometri în jur, poate chiar mai mult? — Posibil S-ar putea să fie aşa cum zici — Dar nava care va transporta racheta n-ar putea avea ea însăşi echipament radar? Căpitanul Griffiths mi-a dat înapoi hârtia — Nu, a spus el categoric LeClerc e genul de om care reuşeşte întotdeauna fiindcă îşi ia măsuri de precauţie complexe, aproape până la limita ridicolului Aproape, aş zice Această hârtie nu-ţi e de nici un folos, chiar dacă ai putea să acţionezi în baza celor scrise acolo În mod cert, acelea sunt nişte nave de ecranare, care vor călători la câţiva kilometri în faţa şi în spatele navei care poartă racheta În diferite puncte, ele vor transfera aceasta navă unei alte perechi, fiindcă dacă aparatele de observare aeriană ar vedea aceleaşi două nave înaintând câteva zile la rând în aceeaşi direcţie, păstrându-se la aceeaşi distanţă, s-ar putea naşte suspiciuni — Dar, o clipă, căpitane, mintea mea aproape că mi-a stat în loc (Nu glumeam în privinţa asta, căldura soarelui plus faptul că de rănile mele nu se mai ocupase nimeni de când fusesem bumbăcit în cazemată îmi dădeau o senzaţie de ameţeală continuă ) Da, dar ce s-ar întâmpla dacă şi-ar face într-adevăr apariţia o navă militară sau un avion? Poţi să le detectezi cu radarul, dar nu poţi să le dobori Ce-ar face atunci nava cu racheta? — S-ar scufunda, a spus simplu căpitanul Pentru că ar fi vorba de un submarin, nu se poate altfel Măreşte trapa de încărcare şi practic orice submarin cunoscut ar putea să transporte Cruciatul la prova, în compartimentul pentru torpile Navele de ecranare i-ar permite să se deplaseze la suprafaţă, cu viteză maximă La o adică, se scufundă şi-şi continuă drumul la viteză mult mai mică Dar o să ajungă acolo O sută de nave ale marinei militare dotate cu sonare ar putea să caute vreme de un an şi n-ar putea să localizeze un submarin solitar, rătăcit în Pacific Cred că poţi să iei drept sigur, Bentall, că dacă racheta părăseşte insula, n-o s-o mai vedem niciodată — Mulţumesc foarte mult, căpitane Griffiths Fără îndoială, rostise adevărul final în privinţa asta M-am ridicat cu mare greutate în picioare, ca un bătrân care se străduieşte pentru ultima oară să-şi părăsească patul de moarte, am rupt hârtia în bucăţele mici, pe care le-am împrăştiat în iarba rară, arsă de soare M-am uitat în direcţia cazematei şi am văzut câteva siluete apărând din spatele clădirii În largul mării, Fleck îşi făcea intrarea prin trecătoarea din recif — Încă o rugăminte, căpitane Griffiths Când LeClerc se întoarce, întreabă-l dacă poţi să rămâi afară împreună cu oamenii din subordine pentru restul zilei, la aer curat, în loc să vă coaceţi în barăcile alea din tablă ondulată E posibil ca în curând să înceapă pregătirea pentru transport a celeilalte rachete – am arătat spre lăzile din oţel lungi de şase metri, cu cadre de susţinere încorporate – şi ai putea să-i sugerezi că în felul ăsta ar avea nevoie doar de un singur paznic care să aibă grijă de voi, în loc de patru sau cinci, câţi ar fi nevoie să păzească uşile şi ferestrele dacă aţi fi încuiaţi în barăci, eliberând astfel mai mulţi oameni pentru muncă Dă-i cuvântul tău că nu vor fi nici un fel de necazuri Dacă testul a mers bine, o să fie bine-dispus şi s-ar putea să-ţi îndeplinească solicitarea — De ce vrei asta, Bentall? m-a întrebat el cu o voce în care antipatia se făcea din nou simţită — Nu vreau ca LeClerc să mă vadă vorbind cu dumneata Dacă vrei să trăieşti, fă cum îţi spun Am plecat într-o doară, ca să inspectez stricăciunile provocate platformei de lansare de către rachetă Două minute mai târziu, i-am văzut cu coada ochiului pe LeClerc şi Griffiths vorbind, după care LeClerc şi Hewell s-au îndreptat spre mine LeClerc avea o expresie aproape jovială, aşa cum ar trebui să arate un om când îşi vede împlinit visul cel mai drag — Vasăzică, n-ai defectat-o până la urmă, nu-i aşa Bentall? Era limpede că nu voia să mă simt stânjenit arătându-mi prea multă recunoştinţă pentru treaba făcută — Nu, n-am defectat-o (Dar am s-o defectez pe cealaltă, domnule LeClerc, o, Doamne, ce-am s-o mai aranjez pe cealaltă!) A reuşit? — Complet Direct la ţintă după o mie şase sute de kilometri Bun Bentall, apucă-te s-o termini pe cealaltă — Vreau s-o văd mai întâi pe domnişoara Hopeman A încetat brusc să mai fie jovial — Am spus s-o termini, şi asta ai să faci — Mai întâi vreau s-o văd pe domnişoara Hopeman Cinci minute Doar atât, îţi promit Ori asta, ori îţi cablezi singur blestemata de rachetă O să-ţi ia timp berechet, te asigur — De ce vrei s-o vezi? — Nu-i treaba ta! S-a uitat la Hewell, care a încuviinţat din cap abia perceptibil — Prea bine Dar cinci minute Numai cinci minute Ai înţeles? I-a dat cheia unui paznic şi ne-a făcut semn că putem pleca Paznicul a descuiat uşa arsenalului şi m-a lăsat să intru Am închis uşa după mine, fără să-mi fac griji dacă îi rănisem simţămintele Camera era aproape scufundată în întuneric, având jaluzelele trase Marie stătea întinsă într-un pat din colţ, acelaşi în care dormisem şi eu de dimineaţă M-am dat mai aproape şi m-am lăsat în genunchi lângă ea — Marie, am spus eu încet (Am clătinat-o de umăr cu blândeţe ) Marie Sunt eu, Johnny De bună seamă că dormea profund, fiindcă i-a trebuit ceva timp ca să se trezească În cele din urmă, s-a foit şi s-a răsucit sub pătură Nu vedeam decât pata palidă a feţei şi strălucirea ochilor — Cine cine e? — Eu sunt, Marie Johnny Nu mi-a răspuns, aşa că am repetat cuvintele Îmi simţeam faţa, gura şi maxilarele atât de ţepene şi de dureroase încât probabil că nu pricepea nimic din mormăitul meu — Sunt obosită, a murmurat ea Sunt sfârşită de oboseală Te rog să mă laşi singură — Îmi pare teribil de rău, Marie Îţi jur că mi-a venit să mă împuşc Am crezut că blufează Neprimind nici un răspuns, am continuat: — Ce ţi-au făcut, Marie? Pentru numele lui Dumnezeu, spune-mi ce ţi-au făcut? A murmurat ceva N-am înţeles ce anume, pe urmă a spus cu glas pierit: — N-am nimic, pleacă — Marie! Uită-te la mine! N-a dat nici un semn că m-ar fi auzit — Marie! Uită-te la mine, Johnny Bentall în genunchi (Am încercat să râd, dar am scos ceva ca un orăcăit de broască, şi încă o broască bolnavă de bronşită ) Te iubesc, Marie De-aia le-am armat blestemata de rachetă, de-aia aş fi în stare să le armez o sută de rachete, aş face orice, indiferent dacă ar fi o faptă bună sau rea, numai să nu ţi se mai întâmple vreodată ceva rău Te iubesc, Marie Mi-a trebuit tare mult ca să înţeleg, dar de-acum ştii la ce să te aştepţi de la un prost ca mine Te iubesc şi dac-o să mai ajungem vreodată acasă, aş vrea să mă însor cu tine Vrei să te căsătoreşti cu mine Marie? Când om ajunge acasă? A urmat o linişte lungă, după care a spus încetişor: — Să mă căsătoresc cu tine? După ce i-ai lăsat te rog, Johnny, pleacă Te rog să mă laşi singură Am să mă mărit cu cineva care mă iubeşte, nu cu S-a întrerupt si a încheiat cu un glas răguşit: Te rog Acum M-am ridicat brusc în picioare şi m-am dus la uşă Am deschis-o, lăsând lumina să pătrundă în încăpere Un mănunchi de raze de la soarele care apunea lumina patul, părul blond şi strălucitor împrăştiat pe haina împăturită ce ţinea loc de pernă, ochii mari căprui şi faţa palidă şi epuizată M-am uitat la ea îndelung, până când n-am mai suportat s-o privesc, n-aş fi putut să vărs mai multe lacrimi pentru martirii care erau duşi la rug, era mult prea uşor M-am uitat la singura persoană pe care-am iubit-o vreodată şi, în timp ce mă întorceam spre ieşire – Bentall, dur până la capăt, nevrând ca Marie a lui să vadă lacrimi în ochii săi – am auzit-o şoptind şocată: — Dumnezeule, o, Doamne Dumnezeule! Faţa ta! — N-are nimic, am spus eu N-o să mai am nevoie de ea prea mult timp Iartă-mă, Marie Iartă-mă Am închis uşa după mine Paznicul m-a dus direct la hangar şi am avut noroc şi eu şi LeClerc, fiindcă nu l-am întâlnit în drum Hewell mă aştepta, împreună cu Hargreaves şi Williams, amândoi cu blocnotesurile pregătite M-am urcat în lift fără să mi se mai spună, ceilalţi doi m-au urmat şi am început să lucrăm La început am deschis cutia de branşament de pe interiorul carcasei exterioare şi am reglat dispozitivele de temporizare de pe ceasul rotativ, apoi, după ce m-am asigurat că întrerupătorul manual de pe cutia de autodistrugere era blocat în poziţia „Deconectat”, am aruncat rapid o privire la cealaltă întrerupere a circuitului „sinucigaş” întrerupătorul cu solenoid fixat direct deasupra temporizatorului Solenoidul, în mod normal activat când curentul parcurgea bobina exterioară, era ţinut în loc de un arc solid, care, pentru a fi comprimat, necesita o apăsare de circa şase sute de grame forţă, amănunt aflat de mine în mod empiric Am lăsat cutia deschisă, cu capacul atârnând în jos şi asigurat cu două piuliţe-fluture, apoi mi-am îndreptat iarăşi atenţia asupra cutiei de autodistrugere Prefăcându-mă că verific comportarea întrerupătorului, am procedat la fel ca la prima rachetă: am vârât cu forţa o bucăţică de sârmă între capac şi întrerupător Apoi l-am strigat pe Hewell — Ai cheia de la cutia de autodistrugere? Întrerupătorul e-nţepenit Mă ostenisem inutil cu sârmuliţa A spus: — Da, o am Şefu’ a zis că ne putem aştepta să aibă şi asta aceeaşi problemă Uite, prinde-o Am deschis capacul, am deşurubat întrerupătorul, m-am prefăcut că-l repar, l-am pus la loc şi am înşurubat braţul basculant Numai că, înainte de a-l aşeza la loc l-am întors cu 180°, astfel încât lamelele de alamă să fie în poziţie inversată Întrerupătorul era atât de mic iar mâinile mele îl acopereau aproape în întregime, încât nici Hargreaves, nici Williams n-au văzut ce fac Nici n-ar fi avut motive să se aştepte la vreo neregulă, fiindcă era exact acelaşi lucru pe care mă văzuseră că-l făcusem la cealaltă cutie de autodistrugere Am pus capacul la loc şi am împins pârghia în poziţia de siguranţă Iar acum, cutia de autodistrugere era armată, aşteptând numai închiderea întrerupătorului cu solenoid ca să închidă circuitul „sinucigaş” În mod normal, întrerupătorul putea fi închis prin semnal radio, prin apăsarea bulonului SEDAS de pe consola de lansare Dar mai putea fi acţionat şi manual I-am spus lui Hewell: — Gata, uite cheia — Ei stai, nu te grăbi, a mârâit el A făcut semn să fie coborât liftul, a urcat până la uşa deschisă şi mi-a luat cheia Apoi a încercat întrerupătorul cutiei, verificând că nu putea fi împinsă mai mult de jumătate de cursă spre poziţia „Armat”, l-a lăsat să revină în poziţia de siguranţă, a dat din cap aprobativ, a băgat cheia în buzunar şi a spus: — Cât mai durează? — Vreo două minute Mai am reglajul final al ceasului şi punerea la loc a capacelor Liftul a coborât din nou, Hewell s-a dat jos şi, în timp ce urcam, le-am murmurat lui Hargreaves şi Williams: — Să nu mai scrieţi nimic Zumzetul motorului electric mi-a acoperit cuvintele şi nu mi-a venit deloc greu să vorbesc fără să-mi mişc buzele, căci partea stângă a feţei mele era acum atât de umflată încât, oricum, mi-ar fi fost imposibil s-o mişc M-am aplecat în cadrul uşii, având în mână şnurul pe care-l rupsesem de la jaluzea Ca să leg un capăt al şnurului de solenoid mi-ar fi luat poate zece secunde în mod normal, dar mâna îmi tremura atât de rău, vederea şi coordonarea mişcărilor erau atât de proaste încât a durat aproape două minute Pe urmă m-am îndreptat de spate şi am început să închid uşa cu mâna stângă, în vreme de şnurul îmi trecea printre degetele dreptei Când a mai rămas doar un spaţiu de zece centimetri între uşă şi carcasa exterioară a rachetei, m-am uitat cu atenţie înăuntru şi vigilentul Hewell trebuie să fi avut impresia că îmi ţineam mâinile într-o parte şi alta a mânerului uşii, încercând să-i micşorez rigiditatea Mi-a luat doar trei secunde să înfăşor o dată şnurul pe mânerul interior şi să fac două noduri, după care am închis uşa, am răsucit cheia şi mi-am încheiat treaba Primul om care avea să deschidă uşa aia mai mult de zece centimetri, cu o putere mai mare de şase sute de grame-forţă, va declanşa detonarea încărcăturii sinucigaşe, transformând racheta în bucăţi Dacă şi combustibilul solid exploda prin influenţă, aşa după cum bănuia doctorul Fairfield, sărea în aer şi persoana respectivă, împreună cu tot ce se afla în jur pe o rază de aproape un kilometru Şi într-un caz şi-n celălalt, speram ca omul care o va deschide să fie LeClerc în persoană Liftul s-a lăsat jos şi am coborât obosit pe pământ Prin uşile deschise ale hangarului îi vedeam pe savanţi şi o parte din marinari şezând sau stând culcaţi in apropiere de ţărm, un paznic înarmat patrulând la vreo cincizeci de metri de ei — Le-aţi oferit condamnaţilor ultimele ore de soare? l-am întrebat pe Hewell — Mda Ai terminat totul? — Da Am arătat cu capul spre grup: Te deranjează dacă mă duc şi eu lângă ei? Mi-ar prinde bine şi mie puţin soare şi aer curat — Cred că nu-ţi trece prin cap să faci vreo prostie? — Ce dracu’ prostie să mai fac? am întrebat eu plictisit Arăt eu în stare să mai fac ceva? — Pe cinstea mea că n-arăţi, a admis el Poţi să pleci Voi doi – le-a spus el lui Hargreaves şi Williams – şeful vrea să vă controleze notiţele Mi-am croit drum către ţărm Câţiva dintre chinezi se chinuiau să ridice lăzile metalice pentru rachetă pe două cărucioare, ajutaţi de o duzină de marinari, aflaţi sub ameninţarea armelor Fleck tocmai amara nava la capătul debarcaderului, schoonerul lui arătând chiar mai murdar decât mi-l aminteam eu Pe nisip, căpitanul Griffiths stătea ceva mai la o parte faţă de ceilalţi M-am lungit pe nisip, la nici doi paşi de el, cu faţa în jos, sprijinindu-mi capul pe braţul drept Mă simţeam îngrozitor Griffiths a deschis discuţia: — Vasăzică, Bentall, s-ar părea că le-ai cablat şi a doua rachetă, nu? Dacă vorbea mereu cu tonul ăla, n-avea cum să-şi fi făcut prea mulţi prieteni — Da, căpitane Griffiths, le-am cablat-o Şi am făcut-o în aşa fel încât primul care-o să deschidă uşa Cruciatului Iadului o să pună capăt existenţei rachetei De-aia am lucrat corect la prima, acum n-a mai rămas decât una De asemenea, să ştii că erau hotărâţi să te împuşte pe dumneata şi pe toţi marinarii din baza asta, precum şi s-o tortureze pe domnişoara Hopeman Am amânat prea mult ca să-i împiedic să-i facă rău domnişoarei Hopeman A urmat o pauză lungă Mă întrebam dacă reuşise să-mi înţeleagă vorbirea nedesluşită, când mi-a spus pe un ton potolit: — Îmi pare nespus de rău, tinere N-am să mi-o iert niciodată — Pune-ţi doi oameni să stea de pază, i-am spus Zi-le să ne dea de ştire dacă LeClerc, Hewell sau vreunul din oamenii lor se apropie Pe urmă te întorci şi stai aici, privind în largul mării Vorbeşti cu mine cât mai puţin posibil Nimeni n-o să mă vadă vorbind în poziţia asta Cinci minute mai târziu terminam de povestit tot ce-mi spusese LeClerc că plănuieşte să facă după ce treceau la producţia Cruciatului Iadului După aceea, căpitanul a rămas tăcut timp de aproape un minut — Ei bine? am întrebat — Fantastic, a murmurat el E pur şi simplu de necrezut! — Nu-i aşa? E fantastic Dar e posibil, căpitane Griffiths? — Da, e posibil, a spus el fără să ezite Doamne Dumnezeule, e posibil — Aşa m-am gândit şi eu Deci, eşti de părere că „aranjarea” acestei rachete mă rog, crezi că se justifică? — Ce vrei să spui, Bentall? — Când or să ducă racheta unde au de gând s-o ducă, am spus eu, continuând să vorbesc cu gura spre nisip, n-or s-o transporte pe cine ştie ce rampă de lansare izolată O vor duce într-o fabrică, aproape sigur într-un centru industrial puternic populat, ca s-o demonteze în vederea examinării Dacă combustibilul asta solid explodează o dată cu TNT-ul, nu-mi place să mă gândesc la câte sute de oameni, mulţi dintre ei nevinovaţi, or să moară — Mie nu-mi place să mă gândesc câte milioane de oameni ar muri într-un război nuclear, a replicat Griffiths pe un ton liniştit Problema justificării nici nu trebuie pusă Singura întrebare e: vor rezista destul bateriile care alimentează circuitul sinucigaş? — Sunt celule nichel-cadmiu, garantate şase luni, unele chiar un an Uite ce e, căpitane Griffiths nu-ţi spun toate astea doar ca să te pun în temă sau ca să mă aud vorbind Mă doare şi numai să deschid gura Ţi-am povestit pentru că vreau să-i spui totul căpitanului Fleck Trebuie să coboare la ţărm dintr-o clipă în alta — Căpitanul Fleck! Blestematul ăla de trădător? — Vorbeşte mai încet, pentru numele lui Dumnezeu! Spune-mi, căpitane, ştii ce-are să se întâmple cu dumneata, cu mine şi cu toţi oamenii dumitale când prietenul nostru LeClerc are să plece? — Nu cred că trebuie să-ţi spun — Fleck e singură noastră speranţă — Omule, nu mai eşti în toate minţile — Ascultă-mă cu atenţie, căpitane Fleck e un escroc, un nemernic şi un pungaş sadea, dar nu e un monstru megaloman Ar fi în stare să facă orice pentru bani, în afară de un lucru: să ucidă Nu e genul de om Mi-a spus-o şi îl cred Fleck e singura noastră speranţă Am aşteptat un comentariu, dar întrucât n-a venit nici unul, am continuat: — Dintr-un moment în altul, trebuie să coboare pe ţărm Vorbeşte-i Urlă la el, ameninţă-l cu braţul şi înjură-l pentru că e un trădător blestemat, după cum ai zis, aşa cum e şi de aşteptat să faci Nimeni n-o să-ţi dea atenţie în afară de LeClerc şi Hewell, care-or să râdă în hohote, atât de amuzant o să li se pară Spune-i ce-ai auzit de la mine: că nu mai are mult de trăit, că LeClerc n-o să lase nici un martor indiscret în urmă Ai să afli că LeClerc i-a turnat cine ştie ce gogomănie sfruntată despre ce are de gând să facă aici Poţi să fii sigur că LeClerc nu i-a pomenit nici măcar în treacăt de rachetă sau despre ce are de gând să facă cu racheta, n-ar fi îndrăznit ştiind că Fleck şi echipajul său fac frecvent opriri în Suva şi celelalte porturi fijiene, când un cuvânt scăpat din neatenţie ar fi compromis întreaga acţiune Dumneata crezi că LeClerc i-ar fi spus adevărul, căpitane? — Nu Ai dreptate, nu şi-ar fi putut permite — A apucat Fleck să vadă rachetele înainte? — Fireşte că nu Uşile hangarului au fost întotdeauna închise când a venit aici şi nu i s-a permis să vorbească decât cu ofiţerii şi subofiţerii care supravegheau descărcarea vasului Şi-a dat seama, bineînţeles, că e vorba de o chestie mare, fiindcă Neckar era de multe ori ancorat în lagună — Aşa deci Dar o să vadă Cruciatul Iadului acum, n-are cum să nu-l vadă din locul unde a ancorat acum, la capătul digului Are toate motivele să-i pună lui LeClerc întrebări şi înseamnă să mă înşel foarte tare dacă acesta n-o să fie dispus să-i vorbească E visul vieţii sale şi ştie că Fleck n-o să apuce să mai spună cuiva despre asta Fleck s-ar putea să mai rămână cu nişte îndoieli în privinţa sorţii ce-i este rezervată şi, ca să înţeleagă exact cu ce fel de om are de-a face, spune-i să se ducă nu, mai bine zi-i să-l trimită pe Henry, secundul lui, căci nu e indicat să se bage de seamă că el însuşi lipseşte, să vadă de ce e în stare cu adevărat LeClerc al lui I-am descris lui Griffiths amănunţit cum să găsească locul pe unde Hewell şi ai lui au străpuns coasta muntelui şi unde să găsească peştera cu toţi morţii — Nu m-ar surprinde să se fi adăugat între timp cadavrele tinerilor fijieni Şi mai zi-i să afle dacă staţia radio din casa lui LeClerc mai e acolo După ce-o să se-ntoarcă Henry, Fleck n-o să mai aibă nici o îndoială Griffiths n-a spus nimic Speram numai să-l fi convins, caz în care n-aş fi putut încredinţa misiunea în mâini mai bune, era un bătrân şiret şi ager la minte Nu după mult timp am auzit o mişcare în timp ce se ridica în picioare M-am uitat cu coada ochiului şi l-am zărit îndepărtându-se încet Fleck şi Henry, îmbrăcaţi în cele mai bune uniforme albe, tocmai coborau din schooner Am închis ochii Incredibil, dar am adormit Sau poate că nu era aşa incredibil, căci eram epuizat peste măsură, durerile de la cap, faţă, umăr şi trup reunindu-se într-un ocean vast de durere Am dormit Când m-am trezit, la lista mea de dureri s-a mai adăugat una Cineva mă lovea în coaste cu piciorul şi nu încerca să mă gâdile Mi-am sucit capul LeClerc Depăşise demult vârsta la care se mai pot deprinde măcar nişte reguli de politeţe rudimentare Clipind din pricina soarelui, m-am întors până când m-am putut ridica în cotul teafăr, apoi am clipit din nou când ceva moale mi-a căzut pe faţă, ajungând pe piept M-am uitat în jos Era un şnur – de jaluzea – făcut ghem — Ne-am gândit că poate-ţi trebuie Bentall Nouă nu ne mai foloseşte Nici pic de furie nu se citea pe faţa lui, nici mânia la care m-aş fi aşteptat, ci ceva care se apropia de satisfacţie S-a uitat la mine gânditor — Spune-mi, Bentall, chiar ai crezut c-am să trec cu vederea peste o posibilitate atât de evidentă, posibilitatea – pentru mine mai degrabă-o certitudine – că n-ai ezita să defectezi cel de-al doilea Cruciat, când ştiai că nu te mai paşte nici un pericol? M-ai subestimat în mod nepermis, Bentall, ăsta fiind motivul pentru care ai ajuns în postura asta — Lasă că n-ai fost tu chiar aşa de deştept, i-am spus eu, rostind cuvintele rar (Îmi venea greaţă ) Nu cred c-ai bănuit ceva Dar mi-a scăpat din vedere faptul că în mod cert o să-i iei pe Hargreaves şi Williams la întrebări şi-o să-i ameninţi c-ai să le ucizi nevestele dacă n-or să-ţi spună tot ce s-a întâmplat I-ai dus în barăci separate şi le-ai repetat ameninţările obişnuite pentru eventualitatea că relatările lor nu coincideau Poate că te subestimez, de fapt Deci acum ai să mă duci într-un loc ferit şi-ai să mă împuşti Nu prea cred c-are să-mi pese — Nimeni n-o să te-mpuşte, Bentall Nimeni n-are să împuşte pe nimeni Plecăm mâine şi pot să-ţi promit că, în momentul plecării noastre, toţi veţi fi în viaţă — Păi da, cum să nu, am replicat eu sarcastic Câţi ani de practică ţi-au trebuit, LeClerc, ca să obţii tonul ăla convingător când îţi rosteşti blestematele alea de minciuni? — Ai să te convingi mâine — Mereu mâine Şi cum ţi-ai propus să ne ţii pe toţi patruzeci sub control până atunci ? Speram ca mintea lui să funcţioneze ca a mea, altfel îl trimisesem de pomană pe Griffiths la Fleck — Tu însuţi ne-ai dat ideea, Bentall Cazemata Ai spus că ar fi excelentă pentru o hrubă de temniţă Garantată împotriva evadării În plus, vreau ca toţi oamenii mei să fie disponibili în noaptea asta pentru ambalarea Cruciatului şi n-am nevoie de paznici pentru cei aflaţi în cazemată (S-a uitat la Hewell şi a zâmbit ) Apropo, Bentall, am impresia că între tine şi căpitanul Griffiths nu prea încape dragostea A spus câteva lucruri destul de aspre despre faptul că ai acceptat să armezi prima rachetă N-am spus nimic, pentru că aşteptam replica asta — Ai să fii încântat să afli că a avut un mic necaz Nimic grav Am înţeles că i-a intrat în cap să-l muştruluiască pe căpitanul Fleck – ca de la englez la englez – pentru activităţile lui trădătoare E de presupus că Fleck a obiectat la obiecţiile lui Griffiths La vârstă, înălţime şi greutate, cei doi lupi de mare sunt destul de egali şi dacă Griffiths e un pic mai în formă, Fleck cunoaşte mai multe vicleşuguri Merita să vezi bătaia dintre ei Până la urmă a trebuit să-i opresc, fiindcă îmi distrăgea oamenii de la treburile lor — Sper că s-au bătut pân-au leşinat, am mârâit eu LeClerc a zâmbit şi a plecat împreună cu Hewell Pentru ei, lucrurile se desfăşurau excelent Nu şi pentru mine Capcana a fost descoperită, Griffiths şi Fleck s-au luat la bătaie, ultima speranţă s-a dus pe copcă, Marie a terminat cu mine, LeClerc învingător pe toată linia iar pentru Bentall nu mai rămânea decât un glonţ în ceafă, lucru care se putea întâmpla de-acum în orice moment Mă simţeam bolnav, slăbit, epuizat şi înfrânt Poate că sosise momentul să mă dau bătut M-am răsucit din nou pe burtă şi l-am zărit pe Griffiths apropiindu-se S-a aşezat pe locul unde şezuse şi mai devreme Avea cămaşa murdară şi sfâşiată, era zgâriat pe frunte şi un firicel de sânge i se prelingea din colţul gurii — Felicitări, am spus eu pe un ton amar — Sunt binemeritate, a replicat el calm Fleck m-a crezut N-a fost greu să-l conving Azi-dimineaţă s-a aflat în cealaltă parte a insulei şi a găsit un mort – sau ce mai rămăsese din el – un fijian, mi se pare, plutind în larg, în apropierea recifului A crezut că-l atacaseră rechinii Acum nu mai crede aşa Secundul lui a plecat să facă cercetări — Bine, dar bătaia? — LeClerc ieşise din hangar Ne urmărea cu atenţie, cu prea multă atenţie N-a fost decât o modalitate de a-i risipi suspiciunile (Mi-am ridicat privirea şi am văzut că zâmbeşte ) Am reuşit să facem un schimb important de informaţii în timp ce ne tăvăleam pe jos — Căpitane Griffiths, am spus eu, pentru asta meriţi o navă de război Soarele cobora spre mare Doi chinezi ne-au adus de mâncare, în principal conserve şi bere I-am văzut pe alţii doi ducându-i pe câţiva dintre ostatici spre cazemată, unde cele şapte femei erau încă ţinute, probabil ca un element de securitate suplimentar faţă de posibilitatea ca noi să stârnim ceva tulburări Locotenentul Brookman mi-a oblojit din nou braţul şi n-a părut prea mulţumit de starea acestuia Toată după-amiaza, chinezii şi cam jumătate din marinari, supravegheaţi îndeaproape de Hewell, au demontat două macarale şi le-au aranjat de o parte şi de alta a liniei ferate, în pregătirea ridicării Cruciatului în lada metalică amplasată deja pe două cărucioare; în tot acest timp m-am gândit la Marie şi la singurătatea ei, dacă dormea sau era trează, cum se simţea, dacă se gândea la mine, dacă disperarea ei avea măcar jumătate din profunzimea disperării mele Puţin înaintea apusului, Fleck şi Henry au venit în plimbare pe plajă, din cealaltă parte a digului S-au oprit chiar în faţa mea, Fleck stând cu picioarele depărtate şi mâinile în şolduri Griffiths l-a ameninţat cu pumnul, ca să nu încapă nici o îndoială în mintea vreunui observator că o nouă dispută violentă, verbală sau de altă natură, era pe punctul de a începe M-am rostogolit pe cotul drept, lucrul cel mai firesc pentru cineva care aude doi oameni certându-se în apropierea sa Faţa bronzată şi dură a lui Fleck avea o expresie sumbră — Henry i-a găsit (Vocea lui era răguşită de mânie ) Unsprezece Morţi Diavol criminal şi mincinos împuţit! A înjurat cu amărăciune şi a continuat: Cerul ştie că am jucat dur, dar nu chiar aşa de dur Mi-a spus că erau prizonieri, că urma să-i găsesc mâine ca din întâmplare şi să-i duc înapoi în Fiji Am intervenit: — Crezi c-o să mai fie vreun mâine pentru tine, Fleck? Nu vezi paznicii înarmaţi de pe dig, pândind ca nu cumva s-o ştergi cu nava ta cu tot? Nu-ţi dai seama că va trebui să urmezi aceeaşi cale ca şi noi ceilalţi? Nu poate să lase în urmă pe nimeni care-ar putea vorbi — Ştiu Dar în noaptea asta, cel puţin, n-am să păţesc nimic, pot să dorm pe schoonerul meu Un vas de cabotaj, Grasshopper, cu un echipaj format din cei mai criminali dintre asiaticii Pacificului, vine mâine în zori Trebuie să-i pilotez printre recifuri Cu toată supărarea lui, Fleck îşi juca bine rolul, gesticulând violent din două-n două vorbe — Care-i rostul cabotorului? am întrebat — Păi, nu-i clar? a replicat Griffiths O navă mare nu se poate apropia de debarcader, unde apa n-are decât vreo trei metri adâncime, şi chiar dac-ar putea să încarce racheta pe puntea pupa a lui Fleck, vasul lui n-are o macara suficient de puternică pentru transbordarea pe un submarin Pariez că acest cabotor are o bigă de marfă supradimensionată — Da, are Submarine? Ce — Vorbim mai încolo, l-am întrerupt eu A găsit Henry staţia? — Nu, a răspuns însuşi Henry, lugubru ca-ntotdeauna Au făcut să se prăbuşească tavanul la celălalt capăt al tunelului, şi aşa l-au închis Iar mâine, mi-am zis eu, or să ne înghesuie pe toţi pe la capătul ăsta al tunelului, pe care-o să-l închidă astfel complet Poate că LeClerc n-a minţit când a spus că n-o să ne împuşte, înfometarea nu e la fel de rapidă, dar e la fel de eficace — Ei bine, Fleck, am spus eu, cum îţi place? Ai o fată la Universitatea California din Santa Barbara, imediat lângă una dintre cele mai mari baze de rachete balistice intercontinentale din lume Baza Vanderberry a Forţelor Aeriene, o ţintă prioritară pentru o bombă de hidrogen Asiaticii năvălind în ţara ta adoptivă, Australia Toţi morţii ăia — Pentru numele lui Dumnezeu, taci din gură! Avea pumnii încleştaţi şi pe faţa lui se luptau teama, disperarea şi mânia Ce vrei să fac? I-am spus ce voiam să facă Când soarele a atins linia orizontului, paznicii au venit după noi şi am fost conduşi Ia cazemată În timp ce intram, m-am uitat înapoi şi am văzut nişte reflectoare aprinzându-se în afara hangarului LeClerc şi oamenii lui aveau să lucreze toată noaptea Lasă-i să lucreze Dacă Fleck se descurca, nu era exclus ca racheta să nu ajungă niciodată la destinaţie Dacă Fleck se descurca CAPITOLUL 12 Sâmbătă 3 a m – 8 a m M-am trezit în întunericul nopţii Dormisem patru, poate chiar şase ore, nu-mi dădeam seama, nu ştiam decât că nu mă simţeam deloc mai bine după asta: căldura din acea anticameră etanşă a cazematei era apăsătoare, aerul era încărcat şi urât mirositor, iar fabricanţii de saltele n-au de ce să se teamă din partea fabricanţilor de beton M-am ridicat ţeapăn în capul oaselor şi, fiindcă singurul lucru care-mi mai rămăsese era o rămăşiţă de mândrie, n-am urlat cât m-au ţinut bojocii când, din nebăgare de seamă, mi-am sprijinit o parte din greutate pe mâna stângă N-a lipsit mult, totuşi Mi-am rezemat umărul teafăr de perete şi cineva s-a foit lângă mine — Eşti treaz, Bentall? Era căpitanul Griffiths — Îhî Cât e ceasul? — E puţin după ora trei dimineaţa — S-a făcut trei! Căpitanul Fleck promisese să-şi facă treaba până cel târziu la miezul nopţii De ce nu m-ai trezit, căpitane? — Păi, de ce să te trezesc? Într-adevăr, de ce? Doar aşa, ca să pot înnebuni de îngrijorare, d-aia Singurul lucru cert era că nici eu, nici altcineva nu putea să facă nimic pentru a ieşi din locul acela După ce-am fost încuiaţi înăuntru, preţ de o jumătate de oră, eu, Griffiths şi Brookman am căutat la lumina chibriturilor vreo fisură măcar în pereţii sau uşa acelei anticamere, o întreprindere de un optimism fără speranţă, când te gândeai că zidurile acelea fuseseră construite din beton armat, menite să suporte impactul brusc şi violent al multor tone de presiune atmosferică Dar a trebuit s-o facem Am găsit ceea ce ne aşteptam: nimic — Nici un sunet, nici o mişcare afară? am întrebat — Nimic, dar absolut nimic — Ei bine, am spus eu cu amărăciune, ar fi fost păcat să-mi stric recordul excelent pe care l-am stabilit — Ce vrei să spui? — Vreau să spun că fiecare lucruşor nenorocit de care m-am ocupat în misiunea asta blestemată a ieşit complet aiurea Când e vorba de consecvenţă pură, poţi să te bazezi pe Bentall E prea mult să mai speri în vreo schimbare la ceasul ăsta târziu Am clătinat din cap în întuneric Trei ore peste termenul stabilit Cel puţin trei ore Ori a încercat şi l-au prins, ori l-au închis şi pe el, ca măsură de precauţie Şi-aşa nu mai contează acum — Eu cred că mai e o şansă, a spus Griffiths Cam din sfert în sfert de oră, câte un om de-al meu s-a urcat pe umerii unui camarad ca să se uite afară prin grilajul de ventilaţie N-a văzut nimic interesant, fireşte, dealul într-o parte şi marea în cealaltă Dar chestia e că aproape toată noaptea a fost lună plină Lui Fleck i-a fost imposibil să părăsească nava neobservat Mai are timp să profite de şansă — Aproape toată noaptea, ai spus Aproape? — Păi, a fost o perioadă întunecată, de vreo jumătate de oră, în jur de unu, a admis el fără tragere de inimă — N-ar fi avut nevoie de o jumătate de oră, ci de numai cincisprezece minute, am replicat eu cu asprime N-are nici un rost să ne amăgim Oricum, nu mai avea nici un rost Mă aşteptasem la prea mult Să mă aştept ca el să se strecoare neobservat de pe navă, pe lună plină, cu o santinelă pe dig şi o mulţime de oameni muncind la lumina reflectoarelor, la mai puţin de o sută de metri distanţă, parcă însemna să sper prea mult Dar să mă aştept ca, după aceea, el să ajungă nevăzut la baraca lui Griffiths, unde se afla panoul cu chei, la nici cincizeci de paşi de hangar, să fure cheile, s-o elibereze pe Marie din arsenal şi apoi să ne elibereze pe toţi, ei bine, asta însemna o speranţă mult prea exagerată Dar fusese singura urmă de speranţă pe care o avusesem şi se ştie cu câtă înverşunare se agaţă înecatul de ultimul pai Timpul s-a scurs cu încetineală de melc, noaptea părea nesfârşită, dar, cu toate astea, era o noapte care avea să se sfârşească mult prea repede Nu cred că a dormit cineva, căci ne aştepta o lungă perioadă de odihnă Savanţii şi soţiile Ior au sporovăit în şoaptă mai tot timpul, şi mi-am dat seama aproape şocat că n-aş fi fost în stare să recunosc nici una din acele femei, dacă le-aş mai fi întâlnit, fiindcă nu le văzusem niciodată la lumina zilei Aerul devenea din ce în ce mai viciat, respiraţia în atmosfera aceea urât mirositoare devenea de-a dreptul dureroasă, era tot mai cald şi sudoarea îmi picura de pe faţă, mi se prelingea pe braţe şi pe şira spinării Din când în când, câte un marinar era ridicat ca să arunce o privire pe grilajul de ventilaţie şi; de fiecare dată, raporta acelaşi lucru: lună plină De fiecare dată, dar până la ora patru Nici n-a ajuns cu ochii la nivelul grilajului, că marinarul a şi strigat: — Luna a dispărut Afară e întuneric beznă Nu văd N-am mai apucat să aud ce nu vedea De afară s-au auzit, în succesiune rapidă, un zgomot de paşi grăbiţi, o lovitură puternică, apoi un zăngănit metalic în timp ce cineva bâjbâia să nimerească gaura cheii Apoi, după un clinchet sonor, uşa s-a deschis brusc şi aerul răcoros şi înmiresmat al nopţii a inundat încăperea — Fleck? a rostit încet Griffiths — Fleck în persoană Scuze pentru întârziere, dar — Domnişoara Hopeman, l-am întrerupt eu Ai adus-o? — Din păcate, nu Cheia de la arsenal n-a fost pe panou Am vorbit cu ea prin zăbrelele ferestrei, mi-a spus să-ţi dau asta Mi-a întins o foaie de hârtie — Are cineva un chibrit? am întrebat Vreau — Nu e urgent, a spus Fleck L-a scris în după-amiaza asta, a aşteptat o şansă ca să (S-a întrerupt ) Haide, n-avem timp de pierdut Luna aia blestemată n-o să stea toată noaptea ascunsă după nori — Are dreptate, să ştii, a spus Griffiths Afară, toată lumea, a ordonat el cu glas reţinut Nici o vorbă să nu scoateţi Mergeţi direct spre faţa dealului, după care o să-l traversăm Aşa-i cel mai bine, nu, Bentall? — Da, aşa-i cel mai bine, am confirmat eu, vârând biletul în buzunarul cămăşii, după care m-am dat la o parte ca să-i las pe ceilalţi să iasă afară (M-am uitat cu atenţie la Fleck ) Ce-ai acolo? — O puşcă (S-a întors şi a rostit ceva încetişor şi doi bărbaţi au apărut pe după colţul clădirii, târându-l pe un al treilea ) Ăsta-i omul de pază lăsat de LeClerc A lui e puşca A ieşit toată lumea? Bun Krishna, înăuntru cu el — Mort? — Nu cred Fleck nu părea îngrijorat de nici una dintre variante S-a auzit dinăuntru cum ceva este trântit fără menajamente pe podeaua de beton şi cei doi indieni au ieşit afară Fleck a închis uşa cu băgare de seamă şi a încuiat-o — Hai, mai repede, a şoptit Griffiths cu nerăbdare E timpul să plecăm — Luaţi-o înainte, am spus eu Eu mă duc s-o scot pe domnişoara Hopeman din arsenal Ajunsese deja la vreo trei metri distanţă, dar s-a oprit şi s-a întors la mine — Ai înnebunit? Fleck a zis că n-a găsit nici o cheie Luna aia o să iasă dintre nori din clipă-n clipă Rişti să fii descoperit N-o să ai nici o şansă Vino şi nu mai fi aşa de prost — Îmi asum riscul Lăsaţi-mă — Să ştii că e aproape sigur că vei fi văzut, a spus Griffiths încet Dacă te găsesc afară, vor şti că şi noi am ieşit Şi-o să ştie că n-avem decât un singur loc în care să ne ducem Avem femei cu noi, până la intrarea în peşteră sunt doi kilometri jumate, riscăm să ne taie drumul De-aici reiese că eşti gata să rişti vieţile noastre contra şansei egoiste de una la mie de a putea face ceva pentru domnişoara Hopeman Asta e, Bentall? Atât de egoist poţi să fii? — Sunt de acord că sunt egoist, am replicat eu în sfârşit Dar nu sunt chiar aşa de rău Pur şi simplu nu m-am gândit la asta Am să vin cu voi până la punctul la care nu mai riscaţi să fiţi interceptaţi Pe urmă, am să mă-ntorc Să nu faceţi greşeala să-ncercaţi să mă opriţi — Eşti nebun, Bentall, pe bune (În vocea lui Griffiths se simţea atât mânia, cât şi îngrijorarea ) N-ai să faci decât să-ţi pierzi viaţa, fără nici un rost — E viaţa mea Am înaintat direct spre coasta dealului, într-un grup strâns Nimeni n-a vorbit, nici măcar în şoaptă, deşi LeClerc şi oamenii lui se aflau la aproape un kilometru depărtare După ce-am parcurs vreo trei sute de metri, urcuşul a devenit abrupt Ne îndepărtasem destul de mult, aşa că am cotit spre sud şi am început să ocolim baza muntelui De aici, situaţia devenea periculoasă, căci trebuia să trecem prin dreptul hangarului şi a celorlalte clădiri ca să ajungem la intrarea în peşteră şi, chiar în spatele hangarului, un pinten muntos abrupt se înălţa peste nivelul înconjurător, forţându-ne să ne apropiem la mai puţin de două sute de metri de locul unde lucrau LeClerc şi oamenii lui În primele zece minute, lucrurile au mers bine Luna a rămas în spatele norilor mai mult decât am fi avut dreptul să sperăm, dar n-avea să stea acolo toată noaptea Optzeci la sută din cer era senin şi la asemenea latitudini chiar şi lumina unei stele era un factor ce trebuia luat în calcul Am pus mâna pe braţul lui Griffiths — Luna o să iasă dintr-o clipă-n alta La vreo sută de metri mai încolo e un şanţ în peretele muntelui Dacă ne grăbim, am putea ajunge Am ajuns, tocmai când luna s-a ivit dintre nori, scăldând muntele şi câmpia de la poale într-o lumină albă intensă Dar eram în siguranţă, cel puţin pentru moment Ridicătura care împiedica să fim văzuţi dinspre hangar n-avea nici un metru înălţime, dar era de ajuns Acum am putut să observ că Fleck şi cei doi indieni ai săi aveau hainele complet ude L-am întrebat: — A trebuit să faceţi o baie înainte să veniţi? — Nemernicul ăla de paznic a stat toată noaptea pe dig cu puşca-n mână, a mârâit Fleck Ne ţinea sub ochi, controla să nu care cumva să ajungem aproape de staţia radio A trebuit să ne strecurăm pe la celălalt bord, cam pe la unu, când luna a intrat în nori şi să înotăm vreo patru sute de metri de-a lungul plajei Bineînţeles, Henry şi băiatul au mers în direcţie opusă Cerusem ca Henry să se ducă direct la peşteră, să ajungă repede la încăperea care servise drept arsenal şi să aducă înapoi calupuri de amatol, amorse, fitile RDX şi chimice, tot ce găsea Asta dacă mai erau acolo În mod cert, n-avea să mai găsească nici arme, nici muniţie, şi chiar dacă materialele explozive nu constituiau un substituent prea grozav pentru arme, în lipsă de altceva — N-a fost prea simplu să ajung la chei, a urmat Fleck, şi n-am găsit decât două: cele de la uşile de interior şi de exterior ale cazematei Pe urmă am încercat să forţăm uşa şi fereastra de la arsenal, ca s-o scoatem pe domnişoara Hopeman Nici o speranţă Nu mă simt deloc bine din pricina asta, Bentall Dar să ştii c-am încercat, pe onoarea mea Cred că înţelegi însă că nu puteam face nici cel mai mic zgomot — Nu e vina ta, Fleck Ştiu că ai încercat — În tot cazul, am ajuns la cazemată tocmai când ieşea luna Ăsta a fost norocul nostru LeClerc lăsase un tip de pază A trebuit să stăm ascunşi două ore bătute pe muchie până s-a făcut iar întuneric şi-am putut să-l anihilăm Am un pistol, la fel şi Krishna, dar apa a pătruns prin cârpele cu care le înfăşurasem Oricum nu le-am fi putut folosi — Te-ai descurcat de minune, căpitane Fleck Şi avem o puşcă Te pricepi să tragi cu ea? — N-am eu ochi pentru aşa ceva O vrei? — Ei, pe naiba! În momentul ăsta n-aş fi în stare să trag nici cu o puşcă cu aer comprimat M-am întors către Griffiths: E vreun trăgător bun printre oamenii dumitale, căpitane? — Se-ntâmplă să fie Chalmers – a arătat spre locotenentul roşcat la al cărui refuz de a răspunde la o întrebare un marinar a fost împuşcat – e unul dintre cei mai buni trăgători din Royal Navy Ţi-ar plăcea să-ţi încerci talentul împotriva lor, Chalmers, dacă s-o ivi nevoia? — Da, sir, a răspuns domol Chalmers Mi-ar plăcea Un nor se apropia de lună Nu era cine ştie ce de capul lui, n-avea nici jumătate din mărimea care mi-ar fi convenit, dar n-aveam ce face, altul nu se mai vedea prin apropiere — O jumătate de minut, căpitane Griffiths Pe urmă, o luăm din loc — Va trebui să ne grăbim, a spus el îngrijorat Cel mai bine-ar fi să mergem în şir indian Fleck în frunte, pe urmă femeile şi savanţii, ca s-o poată rupe la fugă spre peşteră, în caz de ceva Eu şi oamenii mei o să-ncheiem coloana — Chalmers şi cu mine o să fim ultimii — Ca să te poţi face nevăzut şi să cobori la arsenal, la momentul oportun, nu-i aşa, Bentall? — Haide, am spus E timpul să plecăm Aproape c-am reuşit, dar Bentall se afla prin preajmă şi nimic n-a mers vreodată cum trebuia când Bentall s-a aflat prin preajmă Trecusem cu bine de hangar, unde cele două macarale coborau uşor Cruciatul Iadului în locaşul lui, şi parcursesem două sute de metri când una dintre femei a scos un ţipăt ascuţit de durere Am aflat mai târziu că alunecase şi-şi scrântise încheietura de la o mână Am privit înapoi şi i-am văzut pe toţi cei aflaţi în spaţiul puternic iluminat din faţa hangarului oprindu-se de la treburile lor şi întorcându-se în direcţia ţipătului Nici trei secunde n-au trecut până când au început să alerge spre noi, în vreme ce alţii se duceau să-şi ia armele — Fugiţi! a strigat Griffiths Fugiţi cât puteţi de repede — Chalmers, tu rămâi pe loc, am spus eu — Bine, a spus el încet Rămân pe loc S-a lăsat într-un genunchi, a ridicat puşca, a armat-o şi a tras, totul într-o singură mişcare fluentă Am văzut un norişor alb sărind din beton, la doi metri în faţa celui mai apropiat dintre chinezi Chalmers şi-a reglat linia de ochire dintr-o singură mişcare rapidă — Am tras prea jos, a spus el fără grabă Data viitoare n-o să mai fie aşa jos Şi n-a fost La al doilea foc, paznicul din fruntea formaţiei a scăpat arma din mâini, apoi s-a prăbuşit în faţă, pe beton Apoi a murit al doilea, al treilea a început să se zvârcolească pe jos ca un om cuprins de agonie, şi deodată toate luminile din faţa hangarului s-au stins Cineva tocmai se prinsese de faptul că, profilaţi pe betonul inundat de lumină, constituiau o ţintă perfectă — Ajunge, a strigat Griffiths înapoi Acum or să se-mprăştie şi-or să vină spre noi Înapoi! Era timpul să ne retragem, fără doar şi poate O duzină de puşti, unele dintre ele fiind carabine automate, deschiseseră între timp focul împotriva noastră Nu ne puteau vedea, era prea întuneric, dar ne localizaseră aproximativ după focurile de armă ale lui Chalmers şi gloanţele au început să se lovească în stânca solidă din preajma noastră, jumătate din ele ricoşând înalt în aer Griffiths şi Chalmers au rupt-o la fugă, la fel şi eu, dar în direcţie opusă Nu vedeam nici o şansă să ajung înapoi la arsenal, dar dacă reuşeam totuşi, diversiunea constituia o acoperire perfectă ca să forţez intrarea în arsenal Am făcut patru paşi, pe urmă m-am întins cât eram de lung pe stâncă, în momentul când ceva m-a izbit în genunchi cu o forţă uriaşă Ameţit, m-am ridicat clătinându-mă în picioare, am făcut un pas şi am căzut din nou Nu eram conştient de vreo durere foarte mare, dar piciorul meu refuza să mă susţină — Of, fir-ai să fii de tâmpit! (Griffiths a ajuns lângă mine, urmat îndeaproape de Chalmers ) Ce-ai păţit? — Piciorul M-au nimerit în picior Nu mă gândeam la picior, nu-mi păsa deloc de picior, singurul lucru de care-mi păsa era că ratasem ultima mea şansă de a ajunge la arsenal Marie era acolo, singură Era în arsenal, aşteptându-mă Marie ştia că am să vin după ea Ştia că Johnny Bentall era un nătărău patentat, dar mai ştia că n-am s-o las în mâinile lui LeClerc M-am ridicat încă o dată în picioare, ajutat de Griffiths, inutil însă, căci piciorul meu era paralizat, complet lipsit de putere — Ai asurzit? a urlat Griffiths Te-am întrebat dacă poţi să mergi — Nu N-am nimic, lăsaţi-mă aici Mă duc jos, la arsenal Nu mai ştiam ce vorbesc, eram prea năuc ca să pot exprima diferenţa dintre dorinţă şi intenţie — Zău că n-am nimic Trebuie să vă grăbiţi — Of, Doamne! Griffiths m-a apucat de un braţ, Chalmers de celălalt şi, când târându-mă, când purtându-mă pe sus, m-au cărat de-a lungul coastei muntelui Ceilalţi dispăruseră din vedere, dar după un minut Brookman şi încă un marinar s-au întors grăbiţi să vadă ce se întâmplase, şi au dat şi ei o mână de ajutor Eram de mare ajutor pentru toată lumea John Bentall Veniţi cu mine şi eşecul o să vă fie garantat M-am întrebat vag ce făcusem ca să merit un asemenea noroc Am ajuns la peşteră cu o întârziere de aproape trei minute faţă de ultimul ajuns acolo Mi s-a spus asta, dar nu-mi amintesc, nu-mi mai amintesc nimic despre ultimii opt sute de metri Mi s-a povestit mai târziu că n-am fi reuşit dacă luna n-ar fi ieşit dintre nori, dându-i posibilitatea lui Chalmers să-i ţină în loc pe chinezi, împuşcând doi dintre ei în timp ce treceau peste ultima creastă Mi s-a mai spus că tot drumul am vorbit de unul singur şi când mă implorau să tac, ca să nu fim auziţi de urmăritori, repetam: „Cine, eu? Dar n-am spus nici o vorbă!” – foarte jignit şi indignat Sau cel puţin aşa mi s-a spus Eu nu ţin minte nimic Îmi amintesc însă că am intrat în peşteră şi am rămas foarte aproape de intrare Stăteam rezemat de perete şi primul lucru pe care l-am văzut a fost un alt bărbat culcat lângă mine, cu faţa în jos Unul dintre chinezi Era mort Mi-am ridicat privirea şi i-am zărit pe Griffiths, Brookman, Fleck, Henry şi un subofiţer pe care nu-l cunoşteam, lipiţi de peretele de vizavi Cel puţin, mi s-a părut că erau ei, fiindcă în tunel era încă întuneric Aveau loc destul să se adăpostească Deşi tunelul avea un metru douăzeci lăţime şi doi metri înălţime pe toată lungime până-n punctul unde ajunsesem eu Pe ultimele zeci de centimetri, în locul unde Hewell şi oamenii lui ieşiseră la suprafaţă, nu avea decât vreo nouăzeci de centimetri înălţime şi maxim cincizeci de centimetri lăţime M-am uitat în jur după ceilalţi, dar n-am văzut nimic De bună seamă că fuseseră duşi la vreo sută de metri mai încolo, în grota pe care Hewell o săpase pentru depozitarea temporară a calcarului dislocat Am privit afară prin mica deschizătură a tunelului Începea să se lumineze de ziuă — De când zăcem aici? am întrebat eu pe neaşteptate Vocea îmi suna în urechi ca gâjâitul tremurat al unui om tare bătrân, dar poate că de vină era numai ecoul din peşteră — Cam de o oră (Ciudat, dar vocea lui Griffiths nu suna deloc ca a unui bătrân ) Brookman zice c-o să te faci bine Ţi-a ciobit niţel rotula, atât tot Într-o săptămână ai să poţi umbla din nou pe picioarele tale — Am am ajuns toţi aici cu bine? — Toată lumea a reuşit Sigur, toată lumea a reuşit, numai Marie Hopeman nu Lor de ce să le pese? Ceea ce pentru mine însemna totul, pentru ei nu era decât un nume Marie Hopeman era acolo, singură în arsenal, şi n-aveam s-o revăd niciodată, dar nu era decât un nume Nu prea contează atunci când eşti numai un nume Iar eu n-aveam s-o mai văd niciodată Niciodată însemna o lungă perioadă de timp Chiar şi în această privinţă, deşi era vorba de fiinţa cea mai importantă pe care o cunoscusem vreodată, dădusem greş Dădusem greş în ceea ce o privea pe Marie Iar acum devenise niciodată Niciodată avea să fie întotdeauna — Bentall! m-a atenţionat Griffiths cu asprime Ce-i cu tine? — N-am nimic — Iar vorbeşti de unul singur — Serios? (Am întins mâna şi l-am atins pe mort ) Ce s-a întâmplat? — LeClerc l-a trimis înăuntru Nu ştiu dac-a crezut c-o să ne retragem spre celălalt capăt al peşterii sau a fost o misiune sinucigaşă Chalmers a aşteptat până când a intrat în tunel şi uite-aşa ne-am făcut cu două arme — Altceva? Într-o oră se pot întâmpla multe — După aia au încercat să tragă în peşteră Dar, ca să nu tragă la întâmplare, trebuiau să stea în faţa intrării Curând au renunţat Pe urmă au încercat să arunce în aer gura tunelului, ca să-l închidă — Era de aşteptat să încerce asta, am spus eu N-ar fi avut prea multă importanţă, fiindcă tot am fi putut să ieşim Ceea ce ar fi vrut ei să facă, dacă le-ar fi ieşit pasienţa, ar fi fost să dărâme tavanul tunelului pe o distanţă de vreo sută de metri Asta chiar că ne-ar fi venit de hac M-am întrebat vag de ce mai spuneam lucrurile astea, fiindcă nici unul din ele nu mai avea importanţă — Au detonat o încărcătură, deasupra intrării, a continuat Griffiths Nu s-a întâmplat mare lucru Pe urmă i-am auzit izbind cu târnăcoapele, încercau să facă alte gropi pentru încărcături explozive Am aruncat afară două calupuri cu amatol Cred că au pierdut câţiva oameni N-au mai încercat nimic de genul ăsta pe urmă — Biletul, am spus Nu le-ai spus despre bilet? — Ba le-am spus, cum să nu, a protestat Griffiths nerăbdător I-am spus lui Fleck să lase pe masa telegrafistului copia unui fals mesaj radio, unde să scrie: „Confirmare de primire: H M S Kandahar porneşte cu viteză maximă spre Suva-Vardu Se aşteptă sosire 8:30 a m ” (Implicaţia ar fi fost că Fleck trimisese un SOS prin radio ) I-am spus lui LeClerc că o navă militară urmează să vină N-a vrut să ne creadă, zicând că santinela a stat acolo ca să împiedice trimiterea unor mesaje, dar Fleck a spus că aceasta adormise S-ar putea ca santinela să fie unul dintre cei ucişi, nu ştiu I-am spus că va găsi mesajul pe schooner A trimis pe cineva să-l aducă LeClerc nu-şi putea permite să-l ignore, căci ar fi însemnat că nu-i mai rămăseseră decât trei ore Chiar mai puţin, fiindcă, după cum zice Fleck, căpitanul de pe Grasshopper nu va încerca să intre prin strâmtoarea din recif înaintea zorilor, dacă nu-l pilotează Fleck — Cred că LeClerc a fost încântat — A fost nebun de furie Vorbea cu noi de afară şi auzeam cum îi tremură vocea de furie A tot întrebat de tine, dar i-am spus că eşti inconştient A spus că, dacă nu ieşi, o s-o împuşte pe domnişoara Hopeman, aşa că i-am zis că eşti pe moarte — Asta cred că l-a înveselit, am spus eu cu insolenţă — Aşa mi s-a părut, a recunoscut Griffiths După aia a plecat Probabil că şi-a luat şi oamenii cu el Nu ştim — Da, a spus cu năduf Fleck Şi primul care-şi scoate capul pe gaura de la intrare se alege cu creierii zburaţi Timpul a trecut Lumina de la gura tunelului a trecut rapid prin toate etapele răsăritului de soare, până când am putut zări în sfârşit o pată de albastru decolorat Soarele era sus pe cer — Griffiths! Mă auzi? De afară, vocea lui LeClerc ne-a făcut pe toţi să tresărim — Te aud — Bentall e acolo? Griffiths a încercat să mă prevină printr-o fluturare a mâinii să tac, dar nu l-am băgat în seamă — Sunt aici Vino şi scoate-mă afară — Am crezut că eşti pe moarte, Bentall Era pentru prima oară când reuşeam să sesizez o undă de ranchiună în vocea lui LeClerc — Ce vrei? — Pe tine te vreau, Bentall! — Sunt aici Vino şi scoate-mă! — Ascultă, Bentall, nu vrei să-i salvezi viaţa domnişoarei Hopeman? Asta era Trebuia să mă aştept la această ultimă încercare de disperare din partea lui de a-mi forţa mâna LeClerc voia să mă-nhaţe cu orice preţ — Şi pe urmă să ne ai pe amândoi, nu-i aşa, LeClerc? Nu mă îndoiam câtuşi de puţin că aşa stăteau lucrurile — Îţi dau cuvântul meu c-am s-o trimit în tunel — Nu-l asculta, m-a avertizat Griffiths cu o şoaptă precipitată De cum o să pună mâna pe tine, o să te folosească drept momeală ca să mă scoată pe mine sau pe altul afară, şi tot aşa Sau o să vă omoare pe amândoi Ştiam cum avea să se întâmple LeClerc avea să ne ucidă pe amândoi Nu-l interesau ceilalţi, dar trebuia să ne omoare pe amândoi Pe mine, în orice caz Dar era un risc pe care trebuia să mi-l asum Poate că nu avea să se debaraseze de noi imediat, poate că ne lua la bordul vasului cu care pleca Era o ultimă şansă – era o şansă dintr-un milion, dar era o şansă Asta era tot ce-mi doream O şansă Poate că reuşeam să o salvez şi pe ea, şi pe mine, şi chiar în timp ce gândul îmi trecea prin minte mi-am dat seama că nu voi fi în stare niciodată Nu era nici măcar şansa aia de una la un milion Dar era aşa cum spusese Marie, stăteam pe scaunul electric, călăul trăgea comutatorul iar eu continuam să sper Am spus: — În regulă, LeClerc Vin la tine N-am observat semnalul Fleck, Henry şi Griffiths s-au repezit la mine în acelaşi moment şi m-au ţintuit la pământ Câteva secunde m-am zbătut ca un nebun, dar nu-mi mai rămăsese destulă putere ca să mă împotrivesc mai mult — Daţi-mi drumul, am şoptit eu Pentru numele lui Dumnezeu, daţi-mi drumul! — Uite că nu-ţi dăm drumul, a spus Griffiths Apoi, vorbind mai tare, a zis: În regulă, LeClerc, poţi să pleci Îl ţinem pe Bentall aici şi nu-i dăm drumul Ştii de ce — Atunci voi fi nevoit s-o ucid pe domnişoara Hopeman, a rostit cu cruzime LeClerc Am s-o ucid, mă auzi, Bentall? Am s-o ucid Dar nu astăzi, o să mai dureze un timp Sau poate că până atunci va prefera să se sinucidă Adio, Bentall Mulţumesc pentru Cruciatul Iadului Am auzit zgomot de paşi care se îndepărtau, după care a rămas doar liniştea Cei trei bărbaţi mi-au dat drumul şi Fleck a spus: — Băiete, să ştii că-mi pare rău, mai mult decât pot spune în cuvinte Nu i-am răspuns Am rămas acolo, pironit, întrebându-mă de ce nu venea sfârşitul lumii Nu după mult timp, m-am ridicat cu mult chin în mâini şi-ntr-un genunchi şi am spus: — Am să ies de-aici — Nu fi tâmpit Ăia aşteaptă afară Vedeam după expresia de pe chipul lui Griffiths că îşi recăpăta prima impresie despre mine, care nu fusese nici pe departe atât de favorabilă — Nu-şi poate permite să mai aştepte Cât e ceasul acum? — Aproape şapte — Înseamnă c-a şi plecat N-ar risca soarta Cruciatului pentru a-mi face mie felul Vă rog să nu-ncercaţi să mă opriţi Am ceva de făcut M-am târât afară prin gura îngustă a tunelului şi am privit în jur Timp de câteva secunde, n-am putut să văd nimic, junghiurile dureroase de la rotulă întunecându-mi vederea Pe urmă, văzul mi s-a limpezit Nu era nimeni acolo Mai exact, nici un om în viaţă În apropierea intrării, zăceau trei cadavre: doi chinezi şi Hewell Bineînţeles că Hewell fusese cel care supraveghease amplasarea explozibililor pentru aruncarea în aer a gurii tunelului, iar explozia calupurilor de amatol îi retezase uriaşului jumătate din piept, căci o lovitură mai puţin gravă n-ar fi reuşit să-i ia viaţa De sub cadavrul lui se iţea gura unei ţevi de puşcă M-am aplecat şi am tras-o cu dificultate Era încărcată — E-n regulă, am anunţat eu Au plecat Zece minute mai târziu, coboram fără grabă către hangar Brookman avusese dreptate, mi-am zis eu posomorât, urma să treacă cel puţin o săptămână până când aveam să pot umbla ca lumea pe picioarele mele, dar băieţii de la marină m-au ajutat cu schimbul, scutindu-mă să car aproape jumătate din greutatea personală Am trecut peste ultima creastă care ne separa de câmpie Zona din jurul hangarului părea părăsită Un mic vas de cabotaj tocmai se îndepărta de recif L-am auzit pe Fleck înjurând amarnic şi am văzut de ce: la cincizeci de metri de debarcader, din schoonerul lui nu se mai vedeau decât catargele şi partea de sus a suprastructurii LeClerc se gândise la toate Toţi vorbeau, încercau să glumească şi să râdă, un râs nervos, aproape isteric, dar râs totuşi Nu erau de condamnat Când deasupra ta a plutit umbra unei morţi sigure, care dintr-o dată se ridică, nu poţi să rămâi neafectat Încordarea lungii nopţi, care pentru femei se prelungise pe mai multe săptămâni, se sfârşise Teama, groaza şi suspansul rămăseseră în urmă, viaţa despre care crezuseră că se sfârşise începea din nou M-am uitat la cei şapte savanţi şi la soţiile lor pe care le vedeam pentru prima oară Îşi zâmbeau şi se priveau în ochi, ţinându-se de mână, perechi-perechi N-am mai suportat să-i văd, a trebuit să mă uit în altă parte Eu n-aveam s-o mai privesc vreodată pe Marie în ochi Dar mă plimbasem cândva cu ea, braţ la braţ O singură dată, preţ de vreo două minute Nu fusese mult Poate că meritam să ni se dea mai mult Numai Fleck părea deprimat şi posomorât, numai Fleck, dintre toţi Şi n-am crezut că era aşa din pricina celor întâmplate cu schoonerul lui Oricum, nu în primul rând El fusese singurul dintre ei care apucase s-o cunoască pe Marie şi când spusese că e o fată drăguţă, îl insultasem pe nedrept Iar fiica lui avea cam aceeaşi vârstă Fleck era trist, şi cauza era Marie Fleck stătea bine, n-avea de plătit vreun preţ pentru activităţile lui anterioare, ca de fiecare dată, avea s-o ia de la capăt, ca şi cum nimic nu s-ar fi întâmplat Am ajuns la hangar Am armat puşca pe care o ţineam în mâini, rugându-mă ca LeClerc să fi lăsat în urmă vreun pluton de ambuscadă – să fi rămas chiar el, de ce nu? – ca să pună mâna pe noi după ce vasul care dispărea ne-ar fi făcut să credem că au plecat cu toţii Dar nu era nimeni acolo Nici în celelalte barăci n-am găsit pe nimeni şi nimic, în afară de staţiile radio, care toate fuseseră zdrobite, nemaiputând fi reparate Când am ajuns la arsenal, am intrat pe uşa deschisă şi m-am uitat la patul gol Am pipăit haina şifonată care slujise drept pernă şi am simţit-o caldă încă Nu ştiu ce instinct m-a făcut s-o ridic şi dedesubt am găsit un inel Un inel simplu din aur, pe care-l purtase pe degetul inelar al mâinii stângi Era verigheta L-am pus pe degetul mic şi am plecat Griffiths a dat instrucţiuni pentru înmormântarea morţilor şi apoi el, Fleck şi cu mine am pornit încet către cazemată, Fleck luându-şi sarcina să mă ajute să merg Ne urmau îndeaproape doi marinari înarmaţi Cabotorul ajunsese dincolo de recif, cotind către vest Cruciatul Iadului şi Marie Cruciatul Iadului, purtând cu el ameninţarea a milioane de vieţi distruse, a zeci de mari oraşe prefăcute în ţărână, a unui măcel şi a unor tristeţi şi suferinţe cum nu-i mai fusese dat omenirii să cunoască de la începutul începuturilor Cruciatul Iadului Şi Marie Marie, care privise către viitor şi nu găsise nimic acolo Marie, care spusese cândva că într-o bună zi am să mă întâlnesc cu o situaţie în care încrederea în propria-mi persoană n-o să-mi mai fie de nici un folos Şi ziua aceea venise Fleck a răsucit cheia în uşa cazematei, l-a ameninţat pe chinezul închis acolo cu pistolul, apoi l-a dat în grija marinarilor Am trecut dincolo de cea de-a doua uşă şi am aprins luminile LeClerc distrusese toate aparatele de emisie-recepţie din baza militară, dar nu şi consola de lansare, căci nu fusese în stare să ajungă la ea Oricum, n-ar fi avut motive s-o zdrobească fiindcă nu ştia că circuitul de autodistrugere al rachetei fusese armat Am traversat încăperea şi, în timp ce mă aplecam să pornesc generatorul, buzunarul cămăşii mi s-a desfăcut Atunci am văzut şi mi-am amintit pentru prima oară de bileţelul pe care mi-l adusese Fleck L-am ridicat şi i-am netezit îndoiturile Nu conţinea decât cuvintele: „Te rog să mă ierţi, Johnny M-am răzgândit în privinţa căsătoriei cu tine; cineva trebuie s-o facă, altfel o să ai necazuri toată viaţa P S Cred că şi eu te iubesc un pic ” Pe urmă, în josul paginii: „P P S Noi doi şi luminile Londrei ” Am împăturit biletul şi l-am pus deoparte Am ajustat periscopul de deasupra capului şi am zărit clar nava Grasshopper, jos, aproape de linia orizontului, lăsând în urmă o dâră de fum negru în timp ce înainta cu hotărâre spre vest Am îndepărtat grilajul de sârmă de pe butonul SEDAS, am răsucit butonul alb pătrat cu 180°, apoi am întins mâna şi am apăsat butonul „Cuplare” O luminiţă verde s-a aprins Ceasul de siguranţă din interiorul rachetei îşi începuse cursa finală Douăsprezece secunde Douăsprezece secunde aveau să treacă din momentul apăsării butonului până când circuitul de autodistrugere devenea complet armat Douăsprezece secunde Am privit în jos la ceasul meu de mână, urmărind cursa constantă a secundarului şi întrebându-mă într-o doară dacă încărcătura va face să explodeze numai racheta sau, aşa cum bănuise Fairfield, avea să se producă o detonare prin influenţă a combustibilului solid, făcând să dispară orice urmă de rachetă şi de navă Oricum, nu mai avea importanţă acum Două secunde M-am uitat parcă orbit în ocularul periscopului, nu vedeam decât o ceaţă întunecată, apoi m-am lăsat cu toată greutatea pe butonul care comanda distrugerea Cruciatul Iadului 2 dispăru de pe faţa pământului Chiar şi de la acea depărtare, violenţa exploziei a fost înfiorătoare: un vulcan imens de apă clocotindă care a scufundat într-o clipită vasul distrus, apoi o mare coloană de foc şi fum s-a înălţat până trei sute de metri pe cerul albastru al dimineţii şi a dispărut curând din vedere Aşa s-a sfârşit Cruciatul Iadului Aşa s-a sfârşit totul M-am întors într-o parte, sprijinit de braţul lui Fleck, şi am ieşit împleticindu-mă în lumina scânteietoare a unei noi zile Atunci am auzit tunetul greu al exploziei năvălind dinspre mare şi reflectându-se de dealul tăcut din apropiere EPILOG Un bărbat mărunt şi prăfuit, într-o încăpere mică şi plină de praf Aşa m-am gândit întotdeauna la el: un simplu bărbat mărunt şi prăfuit, într-o încăpere mică şi prăfuită Când am intrat, a sărit în picioare, a ocolit grăbit biroul, a venit la mine şi, luându-mă de braţul teafăr, m-a ajutat să mă aşez pe scaun Era tratamentul regesc rezervat eroului întors acasă Puteam să pariez că nu mai făcuse niciodată ceva asemănător Prima oară când am văzut-o pe Marie Hopeman intrând în încăperea aceea, nici măcar nu s-a deranjat să se ridice de pe scaun — Ia loc, ia loc, băiete Faţa lui cenuşie şi ridată se însufleţise de nelinişte, ochii lui verzi pătrunzători oglindeau o îngrijorare pe care omul ăsta n-o arătase aproape niciodată — Dumnezeule, Bentall, arăţi îngrozitor În spatele biroului se afla o mică oglindă, murdărită de muşte şi acoperită de praf ca toate obiectele din încăpere şi din câte puteam să văd, nu exagera deloc Braţul stâng îndoit de la cot, susţinut de o fâşie de pânză neagră, mâna dreaptă ţinând bastonul greu cu care mă ajutam la mers, ochii injectaţi şi obrajii palizi şi scofâlciţi, cu un văl livid ce se întindea de la tâmple până la bărbie, ce mai, dacă intram rapid în afaceri, puteam face avere angajându-mă la vreo casă cu stafii — Aparenţele sunt mai rele decât realitatea, sir Sunt doar obosit, atâta tot Numai Dumnezeu ştia cât eram de obosit, nu apucasem să dorm nici două ore în cele două zile necesare ca să ajung cu avionul de cursă din Suva — Ai mâncat ceva, Bentall? Aş fi băgat mâna în foc că, de când bătrânul Raine preluase fotoliul din spatele acelui birou, încăperea cu pricina nu mai fusese martoră la asemenea manifestări de solicitudine — Nu, sir Am venit direct aici după ce v-am telefonat de la aeroport Nu mi-e foame — Înţeleg S-a dus la fereastră şi a rămas acolo câteva clipe, cu umerii încovoiaţi, cu degetele subţiri împletite la spate, privind în jos la reflexia neclară a luminilor pe pavajul umed al străzii Apoi a oftat A tras perdelele peste ferestrele murdare şi prăfuite şi s-a întors la locul lui, cu mâinile împreunate lejer pe tăblia biroului Fără alt preambul, a spus: — Aşadar, Marie Hopeman a murit — Da, a murit — Întotdeauna ne părăsesc cei mai buni, a murmurat el Întotdeauna, cei mai buni De ce n-a putut mai bine să dispară un bătrân bun de nimic, ca mine? Dar nu se-ntâmplă niciodată aşa, nu? Nici dacă mi-ar fi fost fiică, n-aş fi (S-a întrerupt şi privirea i-a rămas pironită pe propriile mâini ) N-o să mai vedem niciodată o persoană ca Marie Hopeman — Nu, sir N-o să mai vedem niciodată o persoană ca Marie Hopeman — Cum a murit, Bentall? — Eu am omorât-o, sir N-am avut încotro — Tu ai omorât-o (A spus-o de parc-ar fi fost cel mai firesc lucru de pe lume ) Am primit telegrama trimisă de tine de pe Neckar, precum şi o descriere sumară din partea Amiralităţii, privind cele întâmplate pe insula Vardu Ştiu că ai făcut o treabă extraordinară, dar nu ştiu nimic Te rog să-mi spui tot ce s-a întâmplat I-am povestit tot ce s-a întâmplat A fost o poveste lungă, dar m-a ascultat până la capăt, fără să mă întrerupă, fără să pună întrebări La sfârşit, s-a frecat la ochi cu podurile palmelor, apoi şi-a trecut ambele mâini peste fruntea înaltă, plină de riduri, şi peste părul cărunt şi rar — Fantastic, a murmurat el De când sunt în biroul ăsta, mi-a fost dat să aud destule poveşti neobişnuite, dar (S-a întrerupt şi, luându-şi pipa şi cuţitaşul, a început să facă săpături ) O realizare măreaţă, de-a dreptul măreaţă dar cu ce preţ Toate discursurile, toată recunoştinţa de pe lume n-or să te poată răsplăti pentru ce ai făcut, dragul meu Şi în meseria noastră nu se acordă medalii, deşi am aranjat să primeşti o recompensă hm specială pentru ceea ce ai făcut, şi încă foarte curând (Un mic tic al colţului gurii, din care eu trebuia să ghicesc că zâmbise ) Cred că o să ţi se pară ăă zguduitoare N-am spus nimic iar el a continuat: — Bineînţeles, aş avea să-ţi spun vreo sută şi una întrebări, iar tu ai, nu mă îndoiesc, una sau două întrebări incomode despre mica înşelăciune pe care am fost silit s-o pun la cale Dar toate astea pot să aştepte până mâine S-a uitat la ceas Doamne Dumnezeule, e zece şi jumătate! Te-am ţinut prea mult, mult prea mult, ai o faţă de mort — E-n regulă, am spus — Ba nu-i în regulă deloc! (A lăsat pe birou pipa şi cuţitaşul şi m-a cercetat atent cu ochii lui ca nişte aisberguri ) Am mai mult decât o impresie vagă despre ceea ce ţi s-a întâmplat, despre ceea ce ai suferit, nu numai fizic După toate astea, Bentall mai vrei să-ţi continui activitatea în serviciul ăsta? — Mai mult ca oricând, sir (Am încercat să zâmbesc, dar nu merita să îndur durerea presupusă de asta, aşa că am renunţat ) Mai ţineţi minte ce-aţi spus despre scaunul acela al dumneavoastră înainte să plec? Mi-ar plăcea să stau pe el într-o bună zi — Iar eu sunt hotărât ca aşa să se întâmple, a replicat el calm — Şi eu sunt hotărât, sir (Mi-am vârât mâna dreaptă pe sub fâşia de pânză, ca să-mi aşez mai bine braţul beteag ) Dar asta nu e singura hotărâre pe care o împărtăşim — Nu? — Nu Fiecare dintre noi e hotărât ca celălalt să nu părăsească această încăpere în viaţă (Mi-am scos mâna de sub eşarfă şi i-am arătat pistolul meu ) Lugerul de sub scaunul dumitale: lasă-l la locul lui Se uita la mine fix, şi gura i se strângea uşor — Ţi-ai pierdut minţile, Bentall? — Nu, abia mi le-am regăsit, acum patru zile M-am ridicat cu dificultate în picioare şi m-am dus şchiopătând într-o parte a biroului, fără să-l scap din ochi şi ţinând pistolul tot timpul îndreptat spre el Ridică-te de pe scaun — Eşti epuizat, a spus el liniştit Ai trecut prin mult prea multe L-am izbit peste faţă cu ţeava pistolului — Ridică-te de pe scaun! Şi-a şters sângele de pe obraz şi s-a ridicat încet în picioare — Lasă scaunul într-o parte A făcut ce i s-a cerut Lugerul era acolo, într-adevăr, susţinut de o clemă elastică — Apucă-l cu degetul mare şi cel arătător de la mâna stângă şi ia-l de acolo De capătul ţevii Şi lasă-l pe birou Şi de data asta a făcut aşa cum i s-a ordonat — Du-te la fereastră şi întoarce-te cu faţa la ea — Ce naiba mai e şi Am făcut un pas spre el, legănându-mi ameninţător pistolul S-a retras grăbit până când a simţit draperia în spatele lui şi s-a întors Am aruncat o privire către Luger: amortizor de zgomot solid, siguranţa deblocată, indicatorul de încărcare arătând că magazia de cartuşe era plină Mi-am băgat în buzunar pistolul, am luat Lugerul şi i-am spus să se întoarcă cu faţa spre mine Am cântărit pistolul greu în mână — Vasăzică, asta era răsplata zguduitoare pe care urma să o primesc în curând? Un glonţ în stomac trimis de un Luger de calibrul 7,65 ar zgudui pe oricine Numai că n-am fost la fel de naiv ca ultimul amărât pe care l-ai omorât în timp ce stătea pe scaunul ăla, nu-i aşa? A oftat îndelung şi a clătinat din cap, foarte încet — Presupun că ştii ce vorbeşti, Bentall — Din nefericire pentru dumneata, ştiu Ia loc Am aşteptat până când a ridicat scaunul de jos şi s-a aşezat, apoi m-am rezemat de un colţ al biroului — De cât timp faci jocul ăsta dublu, Raine?- — Ce naiba tot vorbeşti tu acolo? a întrebat el obosit — Cred că ştii c-am să te omor, am spus Cu Lugerul ăsta frumuşel, dotat cu amortizor Nimeni n-o să audă nimic Clădirea e părăsită Nimeni nu m-a văzut intrând şi nimeni n-o să mă vadă ieşind Or să te găsească mâine dimineaţă, Raine Mort S-a sinucis, or să spună L-au doborât responsabilităţile Raine şi-a lins buzele N-a mai spus că sunt nebun — Cred că toată viaţa ta ai trădat, Raine Naiba ştie cum ai scăpat nedescoperit atâta timp, bănuiesc că eşti un om foarte şiret, altfel te-ar fi prins cu ani în urmă Vrei să-mi vorbeşti despre asta, Raine? M-a privit cu ochii lui verzi, aprinşi parcă de o flacără N-am mai văzut niciodată atâta ură concentrată pe un chip de om N-a scos un cuvânt — Foarte bine, am să-ţi povestesc eu Am să ţi-o spun ca pe o povestioară de ascultat înainte de a merge la culcare Ascultă-mă cu atenţie, Raine, fiindcă este ultima poveste pe care-ai s-o auzi înainte de a adormi pentru totdeauna Douăzeci şi cinci de ani ai petrecut în Extremul Orient, Raine, din care ultimii ca şef al contraspionajului Presupun că în tot acest timp ai alergat împreună cu iepurii şi ai vânat alături de ogari Numai Cel de Sus poate şti câtă tragedie şi suferinţă ai provocat acolo, câţi oameni au murit din pricina ta Pe urmă, acum doi ani, te-ai întors acasă Dar, înainte de a veni, ai fost abordat de către una din puterile în slujba cărora te aflai în vreme ce acţionai ca şef al contraspionajului nostru Ţi-au spus că au auzit nişte zvonuri cum că savanţii englezi fac cercetări preliminare legate de folosirea combustibililor solizi ca sursă de energie pentru rachetele militare şi civile Ţi-au cerut să afli tot ce poţi Ai acceptat Nu pretind c-aş şti ce ţi-au promis, bani, putere, numai bunul Dumnezeu ştie Mi-am dres glasul şi am continuat: — Nu pretind nici c-aş şti modul exact în care ţi-ai organizat reţeaua de spionaj Oameni de legătură în Europa ţi-a fost simplu să găseşti, iar punctul de transfer al informaţiilor s-a aflat la Istambul, unde m-au purtat în cele din urmă cercetările mele Bănuiesc că ai reuşit să obţii informaţiile introducând în cadrul institutului de cercetări de la Hepworth, locul cu nivelul de securitate cel mai ridicat din Marea Britanie, oameni pe care tu însuţi i-ai „verificat” în amănunţime, în calitatea oficială pe care o aveai M-am oprit, aşteptând vreun comentariu, dar văzând că tace, am continuat: — Au trecut câteva luni şi informaţiile s-au acumulat treptat, au fost trimise la Istambul şi, de acolo, retransmise în Orientul îndepărtat Numai că predecesorul tău s-a prins de ce se petrecea, a bănuit o scurgere de informaţii şi a informat guvernul Îmi închipui că i s-a ordonat să acorde maximă prioritate investigării acestei scurgeri A început să se apropie prea mult de adevăr şi avionul lui s-a prăbuşit în Marea Irlandei, unde n-a mai fost descoperit niciodată A fost condus până pe aeroport atunci, la Londra Chiar tu l-ai condus Probabil că i-ai strecurat o bombă cu efect întârziat în valiză – bagajele noastre nu sunt controlate de către vamă Păcat că în avionul ăla se mai aflau alţi treizeci de oameni, dar asta n-a prea avut importanţă, nu-i aşa, Raine? După asta, ai fost promovat în funcţie Cine-altul putea fi ales, decât un om strălucit şi devotat, care-şi petrecuse o viaţă în serviciul patriei Astfel te-ai pomenit în postura fantastică de a trimite agenţi în căutarea ta! Bineînţeles, trebuia s-o faci Unul dintre cei trimişi a aflat prea multe S-a întors aici, în camera asta, cu pistolul în mână, ca să te pună în faţa dovezilor sale N-a ştiut despre Lugerul ascuns, nu-i aşa, Raine? Pe urmă ai împrăştiat povestea că fusese racolat şi i se ordonase să te ucidă Ia zi, colonele Raine, cum mă descurc? N-a avut de făcut nici un comentariu despre felul în care mă descurcam — Acum cei de la guvern au devenit tare neliniştiţi I-ai convins că dificultatea stătea în natura complexă a informaţiilor tehnice care erau transmise, şi că numai un savant le-ar fi putut înţelege Agenţii tăi, cei cinstiţi, erau toţi buni în meseria lor, dar aveau un singur mare cusur: se pricepeau prea bine să afle diverse lucruri Aşa că, după ce-ai indus în eroare guvernul, ai început să cauţi în dreapta şi în stânga până când ai dat peste cel mai cretin savant pe care-l puteai găsi Cel cu şansele cele mai mici de reuşită M-ai ales pe mine Acum îţi înţeleg motivele Şi ai ales-o şi pe Marie Hopeman Ai încercat să mă convingi că era un agent de calibru, dură, capabilă şi foarte experimentată Nu era nimic din toate astea N-a fost decât o fată drăguţă, frumoasă la faţă şi la trup, având un talent actoricesc considerabil, care o făcea ideală pentru rolul pasiv şi puţin pretenţios de primire şi transfer a informaţiilor, fără să trezească suspiciuni Dar asta a fost singura ei calitate Nici o inteligenţă sclipitoare, nici o inventivitate debordantă, şi, cu siguranţă, nici cruzimea psihică sau tăria fizică esenţiale pentru reuşita în această meserie Am mai făcut o pauză, ca să-mi trag sufletul, apoi am continuat: — Deci, ne-ai trimis pe amândoi în Europa, ca să aflăm ce putem despre scurgerea aceasta de informaţii De bună seamă, ai fost convins că, dacă exista pe lume vreo pereche care să nu afle nimic, aceştia erau Marie Hopeman şi cu mine Dar ai comis o greşeală, colonele Raine Mi-ai verificat inteligenţa şi inventivitatea şi ai crezut că n-ai de ce să te temi în privinţa asta Numai că ai neglijat să verifici celelalte aspecte: tăria şi cruzimea Sunt rezistent şi pot să fiu complet lipsit de milă Ai să te convingi când am să apăs pe trăgaci Nu mă dau în lături de la nimic ca să termin ce-am început Am început să aflu diverse lucruri, mult prea multe lucruri Ai intrat în panică şi ne-ai chemat la Londra Colonelul Raine n-a reacţionat în nici un fel la toate cele spuse de mine Ochii lui verzi m-au privit fără să clipească tot timpul Aştepta, aştepta o şansă Ştia că sunt bolnav şi foarte obosit O mişcare greşită, o reacţie întârziată şi s-ar fi repezit asupra mea ca un tren accelerat, iar după cum mă simţeam eu în seara aia, n-aş fi fost în stare să mă lupt nici cu un ursuleţ de pluş — Din pricina activităţilor mele, am continuat eu, scurgerea de informaţii a încetat, practic Prietenii tăi orientali erau îngrijoraţi Dar aveai şi alte atuuri pregătite în mânecă, nu-i aşa, colonele Raine? Cu câteva luni înainte ca guvernul să organizeze o bază de testări pentru Cruciatul Iadului pe insula Vardu Asigurarea securităţii era esenţială şi, bineînţeles, tu răspundeai de toate aranjamentele privind securitatea Tu ai pus la cale, împreună cu profesorul Whiterspoon, să se interzică accesul vizitatorilor pe insulă dintr-un motiv perfect valabil şi nevinovat; tu ai aranjat ca savanţii şi soţiile lor să fie trimişi în Australia fără să se nască suspiciuni; tu ai aranjat să i se acorde autorizaţie de securitate căpitanului Fleck – Doamne, cine altcineva decât tine ar fi putut să-i dea individului ăsta o astfel de autorizaţie? – şi pe urmă le-ai spus amicilor tăi din Orient, conduşi de LeClerc, să pătrundă pe insulă, să-l elimine şi să-l înlocuiască pe profesorul Whiterspoon În sfârşit, probabil spunându-le că-şi vor vedea soţii, accentuând totodată necesitatea unui secret absolut, ai pus la cale aducerea soţiilor savanţilor pe Vardu Numai că au fost debarcate pe cealaltă parte a insulei, nu-i aşa, Raine? Nici de data asta n-a avut nimic de zis — Aşa că acum dispuneai de mai multe atuuri Dacă nu puteai să le mai dai amicilor tăi toate detaliile despre noul combustibil, puteai să le oferi chiar combustibilul Numai că s-a ivit un mic obstacol Doctorul Fairfield a fost ucis şi aveai nevoie de altcineva care să armeze racheta A fost o lovitură de maestru, trebuie să recunosc Ai împuşcat doi iepuri dintr-un foc Eu aflasem deja prea multe în Europa şi ştiai că n-am să mă opresc până nu aflu toate răspunsurile I-ai spus lui Marie Hopeman că eu sunt singurul om de care ar putea să-ţi fie teamă şi probabil că, măcar de data asta, n-ai minţit Ştiam prea multe şi trebuia să fiu eliminat La fel şi Marie Hopeman Dar, înainte de lichidarea mea, o sarcină pe care urma s-o ducă la bun sfârşit amicul tău, LeClerc, aveam de făcut o treabă: trebuia să armez racheta Ai fi putut să mă trimiţi direct la instalaţiile rachetei, fără ocolişuri, cât timp cei de la marină se mai aflau încă acolo Dar ai ştiut că riscam să devin foarte suspicios dacă eram retras dintr-o misiune de spionaj pentru a mi se încredinţa una civilă Şi aş fi devenit de două ori mai suspicios, fiindcă ştiu că în ţară sunt oameni mai bine pregătiţi decât mine În plus, n-ar mai fi avut nici un rost, fireşte, ca Marie Hopeman să mă însoţească Iar tu voiai ca şi ea să fie ucisă Aşa că ai strecurat acel ultim anunţ fals în Telegraph, mi l-ai arătat, ai inventat toată povestea asta de adormit copiii şi ne-ai expediat în Pacific Nu mai rămăsese decât un obstacol potenţial, chestiunea vitală de care depindeau toate celelalte, şi maniera psihologică în care ai rezolvat-o a fost perfectă Obstacolul – şi dacă nu-i găseai rezolvarea, totul s-ar fi năruit – consta în modalitatea de a mă determina să cablez circuitul de armare al rachetei Ai crezut că ai prins un miel şi când colo te-ai pomenit că ai dat peste un tigru La acea vreme ştiai deja cât de încăpăţânat şi de nemilos puteam să fiu Ţi-ai dat seama că nici ameninţarea cu tortura, nici tortura însăşi n-or să mă convingă s-o fac Ştiai că, dacă mi se părea ceva destul de important, pot să stau să privesc cum alţii sunt torturaţi şi ameninţaţi cu moartea, aşa cum au fost căpitanul Griffiths şi oamenii lui, şi tot să refuz colaborarea Dar ai înţeles că un om îndrăgostit ar face orice ca să-şi protejeze fiinţa iubită Aşa că ai aranjat ca eu să mă îndrăgostesc de Marie Hopeman Ţi-ai dat seama că nimeni nu poate să stea două zile în diferite avioane alături de Marie Hopeman, să petreacă o noapte în aceeaşi cameră de hotel, apoi o noapte şi o zi în cala unui vapor, încă o noapte pe un recif şi, în sfârşit, două zile în aceeaşi baracă, fără să se îndrăgostească de ea Dumnezeule, ai mers până acolo încât l-ai pus pe falsul Whiterspoon să încerce să mă facă gelos! Fie-ţi blestemată inima neagră, Raine, ne-ai dat timpul, situaţia şi toate prilejurile favorabile ca să ne îndrăgostim Şi asta s-a şi întâmplat Au torturat-o şi apoi m-au lăsat s-o văd Au ameninţat c-o vor face din nou Şi aşa, Domnul să mă ajute, am armat Cruciatul Iadului Şi roagă-te să te ajute şi pe tine, colonele Raine, fiindcă din cauza lui Marie ai să mori Nu din pricina tuturor morţilor pe care le-ai provocat, nici a nenorocirilor, a inimilor zdrobite sau a suferinţelor Ci pentru Marie M-am îndepărtat cu greutate de masă şi am mers şchiopătând pe lângă birou, până am ajuns la mai puţin de un metru de el — Nu poţi dovedi nimic din toate astea, Bentall, a spus Raine cu glas răguşit — Tocmai de-aia va trebui să te ucid, am fost eu de acord cu el Nici un tribunal din ţara asta n-ar da atenţie cazului meu N-am dovezi, dar sunt multe lucruri care-ţi indică vinovăţia, Raine, lucruri de care mi-am dat seama prea târziu De unde-a ştiut Fleck că Marie are un pistol în fundul dublu al genţii? Nevestele de savanţi nu obişnuiesc să poarte pistoale asupra lor, nu? De ce a spus LeClerc – Whiterspoon, cum l-am cunoscut eu – că nu suntem de multă vreme căsătoriţi, că doar nu ne comportam în felul ăsta? Mai târziu, de ce nu s-a arătat nici un pic surprins când i-am spus că nu suntem căsătoriţi? A mai zis că am o memorie fotografică n-avea de unde naiba să ştie asta decât dacă i-ai fi spus tu De ce au încercat LeClerc şi Hewell să mă ologească cu seiful ăla greu? Pentru că ştiau că sunt agent de spionaj, tu le spuseseşi şi nu voiau să-mi bag nasul în treburile lor Cine i-a dat lui Fleck autorizaţie de securitate de la Londra? De ce nu s-a dat nici o atenţie telegramei SOS pe care am trimis-o la Londra şi nu s-a întreprins nimic în acest sens? LeClerc a turnat o gogoaşă despre trimiterea unui mesaj care-l anula pe primul, dar ştiai că orice mesaj trimis la această adresă, cifrat sau în clar, trebuie să conţină la mijloc cuvântul meu de identificare, „Bilex” De ce nu s-au făcut nici un fel de cercetări la Grand Pacific Hote! după dispariţia noastră? Am verificat în drumul meu de întoarcere acasă şi nici poliţia, nici vreo altă organizaţie guvernamentală n-a fost solicitată să facă cercetări Omul care trebuia să ne însoţească în avion n-a raportat dispariţia noastră fiindcă n-a fost nici un astfel de însoţitor, nu-i aşa, colonele Raine? Numai indicii, dar nici o dovadă Ai dreptate, nu pot să dovedesc nimic Raine a zâmbit: omul ăsta părea complet lipsit de nervi — Ce-ai simţi, Bentall, dacă m-ai omorî şi, după aceea, ai descoperi că te-ai înşelat întru totul? S-a aplecat înainte şi a spus încetişor: Ce-ai zice dacă ţi-aş oferi acum, pe loc dovada absolută că te înşeli amarnic, în toate privinţele? — Îţi pierzi timpul, colonele Raine Gata, s-a terminat — Dar, fir-ar să fie, omule, am dovada! a strigat el O am chiar aici, în portofel Şi-a ridicat reverul hainei cu mâna stângă şi a dus mâna dreaptă la buzunarul ascuns Micul revolver apucase să iasă complet din haină şi degetul lui începuse să strângă trăgaciul când l-am împuşcat în cap de la o apropiere de la care nu puteam rata Pistolul i-a zburat din mână, el a tresărit cuprins de un spasm violent, apoi a căzut în faţă, lovind puternic cu capul şi umerii tăblia acoperită de praf a biroului Mi-am scos batista, trăgând o dată cu ea o bucată de hârtie, care a căzut pe podea Am lăsat-o acolo Cu batista în mână, am ridicat pistolul căzut, i l-am vârât în buzunar, am şters Lugerul, l-am pus în mâna mortului, i-am strâns degetele pe mâner şi pe trăgaci, după care am lăsat mâna cu pistolul să cadă liber pe birou Am şters apoi clanţa uşii, cotierele scaunului, tot ce atinsesem, şi am ridicat hârtia de jos Era biletul de la Marie L-am desfăcut, l-am ţinut de un colţ deasupra scrumierei lui Raine, am aprins un chibrit şi am privit cum arde încet, flacăra firavă coborând inexorabil până-n josul hârtiei, până când a ajuns la cuvintele: , Noi doi şi luminile Londrei”, după care şi acelea au ars, pe rând, şi au dispărut Am fărâmiţat cenuşa în scrumieră, şi am plecat Am închis uşa cu băgare de seamă şi l-am lăsat să zacă acolo, un om mărunt şi prăfuit, într-o încăpere mică şi plină de praf Cuprins: ALISTAIR MACLEAN 2 CRUCIATUL IADULUI 2 PROLOG 3 CAPITOLUL 1 17 CAPITOLUL 2 33 CAPITOLUL 3 55 CAPITOLUL 4 72 CAPITOLUL 5 94 CAPITOLUL 6 109 CAPITOLUL 7 130 CAPITOLUL 8 153 CAPITOLUL 9 170 CAPITOLUL 10 190 CAPITOLUL 11 215 CAPITOLUL 12 239 EPILOG 255 145 144 1 